
PREDGOVOR 

SVETA BOŽIČNA NOČ 

Noć je ljubavi! 
»Uistinu, Bog je tako ljubio svijet 
te je dao svoga Sina Jedinorođenca 
da nijedan koji u njega vjeruje 
ne propadne, 
nego da ima život vječni.« 

(Iv 3,16) 


U Svetoj Božičnoj Noći sišao je na zemlju sam Sin Božju 
vila se druga Božanska Osoba uzevši na se našu ljudsku narav. Došao 
je Spasitelj svijeta. Mesija za kojim su čeznula stoljeća, 
duše i navješćivali ga proroci. Došao je među nas ljude, 
nas otkupi, da nas spasi. Donio nam je svjetlo vjere. Razbio je tamu 
grijeha, donio nam vječni život, navijestio nam 

ćio nas svojim milostima, pokazao nam put ko]i t Đrtan 

vječnost. Donio nam je ljubav Božansku, naučio nas ’ 

sebe samoga i bližnjega. Utjelovila še Božanska ljubav g 

od nas učini dionikom te iste vječne ljubavi. 

Noć je radosti! 

»U onom kraju bili su pastiri, koji su čuvali svoja stada. ^ Anđeo 
Gospodnji stupi k njima i Gospodnja ih slava obasja. r o s p 
šiše. Anđeo im reče: — Ne bojte se! Evo, javljam vam 
koja je za sav narod. Danas vam se rodio u Davidovu gra u p ^ J> 

Mesija i Gospodin. I ovo neka vam je znak: Naći ćete ije e s ^7 

povito u pelenice i leži u jaslama.« ' ’ 

Noć je mira! 

»Ujeđanput se pridruži anđelu velika nebeska vojska koja je hvc^ 
lila Boga i pjevala: — Slava Bogu na visini i na zemlji mir ljudima do¬ 
bre volje.« ' 

čovječanstvo izmrcvareno grijehom željelo /e mir. Što ima ljep¬ 
še, veće i vrijeđnije nego što je mir kojega svi želimo?^ Noćas se ro¬ 
dila Ljubav! Rodila se zato da nosi naše križeve i teškoće, nasu žalost. 

Isus je došao u naše siromaštvo. U siromaštvu se rodio, u Betlehemu, 
M štalici, na^ slamici, da bi bio sličan nama i da bi pokazao da su mu 
siromasi najbliži i največma na srcu. Isus nas je tako ljubio, da nam 
je donio nutarnji mir, kojega svijet ne može dati, kojega ne možs 
dati niti bogatstvo, niti novac, niti čast, niti položaj — mir koji ima 
svoj izvor u Novorođenome Kralju, Kristu koji je kralj siromašnih, 
pogaženih i odbačenih. Objavila se dobrota i čovjekoljublje našega 
Gospodina Isusa Krista. 


Dragi čitatelji! 

Poslije petnaest godina pripremio sam Vam drugi božični zbornik 
»SVETA BOŽIČNA NOĆ«, novi zbornik s novim sadržajem. Latio sam 
se pripremanja ovoga zbornika na poticaj mnogih čitatelja, jer se po¬ 
kazala potreba za novim, svježijim zbornikom poslije toliko godina. 
Zehm da se po recima ove knjige također i u vašim domovima nastani 
dobrota i čovjekoljublje našega Gospodina Isusa Krista. Neka se i u 
svim Vašim srcima, u svim Vašim obiteljima, u dušama roditelja, 
djece,^ siromašnih staraca i starica, u svim bijednima, ostavljenima, 
odbačenima i bolesnima nastani LJUBAV, RADOST I MIR SVETE 
BOŽIČNE NOĆI, da, u ljubavi, miru i veselju uzmognete slaviti Boga 
s anđeoskim korovima, pjevajući radosna srca: 

»SLAVA BOGU NA VISINI. I NA ZEMLJI MIR LJUDIMA DOBRE 
VOLJE!« Čestitajući svima sretan, veseo i blagoslovljen Božić, srdačno 
Vas sve pozdravlja, odani u Isusu i Don Bosku, svećenik, salezijanac 

Stanislav Belaj 

O Božiću 1988. g. — Zagreb 


GOSPODINU U SUSRET 

Od svega je najvažnije za čovjeka u ovome životu da zna cilj i 
nut' da spozna smisao i da slijedi put koji ga vodi k osmišljenju ži¬ 
vota. Od tih dviju spoznaja nema važnijih. U usporedbi s njima sve je 
sporedno; i ono što čovjek posjeduje, na što je navezan i što mu se, 
u određenom času života, čini važnijim, a što ipak na putu do cilja 
valja ostaviti. Trajno gledati pred sobona jasni cilj životnog putovanja 
i nepokolebivo kročiti putem koji do cilja vodi, osnova je životne mu¬ 
drosti. Tu mudrost vjernik crpi iz sadržaja svoje vjere. On zna da je 
na svijetu zato da Gospodina Boga upozna, da ga ljubi, da niu služi 
i tako u nebo dođe. Poznat mu je put: »Ja sam Put, Istina i Život. 
Nitko ne dolazi Ocu osim po meni« (Iv 14,5) veli Gospodin Isus Krist. 
Za vjernika je Isus Krist jedini Put koji vodi u Život: »Put i Domo¬ 
vina u jednome« (Augustin). Smisao vjerničkog života sastoji se, stoga, 
u suobličavanju pojedinca u krilu Crkve Slici Sina Božjega, jer do^ta. 
»Svi ste vi jedan u Kristu Isusu« (Gal 3,28). Suobličujući se slici Sina 
Božjega, vjernik u ovom životu hrabro putuje, vođen znanjem vjere, 
u stanje gledanja Boga; »jer vidjet ćemo ga kao što jest« (Iv 3,2). 
trci života, pritješnjen brigama i izazovima svake vrste vjernik je u 
opasnosti da u moru misli utopi smisao, aa na raskršćima života iz¬ 
gubi Put. 

Svijet u kojem se odvija drama života oduvijek je ličio kazališnoj 
pozornici na kojoj, često pod maskom, svaki čovjek svoju ulogu 
Ta maska najčešće je trajna fizionomija osobnosti: ljudi se boje ski¬ 
nuti maske iz straha da ne bi pokvarili predstavu koju sami režiraju. 
U igri života i vjernik je u opasnosti da maskom prekrije svoj Kristom 
prosvijetljen obraz i da ta maska postane njegova trajna fizionornija. 
Što vrijeme više odmiče, u opasnosti je da se sve više miri sa »svojom 
ulogom« manje-više aktivnog igrača »svoje« igre. 

Crkva, suputnica povijesnih događaja. Majka i Učiteljica izabra¬ 
nika Božjih, poučena Duhom Mudrosti koji joj dolazi odozgor, majčin¬ 
ski se trudi da pozvane iz okvira povijesti sigurnim putern dovede na 
vječnu gozbu u nebu. Iako joj je to trajna briga, ona u pojedinim raz¬ 
dobljima liturgijske godine, učiteljski mudro, s većom upornošću po 
živa svoju djecu na sabranost i budnost: sabranost dovodi smislu, a 
budnost sigurnim putem do cilja. 

Jedno od blagoslovljenih vremena liturgijske godine jest i spaso¬ 
nosno vrijeme Došašća. U njemu Crkva zaručniea iz povijesne stvar¬ 
nosti s piebnim ushitom kliče; »Dođi, Gospodine IsuseU (Otk 22,20) 
i u njemu Pretečin glas sa svom ozbiljnošću odjekuje; »Pripravite put 
Gospodinu, poravnite mu staze« (Mt 3,3)! 

Krnz četiri nedjelje Došašća, Crkva hraniteljica iz bogatog poklada 
nudi svojoj djeci na Stolu Riječi, uz Žrtveni Stol Euharistij^ bogatu 
hranu koja joj je potrebna za životno putovanje do cilja. Hranjenu 
tom hranom, CrLa majka vodi svoju djecu u susret Gospodinu koji 
dolazi Ako su pospana, poziva ih na budnost da u vrevi života ne za- 
bmave na cilj; »Bdijte, ponavlja riječ Gospodnju jer ne znate u koji 
Han Gospodin vaš dolazi« (Mt 24,42). Ako su skrenula s puta, rij 
Preteče poziva ih na unutarnju preobrazbu; »Donesite, dakle, plod do- 
stoian obraćenja« (Mt 3,8). Ako su u nedoumici zakazala, vodi ih si¬ 
gurnosti Učiteljevom riječju; »Slijepi progledaju, hromi hode, gubavi 
fe čiste, gluhi čuju, mrtvi ustaju, siromasima za- 

blago onome tko se ne sablazni nada mnom« (Mt 11,5—6). Ako su za 
krabuljena maskom svjetske igre, poziva ih da u kupelji pre^rođenja, 
u sakramentu pomirenja speru krinku; da pred sobom ih Bogonr, u 
zajedništvu vjernih, skinu masku i prepoznaju svoje T 

»siobličeni su slici Sina Božjega« (Rim 8,29), koji 

viče stupio na pozornicu povijesti kao »Emanuel« — sto znaci. »S nama 
Bog« (Mt 1,23). 

Pozivajući na obraćenje. Crkva poziva svoje da se vrate nevinosti 
djeteta; »Zaista,... ako se ne obratite i ne postanete kao djeca, 
ćete ući u kraljevstvo nebesko« (Mt 18,2). 

Djetinje ponizni u stanju su spoznati cilj, predano prihvatiti Put, 
bez kolebanja skinuti masku da bi zasvijethli ljepotom djece Božje - i 
tako svijetleći u svijetu pripravljali put Gospodinu koji dolazi. 

Poziv na budnost i obraćenje poziv je na vraćanje iskonskoj ži¬ 
votnoj mudrosti koja donosi mir čovjeku putniku, napose vjerni 


Župnik vrbovski 


IPAK DODI 

Koliko puta smo Tebe, Gospodine, molili da dođeš, a Ti kao da 
nas ne čuješ. Ovog Božića opet ćemo Te moliti da dođeš, a hoćeš li? 
Meni se kadgod čini da Tebi nije stalo do naše udobnosti, kao nama. 
Malo ima onih koji Te čekaju u potleušicama, pa čak ni negdašnji 
selski dečki više ne spavaju na sjeniku ili u štali. Danas, kada su oni 
već djedovi i svoji su gazde, za Tebe više toliko nema mjesta. Možda, 
Gospodine, baš zato i Tebe nema, jer nemaš kome doći. Sve je manje 
Tebi jednakih: malenih, jednostavnih, iskrenih, pravednih, požrtvov¬ 
nih, sve manje siromašnih. 

Zar doista misliš. Gospodine, da Te mi ne trebamo?! I da i ne. 
Kako to, reći ćeš. Ili da ili ne! Ne zamjeri. Gospodine, nekada Te tre¬ 
bamo, a nekad i nisi dobro došao. 

Trebamo Te za velike svetke. Trebamo Te da nam po krštenju da¬ 
deš milost; ipak ne bismo željeli ostati pogani. Prva Pričest i Krizma, 
to su doista lijepe svečanosti, a o vjenčanju da i ne govorimo. No na 
kraju svoga života zbilja Te trebamo, zaozbiljno! To su već ozbiljnije 
stvari. Skoro sam zaboravio, znaš kada Te trebamo? Kad nam je teš¬ 
ko, kada dođe bolest ili smrt. Znaš Ti dobro kako se meni događalo dok 
si noću u krevetu nisam mogao naći mira od boli kičme. Zar nisi čuo. 
Gospodine, kako sam Te spominjao: »Bogo moj, što sam Ti skri¬ 
vio?« Znaš sigurno i to da si puno puta »kriv« za suše, poplave, tuče, 
nesreće ili patnje. O, kako Te, Gospodine, tada klevećemo! Ipak mislimo 
na Tebe, kad se netko usudi reći li dirnuti u našu veličinu. Jer Ti, 
Gospodine, puno toga »griješiš«, a ja ne. Kada Tebi prigovaramo, u 
redu je. Možemo Te i psovati, ali znaš kako je meni »ni krivom ni 
dužnom«, a toliko govore. 

Sigurno se sjećaš. Gospodine, kada si bio na svadbi u Kani. Čini 
mi se da Ti je i tu sada odzvonilo. Ta znaš da se već poodavno ne svi¬ 
ra na molitvu, a kamo li moli. A onda se događa đa se prigovara, što 
si mladenci stave Tvoju sliku. Pa, da bi se stvar spasila, moraju drugi 
tumačiti kakva je to slika. Tako Ti, Gospodine, postaješ »Starec sa 
štapom i ovcami«. Znaš Ti, Gospodine, da nam i kao takav »starec« 
trebaš, jer ćemo i mi biti uskoro stari, a Tebe mimoići ne možemo. 
Možda će nam i štap trebati, kao i meni, ili dobra ruka da nas njegu¬ 
je. A ovce su tako drage, pa se možda koji puta i mi raznježimo te se 
otopi led oko našeg krutog srca. 

A ono zašto Te ne trebamo, Gospodine, predugo bi trajalo nabra^ 
iati Možda jednom drugom zgodom. To, mislim, ne bi bilo zgodno m 
iieno od mene ni misliti, a kamo li napisati. Znamo svi, da Te cijeli 
svijet poštuje i treba, pa i na našoj televiziji rečeno je mišljenje, da 

ne bi smetao ni u školi, kada se radi o bitnosti čovjeka, o njegovom 
moralu. Kada bi i sve rekli kako n^ ne trebaš, znaš sto bi onda 
ispalo. To, da Te najviše trebamo, kada najviše govorimo kako Te ne 

trebamo. 


Oprosti, Gospodine, na ovom mom razgovoru s Tobom. Vidiš da 
smo grešni, a zbog grešnih si došao, dođi i k nama grešnima ovog 

svetog Božića. Stjepan Bradica 



»I DOK JE TAMA SAV SVIJET OBAVIJALA .. .« 

Vrijeme i ja zatekosmo se u nesporazumu. Dok čuvam sutrašnji 
dan za radost susreta s morem i suncem, prestiže me kasnojesenska 
hladnoća. Gazim po otpalom lišću, a moje ruke i lice već se bratime 
s hladnoćom koja nagoviješta inje i prve pahuljice snijega. I čudo 
prosinačke noći. 

Idem gradom, guram se kroz mnoštvo, a u meni uskrsava glas — 
ŠAPAT: Jesi li sposobna vidjeti čudo? A ja taj šapat šapćem putniku 
o čije se lakte udaram, za čijim leđima usporavam korak. Tako je uvi¬ 
jek. Ono što mi Ti šapćeš, ja šapćem drugome. Tvoj šapat u meni nešto 
mijenja. Zove me u pustinju da progovori mome srcu. Pokušavam se 
izdvojiti iz mnoštva i cijelim bićem napiti šutnje. Ali okolica mi ne 
dopušta. Ja i opet, tko zna po koji put, vršim nasilje nad sobom. Uta¬ 
pam se u mnoštvo. Prepričavamč ispričane priče, prepričavamo mo¬ 
litvu: »Odvest ću je u pustinju i ondje ću progovoriti njezinu srcu.« 
Spremam se za odazak u pustinju. I sve ostaje na spremanju. 

A Ti dolaziš. I usred vreve stvaraš pustinju. Između tisuću gla¬ 
sova čujem Tvoj glas. Jer Tvoj glas je šapat. A šapat je glasniji od 
svakoga drugog glasa. Kad šapćeš, znam da govoriš samo meni. A 
ono što šapneš postaje sjeme bačeno u uzoranu zemlju. 

»Otvori oči da vidiš čudesa!« I doista, zemlja je puna čudesa. 
Blago onome tko je očistio srce da ih može vidjeti. Čudo se događa 
svaki put kad nebo poljubi zemlju. I od toga poljupca zemlja mije¬ 
nja svoje lice. Rane joj zacjeljuju. Bure se stišavaju, valovi smiruju. 
More se razdvaja da pravednik ne potone, a plameni stup zaustavlja 
neprijatelja. Iz crnoga oblaka rađa se duga. Pa ipak ti se suputnici 
čude kad ih pitaš za čudesa ili počneš pričati o čudesima. Postaješ 
staromodan, jer čudesa su se događala nekada davno. A naše vrijeme 
je nagluha starica. Postaješ im sumnjiv i neobičan. 

Tako to i jest. O čudesima se ne priča i ne viče. O čudesima se 
šapće. I zato se božićno čudo dogodilo u noći, »dok je tama sav svi¬ 
jet obavijala«. Pastiri ugledaše svjetlo u noći i dođoše vidjeti čudo. 
Mudraci prepoznaše njegovu zvijezdu. I dođoše izdaleka pokloniti mu 
se. O čudu se ne priča svakome. Od čuda se živi. »Marija je u sebi 
čuvala sve te događaje i razmišljala o njima u svom srcu.« 



Marijo, ostani s nama u našem vremenu! Ne prestani buditi na¬ 
gluhu staricu. Jer ovo je vrijeme čudesa. Svjetiljka se užiže u tami. 
Ti si u gluhoj noći zemlji darovala Božansko dijete. Dok se prosi¬ 
načke pahuljice nečujno spuštaju na zemlju. Ti s nama tkaj naše 
snježne snove. Samo tako ćemo prepoznati tragove zvijeri što orob- 
Ijuje naše biče. 

Tama je pojela sunce. Dan je zašutio bez uobičajene raskoši pred¬ 
večerja. »I dok je tama sav svijet pokrivala, sišla je Tvoja svemoćna 
Riječ...« Ja čekam Tvoju riječ. Sve oko mene šuti. Šuti budućnost 
sa svojom nesigurnošču. Šuti prošlost u mome zaboravu. Šuti sadaš¬ 
njost nijema i napeta od čekanja. Nijemost je razapinje. Ja sjediniu- 
jem svoju razapetost s Tvojom. I doživljavam čudo Tvoje blizine 

ROĐENJE U STAJI 

Rođenje. Kako jednostavna riječ, tek nekoliko slova! Strancu pro¬ 
lazniku neće ništa značiti, nevažna mu je potpuno. Ali ipak, u njoj 
su skrivena pokoljenja, sva tisućljeća proteklih od Prvih, od Adama 
i Eve, bruje o toj riječi. Sva patnja majčina započinje njome, ona je 
izvor svih osjećanja što se od prvog trena izlijevaju iz tek rođenog 
biča. Ona je bol i majke i djeteta, bol Života samog. 

Tko to može bolje znati od Tebe, Marijo, koja si rodila ne jedno 
biče, svoga sina, več sve koji če se tek roditi iz tuđih utroba? Ta, koja 
je žena imala dar i čast nositi Onoga koji če spasiti sav ljudski rod, 
koji će ovim mračnim Svijetom u kome živimo pronijeti Svjetlost i 
Nadu? I koja to majka bdije ne samo nad svojom djecom več i nad 
djecom svih ostalih žena, da ih posvoji i pruži im utjehu i ljubav? 

_ Tada davno, u sam osvit čovječanstva, biča koje Bog stvori na 
svoju priliku i dade im razum i moč da vladaju svim ostalim stvoro- 
y™a, poželješe zavladati samim Bogom — svojim tvorcem i dobro¬ 
činiteljem. I nastade ljudski rod! Prognani iz Raja i proldeti, od pr¬ 
vog trena stadoše se međusobno ubijati, stadoše širiti zlo i opačine, da 
još više rane več razgnjevljenog Boga! On potopi svu Zemlju, sva 
biča na njoj, ali ipak sačuva po dvoje od svake vrsti i pokloni im ži¬ 
vot, pa tako i čovjeka. I požali Bog što je uništio djelo svoje, te sklo¬ 
pi Savez s čovjekom da ga više nikad taknuti neče i još mu obeća' 
svog Sina, Mesiju, kao znak pomirenja. 

O, kolika je dobrota Božja! Kolika ljubav Njegova! Bog je velik: 
samo veliki mogu praštati. Čovjek, taj sitan i prevrtljiv stvor, a opet 
ljubimac Onog koji ga stvori, i dalje vrijeđaše svog zaštitnika. No, 
zbog onih deset dobrih i vjernih, zbog samo jednog pravednika, smi¬ 
lovao se Bog svima. Vjekovima su mudri proricali, što se Boga boja- 
hu i nošahu slavu Njegovu, navještali Spasitelja, Sina Božjeg, koji če 
doći, koji če oprostiti, koji če spasiti! Obećavahu Kroljevstvo Božje, 
slavu i veličinu njegovu: a čovjek je, u svojoj sitnoj i pohlepnoj duši, 
čeznuo za bogatstvom i moči, onim opipljivim, vidljivim. 

. ^ jednom malom židovskom mjestu, teškim pustinjskim životom 
živjela je jedna djevojka. Bijaše lijepa, ali njenu fizičku ljepotu nada¬ 
sve je nadmašila ljepota njenog biča koje se potpuno predavalo Jahvi, 
koje je skromno i s radošću poklanjalo svoju ljubav Bogu svojih ota- 

ca. Vidje Stvoritelj njenu dobrotu, vidje vjernost i poštenje njeno, 
te je uzvisi da bude majka Sinu Božjem i Sinu čovječjem, što ga 
odavno očekivahu. Marija pokorno i bogobojazno prihvati tu čast, tu 
odgovornost da rodi Božjeg ljubimca, niti ne sluteći da On dolazi sa¬ 
mo zato da bi umro za druge. Sa svojim čovjekom Josipom, čekala je 
trenutak važniji, ljepši i strahovitiji od svih u njenom životu: trenu¬ 
tak rođenja! 

O, Marijo! Kako Ti je bilo samoj, u bijednoj štali, daleko od is¬ 
kusnih žena da Ti pomognu?! Od prvog trena svog postojanja Tvoj 
sin. Sin Saveza Boga i čovjeka, donosio Ti je sreću i bol. Tebi se, kao 
najvećoj kraljici, dođoše pokloniti upravo oni zbog kojih si Ga rodi¬ 
la: narod, slab i grješan, tako željan izbavljenja iz zemaljskih muka, 
željan pomirenja s Bogom. On posla svoj Znak cijelom Svijetu, da sav 
puk što postoji zadivljen ostane pred sjajnom zvijezdom voditeljicom 
što se rodila, pred Svjetlom i Spasom! Mudraci i kraljevi dalekih na¬ 
roda prepoznahu Znak što ga posla da objavi Radosnu Vijest, da is¬ 
puni obećanje Saveza. Posljednji proroci dočekaše Ga u hramu pjeva¬ 
jući slavu Bogu, a Tebi pokloniše strašnu slutnju: »I Tebi samoj, 
mač će probosti dušu!«. 

Tužna Majko! Proganjali su Ga još kao nemoćno dijete: padoše 
prve najnevinije žrtve bjesnila uplašenih vladara; rodio se kralj sve¬ 
mira, poklonite mu se! Ubrzo, isticao se mudrošću i razumom te se 
mogao mjeriti s najvećim učenjacima. Shvatila si: Njegov pravi dom, 
očeva kuća, nije u tvom naručju. Njegovo uzvišeno poslanje vodilo Ga 
je širom zemlje. On je ozdravljao slijepe, gubave i hrome, oživljavao 
mrtve i družio se s naibjednijima, prezren od licemjernih velikaša i 
moćnika. A opet Ga se bojahu. Strah se gomilao u njegovim pohlep¬ 
nih srcima, zbunjivao ih ie svojim riječima i postupcima, jer je tražio 
skromnost, poštenje i liubav koje nisu imali ili nisu htjeli imati. Za¬ 
panjeno Ga slušahu dok su za Njim išle mase preobraćenik, dok je 
propovijedao čineći čuda. Nemoćni i bijesni, odlučiše Ga ukloniti. 
Znao je što Ga čeka, i bojao se — ta bijaše i čovjek! No, poslušnost 
je Niegova veća od sebičnosti, ljubav moćnija od svih ljubavi nama 
znanih. Predao se zlotvorima, svoju krv i tijelo je nama poklonio u li¬ 
ku kruha i vina da nas iača i hrani u boli i patnji, svoj život je dao 
kao zalog našeg spasa i Vječnog života, oslobođenja od naših grijeha. 
Bio je iznevjeren i prodan od najbližih, lažno osuđen pred kukavič¬ 
kim Pilatom, mučen kako je to samo izopačen ljudski um mogao smi¬ 
sliti. Ipak, umro je na križu — opraštajući! Ali On je pobijedio smrt 
uskrsnuvši iz tame umrlih, zauvijek prelomio besmislenost življenja 
što je završavalo nestankom tijela. On nam je poklonio Vjeru i Nadu, 
oslobodio nas je da mognemo ući u Nebeski život. 

Rodila si Sina Božjega, Božića. Rodila si Sina čovječjeg, čovjeka. 
Po tom rođenju, tako tajanstvenom, mističnom, a opet ljudski jed¬ 
nostavnom, naše majke rađaju nas. Za Vječnost! O, Marijo Majko, 
hvala Ti! 

Iva Čuvalo 


SVETA NOC 

Palestinskim nebom prolazila je polnoć. Pozdravljale su se zvi¬ 
jezde na nebu, šuštanje palmina lišća, srebrni talasi rijeke i tišina 
plodnih, oblih uvala. 

Obistinila se riječ proroka, da če kroz tišinu sići maleni Kralj u 
siromašni betlehemski kutić, da će zašutjeti ptice i zanijemiti zvijeri, 
a pastiri će u šutnji prolaziti prodolinama Eufrata i tiho, tiho doći da 
ga sačekaju .., 

A kada se zažari ponoćno nebo i kraj se osvijetli rajskim sjajem, 
onda će oni čuti veliku pjesmu vjekova, himnu mira i ljubavi, da joj 
odgovore glasom štovanja i predanja. 

Visoko, visoko treperile su zvijezde ... 

Zemlja je drhtala i motrila, kako se zbiva najveće Otajstvo: silazi 
Najmoćniji, da se sakrije u skromnu spodobu malenog djeteta, sitnog 
čovjeka, okružena bijedom, zapuštenosti i golotinjom ... 

— Da mu se lakše približe oni najmanji i najslabiji, — šaptale 
su palme naginjući se jedna drugoj. 

se lakše rasplaču uvrijeđena srca, — romonili potočići. 

Da nađu zaštitnika oni ostavljeni — šumorilo je lišće. 

A veliki se čas bližio. 

Divna Djevica i mio Starac u tihoj molitvi, zadubljeni u razmat- 
rćmju očekivali su dolazak. 

sunčane zrake i ljiljanovog daška, poput tihog zvuka lire i 
Ijubičinog mirisa raspjevala se najdublja pjesma, pojavio se najdiv¬ 
niji miris, uzdrhtala je tvrda kora zemlje: On je sišao. 

I male usnice ljupkim smiješkom pozdraviše lijepu Djevicu i dob- 
log Starca, a sitne ručice htjedoše odmah da zagrle svijet. 

. Slava na visini Bogu, a na zemlji mir ljudima, — pjevali ko¬ 
rovi anđela dobrodošlicu mladome Kralju. 

Tihano, tihano pristupiše pastiri i ponudiše svoja srca i misli, 
dobru volju. 

u očima Djeteta zacakli se prva suza. S pastirima je klečalo pred 
njim čovječanstvo, koje ce ga raspeti... 

Moć velike majčine ljubavi otrla je tu prvu suzu. 

A niz dolove, kroz ravnice, orila se i dalje velika pjesma mira i 
ljubavi, anđeoska harfa ulijevala je u srca ljudi nadu i ljubav, da su 
i oni zanosno zapjevali: Slava na visini Bogu! ... 

Olga Ivezić Lozančić 





Ns jK^ovoriŠ H, 

{3 ćii src« Svoje 
ispuniti tvojom iutiijom 
i trpjeti Je ’ 

Tagoi« 


JEZUŠEK 

Jezušek mali rodil se vu štali 
na slamici trdoj majušen lezi, 
ručicam drobnim sav radostan maše 
z očima dragim vu nebo gledi. 

Pastiri su prvi došli pogledat 
Jezuša malog Spasitelja, svega, 
svaki je Njemu donesel kaj ima 
žuriju se brzo videti Njega. 

Sveti je Joief vu štalici čuval 
Svetu Devicu i detešce milo, 
pri malo se ognja grejaju oni 
Mati sveg Sineka devle vu krilo. 

Tak milo popevle Jezušek svemu 
Mati Marija kaj Njega celuje! 

Glasi se čuju z rajske visine 
to se ljubav Božja sim očituje. 

Božena Brajdić Kruz 

VELIKA NOĆ 


Marija i Josip su unišli u spilju, a nisu ni sami znali, da je zapo¬ 
čela sveta, velika noć. 

Istina zvijezde su sjale kao i svake druge zvjezdane noći, pa ipak 
drugačije:’veselije, svečanije, živahnije su treperile. Mjesec se začu¬ 
đenim licem nadgledao nad zemlju, valjda stoga, jer je svaki_ nenur 
na zemlji zastao. Vjetrovi nisu hujali pustinjom i uzvitlavali PJescane 
bregove, mirne su bile površine voda. Krošnje nisu sumorile, zvijeri 
nisu urlikale, noćne se grabilice nisu javljale prijetećim zovom. Sve se 
činilo kao da je u očekivanju nečega velikoga, svetoga. 

Te se je noći rodio Bog. 

Vol i magarac su začuđenim očima proiriatrali mladu Majku, kako 
s neiskazanom nježnošću povija u pelene Djetešce, polaze ga u jasle, 
u koje je Josip prostro čistu slamu. 

Tada Marija i Josip kleknu pred Sina, da se poklone svome Bo^ 
i Mesiji svega svijeta, a nijeme su životinje približavale glave i svo¬ 
jim dahom grijale Nejakoga. 

U tome su času zasjali betlehemski pašnjaci. 

Stari pastir, bdijući nad spavajućom mlađom braćom i smirenim 
ovcama pogleda prema Betlehemu. Kakva je sjajnost obasjala grad. 
Zar će planuti nebo? 

Htio je probuditi mlađe, no u tome času morao je podići ruku, 
đa zasjeni oči, jer je u čudnom sjaju pred njim stajao anđeo. UstuK- 
nuo je pred njim, no anđeo stade govoriti glasom nježnim kao harta. 

»Ne boj se, pastiru. Veliku vam radost javljam: noćas se rodio 
Spasitelj«. 

Sijedom pastiru sjevne misao kao munja glavom: »I ti Betleheme 
nijesi najmanji među gradovima, jer će iz tebe niknuti Spasitelj.« 

Tako je slušao pričati, dok je još dječarac bio. Tako je često pri¬ 
čao svojim mlađima. I — eto, — dočekao je veliku noć. 

Pastiri su se probudili i okupili oko starca. Širom otvoriše oči, 
popadaše na koljena, jer je mnogo anđela lebdjelo u zraku, prolazilo 
pored njih, a tiha je glazba pratila njihovu pjesmu: 


»Slava Bogu na visini, a mir ljudima dobre volje.« 

Opet je anđeo navjestitelj progovorio: 

»I ovo nek vam je znak. Naći ćete Dijete, što je povito u pelenice i 
leži u jaslama.« 

Glazba se čula jače, pjesma je postajala zanosnija, a anđeli se sta¬ 
doše dizati u visine, odakle su i sišli. 

Pastiri su za njima gledali, a kada je pjesma umuknula, sjaja ne¬ 
stalo, i nad njima ostalo samo nebo, orošeno zvijezdama, stadoše se 
dogovarati. Stari je pastir veselo rekao: »Napokon se obistinilo ono, 
što je pisano u svetim knjigama: Bog će sam saći, da nas spasi. Od 
sada više nećemo morati moliti: kišite nebesa, i daždite pravednoga. 
Hajdemo potražiti Onoga, kojega nam je anđeo navijestio.« 

Najmlađi, skoro još dječarac, začuđeno je pitao: 

»Pa gdje je sašao na ovaj svijet Spasitelj, da mora ležati na sla¬ 
mi? Zar nisu za Njega pripravljeni najljepši carski dvori?« 

Nitko mu nije odgovorio, svi su željeli čim prije potražiti nebesko 
Dijete. Da je negdje u blizini Betlehema, to su znali, jer im je tako 
stari pastir govorio, a on je dobro znao sve, što je bilo pisano u svetim 
knjigama. 

I — kako bi mu prišli? Praznih ruku nisu htjeli, stoga je svaki 
od njih ponio sobom nešto od onoga, što se našlo: jaja, gustog ovčjeg 
mlijeka, sira, malo janje, meko, bijelo runo, da zagrije Dijete. Tako 
opremljeni, uzbuđeni i radosni pođoše u noć. 

Mjesec im je rasvjetljavao staze, dok su lutajući i zavirujući u 
svaku zgradicu tražili novorođenoga kralja. Kako su se začudili, kad su 
ga našli u štali. Kao janje ležao je na slami. 

»O, drago Djetešce, o dobri Spasitelju, zer nije za tebe spremljen 
svečaniji doček? Zar je doista tvoja Majka ona ženica, koja je prošla 
večeras na magarcu pored nas? Kako, — kako, da to nismo osjetili«, 
predbacivali su si pastiri, toliko da su se čelom dotakli zemlje. Tvrdim 
prstima razvezaše torbe i poslagaše pored jaslica čedne darove. 

Stari je pastir molio: »Primi uz naše darove i naša srca. Gospodi¬ 
ne i Bože naš!« 

Mlađi su znatiželjno pogledavali u ozbiljnog Josipa, blaženu Majku 
i slatko, ružičasto Dijete, a Isus se smješkao i skupljao usnice, kao što 
to čine sasvim malena djeca, kada su gladna. 

Tada divna Majka poljubi Njegove sitne prstiće, podigne ga iz 
jasala i nahrani svojim mlijekom. 

Teško je bilo pastirima rastati se od malog Isusa, a kada su na¬ 
pokon pošli svojim ovcama, svanjivao je novi dan. 

Pričali su svakome, koga su sreli, što su doživjeli u svetoj, veli¬ 
koj noći... 

(Iz knjige »MARIJA«) 

BOG KOJI DOLAZI 

Bog sebi uze ljudsku narav i tim činom donese palom čovječan¬ 
stvu spasenje. Taj njegov dolazak, taj njegov pohod i zahvat u ljudsku 
noviiest jest milost Božja koja se očitovala u malom Isusu. Palom i 
osuđenom čovjeku bila je potrebna rehabilitacija oporavak do kojeg 
nije mogao sam doći. Zato sam Bog dolazi da preko trpljenja i patnj 
donese mir ljudskom duhu i spasenje čovjekovoj dusi. 

Mi ljudi, kao najsavršeniji od svih stvorenja koji se kreću PO 
ovog sićušnog planeta, vrlo često kroz život koracamo preponosno, smat- 
Sf da “Sisao života možemo naći sami. a u istom trenutku os,e- 
Čamo jačinu grijeha, koji nas privlači. Smisao života jest ideal, a ide 
Srnisu dobe^ (grijeh), iego gore. U svom traganju često skrećemo s 
pravog puta, zalazimo na stranputice, koje doduše obećavaju sreću i 
smisao, ali samo slijepac ne može vidjeti da je to laz. 

Ovakvoj nestabilnoj čovjekovoj naravi potreban je oslonac izvana. 
Zbog ove činjenice Bog je došao da digne, učvrsti i postavi na svoje 
noge cijelo čovječanstvo, ali zbog ove činjenice Bog uvije iznova 
laži da podigne, spasi i postavi na svoje noge ' 

jeka. Svojim fizičkim rođenjem je došao i bio rneđu mma 
za čovječanstvo; ponovnim dolaskom i duhovnim rađanjem u našem 
srcu, ]3og se treba roditi za nas. 


Ljiljana 


BOŽIĆ 

Polako se bliži Sveta Noć. 

Noć, kada se je svijetu rodio Spas, kada je prvi puta na ovu tužnu 
i krvavu Zemlju stupila noga Onoga, koji je prvi među svim ljudima 
na svijetu govorio o ljubavi, o miru, o odricanju samoga sebe i koji 
je cijelu svoju filozofiju, svu svoju nauku — najveličanstveniju nauku 
na svijetu — sažeo u ciglih par riječi, riječi, koje se još i danas po- 
novljaju, koje su i danas isto tako suvremene, kao i prije dvije tisuće 
godina, i koje će biti suvremene i onda, kada će i posjednji odvjetak 
ljudskoga roda disati na zemlji. A te su riječi: 

»Ljubi bližnjega svoga, kao samoga sebe ...« 

Velika je i neizmjerna filozofija u tih par riječi. Tisuće i tisuće 
godina je trebalo ljudskoga bivstvovanja i ljudskoga razvoja na ovoj 
zemlji, dok se došlo do te činjenice, do tih misli, koje su formulirane 
s ovo nekoliko riječi. Sve ono, što nazivamo ljudskim, što osjećamo 
u sebi za razliku od drugih živih bića, koje ne nazivamo ljudima, sve 
ono, što nas čini ovakovima kakovi smo i kakovi se uzdižemo nad os¬ 
talima, kazano je u tim riječima. U njima se nalazi ljudska duša, u 
njima se nalazi ljudski ponos, čast, svi naši osjećaji, sva ljepota, koju 
osjećamo u sebi i oko sebe, u našoj unutrašnjosti i u onome, što nas 
okružuje. Ljubav, velika i beskrajna ljubav, koja znači izdizanje iz 
ovoga zemaljskoga, iz ovoga tla, nekamo u danteovske visine, gdje se 
svemir Ijušti pred nama, kao korice kakovoga dozreloga nikada neviđe¬ 
noga, nego samo dosanjana ploda. I kada se čovjek oslobodi svega 
tvarnoga u nama i oko nas, kada se izljuštimo iz naše vlastite kože, 
iz našega vlastitoga tijela i kada osjetimo u sebi po prvi puta da srno 
ljudi, da nosimo ime »čovjeka«, onda se tek osjeti sva veličina ovih 
jednostavnih, a ipak tako dubokih, velikih i besmrtnih riječi. 

Ljubiti bližnjega svoga, ljubiti nekoga isto tako, kao samoga sebe, 
to znači ljubiti tako, kako nam to navješta i zapovijeda Evanđelje, ka¬ 
ko je to govorio Onaj, koji se je prije skoro potpunih dvije tisuće go¬ 
dina rodio u ove hladne i vjetrovite zimske dane, kada i sama priroda 
osjeća čežnju za i najslabijom zrakom požutjelog, ohladnjelog sunca, 
u malenoj štalici, a divlje Mu životinje svojim dahom grijale tijelo, 
da ne umre prije, nego li izgovori ove velike i jedinstvene riječi: 

»Ljubi bližnjega svoga, kao samoga sebe . . .« 

Božić. 


To znači rođenje. To znači buđenje na novi život. To znači sve ono, 
što se rađa u nama, kada osjetimo u svome srcu i u svojoj duši nešto 
veliko i lijepo. 

Božić u domovini Hrvatskoj, znači rađanje novoga pokoljenja, no¬ 
vih težnja, novih pogleda i novih misli. Jedan se narod ponovno rodio, 
jedan je narod doživio svoj Božič, donešen u krvi i borbi, pod udar¬ 
cima krute sudbine i krutih nesreća, koje su ga pratile potpunih osam 
dugih i velikih vjekova. Prošlost je bila teška i tamna, puna borbe, 
puna krvi, plača, suza, mučenika, krvavih glava, osakaćenih trupla, 
raskrvarenih udova. Prošlost, koja je svojom krvlju ispisala tragediju 
jednog naroda, koji ne želi ništa drugo, nego samo jednom u životu 
podignuti svoje ruke k nebu, udahnuti slobodnim grudima zrak i pje¬ 
vati pjesmu slobodi i suncu. A ipak — jedino, što je imao taj narod 
kroz dugih i krvavih osam vjekova, to su stare rasplakane majke, koje 
su izgubile svoje sinove, u crno zavijene udovice, koje plaču za poginu¬ 
lim muževima, blijeda i nesretna djeca, koja su izgubila svoje očeve, 
i sestre, koje oplakuju svoju braću. Duga je beskrajna povorka hrvat¬ 
skih žrtava, koja gazi krv i suze, koja zavijena u crno stvara najdivni¬ 
je, ali i najbolnije stranice hrvatske povijesti, poput kakove velike i je¬ 
dinstvene narodne pjesme pisane u desetrcu, gdje se osjeća plač ne¬ 
sretnih i suze osam velikih i nikada dovršenih stoljeća. 

A u toj cijeloj borbi, u tom plaču, nije se gubila nada. Nije se gu¬ 
bio niti ponos, nije se gubila čast, pa makar i krvlju plaćana i nije se 
gubila vjera, da će jednom ipak doći ono, za čime svi čeznemo ... 

Da če jednom doči Božić. 

Tiho su se oglasila zvonca. 

U hladnoj i vjetrovitoj zimskoj noći, kada ne znaš da li zvijezde 
više sjaje na nebu ili u svome odrazu na snijegu, kada se s tornjeva 
okolnih crkava navješta ponoć, u kojoj se rodio Krist i zvona zvone, 
kreće se povorka. Tamna, kao i noć oko nje, samo se sjaje baklje u 
noći, kao što se sjaje i ljudska srca u povijesti čovječanstva. I ta se 
sjaje najviše u onim danima, kada noč ljudske povijesti izgubi granicu 
između ljubavi i mržnje, kada se prepušta strastima, koje se kovitlaju 
noću kao razulareni vjetrovi i kada se zaboravlja na ono, što se na¬ 
ziva Ljubav. 

Ide ta povorka u noći, duga i beskrajna, i kojoj nikada nema kra¬ 
ja. Idu ljudi jedan za drugim, idu i nose u svojim rukama zublje, go¬ 
ruće i sjajne, zublje, koje su zapravo njihove duše i jedina im molitva, 
koja lebdi na njihovim usnama jest: 

— Daj, Gospodine, Da opet Ljubav uđe u srca naša... 

I ta srca gore, ta srca plamte, ta srca vjeruju. 

Zlatko 


MIR! 

Mi smo gladni i žedni: mira, pokoja, sreće. Kako nam je lijepo i 
ugodno bilo, dok smo kao djeca bezbrižno uživali u bruju orgulja i u 
skladnom pjevu veselih srdaca: »Narodi nam se Kralj nebeski!« Bili 
smo djeca! U obitelji zauzimali smo najljepše mjesto za Božić. Otac 
naš i majka naša gledali su u nas, i oči su im se krijesile s naše sre¬ 
će. Mir je stanovao u našim kućama. Nitko se nije srdio, jer su srca 
bila puna, puna samo lijepih misli, čuvstava, ugođaja. Mi smo upravo 
dodirivali krila anđelova. Mi po siromašnim kućama i oni po raskoš¬ 
nim palačama. 

Kako je sve bilo skladno, i lijepo, i srdačno! Onda smo odrasli, 
pošli u svijet, dotakli se misli i zaboravili srce. 

A oni, naši stariji, misle na nas. I vide nas. 

Sva zemlja vri. Oko nas uzdigla se magla, koja je skrila horizont, 
te ne možemo da ugledamo svjetlo, što sja na vrhuncu. I milijuni 
zvijezda trepere u hladnoj noči. Ja uvijek mislim, da su to milijtmi 
očiju onih, što su prošli ovim krajem. Što su nas ljubili. Te oči gle¬ 
daju nas, koji srćemo u provaliju. Htjeli bi oni, naši stari, da nam 
namignu. Ali mi ne razumijemo. Ne razumijemo, jer ne gledamo u 
zvijezde. 

Kako je njihov Božić bio lijep! I naš uz njih! Sve su nam oni 
dah. Ali su rekli, da čuvamo radost. A mi smo baš nju izgubili. Zato 
smo nemirni. Gladni smo sreče i gladni smo kruha. Jer smo se počeli 
mrziti. 

A Bog u štalici sirotinjskoj čeka naš duh. I šalje anđela svoga. 
Pogledajte ga, kako lebdi ponad naših glava! U sjaju onih milijuna 
očiju stao je u zraku. Podigao ruke na molitvu i viče. Od istoka sun¬ 
ca do zapada seže njegovo svjetlo, a zrake njegove, nedogledno mnoš¬ 
tvo iskrica obasiplju zemlju. Ustavljaju se po vrhovima i brežuljcima, 
po granama i krovovima. Vidite li? Čujete li? 

»U se vrime godišta 
mir se svitu navišta!« 

»Mir!« — kliču naši stari. »Mir!« — uzdiše naša zemlja. »Mir!« 
— vape naša djeca. 

Mir u duši, mir u srcu, mir u misli, mir u obitelji, mir u narodu, 
mir u čovječanstvu! Mir u Bogu! 

GLORIA IN EXCELSIS 
Spjevao Jeronim Korner 

Dok u jasle čedne i male 
padaju zrake bijele i čiste, 
molim Te, mali, preblagi Kriste, 
da zvijezda radosti prođe kroz selo! 

Da zasja u oku one starice 
sa novim rupcem noćas na glavi, 
sa odjećom bijedne sirote! 

Da radost se noćas u svima javi, 

radost 

Ljepote! 

Da osjete sjaj njena uzvišenja, 

i od veselja, kao taj snijeg, bijelog 

da rastrgnu zvjezdane noći veo 

sa pjesmom snažnom od srca cijelog: 

Gloria 

in excelsis 

Deo! 


SLAVA BOGU NA VISINI, MIR LJUDIMA NA ZEMLJI! 

U svojoj duši već osluškujem božične pjesme koje će svojim lije¬ 
pim melodijama i dubokim sadržajem riječi odzvanjati zidovima na¬ 
ših crkava i u vjerničkim srcima stvarati ugodno božično raspolože¬ 
nje. One če nam biti najljepše propovijedi. Tumačit če nam tajnu 
utjelovljenja i rođenja Sina Božjega. Kako je lijep primjer jedne bo¬ 
žične pjesme koja nas poziva: »Zapjevajmo malenomu, Kralju danas 
rođenomu! Slava Bogu višnjemu, a mir Ijudma po njemu!« Pred oči¬ 
ma su nam pastiri u okolici Betlehema. Njima se javlja anđeo i slava 
ih Božja obasja. Anđelu se pridruži nebrojeno mnoštvo anđela hvale¬ 
ći Boga i govoreći: »Slava na visinama Bogu, a na zemlji mir lju¬ 
dima miljenicima njegovim« (Lk 2,1—14). 

U raspoloženju anđeoske pjesme uronimo u smisao i sadržaj poj¬ 
ma SLAVE. Vjera nas uči da je Bog stvorio vidljivi i nevidljivi svi¬ 
jet. Čovjeka je stvorio na svoju sliku i priliku. U stvaranju svijeta i 
svemira Bog je imao svrhu da objavi svoje savršenosti. Božanska se 
BITNOST Dobrote i Ljepote izvan sebe objavljuje stvorenjima koja su 
sposobna da je, prema stupnju svoje prirode spoznajne moči, shvate 
i zamijete kao izvanjsku slavu Božju. Unutrašnja je slava Božja u sa¬ 
mome Bogu. Nama je neshvatljiva. Pojmom slave označujemo prizna¬ 
nje neke osobite odlike ili savršenstva, vrijedne hvale i priznanja. Svo¬ 
ju slavu Bog daje upoznati kao Stvoritelj i uzdržavatelj u veličanstve¬ 
nim zakonitostima i ljepotama svijeta i svemira. Vanjska je Slava: 
hvala i dika, priznanje i štovanje, što ih Bogu daju razumna stvore¬ 
nja. Slava se Božja nama može očitovati u prirodnim pojavama: u ob¬ 
laku, oluji, vatri, svjetlosti (Izl 24, 15—19). Slava i čast znači priznati 
Božja veličanstva (Dj 15,23). 

Slava se Božja očitovala ljudima po Kristu. Isus je Krist utjelovljena 
Riječ Božja. U njegovu tijelu prebiva i objavljuje se slava jedinorođe- 
noga Sina Božjega. Isusova djela Očeva su djela. Otac ih čini u Sinu 
i u njima objavljuje svoju slavu. Tako se pri Isusovu rođenju SLAVA 
Božja objavila u velikoj svjetlosti nađ Betlehemom. Anđeoska pjesma 
nadvisila je svu slavu što je Bogu nesvjesno daju sav svemir i sva lje¬ 
pota Božje prirode na Zemlji. Ta pjesma bila je vijest slave blaženoga 
Boga, Krista, po kojem Bog sazda svjetove, Isusa, koji je odsjev Slave 
i otisak Biča njegova (1 Tim 1,11). 

Otac ga i dan-danas proslavljuje. Na izvoru je slave Kristova lju¬ 
bav prema Crkvi. Krist je ljubio Crkvu i sama sebe predao za nju. U 
tom mis teriju ljubavi i svetosti dovršava se objava Slave Božje: »Neka 
vam dadne po bogatstvu Slave svoje, te u ljubavi ukrijepljeni mog- 
nete shvatiti sa svima svetima koja je DUŽINA i ŠIRINA i DUBINA i 
VISINA i poznati Kristovu ljubav, koja nadilazi svaku spoznaju« (Et 
3 16 _ 19 ). Sa svim tim i takvim spoznajama slave i mi na Božić za¬ 

pjevajmo: »Slava Bogu na visini i Mir ljudima na Zemlji!« Mir što 
nim ga može dati samo Bog i za koji smo molili čitave ove godine. 

Da zavlada mir u svijetu! 

Pojam MIRA. Mir je izraz za blagostanje u svagdanjern životu. 
Stanje čovjeka, koji živi u skladu s prirodom, sa samim sobom i s 
Bosom Mir je blagoslov, počinak, slava, bogatstvo, spas i život. Mir 
je sloga bratskog života. Neki biblicisti »MIR ljudima dobre volje« 
prevode riječju »Spas ljudima dobre volje« (Rupčić). Mir je punina 
sreće On je spasenje i duhovno dobro. Tko se uzda u Boga može mir¬ 
no spavati (Ps 4,9). U židovskom jeziku riječ MIR znači SPAS. Odatle 
dolaž pojam SPASITELJ — MIRONOSAC. Zato je Isus došao na svi¬ 
jet da bi ljudima donio MIR preko spasenjskog čina na krizu. Mir 
je plod Isusove žrtve (Iv 16,13). Stari je zavjet u Božjoj prisutnosti 
usred svojega naroda gledao vrhovno dobro Mira (Lev 26,12). Sveti 
Ivan kaže da je Isusova prisutnost izvor i stvarnost MI^. Kad je 
Isus napomenuo apostolima da če otiči k Ocu, zahvatila ih je tuga. 
Isus ih tješi i ohrabruje: »Mir vam ostavljam, mir vam svoj dajem« 
(Iv 14,21). Taj mir nije više vezan za Isusovu tjelesnu prisutnost, več 
uz njegovu pobjedu nad svijetom i smrču. Zajedno s Mirom daje Duha 
Svetoga i vlast nad svijetom (Iv, 20, 19—^21). 

Na temelju ove spoznaje MIRA razumljivo je, da Božić ima toliku 
snagu i sjaj kroz stoljeća u kršćanstvu. Isusovo utjelovljenje i njegovo 
rođenje izljev su nutarnje Božje SLAVE u njegovu vanjsku SLAVU 
koja se objavila usred badnje noći. Čovjek je obvezan da vanjsku 
Božju slavu kao posljednju i vrhovnu svrhu postigne po milosti, 
da je postigne u vječnom blaženstvu, u vječnom gledanju Boga i u sje¬ 
dinjenju s Bogom. »Blago mirotvorcima, jer ce se zvati sinovima Bož¬ 
jim« (Mt 5,9). Isusova Crkva već na ovom svijetu prevladava sve raz¬ 
like između naroda, rasa, spola i klasa (Gal 3,28). Ona ljude vodi k iz¬ 
voru mira i pravde. To je ona učinila i s velikim Božjim blagoslovom 
na molitvenom sastanku svih predstavnika vjerskih zajednica u Asizu. 

Neka nam božična radost ispuni srca, neka ih oplemeni, oduševi, 
tješi i jača, da bismo mogli zanosno pjevati: 


Svim na zemlji mir, veselje! 
Dobre volje svaka duša. 
Grijeha neka već ne kuša. 
Nego hvali diči Boga 
Što je pošlo Sinka svoga! 


Đuro Golubović 


I NJEGOVI GA NE PRIMIŠE 

Posljednja je noć adventa. Južno od prepuna i nemirna grada pru¬ 
žili se pašnjaci, po kojima pasu ovčice, a praporci o vratu im zvone. 

Razliježe se veseli pjev ptičica, te pjesma i zvuk frule pastira, koji 
su čuvali svoja stada. Nekada su ovi pašnjaci bili rodna polja zasija¬ 
na ječmom i pšenicom. 

Sada se rasprostire pašnjacima svečana tišina. Najdublja i najta- 
janstvenija je tišina oko spilje u blizini hrasta Abrahamova. — Priči- 
nja^se, kao da i vjetrovi ovdje zadržavaju svoj dah, izvor kao da sus- 
preže svoj žubor, a drveće kao da susteže svoj šapat. 

Da, ova siromašna štalica, koja je za nevremena služila životinja¬ 
ma zakloništem, ta je štalica u toj noći središte svijeta! 

_ Zar se ne poigrava neko nadzemaljsko svjetlo oko nje? Zar ne 
sjsju kroz tamu kao blijesak anđeoska krila? Ne počiva li čežnja toli¬ 
kih tisuća godina na koljenima pred ovom štalicom i kao da vapi: 
»Gospodine, pošalji nam Onoga, koga nam želiš poslati — po kome 
ćeš sve vapaje stišati!« I na srebrnim krilima podiže se čežnja vape- 
ćeg ljudstva pred vrata nebeska i uzdiše: »Rorarte, coeli, desupr, et 
nubes pluant Justum; aperiatur terra et germinet Salvatorem!« — 
»Rosite, nebesa, s visine, i oblaci neka dažde Pravednika; neka se ot¬ 
vori zemlja i neka rodi Spasitelja!« (Iz 45, 8). 

Da, i cijelom prirodom kao da prolazi neko očekivanje; — priro¬ 
dom koja također uzdiše pod prokletstvom, što ju je zadesilo grije¬ 
hom čovječjim. 

Ne čuje li se zar zemljom neki plačni glas? Sluti li priroda većma 
negoli grješan čovjek blizinu otkupljenja? Prisluškujući stoje tere- 
bmti, brijestovi i sikomore i ne usuđuju se ni grančicom zatreptati. 
Hrast, star više od tisuću godina, koji je vidio mnoga pokoljenja kako 
dolaze i odlaze, koji je vidio i propast Izraela, zgraža se, i tihi šapat 
prolazi njegovom krošnjom. Tišina je, a noć osluškuje i očekuje ta¬ 
janstveno čudo. 

I o ponoći dogodi se nešto tajanstveno, nešto čuđenja vrijedno ... 


* * * 


Tiha noć, sveta noć ... 

u štalici kleči nježna Djevica Marija i drži u rukama novorođeno 
Dietešce. Nadzemaljsko svjetlo Božanstva osvjetljuje ovo Djetešce, jer 
ono je »Svjetlo, da rasvijetli narode, koji su u tami i sjeni smrtnoj«. 

Zar se ne razlij eže klik radosti svega naroda? Ne gmu li ljudi da 
pozdrave dugo iščekivanoga Spasitelja? Ne natječu li se, da Ga časte 
da Mu sve blago i dragocjenosti pred noge stave, da Ga dostojno prime. 

Ne- — »Svjetlo svijetli u tami, ali Ga tama nije upoznala!« U 
ovoj najsvetijoj noći grad pun ljudi spava bezbrižno dalje. Ne znaju 
od svega onoga, što se pred gradom dogodilo, ništa. Mnogi sjede jos 
kod bogate gozbe, te plešu uz zvuk cimbale i rujnog vina; ili polaze 
svojim tajnim i grešnim putevima. A kad svane dan, ti ce ljudi svoj 
grešni život nastaviti. Tako će biti i u sve ostale dane: kao da se nije 
ništa dogodilo, i dalje će živjeti u radu i zemaljskim brig^a, trgova¬ 
ti i pogađati se, ljubiti i mrziti i živjeti u tvrdoći srca. Om nemaju 
vremena da se brinu za Božansko Djetešce! A nemaju ni^ mjesta gdje 
da Ga prime! »On dođe među Svoje, i Svoji Ga ne primise...« Za sve 
je bilo mjesta u konaćištima — samo za Njega i Njegovu siromašnu 
Majku bila su zatvorena gradska vrata. 


* * * 


»I Njegovi Ga ne primiše ...« 

Nije li zar ova riječ bila kao pečat Njegova cijelog daljnjeg života? 

Onoga, koji je iz ljubavi i milosrđa, da spasi ljude, ostavio 
nosti i blaženstvo neba, nije li Ga ovaj svijet odbio? Ili — zar su Mu 
dali dom? ... Ni u roditeljskoj kući u Nazaretu, gdje bi mu ljubav i 
briga i sveto čeznuće sve priredilo, nije smio ugledati svjetlo svijeta. 
Ne, nakon duga i naporna puta, kao strano dijete putujućih ljudi, ro¬ 
dio se u tuđini, u predgrađu, u siromašnoj štalici! 

I nakon par tjedana moradne Djetešce s nježnom Majkoin i vjer¬ 
nim Josipom bježati u stranu, nepoznatu, pogansku zemlju^ O, kako 
su to bile teške godine — gorke kao progonstvo i zarobljeništvo! Ali i 
to prođe. Poslije mnogo godina vrati se ova mala obitelj u Nazare . 
Tiho i nepoznat živio je sveti Dječak, povučeno, u poniznosti i posluš¬ 
nosti. Bijaše to život pun odricanja i teška rada. Nitko osim Njegove 
Majke i Njegova Hranitelja nije u Njemu nazrijevao Božanstvo i viso¬ 
ko poslanje. 

I kad je započeo poučavati, ljudi u Nazaretu podsmjehivali su mu se 
i podrugljivo govorili: »Nije li to tesarov sin? Otkuda mu ta mudrost?« 
A oni iz drugih gradova rugahu mu se govoreći: »Iz Nazareta da mo¬ 
že šta dobro doći?« (Iv. 1, 46.). 




Bijahu to teške godine! Svoga ognjišta nijesu imali, uvijek u tu¬ 
đini, putovali su s jednoga mjesta u drugo. Ništa Mu njegov narod 
nije priuštio, pa i sama zemlja kao da Ga je na samrti odbacila. Nigdje 
mjesta, da Mu se krvavo tijelo odmori, da Mu trnjem izbodena sveta 
glava mirno počine, da Mu ono malo vjernih zaklopi umorne oči! 

Kao komad drva objesiše Ga na križ poniženja i živo Mu tijelo 
probiše čavlima visoko gore među nebom i zemljom. To bijaše »samrt¬ 
na postelja«. Onoga, koji je među svoje došao, a Njegovi Ga ne pri¬ 
miše! 

Zar nije osjetio naš Spasitelj, što znači biti bez doma? On je kao 
čovjek imao čovječje osjetljivo srce. Njegovo je Srce trpjelo mnogo, 
ali On se nije nikad tužio, tiho je snašao svoje boli, kojih nitko ni na¬ 
slutiti nije mogao. 

Češće čitamo, kako se tuži zbog opačina farizeja, radi nestalnosti 
svoga puka, radi sebičnosti svojih apostola, radi tvrdokornosti Jeru- 
salerna. Ali nikad nije govorio o sebi i svojim bolima. Samo jedan je¬ 
dini put u svome mukotrpnom životu čule su se ove bolne riječi: »Lisi¬ 
ce imaju jame i ptice nebeske gnijezda, a sin čovječji nema gdje da 
zakloni glavu« (Mt 8, 20.). Potresnih li riječi! ... Da, njegovi Ga ne 
primiše. 

Moj nepoznati brate, koji također nemaš svog ognjišta, na kome 
bi si srce i ruke ugrijao; moja osamljena sestro, koja možda s gorčinom 
u duši u hladnoj sobici sjediš i ostavljena u kakvu kutu svoje dane 
sprovodiš: vi gledate nijemo preda se. U grlu vas nešto sapinje, dok 
u očima osjećate vruće kapljice. Možda sada zimi još više osjećate, da 
nemate svog doma, da ste osamljeni i zaboravljeni. .. Sjetite se tad 
veće tragedije: »I njegovi Ga ne primiše« ... 

O, koliko ima oko nas takovih, koji nemaju svoga doma, za koje 
nitko ne pita, koji nikad ne čuju toplih i sućutnih riječi, na koje nitko 
ne gleda, nitko se za njih ne brine. 

Gdje ćeš naći takove? Na svakom ćeš se uglu susuresti s bijedni¬ 
cima, koji stoje i gledaju čeznutljivo. Kad bismo mi samo razumjeli 
ovaj nijemi govor gladnih očiju! Koliko imade bijednika i beskućnika 
po našim gradovima, koji svoje dane sprovode u mračnim podrum¬ 
skim stanovima, gdje ni sunce do njih ne dopire. Pa koliko po našim 
selima! Ali ima bijednika i po palačama, jer i u sjaju i raskoši može 
se duša osjećati osamljenom i žeđati za toplom riječi i toplim srcem. 

Imade starih roditelja, koji osjećaju, da su svojoj djeci na putu. 
Ondje je boležljivi starac, koji u maloj kućici zauzimlje mjesto od¬ 
raslom mladiću i predugo živi. Ili koja starija djevojka, koja se žrtvo¬ 
vala za svoje, a sada za nju nitko i ne mari. Ili koji sakati brat, koji 
nije sposoban za rad, pa vele, da badava jede. Možda izrađena već sluš¬ 
kinja ili sluga, kojima ne priušte više ni mjesto uz ognjište. 

O, koliko očiju plače u tami i sakriveno! Mnogi stoje sami u svi¬ 
jetu i nemaju više nikoga, koga bi mogli svojim zvati, nikoga nema, 
da im rekne dobru riječ, da ih u bolesti posjeti. 

Ima mnogo ljudi, koji su se ogorčeni povukli, ni od koga ljublje¬ 
ni, a od mnogih kao čudaci ismijani. — Pa ipak, kako bi i njihovo sr¬ 
ce, koje je ranjeno i bolno, bilo zahvalno i za najmanju ljubav... Ima- 
de i takovih, koji žive u obitelji, ali — hladan vjetar struji tu. Kao 
tuđi prolaze jedan kraj drugoga, a srce osjeća, kao da je od najbližih 
odijeljeno staklenim zidom. 

A oni, koji su za cijeloga svog života nosili teško breme i sve svoje 
sile trošili za svoju okolinu, sada su odbačeni. Nitko i ne pita za gor¬ 
činu njihove duše. 

A ti, koji ove retke čitaš, — jesi li i ti možda jedan od onih, koji 
su u duši osamljeni i trpe? Znadem onda, da je u ovoj svetoj Badnjoj 
noći tvoja duša još bohiija. I ti sjediš osamljen kao oni prognanici, koji 
su sjedili na vodama Babilona i plakali. Ni ne opažaš, kako su nad tvo¬ 
jom glavom zvijezdice zasjale, jer tebi su zvijezde neba utrnule. Ni zvi¬ 
jezda betlehemska ne šalje ti više utjehe. Sjediš nijemo u svojoj hlad¬ 
noj sobici, dok drugi u toplom domu slave blagdan ljubavi, i tek iz da¬ 
ljine dopire zvuk u tvoju samoću. Nisi ni sam znao, da je u dubini 
tvoje duše tolika gorčina, pa ti duša neprestano pita: »Zašto?« ... Da, 
na blagdan ljubavi čovjek dvostruko pati. 

Ali daj, da ti stisnem ruku, moj brate, moja_ sestro, i poslušaj me 
malo! Želim ti u tvojoj borbi malo snage, nade i radosti uliti u ^oju 
dušu. Reci, nije li ti lakši svaki križ, kad ti prijatelj pruži ruku i dijeli 
tvoje boli s tobom? Tad osjećaš: Nisam ostavljen i zaboravljen, ne 
nosim s4m svoj križ; imade još jedan, koji trpi kao ja. 

Da, ima zaista Jedan, koji znade za tvoju bol, je je i sam iskusio 
samoću, iskusio što znači biti tuđ u svojoj zemlji i nepoznat kod svo¬ 
jih. 

Ti znaš, koga mislim. On te razumije, kako te nijedan čovjek ra¬ 
zumjeti ne može. On je više pretrpio nego ti i ja, više negoli svi ljudi. 

Mi smo naučeni, kad govorimo o muci Gospodinovoj, misliti samo 
na zadnje dane njegova života. Ali to je bio tek svršetak Njegovih pat¬ 
nja. O ne! Kad su anđeli pjevali svoj »Gloria«, a On otvorio svoje očice 
— kraj jaslica bio je već neopaženo postavljen križ! ... 

Dođi, kleknut ćemo zajedno pred jaslice. Cuj, bespomoćan se plač 
razliježe štalicom. Zašto plače Djetešce? Od zime? Da, hladno je, ali 
Ga Majka pritišće na srce. Ono plače radi duševnih boli, koje su evo 
sada započele i neće prestati, dok Mu trudna glava ne klone. 

Njegove oči gledaju u daljinu. On se zgraža — vidi Golgotu, — križ 
u krvavoj sjeni! Čuje Djetešce udarce čekića. Vidi kako Mu komade 
mesa trgaju s tijela. Gleda trnovu krunu, a svaki trn krvav. Čuje pod¬ 
rugljiv smijeh, sluša kako kaplje Njegova krv s križa — o strašna li 
viđenja! 

Da, pred jaslicama diže se već križ, i nježno Djetešce započinje 
već svoj križni ':ut. Jaslice i križ idu zajedno. 


Vjeruješ li sad, ti osamljena i umorna dušo, da Isus razumije sve 
tvoje boli? Vjeruješ li sada, da On zna za tebe i da te je zapisao u 
svoje srce? Njegove su oči i danas uprte u tebe u ljubavi i samilosti. 
Ne misli dakle, da si ostavljen! Ne, već moli zaufano: »Gospodin je 
moj pastir, i neće mi ništa manjkati... Moj čuvar i moje utočište si 
ti, moj Bože, u koga se ufam.« 

Sjeti se riječi Očevih: »Može li zar majka zaboraviti dijete svoje? 
Pa ako ga i zaboravi, ja te ipak neću zaboraviti« (Iz 49, 15). 

I ovaj dobri Bog postao je Djetešcem, da Ga se ne bojimo, već se 
u Njega ufamo. Zar da naša srca otvrdnu, pa da Ga odbijemo? Nipošto! 
Na nama se ne smije ispuniti ona strašna: »... i Njegovi Ga ne pri- 
miše.« 

Neka ti se stoga duša napuni utjehom i pouzdanjem! Neka ti bet¬ 
lehemska zvjezdica sja u svakoj, pa i najljućoj boli, ne samo u Bad¬ 
njoj noći, već kroz cijelu godinu. Moraš samo otvoriti vratašca svoje 
duše toplini i utjehi, koja ti od Boga dolazi; ali i onim, pa ako i sla¬ 
bim zrakama, koje ti od čovječje dobrote i prijaznosti dolaze, jer i 
to su zrake Božje ljubavi. 

Ne misli samo na svoje boli! Ne traži svagdje samo crne časove! 
Da, možda su te ljudi jako rastužili, ali možda i nisu imali te na¬ 
kane. Možda iz nepažnje i ljudske slabosti. A možda je mnogo toga već 
i gorko okajano. Ne tuguj dakle! Daj, da sunce zasja u tvojoj duši! 
Ne gledaj u_ tamu, već podigni oči prema nebu, gdje milijuni zvjezdica 
trepere..., i sjeti se, da Onaj, koji ih je stvorio, tebe tako ljubi, te se 
je kao Djetešce rodio, da trpi i osjeća, što i ti trpiš i osjećaš, — te da 
Ga uzljubiš. Djetešce nam se rodilo, da trpi. A dalek, vrlo dalek je bio 
put do Njegove slave. 

Pa ako je i tvoj put dalek, moj brate, moja sestro, — jedamput 
će ipak svršiti noć, a svjetlo zasjati u tvojoj duši. 

O. F. 

NARODIL NAM SE 


Kao što umoran putnik na dalekom mukotrpnom putu kroz noćnu 
tamu sniežnu vijavicu i mećavu, čezne svom dušom, da sto prije ug 
k svjetlo koje kolibice, gdje će odmoriti umorne ^oge, tako i pred 
nama u daljini svjetluca svetkovina Kristova Rođenja i mi Je^va ce 
kamo da već jednom osvane. Sve ove grozničave pripreme pred Bo¬ 
žić sva užurbanost, spremanje i priređivanje, da sto dostojnije doče¬ 
kamo ovaj najveći kršćanski blagdan, nameće nam 
tajnu misao: Samo da već jedamput i to prođe pa da sve pođe sta 
rom kolotečinom. 

Ali to ipak nije naše pravo mišljenje. Mi to samo tako znamo _uz- 
dahnuti, dok u dnu naših srdaca još pijek tmj’a tiha 
šana srećom, uspomenama i nadom, i mi čeznemo za Bozicem isto 

tako kao i djeca. 

To je onaj prastari odjek vječnosti, koga_ umiljati 
zvona raznosi po čitavom svijetu; to je onaj vječni c^ar, koji provijava 
iz starih božičnih pjesama, to je onaj ^adzenialjski sjaj, o k^i ««Jipa 
Ijuju naše duše, gledajući božično drvce, koje bhjesti zlatnim i sreb 
nim nakitom u moru svjetla. 

Veliki blagoslov Božića nije samo u tome, što nam donosi ono 
nekoliko nezaboravnih lijepih dana, a možda i željene barove, sto nam 
daje prilike da razveselimo naše mile i da uživamo u njihovoj radosti 
i ^većaje našu nježnost, miroljubivost i zahvalnost, te nas Potme na 
praštanje. Kada stojimo pred rasvijetljenim borom, stisnuvsi ™ku n J 
dražem biću, okruženi dječicom, kada znamo da se om, 1, , 

vali, sada raduju, zar tada da ne struji oko nas dašak car 

stva? Naše grudi nadimaju se od ganuća, koje se može izliti samo u 

zahvalnosti prema Bogu. — Carstvo Božje je_ u vama ^ cmiip 

reći za ove časove tihe sreče, koje nam svakidašnjica života ne smij 
odagnati. Srebrni zvuk jednog umiljatog zvoncica mora i nadalje od¬ 
jekivati u našim srcima. 

Ali najveća radost je u neposrednom najbližem srodst^ s bolom. 
Kada od sreće nabujaju svi naši osjećaji, tada se često znadu otvoriti i 
stare rane, za koje smo mislili da su već davno zacijeljene ili na Jcoje 
bi barem danas htjeli zaboraviti. Stara bol najednom nas obuzme svom 
žestinom, ono što smo davno izgubili, doziva nas i mami; ™ja, pre- 
vara i uvrijede iznova nas pale i žežu; stare rane počinju p 


variti. Jest, tako je snažna svetkovina Božića! Ona nas potrese od glave 
do pete, čini da odjednom sve pregledamo i osjetimo, te nas izlaže 
buri, koja bi nas lako mogla odnijeti sa poljana radosti i sreće. 

Ali Božić nije uzalud znamen i sjećanje na veliku Ljubav. Znamo 
da smo usidreni u svijetu, u kome je sve ono, što dnevno proživljava¬ 
mo, samo jedan maleni sastavni dio, što smo nemirniji, bespomoćniji 
i malodušniji, tim lakše posrnemo. Radost, koju nam cionosi slavljenje 
Kristova Rođenja, mora nas učiniti toliko jakima i zahvalnima, da i 
sve žalosne i teške uspomene ubrajamo u vrijednosti koje naš život 
obogaćuju. Jer čitav se život sastoji od dobra i zla, od radosti i ža¬ 
losti. Pa kada ne bi imali nikakva čuvstvovanja, ne bi ni znali da ži¬ 
vimo. Nikome život ne teče onako glatko, kako bi htio. Svaki od na s 
doživio je po koji brodolom. Takav je život. 

Kada pomislimo dakle na to, tada nam neće biti teško otjerati 
sjetu i malo neraspoloženje, koje nas počinje obuzimati uslijed pove¬ 
ćane preosjetljivosti baš u najsvečanijim časovima. Možda smo gdje 
naišli na crnu nezahvalnost, ili nam se čini da nismo darivani onom 
pažnjom, koju zaslužujemo, ili nam je ova ili ona želja ostala neispu¬ 
njena i mi smo stoga razočarani i ogorčeni. Ili je pak netko od naših 
milih i dragih u tome času daleko od nas. Ali što je sve to prema veli¬ 
koj ljubavi i strpljivosti Onoga, koji st radi nas rodio u staji na slami 
i koji je za nas umro na križu. Mi moramo biti dostojni neizmjerne 
božanske ljubavi našega Otkupitelja i slijediti njegov primjer, te ovih 
dana izagnati iz naših srdaca svaku ogorčenost, mržnju, zavist i brigu, 
koje bi nam svjesno ili nesvjesno htjele poput crva rastočiti srce i 
ogorčiti lijepe svete dane. 

Uoči Božića rastvorimo svoje srce i mislimo na sve one bijedne i 
nevoljne, koji danas možda nemaju krova nad glavom, nastojimo da¬ 
režljivom rukom otrti mnogu sirotinjsku suzu. Sjetimo se sviju onih, 
koji se nalaze daleko od svojih domova, bez ikoga svoga, nastojimo po¬ 
moći gdje god stignemo, pa kada budemo na Badnje veće stajali pokraj 
božičnog drvca, zapjevajmo smirenim srcem, što smo svoju dužnost 
učinili, onu staru božičnu popijevku: 

Narodil nam se ... 

BOG SE RODIO U STAJI 


ISUSOVO ROĐENJE 


Čudno na prvi pogled? Da! Bog se rodio upravo u staji. Da se to 
dogodilo sa sinom nekog velikana, ljudi bi se smijali. No, mi kršćani, 
ne smijemo se, ne stidimo se, što više, tome se posebice radujemo i 
ponosimo, jer to rođenje Boga—Čovjeka priraslo je ljudskom srcu 
na poseban način. Potvrđuje to radost kršćanskih naroda širom svijeta. 

Ni u jedno mjesto rođenja narod nije slio tolikih i takvih iskre¬ 
nih, toplih osjećanja, zanosa, đražesti i ljubavi kao u polutarnne i krh¬ 
ke betlehemske jaslice. Ni u jedno mjesto rođenja nisu umjetnici pe¬ 
ra, zvuka, kista i dlijeta uložiti toliko umjetničkih snaga i stremlje¬ 
nja, kao u siromašne stajske betlehemske jaslice. 

Veličaju ih duhovne narodne popjevke obavijene svečanim blag¬ 
danskim ruhom kršćanskog slojevitog zajedništva. Te popjevke kao 
da su srasle s narodom, stajom, slamom, jaslicama, a bruje u srcima za 
vrijeme Božjeg rođenja. 

Svjetlo se rodi noću, po tami i u polutami, da jače odskoči i za¬ 
blista. I zablistalo je stvarno, povijesno, jedanput, punim sjajem, ali 
i sve nas rasvjetljuje i danas kroz ovo dvadeseto, atomsko stoljeće, da 
kročimo prema sigurnom cilju, koji se zove — Bog. I ovaj naš hrvat¬ 
ski Božić nas na to upućuje. 

Proleter — Ante Sironic 


Car August izdade zapovijed, da se u rimskom carstvu popiše sav 
svijet. Zapovijedi su se pokorili i Blažena Djevica Marija i sv. Josip. 
U svrhu popisa pošli su oboje u grad Betlehem jer je sv. Josip potje¬ 
cao iz kuće i plemena Davidova, a David se rodio u Betlehemu. Iz Na- 
zareta u Betlehem trebali su za put 4 dana. Došavši u Betlehem nigdje 
nisu mogli dobiti stana, jer su sve stanove već zaposjeli putnici, koji su 
došli prije njih. Nije im preostalo drugo nego da se sklone u jednu 
špilju, koja je služila za štalu, kamo se sklanjala stoka, kad je bilo 
nevrijeme ili je vladala studen. 

u pol noći dođe Mariji vrijeme da rodi. Još nikada u povijesti nije 
nijedan znameniti svjetski događaj opisan tako jednostavno, kao sto 
Sveto Pismo opisuje rođenje Isusovo: »I rodi Sina svoga prvenca, i 
novi ga u pelenice, i metnu u jasle, jer nisu imali mjpta u gostio¬ 
nici« (Lk 1, 7). Ovo rođenje Isusovo u betlehemskoj stali je drugo ro¬ 
đenje Sina Božjega. Prviput se Sin Božji rađa na nebu od Oca kao 
Riječ Božja, Logos, Verbum. To je misaono rađanje. Ot^ od vijeKa 
spoznaje Božju narav i spoznavajući Božju narav On rađa Misao ili 
Riječ Božju, a to je druga božanska osoba. Sin Božji. Druga božanska 
osoba u vremenu uzima od Blažene Djevice Marije ljudsku naiav i ra¬ 
đa se kao dijete Isus, u kojem su božanska i ljudska narav nerazdruzivo 
sjedinjene u jednoj osobi i to u drugoj božanskoj osobi. Jer je Majka 
Božja rodila Dijete, koje uz ljudsku narav ima i božansku, a osoba je 
samo božanska, to je rodila Boga, pa joj s pravom pipada naslov 
Majka Božja ili Bogorodica. Kod prvoga rađanja ima Isus samo O 
_ bez majke, a kod drugog rađanja ima samo Majku bez zemalj¬ 


skoga oca. 

Rođenje je Isusovo bilo čudesno kao i njegovo Začeće. Blažena 
Djevica Marija nije izgubila svoga djevičanstva ni kad je Isusa zače¬ 
la ni kad Ga je rodila. Kao Djevica Ga je začela, kao Djevica Ga je i 
rodila. Kako sunčane zrake prolaze kroz staklo a da ga ne oštete, tako 
je i Isus došao na svijet a da nije povrijedio djevičanstvo svoje Maj¬ 
ke. Kako zvijezde šalju svoje zrake na zemlju, a da pri tom ništa ne 
gube od svoje svjetlosti, tako ni Marija nije ništa izgubila od svoga 
djevičanstva, kad je rodila Sina Božjega. Djevičanstvo Majke Božje 
prije poroda, u porodu i poslije poroda jedan je od temeljnih članaka 
naše vjere. Zato mi katolici, kad god sponiinjemo ime Manjino, uvi¬ 
jek mu pridajemo časni naziv: Blažena Djevica Marija. 

Blažena Djevica Marija je rodila Isusa bez ikakvih porođajnih bo¬ 
li. Isus se odijelio od svoje Majke kao što se zrelo voće lako i bez po¬ 
teškoća odkida od grane, koja ga je hranila. Porođajne boli su pos¬ 
ljedica istočnoga grijeha. Jer Majka Božja nije imala istočnoga grijelra, 
to nije poznavala ni porođajnih boli. Po štali je nakupila slame, oju 
je stavila u jasle, a Isusa povila u pelenice i položila u jasle na slamu. 

U blizini su se betlehemske štale nalazili pastiri, koji su bdjeli i 
čuvali noćnu stražu kod svoga stada. Najednom kao da se nebo otvo¬ 
rilo. Pastire obasja velika svjetlost. U svjetlosti siđe Anđeo k pastirima, 
a oni se prepadoše. »I reče im Anđeo: Ne bojte se, jer gle, javljam vam 
veliku radost, koja će biti svemu narodu: jer vam se danas rodi Spa¬ 
sitelj, koji je Krist Gospodin, u gradu Davidovu. I eto vam znaka: Naci 
ćete Djetešce povito gdje leži u jaslama« (Lk 2, 10—12). Kad je Anđeo 
svršio svoj govor, pastiri opaziše, kako se k ovom Anđelu pridmzi o 
veliko mnoštvo drugih Anđela, i svi su zajedno zanosno pjevali: »Slava 
Bogu na visini, a na zemlji mir ljudima dobre volje«. Ovo je najljepša 
pjesma što ju je ikada čulo ljudsko uho. Od toga vremena milijuni 
kršćana s posebnim veseljem ponavljaju ovu divnu anđeo^u pjesmu, 
a Katolička ju Crkva spominje u svetoj Misi gotovo svaki dan. 


Kad je nestalo svjetlosti, sokolili su pastiri jedan drugoga: »Haj¬ 
demo do Betlehema, da vidimo to, što se dogodilo, što nam je objavio 
Gospodin. I dođoše žurno, i nađoše Mariju i Josipa i Djetešce, gdje 
leži u jaslama« (Lk 2,15—16). Pastiri se, puni vjere, poklone Isusu kao 
Bogu, a Majci Mariji ispripovijede sve, kako im se javio Anđeo, što im 
je rekao i što su Anđeli pjevali. Sutradan su pastiri pripovijedali po 
čitavoj okolici radosni doživljaj, što su ga doživjeli u veličanstvenoj 
Badnjoj noći. Tako su, eto, pobožni pastiri prvi širitelji svetoga Evan¬ 
đelja. 

Obnavljanje uspomene na rođenje Isusovo je uvijek nov i uvijek 
radostan doživljaj. Nema povijesnoga događaja, a ni vjerskoga blag¬ 
dana, koji bi u tolikoj mjeri smirivao i razveselio ljudske duhove kao 
Božić — rođendan Isusov. Ubogi i siromašni Isus na slami u jaslama 
neizreciva je utjeha svima ljudima, koji trpe hijedu i neimaštinu, a 
takvih ljudi je uvijek veliki postotak na svijetu, kad se sjete, da ni 
Božjem Sinu na zemlji nije bilo bolje. Božićni događaj s anđeoskom 
pjesmom o miru i te kako je suvremen baš danas, kad čitavim svijetom 
struji nezapamćena nervoza i panični strah pred novim svjetskim ra¬ 
tom. 

ROĐENJE ISUSOVO 


BOŽIĆ 


Kad je stigla tužna Majka 
U grad Betlehem rad konaka, 

Ne htiše je tu prinnti. 

Nit konaka udiliti. 

Kad je trudnu ugledaše, 

Svi rekoše nemilice: 

Dosta nam je naše diče. '' 

Kad iziđe iz Betlehema, 

Eto čuda prigolema. 

Njoj se najde kolibica 
I priprosta štalica, 

Di će ona prinoćiti 
I Isusa poroditi. 

U pol noći to se zgodi, 

Kad Marija Mati rodi 
Svoga svetog Stvoritelja, 

Našeg dragog Spasitelja. 

Veselte se svi narodi. 

Što se dragi Isus rodi! 

Ovo sveto porođenje 
Svim nam bilo na spasenje! 

(Hrvatska narodna pjesma iz požeške okolice u Slavoniji) 


Oživljuje čudo svete noći. 

Otajstvo našega spasenja silazi na naše tvrde puteve. 

Isus se rodi! Kralj vječnosti, a ipak 
Čovjek, kao što smo i mi. 

Sirotan, kao što smo sirotani i mi mnogi. 

Gospodar života i smrti, a sada Djetešce na slamici, neprepoznato 
od moćnih i bogatih, ali pozdravljeno 
od Anđela i pastira. Veli je Bog među nama, 
i nebo i zemlja slave njegovo rođenje. Betlehemska štalica 
svijetli suncem najvećeg milosrđa, koje je otkupilo čovjeka. 

Ovo je bijela svetkovina, kada srce 
sluša anđeoski pozdrav Božjem Djetetu. 

Ovo je svetkovina mira, kada i mi prinosimo darove, svoja srca, 
nebeskom Kralju. 

Oživljuje čudo svete noći. 

Prenosi se svijetom velika vijest o Ljubavi i spasenju. 

Vijest o rođenju Isusovu. 


BOŽIĆ 


Razgovor pastira na poljani. 

Spušta se noć. Ovce su u toru. Nebo su osule zvijezde. Pastiri pri¬ 
premaju za vatru na straži ove noći. 

Jonatan, Jakov i Natan govore: >>0, Jahve, Jahve spasi nas!« »Tebe 
je strah Jakove?« reče Natan. 

»Misliš li ti da se Rimljani samo šale s nama? Popis stanovništva. 
Mi smo robovi. Oni se bogate na našim leđima. Danas 
tu nosiljku bezbožne Lučile. Nose je dva crna roba, a^ona ^eh Hebreje 
O, kada ćeš poslati Spasitelja, Jahve? Ja se rata :g 

tuđinci mrze Betlehem je pun stranaca. Jonatane zašto sutis. Moja je 
Sara sanjala anđele na ovoj poljani i maleno dijete u pelemcama, kako 
govori hebrejski. Oko njega samo ovce. Ah meni nije ~ ^ 

Jakov Vidim što se događa. Ja ti opet kažem da to znaci nešto veli . 
Ja nešto slutim. Kad ćeš doći Obećani i ovaj pusti život pretvoriti u 

veselje?« 

Jakov loži vatru, Natan drijema, a Jonatan rnoli. Iznenada b^es^ 
jak i još jači. Pastiri skoče. Oluja! Ma kakva oluja, gledaj zvijezde. O, 
hoho zvijezda repatica. Rat, rat, rat! O Jahve, spasi nas. 

Strani putnici. Narija i Josip s magaretom umorni traže stan Vec 
je noć. Nigdje nema mjesta za siromašne putnike, za P?: 

rodom. »Odmori se Marijo!« »Nisam umorna Josipe!« »Vidim 
Marijo, Jahve je s nama. Blizu je čas, čas odmora kraj 
mi«. Izmjenično mole psalme i pjevaju. Dođu do izvor^ 
napiju se vode i idu dalje do prenočišta poznatog i dobrog Abratiama. 

Abrahamova žena Sara sve sprema za doček gostiju. Govori sama 
sa sobom i radi; »već je noć, a ja nisam još gotova. Toliko naroda jos 
nije vidio grad Betlehem. Opet ono čudesno svjetlo zvijezde. Bojim se.« 

Ulazi njezin muž Abraham: »Moj gospodaru vidiš li ovu svjetlost? 
Opet se pokazuje pa nestane.« Abraham šuti i odlazi. Sara radi i s a- 
ne na sred blagovaonice i reče tiho: »Jahve poinozi nam. Spasi nas 
narod, svoj narod. Oprosti kaznu i pošalji Obećanoga. Vidjela sam 
danas dvoje umornih putnika. Žena tako mlada, lijepa pred porodom 
Kažu nigdje ne mogu naći stan. Moj gospodar ^ 

dođu pod naš krov. Siroto dijete malo u ovoj hladnoj noci«. Opet 


ulazi Abraham. Putnici kucaju na vrata Abrahamovog stana. »Što 
tražite?« »Primi nas pod krov svoga stana. U velikoj smo nevolji«. 
»Nema mjesta više. Sve je prepuno.« Sara upadne: »Abrahame ne 
odbij. Majka pred porodom. Gledaj kako su umorni od puta.« »Iz 
daleka smo Nazareta.« »Poznat mi je Nazaret. Samo imam još staju 
u spilji, eno tamo — i pokaza rukom. Prazna je. Samo vol stanuje 
unutra. Može se i vatra ložiti. To ja noć, a onda ćemo sutra naći nešto 
bolje.« »Hvala dobri starče i dobra ženo.« Vode ih do staje. Obraduju 
se kad su je našli. Počnu je čistiti. Zatim Josip počne ložiti vatru i 
trlja od dima i tuge isplakane oči. »Oprosti mi, Marijo!« »Josipe, Sin 
Svevišnjega sve znade. On želi biti siromašan, oh Ješua to je tvoj 
dom. Staja trošna, hladna, slama oštra i jasle tvrde, ne budite mojemu 
sinu tvrde, hladne i krute.« Vol i magarac topću nogama i njuškaju 
se. 

Najednoč svjetlo veliko na nebu i zaplače mali Isus. Rodio se 
Bog i čovjek usred stajice, rumen cvjetak, dragi Sinak svete Djevice. 
Anđeli čuj, pjevaju, slava Bogu na nebu, a mir ljudima dobre volje na 
nizini tu. 

Dolaze pastiri. Anđeli se javili i govore im: »Ne bojte se. Javlja¬ 
mo vam veliku radost, koja če biti svemu narodu... 

Svim na zemlji mir, veselje! ... 


O. Vildov 


BOŽIĆ 


Božić nikad ne gubi na svojoj suvremenosti. Zašto? 

Ljubav i žrtva — to su dvije glavne značajke Božića. A ni ljubav 
ni žrtva ne mogu ostarjeti. Dosljedno, ni Božić nikada ne može postati 
nesuvremen. 

Božić je svetkovina ljubavi Boga koji se utjelovio da spasi čov¬ 
jeka. 

Stjepanje je dan ljubavi čovjeka koji se žrtvuje i život polaže za 
Boga. 

Na Božić nam dušom odzvanja pjesma: Ovako je Bog ljubio svi¬ 
jet, 

A na Stjepandan srce nam ispunja velika misao: Ovako je čovjek 
ljubio Boga. 

Sretna je svaka duša koja djetinjom bezazlenošću^ razmatra du¬ 
bine Utjelovljenja Ljubavi i na nju odgovara samoprijegorom i žrt¬ 
vom slijedeći primjer prvomučenika Stjepana. 

Svake godine, apostol ljubavi, sveti Ivan snažno i poučno dovikuje 
cijelom svijetu: Budite čisti ako želite istinito ljubiti. 

Mnogi kroz vjekove poslušaše taj posvećeni poklik. 

Uz ljiljanske šapate nevinih duša čuje se glas i propale rulje: Ne, 
ne, hoćemo biti nečisti da možemo teže i jače mrziti. 

Demonska dosljednost. 

Uzalud vam bijesno nadimanje sinovi pakla. 

Ljubav čistih kraljevat će vijekom. Ona će biti izvor života i sret¬ 
ne vječnosti. 

Vaša će vas mržnja izgrizati neugasivim plamenom i obilatom će 
čašom lijevati pelinovu gorčinu u vaša divlja srca. 

Ljubav i svjetlo. 

Mržnja i tama. 

AF pred svjetlom bježi crni mrak. 



Betlehemska dječica nisu mogla nevinijim glasom izraziti ljubav 
novorođenom božanskom Djetetu. To su očitovali svojom krvlju. 

Velika je iskrena ljubav riječi, još veća je topla ljubav srca. A 
najveća je ljubav koju je orosila krv. 

Pravedničke i bezazlene duše, koje ste spremne zapečatiti svoju 
vjernost Bogu-Čovjeku svojom krvlju, pristupite bliže k jaslicama i ras¬ 
plakano djetešce prestat će plakati. 

Sveti broj vlada posljednjim danom božićne svečanosti. 

Trostruka svetkovina. Tri istočna mudroznanca. I trovrsni darovi. 

Svako kršćansko srce koje u sebi osjeća bar iskru pravo ponosa, 
promatrajući ovaj sveti broj i sve ono što on u sebi znakovito označu¬ 
je, nikako se ne može rastati od Božića bez tri žive odluke: 

Ljubiti. 

Žrtvovati se. 

Ostvariti u životu božićnu sreću. 

Mirko Validžić 


Giovanni Papini 


TI MIRE IŠČEKIVANI 

Trebamo Tebe, samo Tebe i nikoga drugog. 

Jedino Ti koji nas ljubiš 

možeš osjetiti sve nas patnike, 

sućut koju svaki od nas osjeća za samog sebe, 

jedino Ti možeš osjetiti koliko je velika, neizmjerno velika 

potreba za Tobom u ovom trenutku svijeta. 

Nitko drugi, nitko od tolikih što žive, 

nitko od onih što spavaju u kaljuži slave 

ne mogu dati ubogim ljudima, bačenim u ljutu bijedu, 

u siromaštvo strašnije od svih, ono duševno, 

dobro koje spasava. 

Svi Te trebaju, i oni koji to ne znaju, 
i oni koji to ne znaju mnogo više od onih koji to znaju. 

Ogladnjeli misli da traži kruh, a gladan je Tebe, 
ožednjeli misli da želi vodu, a žeđa Tebe, 
bolesnik se obmanjuje čežnjom za zdravljem 
a njegova je bolest Tvoja otsutnost. 

Tko traži ljepotu svijeta, traži, a da to i ne primjećuje. Tebe 

koji si ljepota potpuna i savršena; ■ i ■ rj. u 

onaj koji slijedi u svojim mislima istinu, želi, makar to i ne htio. Tebe 

koji si jedina istina dostojna da bude spoznata; 

onaj koj je žalostan zbog mira, traži Tebe 

koji si jedini pokoj gdje mogu počivati i najnemirnija srca. 

Oni Te zovu, a da ne znaju da Te zovu, 
i njihov je vapaj neizrecivo žalosniji od našeg... 

Molimo Te, Kriste, mi koji se još spominjemo Tebe, 

molimo Te da se još jednom vratiš 

među ljude koji su te ubili, 

među ljude koji ne prestaju da Te ubijaju, 

da njima, ubojicama u mraku, ponovno dadeš svjetlost pravoga života... 
Mi Te, Isuse Kriste, čekamo; čekamo Te svakog dana 
usprkos našoj nedostojnosti i svakoj nemogućnosti. 

I sva ljubav koju budemo mogli izložiti iz naših opustjelih srdaca 
bit će za Te (Bože) koji si bio mučen iz ljubavi prema nama 
i sada trpiš za nas svom snagom žarke ljubavi. 


Preveo prof. V. T. 


PASTIRI 

Mali Isuse; nijedne godine mi nismo bili sličniji siromašnim 
pastirima u prvoj božičnoj noći, što su te našli odmah, čim si se ro¬ 
dio, u svojoj štali i u svojim jaslicama, nego što smo ove godine. 

Kriza i nevolja svukla je s nas sve oholo gospodstvo, kojim smo 
se bili tašto iskitili, i svu onu pijanu zemaljsku radost, kojom smo bili 
počeli profanirati otajstvo Tvoga svetoga poroda. Neimaština istjerala 
je i nas iz palača i gostiona betlehemskih; nemamo više zlata, da njim 
platimo otkupninu za luksuz i sjajne darove. 

Ne možemo više doći pred Tvoje jasle u novim odijellima i u ci¬ 
pelama, što škripe od gospodstva i ponosa. Ne možemo sjajnom svjet¬ 
lošću obasjati Tvoga lika pod našim drvcima. Nikakva Ti kraljevskog 
zlata ni skupih pomasti ne možemo ponuditi na dar. 

Ove godine dolazimo preda Te, tisuće i stotine tisuća od nas, u 
poderanim gunjcima i u zakrpljenim opancima. Ove godine spavaju i 
toliki od nas na travi, u nenaloženim kućama. I sve je naše blago ko¬ 
mad tvrda, zobena kruha i gruda izmrvljena sira od ovce jedinice. 
Mrak je i zima oko nas; nema sunca, — tek ako po nama pane koji 
trak blijede mjesečine. 

Ali, Isuse, mi se tješimo, da smo ovako Tebi bliži. I Tebi, i milosti 
Tvoga svetog Poroda. 

Zar nisu i pastiri betlehemski spavali na travi, pod vedrim ne¬ 
bom, pokriveni rosom sa livada? Zar nisu i oni bili ogrnuti starim, 
izlizanim biljcima, a u rukama držali kvrgaste proste štapove, kad su 
se penjali k Tvojoj štalici? Zar i njihovi darovi nisu bili sitni i neu¬ 
gledni, seljački i pastirski darovi? Zar i s njihove odjeće nije visjela 
koja napola odguljena krpa? Zar i njihova lica nisu bila mršava lica 
ljudi, koji rade i koji se pate dan i noć? 

A ipak si Ti baš njih izabrao, da im se objaviš i da ih obrađuješ. 
I baš si ih zato izabrao, što su bili tako siromašni i priprosti. 

Ti si Spasitelj; a oni siromašni i bijedni najviše trebaju spase¬ 
nja. Ti si veliki Bog, što se spuštaš do malih i poniznih, a ne voliš 
onih, koji se do Tebe prkosno uzdižu razbacujući se svojom šupljom 
silom i svojom bahatom pameću. Ti voliš duše, što su ih i križ i bije¬ 
da izliječili od oholosti i oteli im svaku želju, da se ponose i da uži- 

vaju u ljudskoj i zemaljskoj ljubavi. Ti voliš srca, iz kojih je iselio 
svijet sa svojim grijesima i ispraznostima i ostavio ih čista i prazna, 
da se u njih u punini može izliti milost Tvoga dolaska i blagodat Tvo¬ 
ga otkupljenja. 

Zato si na pastirsko ispašište poslao svoje anđele, a ne u Herodov 
dvor, ni u palače velikih svećenika, ni u poslovnice bogatih jeruzalem¬ 
skih’novčara, gdje se je ležalo na svili, a mislilo samo na brojeve, na 
lađe, na žene i na talente zlata i srebra. 

Siromašni pastiri nisu na to mislili. Oni su mislili na kruh i na 
onoga Boga, koji im ga može dati. Koji ga može dati i tjelesima i du¬ 
šama. Pa su za Tobom uzdisali. Bili su željni Tvoga spasenja i Tvoga 
neba. Zaželjeli su se Tvoga raja, da se odmore od svoje sirotinje i umo¬ 
ra. Htjeli su, da budu čisti za dan Tvoga dolaska. Gladni su bili Tvoje 
vječne pravde i istine. Još puno više nego kruha. 

Isuse, eto i mi smo takvi u svom siromaštvu i bijedi. Ti si pročistio 
naša srca. Svijet je od nas utekao, a Ti si nam sada jedino utočište, i 
jedina i želja i nada. 

Privuci i naša srca, da Tebe vide, na ovaj danas nas siromašni, 
ali opet veseli Božić! Obraduj nas svetom svojom nadom i blagom ut¬ 
jehom svoje milosti! Pošalji zraku višnje svjetlosti i anđela nađe u 
naše duše! Otvori nam nebo! Spasi nas! 

Objavi nam se u svoj svojoj božičnoj ljepoti i slatkosti. Bože, Ot¬ 
kupitelju naš! 

Daj, da se danas, i gladni i žedni, i goli i bosi, nasmiješimo raju, 
što nas čeka, i ogrijemo svetim mirom čistih savjesti i nevinih ruku! 

Naš je Božić ove godine pravi pastirski Božić. Zato će nam biti 
i veseo i ijep kao i onaj prvi, gdje također nije bilo ni vina ni peče¬ 
nica. 

Naša če radost biti duhovna, ali velika i puna svjetlosti. 

I nama se je narodio Kralj NEBESKI. Veselimo se stoga, iskre¬ 
no i jako! 

BOŽIĆ 


Bor okićen. Svijeće trepere. 

Jaslice. Drago ti njima dijete. 

Nad njim je mati, Josip, puni vjere. 

Pastiri. Pjesme anđeoske, svete. 

Tri kralja, puni mudrosti u znaku 
vodilje zvijezde. Svečana im kalja. 

Darovi. Poklon. I svjetlost u mraku 
duša, koje traže novog kralja. 

Ručice grij u dvi nijema vola. 

Peć zemljana. Slama okolo na pođu. 

Plodovi zemlje ispod malenoga stola. 

Blistave zvijezde na nebeskom svodu, 
jaslice! Svijeće! Isus, dijete nago. 

Djetinjstvo moje daleko i drago. 

Ante Jakšić 

NARODIO SE KRALJ NEBESKI 

Sveta, tajanstvena, mirna noć spustila se na betlehemske poljane 
i brežuljke. Nebo je prebogato zvijezdama, što se sjaju kao daleki 
dragulji i odsjevaju u potoku, a potok se žuri: »Dođi će, doći će«. Dvije 
su palme nagnule visoke krošnje jedna drugoj i šapuću: »Zreli su 
naši slatki plodovi. Duni vjetre i stresi ih, da okrijepimo divnu Ženu 
kad bude umorna i slaba kraj nas prolazila«. I divlja zvijer što noću 
traži plijen nosi blagost u očima. I sova, noćna hvatalica malih pjevica 
sjedi na grani i sanja o milosrđu. Sanja o milosrđu, jer milosrđe do¬ 
lazi. 

Prorok je osjetio, da je čas došao. Njegov se ozbiljni glas razlio 
pod zvijezdama: 

Oj Bedeme, građe slavni 
od Boga, 

Najveći si ti od grada 
svakoga, 

jer iz tebe nam izađe 
vojvoda, 

Isus dragi, Davidova poroda. 

Na livadi miruje čopor ovaca. Kraj njih spavaju pastiri. Samo je¬ 
dan postir bdije. Čuva drugove i stado. 

Noć je svježa, zvijezde trepere, u noćnom zraku lebdi svečanost 
očekivanja. Ili anđeli prebiru zlatne harfe? 

Tad najednom ondje, kraj Betlehema, kod napuštene pastirske 
štalice plane svjetlo. Dva, tri, mnogo svjetla, kao da se je sunce spu¬ 
stilo na zemlju. Pastir tare oči, ne vjeruje u svoje viđenje, htio bi pi¬ 
tati svoju braću, da li i oni vide to čudo tajanstvene noći: 

Ustaje pastir, ispunile su se riječi proroka: 

Sa kakvog se svjetla sja Bedem grad, 
zar u njem se zbi kakvo čudo sad? 

O braćo pastiri svi ustajmo, 
tu betlehemsku svjetlost pogledajmo. 

I nebo je svjetlo sad oblilo, 

Božansko se dijete dogodilo. 

Dok sneni pastiri ustaju zbunjeni i začuđeni, među grmljem div¬ 
ljih niža ukazao se mladić lijep, prozračan, s krilima na ramenima. 
Začuđeni su pastiri otvorili usta, jer nikad nisu ni sanjali o tako divnoj 
prikazi. Prije no što su se snašli, anđeo je navijestio: 

O, pastiri, čudo novo, 
niste nikad vidjeli ovo: 

U jaslama prostim rodio se Bog, 
koji s neba siđe 
radi puka svog. 

Bedem evo, nije daleko 
znajte da vam istinu rekoh: 
u štalici prostoj leži Djetešce 
na slamici oštroj 
kao janješce. 

Oj, pastiri, oj, pastiri, 
rodio se Bog. 

Mali, čudni pastiri, rasi'jetljeni od Boga, shvatili su veliki čas. Ra¬ 
dosni su, darove bi ponijeli Božanskom Djetešcu: mlijeka, sira, malo 
janje. Požurili su radosno: 

Hajdmo, hajdmo svi Bedemu, 
u radosni ovaj čas; 

Isus dragi je u njem, rodio se za sve nas 
O Marijo Djevice, 
usred proste štalice. 

Išli su kroz noć preko livade, i naišli su na ogromnu crnu zmiju. 
Zmija se maknula s puta, da im ne smeta. U čupavoj krošnji starog 
stabla vidjeli su surog orla, kraj jata bjelih golubica. Te se noći nisu 
golubovi bojali orla. Preskočili su potok, a on im je zažuborio: »Po¬ 
žurite, požurite«. 

Mladić s krilima, prozračan kao da je biće mjesečevih srebrnih 
zraka, predvodio ih je i doveo do štalice, obasjao svjetlom. Nad štali- 
com su lebdjela krilata djeca, zlatnih uvojaka i nasmiješenih lica. 

U štalici između vola i magarca sjedila je Divna Žena. Plavi su 
joj uvojci padali u bogatim valovima na prsa, oči su joj sjale kao pro¬ 
ljetno sunce, usne nježne kao latice divljih ruža, smješile su se. U kri¬ 
lu je držala ružičasto Djetešce, raširenih ručica. Sjedi starac sterao je 
posteljicu: oštru slamu u jaslice. 

Pastiri su stigli prvi, da se poklone i prikažu čedne darove: 

Mi pastiri došli skromni, pali ničice 
O, pastiru svih pastira, k nama obrati se. 

Dodosmo, đonijesmo, sebe Tebi žrtvovati. 

Tebe, Bože, darivati, slatki Isuse, 

Nas pomiluj sve. 

Divna se je Žena obradovala darovima, bila je naime siromašna, 
i stoga je Dijete položila u jaslice i prihvatila mlijeko, sir i jaja. Tad 
se čuo topot konja. Sveti se Starac, jer drugačije nije mogao ni biti, 
uz Majku i Dijete prestrašio — no Majka je smješeči se gledala kroz 
otvorena vrata u nebo, po kojem je putovala repatica, blještavog traga. 
Repatica se je zaustavila nad štalicom. Topot je postao jači, i u zvjez¬ 
danoj noći vidjela se povorka konjanika. Među konjanicima jašili su 
na bogato opremljenim devama. I oni su se zaustavili pred štalicom. 
Za čas su unišli tiho i svečano, kao da stupaju u hram, tri dostojan¬ 
stvenika. Prvi je bio star, s dugom bijelom bradom, drugi mlad^ lijep 
s crnom svijetlom kosom, a treći je bio crne kože s krupnim očima i 
debelim usnama. Zlato i dragulji sjali su na njihovim plaštevima, zlato 
su i dragulje prosuli pred jaslice. Prikazali su u skupocjenim zlatnim 
posudama plemenito ulje i mirisne smole, a tada su pali ničice. To su 
tri ljudska kralja poklonila Božanskom u štalici: 


O sretna U zvijezda 
što svjetlila put 
zima gdje vlada 
i vjetar je ljut. 

Sinka je Djeva, 
porodila sada, 
otajstvo se zbilo 
i prestao jad. 

Zvijezda gle vodi, 
na svom putu nas, 
to znak da se rodi, 
svim ljudima spas. 

Božanska je Mati znala od onoga časa kad ju je Anđeo pozdravio 
sa »Zdravo Marijo milosti puna«, da će roditi Boga, koji je htio po¬ 
stati čovjekom, pa je ponizno gledao blagim očima što je Otac htio da 
bude prikazano Sinu. Ali pošto je Božanski Sin bio njezino Djetešce, 
to ga je majčinskom kretnjom podigla iz jaslica, da ga uspava: 

Oj Djetešce moje drago, vesela sam Ti, 

Ti si moje milo blago, spavalo bi Ti. 

Sinak mili moj ljubljeni, nuder zaspi Ti, 

Oj golube moj mileni sve moje si Ti. 

Lijepa moja Ti ružice, mili sinko moj, 
mirisava ljubičice, željni golub moj! 

I nikad nije nebo bliže zemlji, nego u otjastvenoj noći, kad Dje¬ 
tešce spava u krilu Djevice, anđeli kruže nad štalicom, pastiri se kla¬ 
njaju, a svem svijetu: 


Narodio se kralj nebeski 


Mara Schwel] 


PJESMA JASLICA 

Vječna je Riječ ispisala na slami jaslica najljepšu pjesmu svih 
vjekova: »Slava na visini Bogu, a na zemlji mir ljudima dobre volje«. 
Od tada pa do konca svijeta jaslice pjevaju i pjeva se jaslicama. Druk¬ 
čije se i ne može govoriti o jaslicama nego o pjesmi. Gdje zataji ljud¬ 
ski um, tu jedino može pomoći pjesma. U svim otajstvima vjere jedino 
mašta može dočarati što razum ne može dokučiti. Tko će opisati po¬ 
niznost Velikog Boga skrivena na snopiću slame? Tko može zamisliti 
nestvorena Tvorca u stvorenu tijelu? On je mogao zlatom okovati svoju 
zipku i najmekšim perjem ispuniti svoj ležaj. Odabrao je suhu travu, 
najponiznije i najjeftinije sredstvo za počinak. Mogao je zvjezdama 
sazidati sebi palaču i bezbrojnim je suncima rasvijetliti, a rodio se u 
prezrenoj i zapuštenoj špilji. O dobrote dobroga Boga! Nek o jasli¬ 
cama ne raspravljaju učenjaci, nek o špilji ne govore oholi! Jedino 
djeca mogu o njima pričati, jer su najbliža Velikom Djetetu u jaslica¬ 
ma. Mi se odrasli i godinama i mislima udaljujemo od blis¬ 
ke i jedine istinske spoznaje jaslica. Približimo se djeci i zapjevajmo 
s njima drage božične pjesme! Bog je na slami! Bog u siromaštvu i 
bijedi! Ako si siromašan i potrebit, ne boj se! Bog će lakše doći k tebi. 
Pripazi ipak na opomenu svetog Augustina: »Uzalud se rodio u štali, 
ako se nije rodio u tebi«. Da su stanovnici Betlehema znali da Marija 
nosi Boga, zacjelo bi je rado primili. Ali ti znaš koga je Marija na svi¬ 
jet donijela. Zašto ga onda ne primiš u svoju kuću? Bog je odabrao 
tvoje srce za svoje nove jaslice. 

Jaslice su kovčeg, a slama zlatne šipke, kojima Novorođeni Kralj 
obđaruje svoje podložnike. Istina, ljudi ne mogu pretvoriti slamu u 
zlato ali Bogu je slama jednako vrijedna koliko i zlato. Poredak vred¬ 
nota kod Boga je sasvim drukčiji nego kod ljudi. Ako su ti jaslice knji¬ 
ge života, one su ti i kovčeg zlata. Ako znaš čitati Božju Riječ na sla¬ 
mi, neće te obmanuti sva zlatna obećanja svijeta. Budi čvrsto uvjeren 
da više vrijedi slama Božjih jaslica nego gomila zlata pohranjena u riz¬ 
nicama svijeta. To je mudrost svetaca. 

Jaslice su peć, a slama cjepanice na kojima je Bog ispekao Kruh 
vječnoga života. Nama u nestalnoj današnjici treba kruha i ogrjeva. 
Za tijelo će se još kako tako naći, ali za dušu? Mi novovjeki mudraci, 
potrošači uma i novca, još nismo uvidjeli da smo, kao i prvi ljudi, 
goli u duši. Uđimo u špilju Božjeg rođenja da nam Gospa dade Kruh, 
koji je s neba sišao! I više nećemo biti ni gladni ni ozebli. 

Jaslice su glavna tema naših pučkih pjesama. Jaslice gdje »u štalici 
prostoj leži Djetešce; na slamici oštroj kao jagnješce«. Jaslice bez Dje¬ 
tešca bile bi prazne: srce bez Boga nemirno (sv. Augustin). 

Mir ljudima dobre volje! To je poruka jaslica. Svi danas govore 
o miru, ali svatko tu riječ želi iskoristiti u svoju korist. Ona je postala 
višeznačna. Njezin pravi smisao može dokučiti tek onaj koji najprije 
daje »slavu Bogu na visni«. 

Isuse u jaslicania! Nek ova najsvetija noć osvjetli bezbrojne i puste 
noći bijednika sadašnjice! Nek se spuste Tvoji zaboravljeni anđeli na 
nepoznate širine prostora, da nauče ljude pjesmu Tvojih jaslica! Raz- 
grni kupove svojih milosti da se odmore tužni i usnu poslije dugih ne- 
prospavanih noći! Približi zemlji daleke zvijezde da se ogriju beskuć¬ 
nici i da se pozlate svi njihovi bolovi, uzdasi i suze! Daj nam djetinje 
oči da Te prepoznamo u svojemu bližnjemu! Nauči nas pjesmu Tvojih 
jaslica! Tvoj je ljubljeni učenik sažeo tajnu Tvojeg Utjelovljenja u jed- 
noj rečenici'. »I Riječ je tijelom postnln i nastanila, se među nama« (Iy> 
1,14). Nastanila se u jaslicama. Naš je narod to dobro shvatio i izrazio 
u svojoj poznatoj pjesmi »Oj pastiri, čudo novo«: 

»U jaslice priđe roditi se Bog, 
koji s neba siđe radi puka svog«. 

Božiću! Daruj nam mir koji si obećao svojim učenicima! (Iv. 4,27). 
Daj da shvatimo poruku i pjesmu Tvojih jaslica! 

Rajmund Kupareo 


MIR IZ BETLEHEMSKE ŠTALICE 

U mirnoj noći čuvali su Betlehemski pastiri stražu nad svojim 
stadom. — A što se to najednom zbiva?! — Neobična sjajna svjetlost 
prolama tihi horizont. Pastiri se prestrašiše. Duša im se napuni stra¬ 
hom — nad tom neviđenom pojavom. — Ali evo nebeskog glasnika, ko. 
ji im reče: »Ne bojte se! Javljam vam radost, koja će biti i cijelome na¬ 
rodu, jer se danas rodio Spasitelj, koji je Krist Gospodin, u gradu Da- 
vidovu. I evo vam znaka: naći ćete Djetešce, gdje leži u jaslama!« 

Ova anđeoska objava bila je u tome nebeskom svjetlu popraćena 
anđeoskim pjevom: »Slava Bogu na visni i na zemlji mir ljudima do¬ 
bre volje!« 

U dušama pastira nestade onog ljudskog straha, što su ga osjećali. 
— Mir nebeski došao je u njihova srca, i oni povjerovaše nebeskom 
glasniku. Puni žive vjere i dobre volje dođoše u štalicu i našli su, kako 
im je rekao anđeo, Božansko Djetešce u jaslicama i Njegovu Božansku 
Majku sa sv. Josipom. 

Pastiri su pali na koljena puni strahopočitanja i sreće. Nebeska 
radost napuni im srca, a dušu prosvijetli spoznaja, da oni, prezreni 
pastiri, smiju biti dionici nebeske radosti, da mogu doći pred lice Me¬ 
sije, jer ih je sam anđeo Božji pozvao u ime Boga Višnjega. 

I oni su počeli zajedno sa anđelima pjevati pjesmu: »Slava Bogu 
na visini i na zemlji mir ljudima dobre volje!« 

Kod Betlehemske štalice složilo se Nebo i zemlja u divnu harmo¬ 
niju mira i ljubavi. Evo, Betlehemska štalica je u povijesti čovječanstva 
prva socijalna ustanova, u kojoj su imali pravo svi staleži i svi narodi. 
Nije ta socijalna uredba bila određena poput današnjih za jedan sta¬ 
lež, da izaziva klasnu borbu i mržnju. 

U odabranom židovskom narodu, koji je imao za zakon Božje zapo¬ 
vijedi, bijahu siromašni pastiri bespravni. I premda su njegovi uči¬ 
telji učili, da su svi ljudi jednaki i braća, morali su po židovskom za¬ 
konu ostati kako oni, tako i potomci kod svoga zvanja, a u druga zva¬ 
nja bijahu im vrata zatvorena. 

Ali evo. Sin Božji silazi s Neba, da briše tu nepravdu. Glasnik ne¬ 
beski zove ih u štalicu, da oni, prezreni i zabačeni, budu prvi pozvani, 
da sudjeluju u sanaciji socijalne nepravde, pa da svi ljudi žive u mi¬ 
ru, ljubavi, a ne da siju mržnju i skrajnji otpor. 

Anđeo Božji rekao je pastirima: »Javljam vam radost, koja će biti 
i cijelog naroda, da se rodio Mesija.« 

I opet Nebo poziva narode iz raznih krajeva. Neobična nebeska zvi¬ 
jezda glasnik je preokreta u gigantskoj revoluciji pravde, mira, ljuba¬ 
vi i bratstva, nad nepravdom, mržnjom i ohološću i drskom preuzet- 
nošću — čovjeka nad čovjekom. 

Sveti Tri Kralja sa istoka opazila su taj nebeski poziv i razumjela 
ga. Nisu oni sazivali svoje doglavnike i pozivali se međusobno^ da vi- 
ječaju, što znači ta nebeska zvijezda, već su je slijedili puni Božanskog 
mira i dobre volje. I oni krenuše na put, svaki iz svoga kraljevstva, te 
su se našli u zajedničkoj meti, da složno, puni mira i dobre volje, nas¬ 
tave težak i mučan put do Betlehemske štalice. 

Našli su je jer su svoje oči upirali u neobičnu zvijezdu, koja bija¬ 
še njihov vodič. Ta neobična zvijezda nije se zaustavila nad kraljevskim 
dvorovima, kamo su se vratila sv. Tri Kralja, da upitaju kralja Truda, 
da li mu je poznato, gdje se rodio Mesija, jer stare knjige govore, da 
će se roditi u njegovoj zemlji. Trud, taj krvnik, koji je dao poubijati 
toliku nevinu dječicu, da tako spriječi dolazak novog kralja, koji bi mu 
mogao oteti prijestolje, odvrati licemjerno: da njemu nije ništa pozna¬ 
to, več ako oni nađu Mesiju, neka mu jave, da će mu se i on poklo¬ 
niti. Sveta Tri Kralja u svojoj mudrosti odmah su shvatila, da kralj 
Trud nije njihov saveznik, jer kakav je to kralj i njegovo dvoranstvo, 
da ne zna, što se zbiva u njegovoj zemlji, već pita i moli njih tuđince, 
da mu jave, što se događa u njegovu kraljevstvu. Svmuše svoj pogled 
k Nebu i ugledaše nebeskog vodiča. Slijedili su ga, i zvijezda je strna 
pred prostom, ubogom, neuglednom stalicom. Sveta Tri Kralja, kada 
su ugledala tu priprostu štalicu, nisu smatrali poniženjem, da oni, tnoć- 
ni kraljevi, mudri, puni znanja, bogati i ugledni, uđu u tu prostu šta¬ 
licu. Oni su puni radosti i žive vjere stupili u nju. I kada su ugledali 
Božansko Djetešce, obasjano nebeskim sjajem, i njegovu Majku sa sv. 
Josipom, — odložili su svoje kraljevske krune, pali na koljena i dubo¬ 
ko se poklonili Kralju svih kraljeva. 

Prikazali su novorođenom Kralju tamjan, simbol svoje mudrosti, 
zlato, simbol svoje moći, sjaja, vlasti i bogatstva, i dragu mast, simbol 
svoje duševne i fizičke premoći nad svojim podanicima. — Sve su to 
položili pred noge novoga Kralja — u Betlehemskoj štalici, pristupili 
toj Božanskoj ustanovi puni žive vjere i dobre volje. U Betlehemskoj 
štalici prvi put u povijesti čovječanstva združili su se svi u jedan sn- 
vez: prezreni pastiri, — ti priprosti, neuki i ubogi radnici, te moćni, 
bogati, ugledni i umni kraljevi. Dakle: sila, vlast, bogatstvo, um i zna¬ 
nost sa onim skromnim priprostim pukom. — Betlehemska štalica po¬ 
stala je Božanska socijalna ustanova. Ona nepogrešivo rješava sva spor¬ 
na pitanja i sanira svu nepravdu, jer ona jedina nosi u sebi onaj Bo¬ 
žanski zakon, izvan kojeg nema mira, sreće i sređenosti među ljudima, 
a taj glasi: »Ljubi bliženjega kao sama sebe« — ili: »Što nećeš da se 
tebi čini, ne čini to ni svome bližnjemu!« 


A danas? — Ljudi u svojoj oholosti i preuzetnosti zabacili su tu 
Božansku ustanovu. Betlehemska štalica postala im je ruglo. »Ta to 
je samo legenda za glupi puk«, — govore današnji mudraci. — Pa što 
vidimo danas u svijetu? Nepravdu, mržnju i opći kaos. Ljudi se ne bo¬ 
je Boga, jer ga mnogi i mnogi ne priznaju. Oni nemaju onog straha 
Božjeg, koji je konstruktivan, jer nam predočuje zapovijedi Božje, ko¬ 
je glase: Ljubi Boga nada sve, a bližnjega svoga kao sama sebe, ne 
ubij, ne kradi, ne laži itd. Neizvršavanje tih zapovijedi, koje znače mir, 
red, poredak u ljudskom društvu, — Gospodin Bog prijeti kaznom, a 
bojazan pred tom kaznom nazivamo »strahom Božjim«. 

Danas ljudi u svojoj iskvarenosti i preuzetnosti nemaju straha 
Božjega, več svijetom vlada strah ljudski. 

Zar ne znači ovo silno naoružanje, koje uništava pojedine države, 
— grozni strah ljudski? — Država se boji države, i taj strah ih sili na 
sve veće naoružavanje, na sve veće izdatke za te svrhe, što rodi sve ve¬ 
ćim siromaštvom njezinih državljana. 

Pa da li je ovaj ljudski strah konstruktivan? 

Nije! 

On je destruktivan. — Njegova destruktivnost očituje se u dušev¬ 
noj i ekonomskoj krizi. On se očituje u nepravdi, nemiru, ratovima, ne¬ 
povjerenju i gaženju svih ljudskih vrednota, svake socijalne pravde i 
poretka. 

A gdje je izlaz iz svega toga?! 

Vratimo se Betlehemskoj štalici, toj nepogrešivoj socijalnoj usta¬ 
novi! U njoj bi trebalo rješavati — mirovna pitanja, i nastao bi vječni 
mir, ljubav, pravda i zadovoljstvo među narodima. — Ne bi trebalo 
graditi topove i ubojito oružje, već kulturne i prosvjetne ustanove za 
sreću i blagostanje pojedinih naroda. 

A kako ćemo mi katolici Hrvati provesti ove svete Božične blag¬ 
dane? Poći ćemo do Betlehemske štalice, što se nalazi u svakoj crkvi. 
Molit ćemo Božansko Djetešce, da nas vodi, da ne zalutamo u labirintu 
opakosti, koji nas okružuje. Ta Hrvatski narod je među prvima bio 
pozvan do Betlehemske štalice — svoga krštenja. On je prolijevao po¬ 
toke svoje krvi za obranu kršćanstva i dobio časni naziv — Predziđe 
Kršćanstva! Molimo Božansko Djetešce, da udijeli mir i dobru volju 
Hrvatskom narodu i cijelome čovječanstvu, da uzmognemo čista srca 
i duše pjevati divnu anđeosku pjesmu: 

»Slava Bogu na visini, a mir ljudima dobre volje na nizini!« 

Franjka Mayer 

ANĐEOSKA BOŽIČNA PJESMA 

Sveta božična noć. 

Najsvetija od sviju noći. Noć, u kojoj je tama prestala biti ta¬ 
mom. Noć, u kojoj je Svjetlo obasjalo cijeli svijet. 

U Betlehemu u štalici, prečista Djevica Marija, pošto je bila za¬ 
čela po Duhu Svetom, rodila je božansko Djetešce, Spasitelja svijeta. 

Tiha, sveta noć. 

Na polju pastiri. Pastiri su dobra čeljad. Pasu svoje stado, i ne 
misle nikome zla. 

K njima pristupi nebeski anđeo. Sav je u sjaju, te svojim sjajem 
rasvijetli okolinu i pastire. 

Pastiri se prestrašiše. 

»Nemojte se bojati« reče im Anđeo, »evo vam navješćujem veliku 
radost, koja će obradovati sav narod: jer vam se danas rodio Spasi¬ 
telj, koji je Krist Gospodin, u gradu Davidovu, a ovo vam je znak: 
naći ćete djetešce, povito u pelene i položeno u jaslice«. 

Nakon tih riječi iznenada se uz ovog Anđela pojavilo veliko mno¬ 
štvo nebeskih zborova koji su hvalili Boga i u divnom nebeskom na¬ 
pjevu pjevali: 

Slava Bogu na visni i na zemlji mir ljudima, koji imaju dobru 
volju. 

Ovo je doista prava anđeoska, prava nebeska pjesma. U malo ri¬ 
ječi dvije uzvišene istine, koje, kao baklje, rasvijetljuju put čovječjoj 
sreći. 


»RODI SE U ŠTALI RADI PUKA SVOG« 

Isus se rodio u staji. 

Staja, prava staja, nije onaj lijepi trijem, kakav su kršćanski sli¬ 
kari načinili Sinu Davidovu, sasvim se stideći što je njihov Bog ležao 
u bijedi i nečistoći. A nije ni ona pojata, što ju je u novije doba stvo¬ 
rila mašta izrađivača gipsanih figura, umivena, ljupka, divno obojena, 
s lijepo izrađenim i čistim jaslama, sa zanesenim magaretom i zabezek¬ 
nutim volom, s anđelima na krovu, okićenim vijencima, s lutkama koje 

prikazuju mudrace u plaštevima i pastire u kukuljicama. Tako nešto 
može biti san iskušenika, raskoš svećenika, igračka za djecu. Man- 
zonijevo »proročanske boravište«, ali nije staja, u kojoj se rodio Isus. 

Staja, istinska staja, kuća je životinja, tamnica životinja koje rade 
za čovjeka. Starinska, bijedna staja starinskih zemalja, siromašnih ze¬ 
malja Isusove zemlje, nije građena sa stupovima i kapitelima, niti 
znanstveno podignuta staja današnjih bogataša ili otmjena staja nami¬ 
jenjena djeci za Badnje veče. 

Ta staja sastoji se iz četiri gola, hrapava zida, iz kamenog poda, 
iz krova od letava i šindre. Prava staja je mračna, prgava, smrdljiva: 
jedino, što je u njoj čisto, to su jasle, u koje dornačin stavlja rnarvi 
sijeno i zrnatu hranu. Proljetne, u vedra jutra svježe, vlažne, mirisave 
livade koje talasa vjetar, pokošene su. Kosom su prerezani zeleni struč¬ 
ci, visoki i nježni listovi odrezani zajedno s lijepim razvijenim cvjeti¬ 
ćima, bijelim, rumenim, žutim, plavim. Sve je uvelo, osušeno, dobilo 
bijednu i jednoličnu boju sijena. Volovi su odvezli kući mrtvu odjeću 
divnog svibnja i lipnja. I te travčice i ti cvjetići, što neprestano mirišu, 
sada su metnuti u jasle, da njima utaže glad čovjekovi robovi. Životi¬ 
nje ih zahvaćaju golemim crnim gubicama i malo kasnije cvjetna liva¬ 
da vrača se na svjetlost kao stelja, preobražena u đubre. 

To je prava staja, u kojoj se rodio Isus. Najprljavije mjesto na 
svijetu bilo je stan jedinog Čistog među onima koje je rodila žena. Sin 
čovječji, koga su htjele da prožderu zvijeri, što se zovu ljudi, imao 
je kao prvu kolijevku jasle, gdje marva preživa divno proljetno cviječe. 

Nije se Isus slučajno rodio u staji. Zar svijet nije jedna golema 
staja? Zar ljudi ono što je najljepše, najčistije, najbožanstvenije ne 
preobraćaju paklenom alkemijom u izmet? Potom se izvale na brda 
od pogani i to nazivaju »uživati u životu«. Na zemlji, tome privreme¬ 
nom oboru za svinje, gdje nikakva ukrašavanja ni mirisi ne mogu da 
prekriju nečistoću, pojavio se na svijet Isus, koga je rodila neporočna 
Djevica, naoružana jedino nevinošču. 

(Iz djela: Giovanni Papini, Povijest Kristova) 


ROĐENJE SPASITELJA SVIJETA 

Cezar August htjede doznati, nad koliko je milijuna raširio svoja 
krila Rimski Orao. Zato izdade zapovijed o popisu. 

Svima nije bilo pravo. No carska se ne poriče. I ljudi pođoše 
svaki u svoj grad. 

* * * 

Slika: Tvrda kaldrma. Josip, tesar iz Nazareta, vodi na užetu sivu 
životinju, na kojoj sjedi pokrivena koprenom Marija. 

Tjelesnim okom ne zapažaš ništa više. No nećeš moči shvatiti odr¬ 
žanja ovih dvaju biča, ako ne pomisliš, da je njih dvoje na ovome pu¬ 
tovanju samo pratnja Nekome ... 

Zajedno sa sumrakom ušli su u grad, nezapaženi među stotinama 
putnika, ođ kojih nitko ni naslutiti nije mogao, da se ovaj šutljivi par 
žuri da još ove noći tok ljudske povijesti okrene drugim smjerom. 

Oni su stupali naoko mirni ulicama Davidova grada, dok je u isto 
vrijeme Davidova krv struječi njihovim žilama tihano romonila o čudu, 
po kojem će Pobjednik Golijata postati noćas slavniji od vlastite sla¬ 
ve .. . 

I, dok je nebo gledalo bezbrojem srebrnih očica, kraljevski potom¬ 
ci ogrnuti odjećom jednostavnih ljudi molili su poniznim glasom za 
konak na pragovima betlehemskih svratišta. I na posljednjemu ih od- 
biše ... 

Sluge su zalupili vratima pred svojim Kraljem, kojega nisu pre¬ 
poznali, jer je On — da ih ne prestraši, kao obično, svojim sjajem i 
da im bude bliži — odložio kraljevsku krunu i bez pratnje pošao sam do 
njihovih kuća ... 

No kraljevski mir nije sišao s dostojanstvenog lica kraljevskih po¬ 
tomaka. Oni su znali, da se neka palača ne zove kraljevskom zato, što 
je od zlata nego zato, što u njoj stanuje kralj. I mirno su pošli do 
staje, da je učine kraljevskim dvorcem . .. 

Toga je časa Nazaretska Djevica zapalila svoje biče ljubavlju, o 
kojoj i anđeli mogu samo sanjati, hoteći đa njom ogrije svoga Stvori¬ 
telja, đok Ga je nosila ulicama grada, u kojima su živjeli ljudi bez 
srca... 

Josip ie potegao uže i — kao što ministrant nosi svijeću pred sve¬ 
ćenikom s Presvetim — ponio je on svoje također ljubavlju upaljeno 
srce pred Djevicom, koja je pod svojim srcem nosila Boga... 

Božji je boravak na zemlji bio u svetohraništu, a prvo svetohra- 
nište bila je Marija. 

A to prvo svetohranište nije bilo od zlata... Zar nam time utje¬ 
lovljena Riječ ne govori jasno, da će se jednoga dana dati zatvoriti u 
zlato samo zato, da se nakon toga mogne nastaniti opet u živom sve¬ 
tohraništu — srcu čovjeka, s kojim je jedino spremna zamijeniti raj. LJUBAV 


ie "k "k 

Nastupila je punina vremena. 

Vjekovi prije ovoga časa prohujali su kao jedan vapaj za Njego¬ 
vim dolaskom. Vjekovi poslije njega slijevaju svoje klicanje u vječni 
Hosana — Njemu! 

Između ta dva gromovita bruja evo On, »koji dolazi«, leži kao ja¬ 
nje u jaslama ... 

I dok se na ovo Sveto Mjesto sa sjajem neba spuštaju anđeoski 
zvuci »Slave i mira« zar je moguće da klečeći pred tim slainnatim Pri¬ 
jestoljem bez suza promatramo mi ljudi svoga Boga, »koji je uzeo na¬ 
še oči da nas njima milo pogleda, naše ruke, da nas njima blago pomi¬ 
luje, naše srce, da nas njime ljubi«?! 


Vedro nebo, prohladno 
Zvijezde veselo trepere. 

U štali na slami u jaslama pod njuškama 
vola i magarca dijete-Bog plače. 
Nezamisliva ljubav dobroga Boga 
Za čovjeka stvora svoga. 



Fra Blago 

MESIJA I SIN BOŽJI 


Evanđelje je prije svega najveštaj Isusa, Spasitelja svijeta. Tu vje¬ 
ru Matej iznosi pristupnim riječima, slikama i idejama zaje^ici ko¬ 
joj piše, obraćenicima iz židovstva. Isus je obećam i dugo iščekivani 
Mesija, odbačen od službenog židovstva. Da tu istinu osvijetli,_ Matej 
navodi svetopisamske tekstove Starog Zavjeta. Katkad nam om izgle¬ 
daju odviše neodređeni, ali ako ih dobro zagledamo u njihovu tekstu 
i kontekstu, osvjetljuju nam otajstvo događaja Isusa Krista. 


Već u Evanđelju Isusova djetinjstva (Mt 1—2) koje prethodi Isu¬ 
sovu javnom djelovanju, susrećemo sve mesijanske napve koje ćemo 
susresti i u Isusovu javnom djelovanju, ali sve kroz vjeru proslavlje¬ 
noga Gospodina. 

Matej u ovim poglavljima želi govoriti o povijesnim događajima ko¬ 
ji su se stvarno zbili, iako ne želi pisati povijest ili reportažu u da¬ 
našnjem smislu riječi. To su nadnaravni događaji, koje povjesničar i 
ne može kontrolirati. Matej nije htio napisati »neku legendu ili ^ n^ 
ki roman, nego stilizirani izvještaj stvarnih događaja, vjerodostojnih 
za svoje suvremenike, među kojima su neki bili i protivnici«. Matej na¬ 
vodi pet značajnih starozavjetnih mjesta, pokazujući kako ovi događa¬ 
ji ulaze u Božji spasiteljski plan, te da je Bog i »gospodar povijesti i 
jedini njizin tumač«. Matej se ipak »više osjećao vezan događajima ne¬ 
go li slovom Pisma« (R. Laurentin), pokazujući kako su se prorostva 
čudesno ostvarivala na Isusu i kako nadilaze svako očekivanje židov¬ 
skog naroda o Mesiji. »Događaji su se nametali evanđelistima i treba¬ 
lo je mnogo muke da bi se našli tekstovi koji im odgovaraju« (A. Feu- 
iellet). 

Matej otvara svoje Evanđelje i Novi Zavjet »rodoslovljem Isusa 
Krista, sina Davidova, sina Abrahamova«.^ Od Abrahama do Isusa na¬ 
vodi 42 imena, umjetno i znakovito podijejena u tri niza, po 14 (2 puta 
7), da pokaže kako je Bog čudesno pripremao povijest izabranog na¬ 
roda u vremenima patrijarha, kraljeva i nakon babilonskog suzanjstva 
pod vodstvom svećenika do Isusa Krista. Rodoslovlje završava s Ma¬ 
rijom, da se istakne kako sada počinje novo razdoblje spasenja, mesi¬ 
jansko spasenje. 

Matej želi naglasiti da je Isus zaista sin Davidov, baštinik obeća¬ 
nja dana Davidu o vječnom kraljevstvu, kao i sin Abrahamov, sin obe¬ 
ćanja dana Davidu o vječnom kraljevstvu, kao i sin Abrahamov, sin 




obećanja dana Abrahamu da će u njegovu potomku biti blagoslovljena 
sva plemena na zemlji. I još nešto: Knjiga počinje riječima: »Knjiga 
postanka« (Rodoslovlje), što podsjeća na Knjigu postanka, kojom po¬ 
činje ovo stvaranje i stvaranje Adama. Znači da je Isus novi Adam, 
kojim započinje novo stvaranje. 

Isus je novi Adam, sin Abrahamov, sin Davidov. Da li samo to? Već 
završetak Knjige postanka Isusa Krista daje naslutiti da Isus, osim 
zemaljskog, ima i jedno nadnaravno, nebesko, božansko podrijetlo, dok 
kaže: »Jakovu se rodi Josip, muž Marije, od koje se rodio Isus, koji se 
zove Krist«. Isus je Mesija — Krist. Ali njegovo rođenje dolazi odoz- 
gor, što kazuje tajanstveni pasiv: »Od koje se rodi.« 

Zatim se govori o Isusovu djevičanskom i božanskom rođenju. An- 
đeo uklanja tjeskobe Josipa, Marijina zaručnika, osvjetljujući događaj 
Izajiriim navodom: »Evo, Djevica će začeti i roditi sina, i nadjenuti će 
mu se ime Emanuel što znači 'S nama Bog!'« Isus je Spasitelj, jer on 
će osloboditi narod svoj od grijeha njegovih, Emanuel, djevičanski začet 
i rođen, božansko dijete. Bog. Tako ga zove novi Izrael, njegov narod. 
Crkva. 

Evanđelist dalje izabire četiri događaja iz Isusova djetinjstva, koji 
nam potvrđuju Isusovu osobu, tj. da je on Mesija i Sin Božji, čovjek i 
Bog. 

^ Dolazak mudraca s Istoka uznemiruje Heroda i sav Jeruzalem. Oni 
novorođenoga »kralja židovskog« — Mesiju. Herodu glavari sve¬ 
ćenički i pismoznanci označuju gdje se ima roditi kralj židovski. Pro¬ 
rok Mihej je prorekao: »A ti, Betleheme, zemljo Judina! Nipošto nisi 
najmanji među kneževstvima Judinim, jer iz tebe će izaći vladalac koji 
će spasiti narod moj — Izraela!« Prorok Mihej govori o Mesijinom ta- 
janstvenorn iskonu od vječnih vremena, o rođenju od Žene, kao i Iza- 
ija, te da će utemeljiti sveopće kraljevstvo, u kojemu će zavladati prav¬ 
da i mir, jer njegovo je ime Mir, 

_ Dakle, Isus je novi David, »židovski kralj«. Mesija koji će svemu 
svijetu donijeti mir i radost. Već se pokazuju znakovi drame: Jeruza¬ 
lem, tj. službeni predstavnici židovstva, ne zanima se za njega; dapače, 
uznemiruje se na tu vijest, odbija ga, što će doći do vrhunca u Isu¬ 
sovoj muci i smrti. 

nijs sarno novi David, on je i »Sin Božji«. Matej, dono- 
seci opis bijega u Egipat, navodi riječi proroka Hošee: »Iz Egipta doz- 
va svoga.« Prorok misli na izabrani narod, kojega Jahve izvo- 

1 IZ Egipta; Matej uzima prorokove riječi u dubljem, punijem, du¬ 
hovskom smislu: Isus je zaista Sin Božji. 

U pokolju nevine dječice u Betlehemu Matej vidi ispunjenje pro- 
proroka Jeremije: »U Rami se glas čuje, kuknjava i plač go- 
a • Rahela oplakuje sinove svoje i neće da se utješi, jer ih više ne- 
ma.« Proroštvo je izvađeno iz Knjige utjehe, u kojoj se naviješta ko¬ 
načno spasenje, sklapanje Novog saveza, zakona upisana u srca ljudi. 
4.ato prorok i poziva Rahelu, majku Izraela: »Prestani kukati, otari 

suze u očima!« Dolazi siguno spasenje, Jahve će sklopiti novi savez ^ 
svoUm narodom i opet će Izrael - zaručnica postati vjeran svojem 
Zaiućniku: Jahvi. Ono što prorok pridaje Jahvi, to Matej pridaje Isusu. 
Dakle, Isus je zaista Bog Gospodin, koji ce ostvariti obećanja i sklo 
piti Novi savez s novim Izraelom. 

Sveta obitelj se vraća iz Egipta i nastanjuje se u Nazaretu, da se 
isnuni što ie rečeno po prorocima; »Zvat će se Nazarecamn.« Ne na¬ 
lazimo tog proroštva u proročkim knjigama. Ipak, na temelju 
zavjetnih tekstova možemo zaključiti da se radi o prorostvu o p - 
niznom i prezrenom, o Sluzi Jahvinom, koji uinire za spas sviju, o 
Patniku koji na se uzima patnje sviju. Pred nama je ocrtana kalvarijska 
drama. Time Matej završava Evanđelje djetinjstva. 

Isus je sin Abrahamov, sin Davidov, novi Adam, novi David; Isus 
je Spasitelj, Krist, židovski kralj, obećani Mesija, Emanuel BozjiSm. 
Već ovdje imamo jasno izraženu vjeru prve zaje^ice. Isus ^ K , 
Isus je pravi čovjek, ali i pravi Bog, i Bog je njegov Otac. To ovim 
izvještajima svjedoči Matej. 


BOŽIĆ JE BLAGDAN LJUBAVI 


»Bog je tako ljubio svijet, te je 
dao svoga jeđinorođenog Sina« 

(Iv 3,16). 

Božić je blagdan koji kršćani slave već u 3. stoljeću poslije Krista, 
a već je u 4. stoljeću općenito prihvaćen i na Zapadu i na Istoku. No, 
nas zanima, što kršćani slave na taj blagdan, koju novost tim blagda¬ 
nom oni nude čovječanstvu. Odmah možemo odgovoriti da kršćani Bo- 
žićem nude čovječanstvu novo poimanje Boga, novo razumijevanje Bo¬ 
ga, izvode revoluciju u poimanju Boga. Na Božić kršćani slave Boga kao 
apsolutnu ljubav, kao ljubav koja ne poznaje mjere ni kraja. 

Bog kao apsolutna ljubav 

Da je Bog neizmjerna ljubav, najbolje se vidi iz slijedećih riječi: 
»Ljubljeni, ljubimo jedni druge; jer, ljubav je od Boga; i tko god lju¬ 
bi od Boga je rođen i poznaje Boga. Tko ne ljubi, nije spoznao Boga; 
jer Bog je ljubav. U ovom se očitovala ljubav Božja prema nama: Bog 
je poslao na svijet svoga jedinorođenoga Sina da primimo život po 
njemu. U ovome je ljubav; nismo mi ljubili Boga, nego je on ljubio 
nas i poslao Sina svojega kao žrtvu pomirnicu za grijehe naše« (1 Iv 
4,7—10). 

Da je Bog neizmjerna ljubav, još ćemo bolje vidjeti ako uspore¬ 
dimo navedeni tekst sa starozavjetnim tekstom iz knjige Postanka gdje 
Bog traži od Abrahama da mu žrtvuje svoga sina Izaka: »Uzmi svoga 
sina, jedinca svoga Izaka koga ljubiš, i pođi u krajinu Moriju pa ga 
ondje prinesi kao žrtvu paljenicu na brdu koje ću ti pokazati« (Post 
22,2). Iz navedenih tekstova uviđamo bitnu razliku između starozavjet¬ 
nog i novozavjetnog poimanja Boga. Dobiva se dojam da Bog od Ab- 
rahama traži žrtvovanje svoga jedinca, dok iz Novog zavjeta vidimo 
da Bog žrtvuje svoga Sina Jedinca radi ljudi, da bi oslobodio ljude od 
grijeha. 

Starozavjetni Bog traži apsolutnu poslušnost svih ljudi, a novo- 
zavjetni žrtvuje sebe radi ljudi. Tu misao Boga kao ljubavi pokušat 
ćemo sada malo razviti. 

U svijetu vlada logika sile 

u svijetu u kojem ljudi žive vladaju (od pamtivijeka pa do danas) 
logike sile i pravila sile. U tom svijetu se na mržnju odgovara mrž¬ 
njom, a na nasilje se odgovara nasiljem. Ništa ne mijenja stanje na¬ 
bolje, to što se u tom svijetu na dobro također odgovara dobrom, jer 
princip (načelo) ostaje isti, a to je princip uzvraćanja istom mjerom. 
A ako se živi u vječnom vraćanju dobra za dobro, zla za zlo, onda se 
živi u vječnoj osveti, u vječnom krugu, u vječnoj simetriji, sve ostaje 
isto, ništa se bitno novo ne događa, ništa se ne mijenja nabolje. Tako 
je ovaj svijet svijet nasilja. 

Da se izađe iz svijeta (carstva) nasilja, mora se napustiti načelo 
uzvraćanja, jer se nasilje događa uvijek kao opravdano uzvraćanje. 
Naime, nitko ne smatra sebe začetnikom nasilja, nego smatra sebe 
onim koji opravdano uzvraća svojim nasiljem na tuđe nasilje. Prema 
tome, da bi se izašlo iz svijeta nasilja, potrebno je bezuvjetno odrica¬ 
nje od nasilja, jer se mir ne može uspostaviti nasiljem. 

Bog je nesposoban za uporabu site 

Krist ne dolazi iz svijeta nasilja, on je potpuno čist od bilo kakve 
mržnje i od bilo kakva nasilja, on dolazi od Boga, od Boga koji je ne¬ 
izmjerna ljubav, iz svijeta ljubavi. Naime, prema Mateju (5,43—45) 
Bog ljubi svoje prijatelje i neprijatelje, a prema Ivanu (1,18) Bog je 
nevidljiv. Zato je nevidljivi Bog postao vidljiv u vidljivom čovjeku Isu¬ 
su (a Isus nam je objavio, otkrio Božju ljubav) s kojom se nerastavlji¬ 
vo iz ljubavi sjedinio. Tu stvarnost mi kršćani nazivamo Božjim utje¬ 
lovljenjem ili (možda jasnije rečeno) Božjim učovječenjem. 

Krist je posve čist od svijeta nasilja. On u svijetu nasilja živi do 
kraja i potpuno po logici ljubavi. A tko želi u svijetu nasilja živjeti po 
logici ljubavi, mora postati žrtva toga svijeta. Zato ovaj svijet ne prima 
Isusa Krista, ovaj ga svijet nije mogao spoznati i nije ga primio (kako 
kaže Ivan u 1, 10—11). Prema tome, ovaj svijet nasilja progoni Isusa 
Krista od početka njegova života u jaslama pa do njegove smrti na 
križu. 

Krist na nasilje odgovara ljubavlju. On ne zna upotrijebiti silu jer 
živi posve izvan logike sile. Ako bi na nasilje odgovorio nasiljem, onda 
bi se nasilje samo uvećalo. Zato je on u ovom svijetu nasilja nemo¬ 
ćan, on je žrtva. Naime, svijet se nasilja može promijeniti u svijet lju¬ 
bavi samo onda ako se prestane živjeti po logici nasilja, ako se na lo¬ 
giku nasilja odgovara logikom ljubavi, samo onda ako se ljubi svoje 
neprijatelje. Iz toga proizilazi: ako bi svi ljudi onima koji ih udare 
po jednom obrazu okrenuli i drugi obraz, ne bi više bilo udaraca; ako 
bi svi ljubili svoje neprijatelje, ne bi više bilo neprijatelja. Tim se još 
želi reći da samo ljubav može promijeniti drugoga čovjeka u prijatelja, 
u biće ljubavi. Iz dosad rečenoga slijedi da ljubav u svijetu nasilja nuž¬ 
no nosi oblik križa, jer ljudi koji žive po logici sile ubrzo ljubav ra¬ 
zapnu na križ. Ali ona ne mrzi one koji je razapinju, jer je to upravo 
njezina bit: da gubi sebe radi drugih, da bi druge spasila. Upravo da¬ 


vanje života radi drugoga čovjeka, jest ostvarenje punine ljubavi (Iv 
15, 13). No sad se postavlja pitanje: je li moćnija ljubav (koja ima ob¬ 
lik nemoći u svijetu nasilja) ili nasilje? 

Što je moćnije: ljubav ili nasilje? 

Nasilje (i oni koji ga nose) pokazuje da je u svojoj biti nemoćno, 
da ne može živjet iz sebe, iz svoje snage. Ono je, u sebi gledano, ne¬ 
moćno, nesigurno, zato neprestano stječe sigurnost i moć tako što ubi¬ 
ja druge ljude radi sebe. Ono može opstojati samo onda ako ima koga 
ubijati. Ako ne bi imalo koga ubijati, ono bi se u krajnjoj liniji raspa¬ 
lo. Jednostavno rečeno, nasilje je parazit (nametnik) na tuđem biću. 
Ono živi tako što stalno progoni ljubav i ljude koji nose ljubav. Ali, 
ako ljudi prestanu na nasilje uzvraćati nasiljem, onda će se očitovati 
prava bit nasilja, to da je nasilje nametnik koji živi tako što pije tuđu 
krv. Upravo je zato Isus Krist, jer je do kraja proživio ljubav, razot¬ 
krio bit nasilja i tako ga pobijedio. To pokazuje da oni koji nose lju¬ 
bav imaju bogatstvo u sebi, toliko su bogati da mogu darivati druge 
ljude, ne želeći da im se to uzvrati, toliko su bogati da mogu daro¬ 
vati svoj vlastiti život. Darivanjem svoga života ostvaruju puninu lju¬ 
bavi, darivnjem svoga života ne gube svoj život nego ga dobivaju u 
izobilju, što je tajna življenja po logici ljubavi. Zapravo, život se um¬ 
naža darivanjem svoga života. No, to mogu spoznati samo oni koji 
ljube, jer ljubav im otkriva oči za tu tajnu, za tu otajstvenu stvarnost. 

Ako usporedimo poruku Božića, koju smo ukratko izložili, s do¬ 
sadašnjom poviješću našega čovječanstva, onda uviđamo đa je dosadaš¬ 
nja bilanca ovoga čovječanstva (a u ovo čovječanstvo spadaju i kršća- 
ni) prilično porazna. No, to nas potiče da jasno uvidimo kako je Bog 
neizmjerna ljubav i kako Bog nije kriv za zla koja su se dogodila do 
sada u ljudskoj povijesti. Jedini, dakle, krivci smo mi ljudi. Jer, kad 
bi Bog silom (a ne ljubavlju) htio spriječiti naše nasilje, onda bi i on 
bio nasilnik poput nas, bio bi apsolutni nasilnik. A takav pojam Boga 
odgovara svim nosiocima nasilja. Zato jedini put koji preostaje glasi; 
nasljedujmo Boga u ljubavi, ljubimo svoje neprijatelje onako, kako Bog 
ljubi svoje neprijatelje. Upravo blagdan Božića to poručuje: Bog je to¬ 
liko ljubio čovjeka da se s čovjekom nerastavljivo sjedinio, što znači 
da nikada neće ostaviti čovjeka na cjedilu dok je svijeta i vijeka. Eto, 
to je temelj naše nade. 

Mile Babić 

BOŽIĆ — BLAGDAN MIRA 

Na izmaku smo godine koja je od Ujedinjenih nacija bila progla¬ 
šena Međunarodnom godinom mira. Koliko je ta svjetska organizacija 
uložila sile i napora za učvršćenje mira, suzbijanje ratišta u ovoj go¬ 
dini preostaje da prosudimo sami, ukoliko smo pratili tokove svjet¬ 
skih zbivanja. Što se Katoličke Crkve tiče poznato nam je da se od II. 
Vatikanskog sabora naovamo zalaže za svjetski mir. Na inicijatiw pape 
Pavla VI. svake se godine 1. siječnja slavi Svjetski dan mira. Poznato 
nam je da sadašnji papa Ivan Pavao II. ulaže velike napore za izgrad¬ 
nju mira u svijetu. Da ne nabrajam pokrajinske, nacionalne, studijske i 
molitvene skupove održane diljem katoličkog svijeta, stvaranjem pogod¬ 
ne klime za mir preko sredstava priopćavanja, dovoljno je spomenuti 
veličanstveni molitveni skup u Asizu održan 27. listopada ove godine 
na poticaj i molbu sv. Oca. Ono sto za neke bijaše samo lijepi P®' 
stade stvarnost. Milijuni ljudi ujediniše se po svojirn vjerskim predstav¬ 
nicima u molitvi Bogu za istinski i trajni mir. To bijaše plebiscit čov¬ 
ječanstva kojim je, doduše pr\d put na ovaj način, ponovno pozvalo od¬ 
govorne da uklone sve zapreke i suzbiju opasnosti što prijete svjet¬ 
skom miru. 

Mi, vjernici kršćani, čvrsto smo uvjereni da mir kao i druge vred¬ 
note potrebne čovjeku proističu od Boga. »Samo je u Bogu mir dušo 
moja!«, pjeva Psalmist (Ps 62). Odonda, kada se po grijehu prvog 
čovjeka u svijet uvuklo zlo — grijeh; odonda, kad je prolivena i^^vi- 
na krv Abela, kroz vjerničku povijest provlači se čežnja za mirom, -^ko 
i danas kao pojedinci i zajednica osjećamo potrebu za mirom, onda 
možemo shvatiti toliku čežnju i vapaje Božjih ljudi u Starom zavjetu 
za što skorijim dolaskom Mesije, koji če na zemlji uspostaviti pravo, 
donijeti mir. Stoga je očekivani nazvan »Knez mira« (Iz 9,5). 

Rođenjem Isusa Krista ostvaruje se iskonsko obećanje o dolasku 
Spasitelja. Sva proroštva o Mesiji na njemu su se ispunila. Zato ce i 
Luka u izvještaju o njegovu rođenju zapisati đa su anđeli pjevah ra¬ 
dosnu pjesmu: »Slava Bogu na visni, a na zemlji mir ljudima, milje¬ 
nicima njegovim!« (Lk 2,14). 

Budući da je čovjek ranjen grijehom postao nesposoban da sam 
uzme sudbinu u svoje ruke i živi život ispunjen mirom i pravdom, do¬ 
gađa se Utjelovljenje. Bog silazi, postaje čovjekorn, kako bi ljudi jos 
više osjetili njegovu blizinu. I tako se u krhkom tijelu nastani svemo¬ 
gući Bog. To je tajna Utjelovljenja. Sve se to dogodilo u najvećoj ano¬ 


nimnosti i skromnosti, što je već pouka svim ljudima da se velike stva¬ 
ri ne događaju u pompi i buci. Stoga je Marija s pravom kliktala u 
svojem Veliča: ». .. rasprši one koji su oholi u misli srca svoga; zbaci 
s prijestolja vladare, a uzvisi neznatne; gladne nasiti dobrima, a boga¬ 
te otpusti praznih ruku .. .« (Lk 1, 51b—53). 

Krist će u nenadmašenom Govoru na gori jasno označiti kojim 
putem treba ići ako se hoće već ovdje na zemlji okusiti ono što je već 
od postanka svijeta pripravljeno na nebesima onima koji budno išče¬ 
kuju njegov dolazak. Među sinove Božje bit će uvršteni i mirotvorci 
(usp. Mt 5,9). 

Isusovim dolaskom počinje obnova svijeta. On uspostavlja ljestvi¬ 
cu vrednota koju je čovjek grijehom srušio. Program »Blaženstva« — 
poziv je upućen svima koji žele graditi mir i unapređivati ljudske od¬ 
nose. Ostvarujući taj program ispunja se riječ proroka Izaije: »Pre- 
kovat če mačeve u plugove, svoja koplja u srpove, neće više narod di¬ 
zati mač proti narodu, neće se više učiti ratu« (Iz 2,4). 

Kad sve ovo usporedimo s našom stvarnošću, čini nam se kao da 
smo na početku. Na općem svjetskom planu kao da je sigurnije i bo¬ 
lje za čovječanstvo da ima više oružja nego li strojeva za proizvod¬ 
nju hrane. Na kakve se sve načine želi uvjeriti ljude da je za njih bo¬ 
lje naoružanjem čuvati mir nego li pravednijom raspodjelom materi¬ 
jalnih dobara graditi međunarodne odnose. 

Na pojedinačnom planu prisutna je činjenica da je sebičnost u ve¬ 
likoj mjeri izvor nemira, razračunavanja, nejedinstva, nesloge. _0 tome 
pam svjedoče stanja u mnogim obiteljima. U kolikim je obiteljima na¬ 
rušen mir i sklad greškom oca ii majke, sina ili kćerke. Kolike su obi¬ 
telji razorene, kolike duše suvremenim grijesima alkoholizma, nevjere, 
pobačaja i nemoralnog života. 

Božić je blagdan mira, radosti, blagdan obiteljskog zajedništva. 
Imamo li pravo tako oduševljeno pjevati, svima nama tako drage, 
božične pjesme koje nam govore o miru, radosti, sreći, životu, a svo-. 
jim ponašanjem pokazivati da smo na strani nemira, mržnje, lažne sre¬ 
će i radosti, na strani smrti? Ne govori li nam to da je kod mnogih 
stvarnost često vrlo tmurna?! Nije li naše božično raspoloženje samo 
trenutačno prihvaćanje poruke iz Betlehema »Svim na zemlji mir, ve¬ 
selje, budi polag Božje volje«, samo prigodna božična maska? Jer, ka¬ 
ko inače protumačiti stvarnost u kojoj se ništa na bolje ne mijenja, os¬ 
taje se na zlom putu, ne odstupa od krivog mišljenja stečenog utjeca¬ 
jem, nama kršćanima, neprihvatljivih ideja i stavova? 

Međunarodna godina mira ide kraju, a nama preostaje da i dalje 
jačamo i širimo mir. Neka nas na to potakne i ovogodišnje slavljenje 
Božića — blagdana mira. Srca istinskih vjernika neka budu klijališta 
misli mira, pravde, sloge, ljubavi i razumijevanja. Neka naša srca bu¬ 
du ujedinjena sa srcem Bogočovjeka, Isusa Krista, rođenog u Betle¬ 
hemu, koje, radi ponovnog uspostavljanja mira u ljudskim srcima, 
započe kucati pod srcem Bezgrešne Djevice. 

Mihael Rodić 


ROĐENJE BOGA I ZA BOGA 

U božičnoj noći rodio se Bog! Rodio se kao siromašno ljudsko di¬ 
jete, da bi svi ljudi postali bogata djeca Božja. Rodio se za vremenitu 
patnju, da bi se čovjek rodio za sretnu vječnost. Rodio se za čovjeka, 
da bi se čovjek rodio za Boga... 

A da se čovjek rodi za Boga, potrebna mu je rodotvorna milost 
svetoga krštenja. Stoga je svako krštenje ljudskog djeteta u isti mah 
božansko rođenje Božjeg djeteta. Stoga svako novo krštenje predočuje 
novo Božje stvorenje. I svaki je novi krštenik istodobno novi Božji mi¬ 
ljenik. No čovjek koji se rodio za Boga, mora i živjeti za Boga. Bude 
li živio za grijeh, doživjet će duhovnu smrt u grijehu. Mnogo stvarniju i 
mnogo strašniju od neizbježne tjelesne smrti. Mnogo veću životnu ne¬ 
sreću od svih nesreća koje ga u životu mogu snaći. 


BOŽIĆ 


BOŽIČNA RADOST 


Božić je, a meni je hladno, mrzlo, studeno, 
ledeni vjetar prodire do kostiju 
poput bajonete! 

Otvoren prozor s rešetkama poput jame 
dovodi mrzlinu na ramena i zaleđuje pluća. 

Božić je, a ja sam gladan. Rano donesoše 
nešto hladno i smrznuto. 

Božić je, a ja sam bolestan. 

Bol je jaka, da zadaje nesnosnu muku bez lijekova. 

Astma, muči me više od mrzloga vjetra. 

Božić je, a ja sam pospan! 

Trebao bih zaspati, ali zima, glad i kašalj ne dopuštaju. 
Božić je, a jedino moje srce ima topline... 

Kubanski pjesnik Armanđo VALLADERES, ko¬ 
ji je proveo u kubanskim tamnicama 22 go¬ 
dine, dok nije pušten u Francusku zauzima¬ 
njem Predsjednika Francuske Republike. 

U slobodnom prijevodu: F. Višnjić 


U Životu svakog čovjeka,, zbiva se događaj zajednički svim ljudi¬ 
ma — dan rođenja ili rođendan. Čovjek dolazi na svijet kao plod ne¬ 
sebične ljubavi dvaju biča. Ta draga bića, kojima dugujemo zahval¬ 
nost, jesu naši roditelji. Gospodin ih je obdario stvaralačkom moći i 
učinio suradnicima u djelu stvaranja. Bog Stvoritelj izabire sebi su¬ 
radnike. Tako se ta stvaralačka i suradnička ljubav Boga i čovjeka oči¬ 
tuje u svakom novorođenčetu. Zato nije nikakvo čudo što se u ove dane 
neposredne pripreme za slavljenje Božića — rođenja Isusa Krista — mi 
kršćani osjećamo na neki način sa svima ljudima bliski, solidarni u do¬ 
bru bez obzira na vjersko ili ideološko opredjeljenje. 

Naime, čovjek kao čovjek nosi i osjeća u svojoj nutrini iskonsku 
težnju srca, a to je glad za neprolaznom radošću koji mu je usadio 
sam Bog. Zato sam Bog iz ljubavi postaje Čovjek, da bi utažio glad i 
težnju njegova srca. »Evo, javljam vam blagovijest, veliku radost za 
sav narod! Danas vam se u gradu Davidovu rodio Spasitelj — Krist, 
Gospodin. I evo vam znaka: naći ćete novorođenče povijeno, gdje leži 
u jaslama« (Lk 2, 10—13). 

Bog postaje čovjekom u Isusu Kristu, da čovjek po njemu zado¬ 
bije grijehom izgubljeno djetinjstvo. Bog je dao ljudima »srce da raz¬ 
mišljaju«, jer »srce« ima razloga do kojih razum ne dolazi. Mi ovdje 
uzimamo »srce« u biblijskom smislu koje označava središte čovjekova 
bića. Ono je mjesto gdje je čovjek sam sa sobom, gdje on sam sa so¬ 
bom razgovara. To je mjesto »u kome Bog djeluje, u kojem Bog susre¬ 
će čovjeka, ljubi čovjeka i privija ga k sebi«. Da bismo uistinu mogli 
slaviti Božić, potrebna nam je čistoća srca. Zavapimo s psalmistom: 
»Cisto srce stvori mi. Bože, i duh postojan obnovi u meni!« Bog obe¬ 
ćava »čistim srcem« da će Boga vidjeti. Samo u jednostavnosti srca 
čovjek prepoznaje u Djetetu Isusu rođenom od Djevice Marije, Krista 
Spasitelja. Krist, čovjekoljubac, došao je kao Spasitelj svijeta. On nam 
objavljuje Oca. Životom, mukom, smrću i uskrsnućem, uspostavlja iz¬ 
gubljeno Božje djetinjstvo razoreno grijehom. Jednom riječi, ostva¬ 
ruje spasenje za nas. U tome se sastoji radost Božića. Bog rođenjem 
svoga Sina obznanjuje naše spasenje. Pokazuje i utire nam put kojim 
narn je ići da ga postignemo. Taj put je Isusov put. Put ljubavi, praš- 
tanja i prihvaćanja križa, sve do krajnjih granica čovjekove moguć¬ 
nosti. 


otkad se Isus rodio na ovoj zemlji, biti čovjek znači biti radostan, 
poletan, optimist, spreman na šalu, jer naš se život i smrt nal^e u 
Božjim rukama. Nadalje, biti čovjek znaci ne imati straha ni o g , 
ier Krist je pobijedio grijeh i smrt. Krist nam svima dovikuje; »Ne¬ 
mojte se tjeskohno brinuti za sutrašnji dan! ... Ja sam s vama u sve 
dane do svršetka svijeta!« 

Stoga neka nam Božić bude izvor obiteljske radosti i sreće, a u 
Novoj godini svjetlo i nadahnuće u ostvarivanju boljeg, ljepšeg i pra¬ 
vednijeg svijeta u Kristu Isusu. 


PRED JASLICAMA 
(Božično razmatranje) 

Pokleknimo pred jaslicama. Promatrajmo maleno Djetešce, koje je 
veliki naš Bog. 

Njegove očice su ljepše, nego li zemaljska svjetla, koja rasvjetlju¬ 
ju dan i noć. U njima se zrcale zvijezde Njegove vječne domovine. U 
njima počiva čar nebeskog blaženstva. Iz njih prosjajuje i iskrsava Ve¬ 
ličanstvo Božje. Te su oči duboke i tajnovite, jer iz njih progovara ne¬ 
izmjerna, neiscrpiva Mudrost i Ljubav Božja. 



TS 




Isuse, Tvoja ljubav i dobrota obratila je najveće grješnike. Tvo]a 
duševna plemenština i Tvoja nebeska milina očarala je i opojila taste 
sinove svijeta i postadoše pobožne duše. 

O Ti ljubljeno dijete Isuse! Ti izgledaš tako siromašno, a tako^ si 
bogato' Sve je Tvoje pokućstvo kod rođenja na zemlji bilo: siromašne 
pelenice, bijedna slama i tvrde jaslice. A ipak su zlatne zvijezde Tvog 
božanstva divni ogrtač, a nebo Tvoje kraljevstvo, sjajno boravište. Ti si 
siromašno i bogato Dijete nama pokazalo, da uz gorko siromaštvo mo¬ 
že stanovati najveća sreća srca, najslađi mir duše i najsjajnije bogat¬ 
stvo duha. 


Ti si obogatilo siromahe i prosjake tako, da su se osjećali sretni- 
iima i bogatijima nego knezovi i kraljevi. Ti si jednoga Franju Apsko- 
ga i Benedikta Lobre toliko oduševilo, da su siromaštvo srnatrali svo¬ 
jom zaručnicom. Ti si ove i tolike druge napunilo svetim djetinjim os¬ 
jećajem i svetom djetinjom radošću. 


Kad prolistamo svjetsku i kulturnu povijest, moramo uskliknuti. 
KOLIKI JE TRAJAN UPLIV PROIZVELO ROĐENJE KRISTOVO! Kako 
li snažno Niegov upliv potresa još uvijek sva stoljeća izazivajući tisuc- 
1 eSn^men ljubavi i mržnje! JEDNO SAMO LJUDSKO DIJETE NE 
BI NIKAD MOGLO PROIZVESTI NI TAKVA DJELOVANJA NI U- 
CINKA. Zato mi gledamo u tom malom djetetu iz Betlehema Dijete 
Božje. Mi gledamo čudesnu Božju veličinu u njegovoj ljudskoj nez¬ 
natnosti, u njegovu jedinstvenu životu i smrti i u Njegovu gorostasnom 
uspjehu. Stoga kličemo; O maleno Djetešce, o veliki Boze! 


Ljubav prema ljudima je dovela Sina Božjega, da se spustio s ne¬ 
ba na zemlju u štalicu jedne pećine, u jaslice i na križ uspeo. Mi čez¬ 
nutljivo želimo da ta ista ljubav ugrije i promjeni hladni, bez ljubavi 
i ratoborni svijet. Da onda posvuda neprestano on anđeoska betlehem¬ 
ska pjesma; Slava Bogu na visini, a mir ljudima na zemlji.. . 


ROĐENJE ISUSOVO 
u ustima proroka 

Glasoviti francuski propovjednik Lacordaire slikovito reče o Me¬ 
siji tj. o Kristu Isusu, da stoji po sredini čovječanstva noseći u lije¬ 
voj ruci knjigu Staroga Zavjeta, ovu najvažniju knjigu starine prije Isu¬ 
sova dolaska, a u desnoj ruci Evanđelje, ovu na svijetu najvažniju knji¬ 
gu iza njegova dolaska na svijet. 

I zbilja Isus je središte Historije, a kršćanstvo najveća pojava na 
svijetu. Zato se i broje godine od Isusova rođenja. 

Dok Evanđelje o Isusovoj osobi, o njegovu životu, djelovanju, ču¬ 
desima, proroštvima, o smrti, o uskrsnuću i uzašašću te o ustanovi sv. 
Crkve potanko piše, nije on na svijet došao kao novajlija ni Židovima 
ni poganima. Naprotiv on je bio želja i čekanje naroda (Post 49, 2 i Hag 
2, 8). Njega su naime čekali i željkovali svi narodi, o njemu su govori¬ 
li najveći umovi starine. No osobito su o njemu pisale sv. knjige iza¬ 
branoga naroda, koji je preko Abrahama bio određen od Boga i odi¬ 
jeljen od drugih naroda, da se kod njega sačuva prva objava i vjera u 
obećanoga Spasitelja. 

Ta vjera u Mesiju počam od protoevanđelja, naviještana prvim lju¬ 
dima nakon njihova pada, uvijek je bila ne samo prije stotina, nego i 
prije tićuće godina prorokovana o Isusu, budna i što dalje, to življe se 
je isticala. Proroci, Bogom nadahnuti ljudi naviještahu da će doći s ne¬ 
ba, da nas spasi te kada, gdje i od koga će se roditi, kakav će biti, kako 
djelovati, učiti i čudesa činiti pa kako će biti ubijen, kako će uskrsnuti, 
na neba uzaći itd. Sve su to o njemu prorekli proroci, kako su to sami 
doživjeli i kako se je sve ispunilo. 

PRVO EVANĐELJE 
Temelj vjerske istine o Bezgrešnoj 

Nakon pada prvih ljudi u grijeh oborila se na njih i na sve njiho¬ 
vo potomstvo strašna nevolja raznih zemaljskih patnja, a što je još 
strašnije, zaprijetila im je pogibao, da i njihove duše budu zauvijek osu¬ 
đene na vječno odbačenje od Boga i na robovanje knezu tmine u paklu. 
Radi toga Bog izriče zmijskom gadu, kao oruđu, kojim se poslužio so¬ 
tona, da zavede prve ljude, prokletstvo ovim značajnim riječima: 

»Proklet da si, što učini to, 

Medu svim životinjama ti, 

I među svim poljskim zvijerjem! 

Po trbuhu svom ćeš puzati, 

I prah jesti sveg života svog.« 

Od toga časa zmijski gad, kojim se poslužio napasnik sotona, po¬ 
staje odvratan ljudima, jer je na nj bilo bačeno Božje prokletstvo. Pu¬ 
zanje zmijskoga gada, koje do tog časa nije njemu bilo ništa teško, o 
sada mu postaje mučno, jer mu je tijelo postalo bolno osjetljivo za sve 
grebotine, po kojima na zemlji plazi i kroz koje se mora provlačiti. 
Zato se i danas, kad se hoče reći, da se netko jako pati kaže: »Muci 
se kao zmija na trnju«. 

Kao opreku Evinom nepromišljenom upuštanju u prijateljevanje sa 
zmijskim gadom Bog nadovezuje na prokletstvo protiv zmijskog gada 
ove riječi: 

»I neprijateljstvo metnut ću 
Ja med tebe i među ženu: 

Među rod tvoj i međ njezin rod. 

On(a) će (ti) tebi glavu satrti 
A ti ćeš mu (joj) petu vrebati«. 

Kao protuustupak dakle prvoj ženi, koja se upuštala u prijateljstvo 
sa zmijskim gadom. Bog naviješta, da če se jednoć pojaviti takova že¬ 
na, koja će i biti u potpunom neprijateljstvu protiv zmijskog gada, a 
to znači, da ta žena neće na sebi imati nikada ni najmanje sjenke ili 
ljage onoga grijeha, na koji je prvu ženu zaveo sotona pomoću zmij¬ 
skoga gada. To se proroštvo odnosi na BI. Dj. Mariju, koju je Bog iz¬ 
vanrednom posebnom brigom svoje providnosti na temelju predviđe¬ 
nih zasluga Spasitelja Isusa Krista, komu je Nju namijenio za Majku, 


odlučio sačuvati od svake ljage praroditeljskoga grijeha, kao što i od 
svake ljage ikojega osobnoga grijeha. Isto takvo neprijateljstvo posto¬ 
jat će između roda zmijskog gada, odnosno sotoninih pristaša, i izme¬ 
đu potomka BI. Dj. Marije, a to je Njezin Božanski Sin, Spasitelj Isus 
Krist, koji če također biti kao čovjek rođen bez ikakve ljage prarodi- 
teljskog i ikojeg osobnog grijeha. 

Zanimljivo je, da posljednja dva retka toga proroštva mogu imati 
dvostruk smisao. Jedan je smisao, kako je izražen u izvornom hebrej- 
skom_ tekstu ovoga mjesta Sv. Pisma (Post 3, 15), koji pripisuje šu¬ 
tiranje glave (tj. pobjedu nad zmijskim gadom, odnosno sotonom) 
potomku te odabrane žene (BI. Dj. Marije): »On (tj. Spasitelj Isus 
Krist) če tebi glavu satrti, a ti ćeš mu petu vrebati«, (tj. da će sotona 
i samoga Krista pokušati napastovati, kao što je to stvarno i učinio, ka¬ 
ko nam je poznato iz evanđelja (Mt 4, 1—11; Lk 4, 1—13), gdje se 
govori, da je sotona Isusa Krista nakon 40-dnevnog posta u pustinji 
tri puta iskušavao, ali je Isus te kušnje pobjedonosno nadvladao. Ko¬ 
načno je Isus šatro glavu sotoni i iznio nad njim potpunu pobjedu svo¬ 
jom mukom i smrću na križu. 

Drugi smisao ima ovo proroštvo, kako ga shvaća sv. Jeronim u 
svom latinskom prijevodu Sv. Pisma, nazvanom Vulgata. Taj glasi u 
hrvatskom prijevodu: 

»O na će ti glavu satrti, 

A ti ćeš joj petu vrebati«. 

Tu se pripisuje pobjeda nad sotonom Bi. Dj. Mariji, i to u tom smi¬ 
slu, da ona neće nikada nikakvom ljagom grijeha biti pod vlašću so¬ 
tone. Ona će porodom svoga Božanskog potomka Isusa Krista satrti 
moć sotone. 

^^ko se dakle vidi, točniji je smisao izvornog teksta Sv. Pisma u 
hebrejskom jeziku, jer uistinu izravni pobjednik sotonine vlasti jest 
Spasitelj Isus Krist. Ali i smisao prijevoda sv. Jeronima u latinskom 
jeziku ima pravovjerni dogmatski smisao, jer je i BI. Dj. Marija time. 
Majka Spasiteljeva, koja je Njega rodila, posredno pri¬ 
donijela pobjedi Spasiteljevoj nad vlašću sotoninom. 

Budući da je Božjim proroštvom o neprijateljstvu između paklene 
zmije (sotone) i njezina potomstva (đavolskih slugu) i između najuzvi- 
senije žene BI. Dj. Marije i Njezinog potomka Isusa Krista, te proro- 
voni o njezinoj i Njezina Sina pobjedi nad sotonom prvim ljudima 
^ ^ ^ ^ utješna ili blaga vijest o spasenju čovječanstva od 
ev^^ ^^/4 Spasiteljsko (Mesijansko) proroštvo prvim 

nn ^ ^ ^ ®. j ® ™ P r o t o e V a n g e 1 i o n. Na ovom se proroštvu ujed- 

emelji.katolička vjerska istina o Bezgrješnom Začeću BI. Dj. Ma- 
sti^’ istina znači, da je BI. Dj. Marija od prvog časa svoga biv- 

nr, 1 ^’. začeta, bez ikakve ljage praroditeljskog (istoč- 

1 ikojeg drugog grijeha. 

BOŽIĆ 


U svakom je Božiću mladost i spomen koji ne blijedi 
I velika Mudrost svijeta koja se noćas rodi, 

I misao koja više od prolaznosti vrijedi, 

I staza istine moćne koja u vječnost vodi. 

U svakom je Božiću radost i predpaak buduće zore, 

U svakom se nanovo rađa u štalici poput roba 
Onaj koji je nekad stišao burno more 
I koji je Lazara mrtvog uskrsnuo iz groba. 

' August Đermatt 

(Iz neobjavljene zbirke pjesama SLUTNJE što 
je pripremaju za tisak pjesnikovi prijatelji) 


RIJEČ TIJELOM POSTADE I NASTANI SE MEĐU NAMA 


BOŽIĆ — koliko toga se stapa u tu jednu riječ: koliko radosti, 
razdraganosti, uspomena, sjećanja i doživljaja. I tako je svake godine. 
Tu veliku tajnu naše vjere koja uza svu jednostavnost i bliskost ipak 
ostaje neizreciva, pokušavamo izreći riječima: »Bog je postao čovje¬ 
kom«. 

Što se time desilo u našoj ljudskoj povijesti? 

»Najveći je postao najmanji, 

najmoćniji postao je najnemoćniji, 

najsvetiji postao je u očima ljudi najgrešniji, 

vladar svih vladara postao je podložnik, 

nevidljivi je postao vidljivi, 

besmrtnik je postao smrtnik, 

daleki i nedohvatljivi postao je bliz .. ■« 

Sve se to dogodilo da čovjek shvati kako ga Bog ljubi i da čovjek 
prihvativši Boga može uistinu postati velik, besmrtan ... 

Božić — Betlehem, popis pučanstva, špilja, rođenje malog djeteta, 
zvijezda, mudraci. . . možda nije moguće rekonstruirati sve što se doi¬ 
sta dogodilo, ali za nas vjernike nisu važne samo gole činjenice, već ra¬ 
dosna vijest »Krist se utjelovio«. Sin Božji ušao je u našu ljudsku 
stvarnost.. . 

Te noći Božja je svjetlost sišla među ljude. U mrklini te noći od¬ 
jeknuo onaj poziv: »Ne bojte se, ne strašite se!« Po toj noći kao da ma¬ 
nje osjećamo udaljenost, kao da nas manje bode mučnina svakidašnji¬ 
ce, kao da nam se obnavlja smisao za radost, bezbrižnost.. . 

To rođenje uspostavljanje je porušenih mostova, to je podržavanje 
nade usprkos mnogo brojnim razočaranjima, to rođenje vraća nam 
vjeru u žvot. Po toj noći možemo osjetiti da je život jači od unište¬ 
nja, nada snažnija od očaja, smisao dublji od besmisla . .. 

To rođenje želi nam pomoći da novim očima gledamo na svako¬ 
dnevne događaje, da čujemo Riječ Božju koja osvjetljuje naše živote... 

Svima nam je potrebna snaga, nutarnja jakost i pomoć kako bis- 
nio mogli graditi Ijudskiji život, život čovjekoljublja. 

— Isus se rodio da nikad ne iščezne iz naših života, iz naših mu¬ 
ka i patnji, iz naših radosti i nadanja ... 

KRIST je vodio i osvjetljavao život naših predaka. On ih je poti¬ 
cao da kroče naprijed. Vjerujemo da nam i danas dolazi u susret svo¬ 
jom riječju i poziva nas da se međusobno ljubimo i tako stvaramo svi¬ 
jet mira, svjesni da »mira neće biti' na zemlji, dok ne bude mira u 
srcu čovječjem« (Ivan XXIII). 

Neka nam ovaj Božić uistinu postane blagdanom mira! 

MK 

BOŽIČNI POHOD 


»I Riječ je Tijelom postala i prebivala među nama« (Iv. 1, 14). To 
nam oglašuju u ponoći zvonovi s naših crkava na ovaj sveti božični 
dan. I napunjaju srca vjernika takvom nježnom radošću, kakvom ih 
ne napunja nijedan drugi blagdan u crkvenoj godini. 

I kad bismo cijelu vječnost razmišljali o ovim riječima, nikada 
ih ne bismo mogli dosta obuhvatiti i iscrpsti svojim umom. 

Ozbiljan muž i nježni mladić kao dobri vjernici o tomu razmiš¬ 
ljaju. Dive se ovomu otajstvu utjelovljenja Sina Božjega. I padaju po¬ 
božno na koljena pred jaslicama, da se poklone novorođenomu Djeteš¬ 
cu. I to upravo onako, kako su to učinili pastiri s betlehemskih pašnja¬ 
ka i kraljevi s dalekog Istoka. 

Možda će tkogod, podaleko stojeći od jaslica, reći: »Zar može 
biti, da je Bog čovjekom postao? On bi dakle napustio sjajna nebesa s 
gorsotasnim nebeskim zvijezdama. I kraj njih bi se ravno spustio na 
našu bijednu i siromašnu zemaljsku grudu! Tko bi to mogao još vje¬ 
rovati?« 

Što bismo dakle na to imali reći? 

Imademo reć ovo: »Prevelika bi bila smjelost usuditi se protiviti 
zajamčenoj, objavljenoj istini naše svete vjere!« 

Doista su divna i veličanstvena nebeska tjelesa. I velika su u na¬ 
šim očima, ali ne moraju biti takova u očima Božjim. Ogromna su sun¬ 
ca na beskrajnom nebeskom svodu, ali njih ne mora Bog više cijeniti, 
nego li našu zemlju. Uostalom zašto bi to moralo biti? 

Bog je stvorio ogromno tijelo jednomu kitu, koji naraste i do 23 m 
duljine. On je stvorio jednoga slona, koji bude visok 3—4 m. Ali ni¬ 
jednom tomu gorostasu nije udahnuo i neumrlu dušu, nego je to uči¬ 
nio neznatnom čovjeku na zemlji. 

Bog imade sasvim drugo mjerilo o veličini nečega, nego je mjeri¬ 
lo naše. Kod njega odlučuje ono, što je duhovno, a ne ono, što je 
tjelesno. U Njegovim očima vrijedi više duh i duhovni svijet, nego li 
Ogromna stvar. 

A na zemlji je živio duhovni svijet. Živio je ljudski duh. Neznatan 
je doduše u usporedbi s višim nebeskim duhovnim svijetom. Ili jas¬ 
nije rečeno: živjele su duhovne neumrle duše. Ali one su zastranile, sišle 

s označena im pravoga puta i pošle putem, koji vodi u vječnu propast. 
Njih je trebalo spasiti. Nije dakle nikakvo čudo, što je baš zbog toga, 
usred ogromnog stvorenog svijeta, upravo naša čedna zemlja privukla 
na sebe pogled Sina Božjega. 

To mi, eto, znademo. To mi, eto, vjerujemo. I zato nas ne čudi i 
ne zbunjuje silazak Njegov u svetoj božičnoj noći. Toga radi s nepoko¬ 
lebivim uvjerenjem mi prigibamo svoja koljena pred jaslicama. Prigi- 
bamo ih s onim prvim malim ljudima, pastirima. Prigibamo ih s onirn 
pravim velikim ljudima, kraljevima s Istoka. Prigibamo ih s milijuni¬ 
ma ozbiljnih muževa, kojih vjeru nisu oslabile neutvrđene pretpostavke 
znanosti. 

Mi ne pripadamo ni u zbor onih nazovi-kršćana, kojih vjeru probu¬ 
di još samo kićenje božičnog drveća na sveto Badnje veće. Niti pri¬ 
padamo onoj vrsti ljudi, kojima su božični dani prilika za nešto obil¬ 
nije obiteljsko veselje i zalogaje. 

Mi smo potpuno uvjereni, da se na Badnju večer slavi istinski si¬ 
lazak na zemlju onoga Božanskoga Djetešca, kojega imademo nepre¬ 
stano u svojoj sredini u Presvetom Oltarskom Sakramentu. Zato prigi¬ 
bamo svoja koljena pred božičnim jaslicama, koje su bile dostojne, 
da Mu budu, kao nejakom Djetešcu, prvo počivalište na zemlji među 
ljudima. 

Pred božničnim jaslicama kličemo i ponavljamo molitvu: »O, dođi. 
Djetešce Isuse ...!« I mi u duhu dolazimo k Tebi, da Te pozdravimo u 
ovoj svetoj božičnoj noći. U duhu polazimo u Betlehemsku štalicu sa 
srcem i dušom djetinjom. Znademo naime, da dolazimo k Tebi, Isuse, 
koji si rekao: »Ako se ne obratite i ne budete kao djeca, nećete unići u 
kraljevstvo nebesko«! (Mt 18, 3). Nećemo da oslabimo i smalakšemo 
u svojoj vjeri i svojim pobožnostima i štovanju Tebe. Zato dolazimo k 
Tebi. 

Dolazimo k Tebi pred božične jaslice, da se pomladimo. Prenijet 
ćemo se pred one betlehemske jaslice, gdje si Ti, Isuse, ležao tako 
mlad, tako malen i tako drag, a ipak Bog, koji je pred vjekovima iz¬ 
govorio riječi stvaranja. Dolazimo u duhu k Tvojim betlehemskim jas¬ 
licama, u kojima si ležao tako nejak i neznatan. Ali o Tebi s pravom 
govori božični časoslov: »Nebesa su djelo ruku Tvojih. Ona će proći, 
a Ti ostaješ. Ona će ostariti kao odijelo. Ti ostaješ vječno isti. Tvojim 
godinama nema kraja!« 





MOLITVA ZA BOŽIĆ PRED JASLAMA 

Štala — špilja s jaslama, gdje se rodio Isus, nije kuća s dobro za¬ 
tvorenim vratima, s prozorima i prozorskim kapcima dobro zatvorenim. 
Špilja s jaslama otvorena je. 

Isuse, tamo, gdje si se Ti rodio, bila je samo Tvoja Majka i Tvoj 
zaštitnik i hranitelj Josip, Tvoja jadna špilja nije bila zatvorena. Svat¬ 
ko je mogao ući, pastiri su ušli. 

Da sam i ja došao sa svojom obitelji, sa svojim prijateljima, svi 
bismo mogli ući. 

Isuse, kad si se Ti rodio, htio si, želio si, da svi mogu k Tebi do¬ 
ći, da Te vide, jer Ti si došao za sve, za sav svijet. 

Tvoj Božić, to je otvorena kuća za sve: Slava Bogu Ocu! Isuse, pri¬ 
je nego si se Ti rodio, Josip i Marija našli su sve kuće zatvorene, za¬ 
tvorene Božjoj Tajni. 

Josip i Marija tražili su otvorenu kuću, da se Ti mogneš roditi u 
kući. Ti, blago Oca nebeskoga. 

Našli su otvorenu spilju, nekakvu štalu, jadnu i siromašnu. 

Isuse, i moje srce može biti otvoreno ili zatvoreno, da daruju moje 
ruke! 

I moj život može biti otvoren ili zatvoren, da pomogne živjeti, moj 
život. 

Isuse, otvori moje srce, moje ruke, moj život: dođi i rodi se kod 
mene! 

Slava Bogu, Ocu nebeskom! 

Danas, Isuse, Ti se više ne rađaš u štali, u spilji, ali Ti se želiš ro¬ 
diti, govoriti o tajni Božjoj u svim kućama, u svim srcima. 

Ti želiš utisnuti Božji poljubac na sva lica! 

Ti želiš milijunima, đa daruju krov nad glavom! Da daruju krov ... 

Ti želiš milijimima srdaca, da daruju Tvoj mir svima na zemlji! 

Ti želiš milijunima lica, da daruju Božji poljubac svima! 


Ti želiš milijunima Božića, da daruju Tvoj mir! 

Isuse, otvori zatvorene kuće iz straha ili bogatstva! 

Otvori srca zatvorena zbog briga ili zbog sebičnosti! 

Otvori zatvorena lica zbog srdžbe ili zbog manjka ljubavi! 

Isuse, bez Tebe je svijet zatvoren: 

Dođi i otvori svijet sa Svojim Svetim Duhom: 

Slava Bogu, Ocu nebeskom! 

Isuse, dođi i otvori naše smješke i naše usne. 

Dođi i otvori naše kuće i naše srce, da mogu reći s Vjerom: 

Slava Bogu, Ocu nebeskome! 

Elie Marechal 
Preveo: Srećko Bošnjak 

BOŽIĆ 


UZ KRISTOV BOŽIČNI LEŽAI 


Od svog dolaska na ovaj svijet, Isus navješćuje siromaštvo ... Bet¬ 
lehem, slama, pastiri, povučenost, tišina ... 

Prvi susret Isusov s ovom zamljom u duhu je siromaštva. Takav 
će ostati do kraja života ... 

Isus se ne zatvara u svoje Božanstvo ... 

Isusovo »drugo prebivalište« jest pustinja ili planina, kamo se 

povlači, da pred svojim Ocem iznese nebrojne potrebe srdaca svoje 
braće. Da pred Ocem nebeskim glasno izmoli nevolju zemaljskih sta¬ 
novnika ... 

Ne prestaje raditi, ne prestaje sijati Riječ Istine... 

Isus nema dva lica. Jedno za mnoštvo, a drugo za najbliže... Nje¬ 
govi neprijatelji neće ga naći bez brige za sve. Njegova jedina slabost 
jest ljubav, oproštenje, milosrđe ... 

Bog se oplijenio, kako bi pravi siromasi mogli postati pobožanstve- 
njeniji ... 

L. Wuillaume 
(Preveo: F. Višnjić) 


I ti si, Kriste bio stjeran 
u času rođenja, 
kao đa si bio nasilnik, 
u zabačenu tamnu staju 
gdje caruje polumrak i hlad. 

Izagnanih si bio 
uz obalu Nila, 
gutao čemer progonstva 
s Majkom i Josipom, 
okusio pljesnivi kruh, 
a tek si prohodao, 
bio rosnat i mlad. 

U tebi sazreše sve patnje 
djece što bijahu davno 
umorena, mučena i gladna. 

Za te prolijevaše krv 
Mladenci Betlehema i okolice, 
njihov vrisak osta porazni zov, 
jer su tiranska srca 
uvijek hladna. 

U tvojoj patnji dovršujti 
nebrojeni bolnici 
nedovršeni hod rasipanja. 

U svojoj djevičanskoj muci 
dovršuju osmišljenje života 
i vječna križa uspinjanja. 

Zasjaj uz naša ognjišta stara 
da ne zastre dim 

djecu, mlađahne, zrele, očeve, majke, 
dolij nam svoga žara 
jer MI hoćemo TEBE, 
a ne sive bajke! 


Mirko Validžić 


BOŽIĆ 

Gospodine, uzeo si ljudsko tijelo, da budeš sluga. To je tajna Tvo¬ 
je ljubavi. Tu tajnu ne možemo razumjeti. I jer si to učinio, pokazivao 
si to bez granica. 

Došao si kao Dijete jedne zemaljske Majke. Drhtao si od zime, 
morao si bježati od neprijatelja, živio si povučeno i siromašno, propo- 
vjedao si, putovao si, liječio oblesne, bivao si umoran od iscrpljeno- 
sti, trpio si bol, što te je narod odbacio. 

Gospode, Bože naš kako si iz ljubavi uzeo oblik sluge, pomozi mi, 
da i ja slijedim Tvoj primjer. Moram Te nasljedovati ozbiljnom lju¬ 
bavlju. 

Privuci k svom Srcu i one, koji Te ne poznaju, ili koji Te više ne 
poznaju, koji Te ne traže. Tvoja ljubav je veća nego njihovo bježanje od 

Tebe. Vrati ih s njihove stramputice. . 

F. Visnpc 

RODIO SE ISUS DIJETE 


RODIO SE ISUS MALI 


Zima je vladala u Betlehemti kad je u štali zaplakao mali Isus. U 
štali, na slami uz Majku Mariju i Jospa. 

Spavaj Sinko mali, nemoj plakati Bože moj, pjeva Majka Sinu 
svom. Noć je sveta, noć je tiha. Tiho pada snijeg, polako polagano da 
ne probudi Dijete malo. Zatim bijele pahuljice padaju na počinak. 

Zasja nebo, probude se zvijezde i žmirkaju, žmirkaju veselo. Sveti 
Josip loži vatru. Vatra plamsa tiho, tiho da ne probudi Dijete. Sretne 
životinje putnike gledaju, vol i osao tu stoje. Oni primiše Božansko Di¬ 
jete. Griju ga svojim dahom da mu bude toplije. Najednom čuj pjev 
anđela, čuj glas pastira. Samo tiho, tiho, nježno da ne probude Mesiju. 

Božić mali u jaslama. O ta tvrda slamica ne bodi moga Isusa, ne 
budi mu tako oštra i tvrda, šapću vjekovi i tisućljeća. Došao si Mali 
Isuse, čuj vapaj naš žarki i pouzdani, spasi nas mali Isuse. 


Isuse spustio si se iz krila Očeva u ovu našu suznu dolinu. Hvala 
ti Bože moj. Hladna je ta dolina. Plačeš mali Isuse. O daj da Tvoj 
plač takne srca ljudi. O kako je grešniku toplo uz Tvoje jaslice gdje 
Te uspavljuje Majka Marija. Spavkaj, spavkaj mileno Djetešce na to 
malo tvrde i hladne slamice. 

Poslušaj Isuse uspavanku dragog Oca nebeskog: »Sinko mileni naj¬ 
veća moja radosti spasi moju djecu izgubljenu. Neka Te krijepi san za 
tešku Golgotu. Premili Sinko šaljem Te ljudima, da ih ljubiš, spasiš i 
da mi ih vratiš. Čeka Te moje krilo i naš Duh Ljubavi, koji čeka i svu 
našu djecu ljubljenu. Spavaj, spavaj mali Sinko, spavaj!« 

Duša sa zemlje sluša Tvoj plač radi studeni. Gleda sv. Josipa po- 
očima kako loži vatru. Pastiri dolaze i klanjaju se, anđeli pjevaju i sla¬ 
ve malog Isusa i velikog Boga. Vol i oslek ublažuju studen svojim da¬ 
hom. I Oni su žrtve za čovjeka, stoje uz hladne tvrde jasle. 

Dobro nam došao mali Isuse. Daleki narodi već gledaju Tvoju sjaj¬ 
nu zvijezdu i kraljevi putuju i nose dragocjene darove: zlato, tamjan i 
plemenitu mast. To su imenom: Gašpar, Melkior i Baltazar. 

Spavaj slatki mali Isuse, spavaj slatko. Neka ti je blagoslovljena 
sveta, tiha božična noć. Veličanstveni i beskrajni pijev anđela nebeskih 
se ori i razliježe u zvjezdanoj i mirnoj božičnoj noći: Slava Bogu na 
visini, a mir ljudima na zemlji dobre volje! 

BOŽIČNI BLAGDAN 

Božić je. Tako mili i dragi dan svakom kršćanskom srcu. Zasvi- 
jetlile se kućice naših sela. Pa i one rasijane po brdima i dolinama 
naše domovine. I stanovi po našim trgovištima i gradovima. Svjetlo 
ih je obasjalo. Kao ono pastire na betlehemskim poljanama. Onda je 
njima rekao, a sada nama govori Anđeo; »Ne bojte se, jer gle, javljam 
vam veliku radost, koja će biti svemu narodu: jer vam se danas rodi 
Spasitelj, koji je Krist Gospodin u gradu Davidovu. I eto vam znaka: 
Naći ćete Djetešce povito u pelene gdje leži u jaslama. I najedamput 
postade s Anđelom mnoštvo nebeske vojske hvaleći Boga i govoreći 
Slava Bogu na visini, i na zemlji mir ljudima dobre volje« (Lk 2, 10— 
14). 

I doista radost, sveta radost obuzima naša srca, pa makar nas te¬ 
retile bilo kakove životne poteškoće. To je dan radosti čiste i nepatvo¬ 
rene. Svi osjećamo, da nam se rodio spas. Spasitelj ponizni i nama bli¬ 
zu. Ta s neba je među nas sišao. Radi našega spasa. I od prvoga časa 
svoga zemaljskoga života za nas trpio. I mi pjevamo puni utjehe i na¬ 
de; »O Betleme, grade slavni od Boga. Najveći si ti od grada svakoga. 
Jer iz tebe nam izađe vojvoda. Isus dragi Davidova poroda. Marija ga 
Djeva čista porodi. I u jasle Ona Njega položi. Dostojno se Ona Nje¬ 
mu poklanja. I s veseljem Srca svoga pozdravlja«. 

A onda sama od sebe, iz naše duše željne mira, izvila se i ova 
pjesma: »Svim na zemlji mir, veselje. Budi polag Božje volje. To sad 
nebo navješćuje. I glas s neba potvrđuje. Dobre volje svaka duša. Gri¬ 
jeha više nek ne kuša. Nego hvali, diči Boga. Što je pošlo Sina svoga«. 

Marija dakle. Majka Božja, kasnije u nebo uznesena, prva se Nje¬ 
mu klanja u veselju Srca svoga. Ali Mu se klanja Ona, koja je bila bez 
grijeha. Pa nas zato i druga pjesma opominje i potiče, da se grijeha 
ostavimo, ako želimo, da mir zavlada u nama i među nama. To je volja 
Božja, da grijeh izbjegavamo, a dičimo i slavimo Boga. To su u ovoj 
suznoj dolini preduvjeti mira, kojega nam je donio Sin Božji, kad je 
sišao s neba na zemlju. 

S takvim raspoloženjem i pjesmama na Badnji dan i u božično vri¬ 
jeme našli smo se pod božičnim drvcem. A na njemu izvjesili božične 
nakite, koji predstavljaju darove, što nam ih je donio Mali Isus. I 
pred Njegove noge u jaslicama stavljaju roditelji darove za svoju djecu, 
a braća za svoju braću. Nađe se i milosrdnih srdaca, koja nadaruju po 


koju siromašnu obitelj ili pojedinca u te dane. Da tako počaste Isusa 
i zahvale Mu za prevelike Njegove darove, koje je On donio ljudima i 
svijetu. A ti su darovi prebogati i preobilni. Trostruki su. Vječni i ne¬ 
izbrisivi. Dao ih je cijelom svijetu i pojedincima, da se s njima ko¬ 
riste. 

Svijetu je dao svoju nauku, koja je prožela sve narode i njihovu 
kulturu tako, da se više nikada neće moći posve izbrisati ni zaboraviti, 
jer je to jedini sigurni, svijetli i neizbrisivo zacrtani put, kojim svijet 
dolazi do svoga mira i spasenja. 

Drugi je dar. Dao mu je svoj svijetli primjer, koga ne može nitko 
zamračiti ni potamniti. Kao simce na svodu nebeskom svijetli od isto¬ 
ka do zapada, od sjevera do juga. I onima, koji u Njega vjeruju. I oni¬ 
ma, koji Ga se srame, ali Ga posramiti ne mogu. I onima koji Ga ne 
priznaju, ali Ga ukloniti ne mogu. 

I treći nam je dar dao. Ostao je odonda pa dovijeka Sam svojom 
prisutnošću među nama. Svojom dušom i tijelom, svojim božanstvom i 
čovječanstvom boravi među nama na našim oltarima. Od betlehemske 
štalice pa do najraskošnije kuće i palače, do posljednje i najsiromaš¬ 
nije potleušice, svima, svima stanovnicima je On brat, drug, prijatelj, 
sustanar, do konca svijeta na zemlji, a sudac i nagrada na drugome svi¬ 
jetu. 

Zato je s neba sišao, da nam te darove donese, a onda da za nas 
umre. Za sve, pa i one, koji ne priznaju Njegov dolazak s neba ili Ga 
zabacuju. 

I Židovi su pitali: zar je ovaj s neba došao. Nije li to sin Josipa i 
Marije? Ali sam Isus na to nije izravno odgovorio. Kao što izravno ne 
odgovara ni danas onima, koji Ga neće. Za njih je kao i za Židove ne¬ 
shvatljiva ova velika i nježna tajna Njegova Utjelovljenja. Oni to ne 
mogu shvatiti, jer za to treba dobre volje, koju su imali pastiri oko 
Betlehema. I pošli su rado i osvjdočili se o onome, što im je Anđeo 
kazao: »Naći ćete Dijete povito u pelenice, gdje leži u jaslama«. Od 
svih nas On traži, kao i od Židova najprije vjeru. Vjeru razboritu i do¬ 
kazanu tolikim divnim Njegovim djelima. I mi Mu je rado dajemo. 

Zato se radosno ponavlja u našim dušama i to neprestano: »Danas 
u gradu Davidovu, rodio vam se Spasitelj, koji je Krist« (Lk 12,11). Na¬ 
ma se rodio. On nama pripada od prve suze do posljednje kapi krvi. 
Prvi kucaj i Njegova presvetoga Srca, Srca Djeteta u Betlehemu, uprav¬ 
ljeni su Bogu Ocu i Njegovoj presvetoj Majci. A onda svakomu od nas 
i za svakoga nas. 

Poklonimo se zato rado Srcu, koje tako nježno bije za nas. To je 
ono Srce, koje svaki dan silazi s neba na zemlju u Sv. Misi i ostaje na 
našim oltarima radi nas. Ono ulijeva nježnu pobožnost u dušu, koja se 
cesto s Njim ujedinjuje u sv. Pričesti. 

I kad god budemo pred božičnim jaslicama, sjetimo se, da su one 
slika onoga krušnika (ciborija), iz koga izlazi Isus, da se sa žurbom 
preda nama. Pelenice su, u koje je obavit, prilike svete Hostije, koja 

Ga obavija. Dan, kad se On nama daje, da nas nikada ne ostavi, jest 
veliki blagdan za dušu, koja Ga ljubi. On nam ne daje samo pravo, da 
Ga gledamo i primamo u svoj naručaj, nego da Ga unesemo u svoje 
srce, da Ga posjedujemo. I kad se nađemo pred jaslicama, a naročito 
pred jaslicama oltarskoga Sakramenta, recimo Mu: 

»O Djetešce Isuse, ja Ti se klanjam... Ujedini moje poklone s po¬ 
klonima svoje svete Majke i poklonima svetih duša. Neka se oni uz¬ 
dignu do prijestolja presvetoga Trojstva. O moj Isuse, ja Tebi darujem 
cijelo svoje srce. Ti Ga cijeloga posjeduj. Tada ću moći sam s punim 
i iskrenim srcem pjevati ove božične blagdanske pjesme pred jaslica¬ 
ma: »Narodil nam se kralj nebeski, od Marije čiste Djevice« i onu an¬ 
đeosku pjesmu, »Svim na zemlji mir, veselje, budi polag Božje volje«. 

RAZMATRANJE UZ JASLICE 

»7 rodi Sina svoga prvorođenoga, i zavi Ga u pelene, i 
položi u jasle, jer ne bijaše za njih mjesta u svratištu« 

(Lk 2, 7). 

Hladne jedne prosinačke večeri Marija i Josip obilažahu betle¬ 
hemske kuće i svratišta tražeći, gdje bi se mogli skloniti i odmoriti od 
dugog i napornog puta iz Nazareta u Betlehem. Marija je pod svojim 
prečistim srcem nosila Dijete i osjećala je, da Joj se približuje vri¬ 
jeme, pak je sa zebnjom u duši iščekivala, hoće li Josipu poći za ra¬ 
kom naći kakav kutak u betlehemskim kućama ili svratištima. Ali »za 
njih nije bilo mjesta u svratištu«. Tek na velike molbe Josipove ga¬ 
nulo se je srce jednog betlehemskog stanovnika, koji im dozvoli, da 
mogu prenoćiti u njegovoj štali izvan grada. »A kada su bili ondje, 
dođe vrijeme, da Ona porodi. I rodi Sina svoga prvorođenoga, i povi 
Ga u pelene, i položi u jasle«. 

Sin Božji, Gospodar neba i zemlje »po kome je postalo sve, što je 
postalo« došavši na ovaj svijet rodio se u zabitoj štalici. Prvi Mu je 
ležaj bio napravljen od malo slame, koja je preostala životinjama. Vol 
i magarac su Mu one hladne noći pružili svojim daškom malo toplote, 
da se ne bi smrznuo od hladnoće ravnodušnosti, kojom su Ga ljudi 
dočekali. Ali zato nebeska svjetlost obasja štalicu i nad njom vojska 
anđeoska zapjeva nebesku pjesmu: »Slava Bogu na visini, a na zemlji 
mir ljudima, koji su dobre volje!« Hladni betlehemski stanovnici osta¬ 
doše slijepi i za ovu svjetlost, oni ostadoše gluhi i za ovu pjesmu. 
Samo priprosti, neuki pastiri osjetiše se ponukanim, da se pođu poklo- 
niti Onomu, koji će »siromašnima propovijedati Evanđelje«. Oni re¬ 
koše jedan drugome: »Hajdemo do Betlehema vidjeti, šta je to, šta se 
je dogodilo«. Na Istoku se pokazala čudesna zvijezda. Ali za njom po¬ 
laze samo tri mudraca, koji su svim svojim srcem i svom svojom du¬ 
šom težili za Istokom i Pravdom. 

Međutim ljudi ne daju Djetetu, da se mirno odmara ni u štalici. 
I ako se je rodio kao najslabiji među najslabijima, kao najsiromašniji 
među najsiromašnijima, bezumni strah Herodov: »tražaše Dijete da Ga 
PPgubi«. I Dijete mora bježati. Tvrde jaslice mora zamijeniti tegob¬ 
nim putovanjem na mekim majčinim rakama. Tjeraju Ga iz bijedne 
stalice, iz siromašnih jaslica. »K svojima dođe i svoji Ga ne primiše«. 

Tako je bilo onda prvoga Božića. Mnogo drukčije nije ni danas. 

I danas Isus traži duše, koje će Ga primiti: traži srca, u kojima bi se 
mogao odmarati. Traži duše i srca, koja bi Mu toplinom svoje ljubavi 
dala zadovoljštinu za tolike teške uvrede, kojima je svakodi^vno po 
svim krajevima zemlje izložen. Osobito ovih svetih božićnih blagdana / 
Isus traži ljude dobre volje, koji bi rado i dragovoljno primili Njega i 
Njegov nebeski Mir. 

Isus se je povukao u štalicu, da se ne bi oko Njega našlo ništa, 
što bi na sebe moglo privući našu pažnju. Pastiri i mudraci bi Ga 
teško bili mogli pronaći, kada bi se On bio rodio u nekom svratištu. 
Ovako, u štalici, dovoljno je bilo doći do njena ulaza i Isus je odmah 
bio pred njima. On je bio sve, što se je u štalici nalazilo. Mi pak, ako 
ovih dana i primamo Isusa u naše kuće i u naša srca, okružujemo Ga 
s toliko zemaljskih dobara, da se od njih On nikako ili tek vrlo malo 
vidi. Ako hoćemo dakle da dostojno dočekamo i proslavimo blagdan 
Isusova Porođenja, moramo od naše duše napraviti betlehemsku šta¬ 
licu, u kojoj će se Isus nalaziti na prvom mjestu, u kojoj će sve vri¬ 
jediti samo u Isusu i po Isusu. 

Božanskom Djetetu ljudi nisu dali da_ se mirno odmara ni u ja¬ 
slama. Pred ljudskom mržnjom i pred njihovim bezumnim strahom 
On je morao bježati čak u Egipat. 

Nastranu sentimentalnost modernog čovjeka može časkom raz¬ 
nježiti romantika jaslica. Ali, kada Isus poraste, kada On s visine Go- 
re navijeŠta nauku pravde, milosrđa, ljubavi, poniznosti i odricanja, 
kada uz Golgotu nosi teški križ i na njemu unaire, onda se nalazi ma¬ 
lo njih, koji su pripravni slijediti Isusa. I kao što se bor poslije božić- 
nih blagdana iznosi iz naših kuća, tako se često događa, da kršćani 
vrlo brzo zaborave poeziju jaslica i poput Heroda tjeraju Isusa i iz 
ono malo prostora, koji su Mu za vrijeme Božića bili dali u svojim 
kućama i u svojim dušama. 

Međutim, maleno Djetešce širi u jaslicama svoje nejake^ ruke i 
poziva nas da dođemo k Njemu. Poziva nas, da stanemo uz jaslice i 
da se tu svrstamo među Njegove sljedbenike, koji će vjerno ostati uz 
Njega i onda, kada bude bježao u Egipat, kada bude radio u Nazare- 
tu, kada bude postio u pustinji, kada bude naučavao na Gori, kad se 
bude znojio krvavim znojem u Getsemaniju, kada ostavljen, porugan i 
ponižen bude gol visio između neba i zemlje na Golgoti. Poziva nas, 
neka Ga pustimo, da se kao maleno Djetešce mimo odmara u jasli¬ 
cama našega srca, da kao dječak i Mladić raste i radi u nazaretskoj 
kućici naše duše, da nas kao Učitelj vodi u poslušnosti naše volje, da 
nas kao Kralj mučenika prati na križnom putu našega života^ i na^ kra¬ 
ju, da kao Uskrsli Pobjednik slavi pobjedničko slavlje u našem život¬ 
nom djelovanju. Poziva nas, da našim bolima, patnjama i nedaćama, 
koje nas tako obilno snalaze u životu, tražimo lijeka u betlehemskim 
jaslama i u Golgotskom Križu. Danas pak, na Božić^ na poseban nas 
način poziva, da Ga primimo u naša srca i u naše duše, te da mu tako 
pmžimo bar onoliko topline, koliko su Mu je vol i magarac pružili 


svojim daškom u Betlehemskoj štalici. Od te malene topline, iz tog 
neznatnog žara treba da se rasplamsa požar spasonosne ljubavi, koja 
će postati izvorom, suncem novog, boljeg i ljepšeg života čovjeka i 
čovječanstva. 

MALOM ISUSU 


IZ BETLEHEMA 


Mili — mali — prijatelju, 

Oj, đa mi je samo znati. 

Sto za tvoju vjernost velju 
Mogao bih Tebi dati? 

Draga majka meni kaza 

Da ja postah rajski cvijet. 

Čim mi puče žica staza 

Te ugledah bijeli svijet. 

Iz ustiju nje zaista 

Još sam čuo u taj par. 

Da najvoliš srca čista 
Za ljubavi svoje dar. 

Na, evo Ti srca moga, 

U znak vječne harnosti. 

Orosi ga s neba Tvoga 
Blagom rosom milosti. 

Svom anđelu. Gospodine, 

Amo dolje siči daj. 

Da sveđ čuva pun miline 
Mojeg žiča slatki raj. 

Stjepan Ilijaševič 


Mjesto Spasiteljeva rođenja bilo je kršćanima oduvijek sveto, pa 
su već zarana dolazili putnici, da se ondje pomole. Za svetu spilju iza 
Betlehema znao je sv. Justin, pisac II. vijeka, rodom iz Palestine (Dia- 
logus 78. M.G. 6658). Iz Origena, kršćanskog učitelja u Aleksandriji 
(Contra Celsum I. 51. M. G. 11.755) doznajemo, da je to mjesto bilo 
dobro poznato i poganima. Car Hadrijan pokušao je oko g. 135. izbri¬ 
sati uspomenu Spasiteljevu u Betlehemu, pa je nad svetom spiljom 
postavio kip Adonisov. Na to se bolno tužio sv. Jeronim, koji je u 
svetoj spilji provodio pustinjački život (Epist. 58, 3. M. L. 22581). On 
govori: »In specu, ubi quondam Christus parvulus vagit. Veneris ama- 
sius plangebatur«. — U spilji, gdje se rodio Krist i gdje je kao djetešce 
plakao, štovao se Venerin ljubimac Adonis!« Prema vijesti Eusebija, 
biskupa i povjesničara, koji je opisao život cara Konstantina, tek je 
Konstantinova majka, carica Jelena dala srušiti Adonisov kip u Betle¬ 
hemu. Njezin sin je ondje dao sagraditi raskošnu baziliku (De vita 
Constantini III. 41. M. G. 20.1102). 

Izvještaj sv. Jeronima vrlo je važan, jer nam potvrđuje ispravnost 
stare predaje. Prema tome rodio se Krist baš ondje, gdje je Hadrijan 
dao postaviti kip Adonisov. Tako je car Hadrijan budućim naraštaji¬ 
ma točno označio mjesto Kristova rođenja. Nažalost sv. Jeronim bio 
je jedini svjedok ove predaje. Zato se njegov izvještaj primao s nekim 
nepovjerenjem, s nekom hladnoćom. Tek godine 1934. potvrdila se isti¬ 
nitost Jeronimova izvještaja. Adonisov kip stajao je baš nad mjestom, 
gdje je danas srebrna zvijzda s natpisom: »Hic de Virgine Maria Jesus 
Christus natus est.« (Ovdje se rodio Isus Krist od Marije Djevice). 

God. naime 1934. odlučila je engleska uprava u Palestini, da će 
popraviti dosta trošan pod u betlehemskoj bazilici. Nitko nije slutio, 
kakova će velika iznenađenja dočekati učeni svijet uslijed ovoga rada. 
Na proljeće god. 1934. bio je izvađen pod u svim uzdužnim lađama, a 
pod njim se našao raskošan stari pod od dragocjenog mozaika. Posve 
je sigurno grčka radnja, koja potječe vjerojatno iz Justinijanova hra¬ 
ma. U jeseni iste godine počelo se raditi i u poprečnoj lađi. I tu je 
bio otkriven sličan stari pod od mozaika. 

Prvobitno svetište Konstantinove bazilike nije bilo građeno u obli¬ 
ku tiiju apsida, kako to danas vidimo, nego je imalo oblik oktogona 
(osmerokuta). U središtu svetišta stajao je također osmerokutni oltar. 


Bio je upravo točno nad spiljom rođenja Isusova. Pod tim oltarom bio 
je pronađen ornamentikom urešeni klesani podstavak, na kojemu je ne¬ 
koć stajao kip. Oko njega je bila valjda kao neki hramić ili kapeliea. j 
Nitko ne sumnja, da je uspjelo pronaći podstavak kipa Adonisa. Taj / 
je kip stajao točno nad mjestom rođenja Isusova. 

Tako nas i historija i sačuvani kameni spomenici vode sve u vre¬ 
mena Isusova. I zajamčuju Isusovu povjesnu opstojnost. 


BETLEHEMSKI PAŠNJACI 

One je večeri bilo živahno po betlehemskim ulicama. Stranci, koji 
su se došli popisati po carskom Augustovu nalogu, prolazili su i raz¬ 
govarali. Domaći su ih znatiželjno promatrali i svjetiljkama tražili me¬ 
đu njima svoje prijatelje i znance. 

Josip je uzalud tražio prenoćište za Mariju i za sebe. Uzalud je 
obašao sve betlehemske gostionice. Stoga je oprezno vodeći magarca 
prolazio kroz gužvu, i napokon stigao izvan grada. 

Sada su se pred njima prostirala polja i pašnjaci, a nad njima 
tamno nebo. Josip je čas neodlučno stao, a tad odabrao onaj put, koji 
je vodio u pašnjake. Ondje su svjetlucale crvenkaste pastirske vatre. 
Pošao je prema njima. Ondje je negdje slutio konaćište. Pogledao je 
Mariju. Umorna je sjedila na magaretu, očiju uprtih prema nebu. Znao 
je, da osjeća isto, što i on: osamljenost u tuđem svijetu, u noći, na ne¬ 
poznatom putu. 

Javila se sova: huk-huk. Jedno je ptiće ciknulo u granama. Marija 
se trgla. 

»Ne boj se, Marijo!« 

Ovčarski su psi nanjušili tuđince. Potrčali su od ovaca prema nji¬ 
ma, zarežali, iskesili zube, zalajali. 

»Ne boj se, Marijo!« 

Psi su podvukli repove i vratili se ovcama. Ovce su se skupile u 
hrpu. Tek bi se koja javila meketanjem. 

Pastiri su sjedjeli uz vatru. 

»Dobar večer, dobri ljudi«, pozdravio je Josip. 

»Dobra ti bila«, odgovorio je pastir naslonjen o svoju kvrgavu pa¬ 
licu. Ostali su podigU glave i u mraku htjeli neizrijeti prolaznike. 

»Kamo ste se uputili?« 

»Tražimo prenoćište.« 

»Zar ovdje?«, zapitao je jedan i nasmiješio se. »Zar nema mjesta 
u Betlehemu?« 

»Nema«, uzdahnuo je Josip. 

Putnici su pošli dalje, u noć. Krenuli su desno, tad opet pošli lijevo. 

Mjesec se dizao na obzorju, preko pašnjaka srebrnim mlijekom, 
nevidljivim prstima risao crne sjene stabala. 

Svi su obrisi postali mekani. Mjesečina je milovala Mariju. U bla¬ 
gom svjetlu bilo joj je lakše pri duši. 

Josip se zabrinuto ogledavao, naprežući oči, ne bi li gdje opazio 
kakovu zgradicu. 

Začulo se mukanje vola. 

Možda je blizu kakova štalica? O, dobro bi bilo poslije napornog 
i dugog puta iz Nazareta, prostrijeti sijena i slame, leći, odmoriti se 
i ugrijati. Krenuli su onamo, odakle se čulo mukanje. 

Mjesec je obasjao nešto tamno, slično spilji i štali. 

»Počekaj, Marijo!« 

Magare je spustilo glavu i čupalo zubima travu. 

Josip je ušao. Slabom uljanom svjetiljkom osvijetlio napokon na¬ 
đeno konačište. Nije bilo suviše prijatno. 

Kamenite su crne stijene bile vlažne. Pod je bio pun izgažene, po- 
gnjile slame. No u jaslama je mirisalo sijeno, kao uspomena na rascva- 
lo proljeće, a u uglu je netko nabacao žute, suhe slame. 

Vol je preživajući podigao glavu i krupnim očima pogledao doš¬ 
ljaka. Činilo se, nije imao ništa protiv umornog tuđinca. 

Kad je Josip uveo Mariju u štalu, vol je otegnuto zmukao i ruži¬ 
častim debelim jezikom oblizao crnu, vlažnu gubicu. 

Marija se nasmiješila kroz suze. 


DRVO ŽIVOTA I SVIJETA 

Golemo je i jako stablo Jesejevo i diže se u visine. Pod korijenjem 
leži pokopan Adam, od kojega potječe ljudski rod. Na jednoj grani, 
blizu svojega praoca stoji veliki sin Jesejev, David, najveći izraelski 
kralj i nadahnuti pjesnik. Nasuprot njemu stoji Salamon njegov sin i 
nasljednik, dovršitelj njegova djela ujedinjenja kraljevstva. Potomci 
Jesejevi nisu svi vjerni Jahvini sinovi, nego među njima ima i otpad¬ 
nika, Suhe grane okružuju kralja Ahaza, »koji je dao da njegov sin 
prođe kroz vatru« — on ga je žrtvovao Baalu. Isto i još gore učinio je 
Manase. No, on se ipak vratio k Savezu, koji je Bog sklopio preko 
Mojsija. Na zadnjoj večeri Isus je dao apostolima piti kalež sa svojom 
krvlju, s krvi u kojoj je sklopljen Novi savez. 

Isus je po Jesejevu stablu postao drvo života za sve narode. Zato 
on ispunjava stabla. Dalje je njegovo rođenje od Djevice Marije, koja 
je vjenčana s Josipom, potomkom kralja Davida. Skriven pogledima 
javnosti, kao da je u krilu zemlje. Sin Božji postaje čovjekom. No već 
u toj skrovitosti on širi ruke svim ljudima. Jedna grana s cvjetovima, 
tragovi života. Na križu visi Isus da bi ga svi vidjeli i tamo sklapa 
Novi savez između Boga i ljudi. Njegove se ruke pružaju uvis u slavu 
Očevu: Raspeti je Uskrsnuli. Kao Uskrsnuli opet počiva u krilu Očevu, 
sjedi kao Gospodar na Božjem prijestolju. 

Nebeski Oče, svečanost Isusova rođenja upravlja naš pogled na 
povijest spasenja i života koju si upisao u povijest ljudske nesreće, 
grijeha i smrti. Daj da svi ljudi u Djetetu u jaslicama upoznaju Ono¬ 
ga koji je iz Tvoje slave sišao u tamu ovoga svijeta, da nam po svojoj 
smrti pokloni život, da bi usahlo drvo procvjetalo i nosilo plod. Daj da 
nam pogled u jaslice otvori oči, da Isusovu prisutnost vidimo u siro¬ 
masima i patnicima, u nemoćnima i potlačenima, da u tim malenim 
služimo Njemu. Tada ćemo iskusiti moć Onoga kome si predao svu 
vlast, i sami ćemo se podložiti toj vlasti. I onda će nastati mir. 

P. Janek 

»I NASTANIO SE MEĐU NAMA« 


Kad se netko negdje nanovo naseli, smatramo da ga je nešto pri¬ 
vuklo da za svoje prebivalište izabere baš to mjesto. Obično, prije 
nego li otpočne graditi kuču, čovjek donese neki plan, smatrajući da 
baš taj plan i to mjesto za njega osobno najbolje odgovaraju. Da bi 
se čovjek nanovo udomio — sagradio novi dom, potrebno mu je mno¬ 
go toga: volje, vremena, novca, motivacije, odricanja i patnje. Dovr¬ 
šenjem kuće ne prestaju čovjekove brige. Predstoji mu naoko miran 
život, ali taj život nije ništa drugo nego borba, i to borba ukrašena 
križem. 

Bogu nije nedostajalo volje i motivacije da ispuni svoj pradavni 
plan o podizanju palog čovjeka pred svoje božansko prijestolje. Uz 
velika odricanja i žrtve »sagradi sebi novi dom« — nastani se među 
nama. Čovjekovo dobro — ljubav prema čovjeku bijaše Bogu jedina 
motivacija za njegov dolazak na zemlju, a baš ovaj plan — potpunog 
predanja — bijaše njemu najprikladniji. 

Vrijeme Došašča, vrijeme čekanja i priprave pred nama stoji i 
zove. Mi se nadamo i čekamo, ali nada i očekivanje bez brižnog osluš- 
kivanja poziva na pripravu nema svoje opravdanje. Čuti zov^ i osmi¬ 
sliti čekanje znači, tako očistiti svoje srce da se u njemu može nasta¬ 
niti sami Bog. On je već došao, nastanio se, primiše ga Betlehemske 
jaslice, ali nova kuća koju je brižno, s ljubavlju i s mnogo muke sa¬ 
gradio, i u kojoj želi stanovati, jest moje i tvoje srce. Nastanio se me¬ 
đu nama, a da li je u nama? 





SVETE NOĆI OVE 


SVJETLOST I MIR 


Zemlja je bila puna bola, 
zemlja je bila puna zala, 
kad je u njeno krilo pala, 
pala jedna suza mala. 

Suza? Ta to nije bila suza, 
nego pahuljica snijeina, čista. 
Pahuljica? Ne, pa to je Tijelo, 
Tijelo Malenoga Krista. 

Toplina Srca Njegove majke 
sva srca k Malom Djetešcu zove. 
Bog je nama dao Svojeg Sina, 
ali i Majku svete noći ove. 


Ako smo sj pozorno i sabrano uživljavali u tajne Rođenja, sigur¬ 
no nam nije izmaklo, da se one izražavaju u božičnoj liturgiji riječi¬ 
ma: noć, svjetlost, mir. 

Isus se rodio u noći. Da, usred tamne, šutljive noći, kada se slegla 
buka u prenapučenom Jeruzalemu, kada su opustjele ulice svetoga gra¬ 
da i zašutjela sva usta književnika i farizeja; usred pozaspale betlehem¬ 
ske okolice, gdje su jedino još šutljivi i umorni pastiri »bdjeli i čuva¬ 
li noćnu stražu kod svoga stada« (Lk 2, 1—14). Usred noći, kada se 
gube obrisi svih predmeta i bez svjetla se slijevaju u bezdan, bez gra¬ 
nice, bez mjere, bez posebnog života. Usred noći, kada se sve daljine 
pretvaraju u jednu neizmjernu daljinu: od budnog ljudskog oka do 
zvijezda, a svi zemaljski horizonti prekriveni koprenom tmine nestaju 
iz ljudske svjesti, a ostaje samo jedan jedini horizont, horizont čov¬ 
ječjega duha. Usred noći, a noć je čas zagonetke, čas dubine, u kojem 
sve prestaje za tijelo koje ništa ne vidi i ništa ne čuje, a sve se otkri¬ 
va duhu koji jedini sve vidi i sve čuje i to baš najbolje i najdublje i 
vidi i čuje u noći. 

Da, usred jedne takve noći, skriven u betlehemskoj štalici, rađa 
se Isus. Zašto baš u noći? Odgovor na to pitanje neka nam dade ne¬ 
izreciva ljepota, tajnovitost i dubina Badnje noći, jedine noći u go¬ 
dini, u kojoj bdije kršćansko srce poput pastira i »čuva noćnu stražu« 
kod svoga duha. Taj duh očekuje da mu se dogodi ono što se dogodi¬ 
lo i pastirima: da vidi Svjetlost i čuje jedini glas te svete noći, koji 
govori o Miru. Da, ugledati Svjetlost i čuti glas o Miru, to je jedina 
težnja duše u Badnjoj noći, u jedinoj noći u godini, kad je duša za to 
naročito pripravna. 

Svjetlost sred noćne tame, glas o Miru sred noćne tišine. Svjetlost 
samo za čovječji duh, ne za predmete, prirodu i životinje, da svijetli 
na putu kroz sve to hladno i tamno, do konačnog smirenja u svjetlosti 
vječnoj. Glas o Miru, ne za one što spavaju i one zle volje, koji ubi¬ 
jaju sreću i svoju i tuđu, nego samo za one, koji bdiju čuvajući stražu 
i one dobre volje koji spašavaju dušu svoju i tuđu. 

Eto, to je tajna Badnje noći. Tada kroz usnulu, tamnu zemlju pro¬ 
lazi u pratnji anđela mali Isus. Blago onome, tko osjeti ljepotu Nje¬ 
gove Svjetlosti i tko primi spasenje Njegova Mira. 

Ivan Kolar 


BOŽIĆ JE COVJEKOLJUBAC 

Ljubav želi vidjeti Boga. Bog ima lice čovjeka. Svi 
su ljudi braća i sestre. Božić je blagdan očitovanja 
Božjeg čovjekoljublja. 

Božić je blagdan čovjeka. Očovječenje Boga i pobožanstvenjenje 
čovjeka. Ljubav je program Božića. Čini se da je ovaj plavi planet 
pravo i jedino mjesto ljubavi. 

Vječna Božja Riječ — Krist Gospodin — objavi nam ljubav. U 
Kristu nam se rođenjem očituje Božje čovjekoljublje (usp. Tit 2,11; 3,4). 
Ali istodobno i čovjekova Ijulsav prema Bogu i njegovim stvorenjima. 
Po njemu naša nada stoji za vrijeme i za vječnost. 

U pimini vremena »posla Bog svoga Sina — rođena od žene« (Gal 
4,4). Utjelovljenjem se Bog opredijelio za ovaj svijet i ovakva čovjeka. 
Božja riječ je posljednja zadana riječ, i on će se nje držati. Ali Božja 
riječ je i poziv koji traži od nas odgovor. U novorođenom djetetu Bog 
ima lice čovjeka. Rađa se Bog da spasi grešnike (usp. 1 Tim 1,15). 

Krist silazi s neba na zemlju i ulazi u ljudska srca da svi imamo 
život u izobilju (usp. Iv 10,10). A mi njemu zadah štale i studen betle¬ 
hemskih poljana. Krist se rodio da spašava (Lk 19,10). Molimo ga da 
dođe i spasi naše dane (Otk 22,20). Neka dođe u naše svijesti i život. 
Neka se vrati među nas da živimo bez streiha, u punini vječnog smisla 
(usp. Iv 10,10). To je naša ponuda suvremenom svijetu. Utjelovljenjem 
je dana vrijednost čovjeku. Pokazana mu je orijentacija prema dobru, 
veličini i ljepoti. Krist postaje središtem i stožerom povijesti. 

Zna se tješiti u tuzi, razumjeti u boli, pomagati u nevolji, a veseliti 
se u radosti. Zna, i nije zaboravio ...! »Čovjek nadilazi nizmjerno čov¬ 
jeka«, govorio je često Pascal. I tu leži njegova adventska nota. »Ako 
nema Boga — onda je sve dopušteno« — pisao je Dostojevski. 

Utjelovljenje Boga daje čovjeku poticaj i stvaralačku dinamiku za 
izgradnju novog i boljeg svijeta. I dobrih međuodnosa. 

Božić je dar Očev čovjeku. 

Prije svega to je blagdan onih koji su Bogočovjeka prihvatili kao 
svoga Boga. 


Ali Božić nije samo njihov. Ima Boga za svakoga! Kristovo rođe¬ 
nje u Betlehemu je blagdan svemira i ljudi. To je trajni poziv na otri- 
ježnjenje, na očovječnje, na osmišljenje života, na pobožanstvenjenje 
koje je jedino moguće u Bogu, po Kristu koji je »došao sa zvijezda« 
kako čovjek ne bi hodio »malen ispod tih istih zvijezda«. 

Istina da se vječni Bog u liku čovjeka nastanio i udomio među 
ljudima, da je postao čovjekom — spaja nebo i zemlju, vječnost i vri¬ 
jeme, Božju svemoć i slabost ljudsku u jedno neizrecivo, neopisivo, ali 
stvarno zajedništvo. Kristovim dolaskom nebo je prestalo biti nedohvat- 
no i daleko. Uzimajući ljudsku narav Bog pokazuje i dokazuje kako je 
na strani čovjekovoj, kako njegovo srce kuca za čovjeka. On se opredje¬ 
ljuje uvijek za čovjeka, za svog čovjeka. Zato je blagdan Kristova ro¬ 
đenja blagdan svih ljudi. Prije svega kršćana. Oni znaju da poslije bet¬ 
lehemske noći više nisu sami, jer njihov sveti i svemogući brat — čov- 
jekoljubac je s njima. Ljudi žele istinu osjetiti i doživjeti. Ostaje pravi¬ 
lo: tko traži istinu, naći će Boga! A najkraći put do Boga je ljubav. 
Preko vlastitog brata. Ljubav želi vidjeti Boga. I ljudi najradije vjeru¬ 
ju ljubavi. 

Svi kršćani su pozvani na svetost, na jedinstvo, u nasljedovanje 
Krista, premda nitko neće dostići onu mjeru koju postavlja Evanđelje! 
»Svi su pozvani na potpimi kršćanski život i na savršenu ljubav« (LG 
40). Posvetiti se slavi Božjoj i službi bližnjemu. Potrebno je težiti za 
savršenošću. Truditi se oko ljudstva — to je sve. Život vrijedi upravo 
toliko koliko smo u nj truda uložili. Svatko mora svoju svetost ostva¬ 
riti u osobnoj situaciji i svom životnom položaju. Razumljivo je da se 
ne može postati savršen sam od sebe. Savršenstvo se ne da trudom is¬ 
forsirati. Treba ga na koljenima i u zahvalnosti izmoliti, prihvatiti i 
živjeti. Konkretno: svetost i jedinstvo je milosni dar, ali i ljudski mar. 
Model jedinstva u Crkvi je Isus Krist, a ne ona jedna drugoj! 

Ekumenizam je čisto religiozna i duhovna stvar. Ekumensko gi¬ 
banje i nastojanje ne želi nikome ništa oduzeti. Jedino ne može biti 
nagađanja oko istine. Ali opasnost je uvijek prisutna do velike ideje, 
kad prijeđe u male glave, ne dožive deformaciju. Moramo se učiti za¬ 
jedno živjeti. Sačuvajmo stoga, uvijek mjesto i za odsutne. Pa i kod 
»božične sviće«. Povratak natrag je nemoguć. Više nemamo gdje. I to 
je novi razlog radosti i nade. Nada je divan pratilac života. Uvijek je 
opravdana i ima pravo na život. A međuljudski problemi su naša šansa 
i naša odgovornost. 

Božić je blagdan svih ljudi koji Boga traže. 

Božić je blagdan i onih koji mu ne vjeruju, koji ne znaju i ne mo¬ 
gu vjerovati, jer je to blagdan svakog tko traži svoje ishodište i koji se 
pita o smislu života i patnje, koji se zanima za konačni svoj cilj. U 
Kristu se »očitovala dobrota Boga našega Spasitelja i njegova ljubav 
prema ljudima« (Tit 3,4). 

Blagdan je to i onih koji su Krista odbacili iz najrazličitijih po¬ 
buda i razloga i koji za nj ne mare. I s njima je BCrist suputnik i su¬ 
patnik. »Kad netko napušta prakticiranje vjere, kad vjeru gubi, pos- 

Ijednje što će izgubiti bit će ugođaj Božića, raspoloženje ponoćke, ve¬ 
dro ganuće božićne pjesme, božićnog drvea, specifične obiteljske ra¬ 
dosti« . 

Božić je blagdan i onih koji mu se smiju, koji ga svojoj neozbilj¬ 
nosti ponavljaju ili čak i izruguju. Nikad nije kasno da se uključe u 
proces ljubavi koja od Boga struji prema čovjeku, a onda se po čov¬ 
jeku vraća Bogu, razveseljujući Boga i usrećujući čovjeka. 

Prema tome uzdizati čovjeka ne znači svrgavati Boga. I obratno: 
uzdizati Boga ne znači ugrožavati čovjeka. 

Rekoše: »Pesimist je optimist s iskustvom« (M. Dietrich). Pa ipak 
usuđujem se svjesno tvrditi: Svijet je lijep. Možda bi moderni sv. Fra¬ 
njo u molitvi uskliknuo: »Dragi i lijepi svijete! Danas ti moram reći da 
si divan! Ima dosta ljudi koji te samo psuju i predaju đavolu. A ni po¬ 
gledali te nisu. Radujem se maštovitosti kojom dan započinješ. Sa sva¬ 
kim danom darivaš mi novu nadu, novi smiješak, činiš da iznova za¬ 
počinjem ... osmišljeno živjeti. To opet znači: živjeti iz nade za veliku 
budućnost! Ispunjaš mi dan s tisuću izraza pažnje, pjevanjem ptica i 
škripom kočnica, mirisom kave, prijateljima i pjesmom. I Bog te lju¬ 
bi. Ta Sina je svoga tebi poslao da budeš ljepši, još draži i još bogo- 
likiji. A za tim težim i ja. Svoji smo, dakle!« 

GOM 


PROMIJENIMO SEBE! 

Prije nego završi ova građanska 1988. godina vratit će se mnogi 
katolici iz inozemstva da sa svojim obiteljima proslave najdraži blag¬ 
dan — Božić. Hoćemo li ove godine biti pravodobno i pravilno infor¬ 
mirani u mass—medijima da se vjernici vraćaju kući da proslave 
Božić i Novu godinu, ili će se ponavljati vijesti prošlih godina kad se 
skoro u svim informativnim sredstvima javljalo: »Radnici stižu oko 
dvadesetog za novogodišnje praznike.« Kao da Nova godina počinje 
25. XII, a ne prvi prvoga; Čudno! 

Ne obazirući se na to i na slično, mi se kroz Advenat pripremamo 
za Božić. Naša pisma bi trebala biti okrenuta prema »Knezu mira«, koji 
nam donosi sveobuhvatnu ljubav Oca za nestanak mržnje, a porast do¬ 
brote i svetosti. Prijeti nam mogućnost zastranjenja — da se zadržimo 
samo na materijalnoj pripremi: dijeljenju darova, uređenju pokućstva, 
jela i pića, što bi bio za nas kolaps, propast. Izaberimo prvu varijantu 
koja za nas znači izbavljenje, a to je ujedno i čast i odgovornost. To 
je mogućnost sudjelovanja u stvaranju novog svijeta, izgrađujući i ob¬ 
raćajući sebe. Ova vizija obraćenja je duboko urezana u čovjekovo bi¬ 
će, njega preporoda, a s njime i širu zajednicu. Dok mnogi tonu ili kli¬ 
ze u duhovnu pustoš besmisla, sučelimo se s istinom da nas je Bog 
samoinicijativno otkupio, ali nas ne^'e spasiti bez naše suradnje, kako 
na osobnoj izgradnji, tako i na izgradnji naših bližnjih. Veoma su čuj¬ 
ni glasovi o tolikim umrlim u svijetu, zbog materijalne gladi, i nesta- 
lim u ratovima, a manje se čuje i govori o tolikim koji duhovno umi¬ 
ru i žrtve su mržnje, a s nama žive u istoj kući, rodnom mjestu, u ško¬ 
li ili na cesti. Čuti, osjetiti i primijetiti ove glasove u samima sebi, u 
svojim obiteljima, prepoznati ih, i nešto učiniti, povjesni je zadatak 
svakog čovjeka. Mnogi bi htjeli mijenjati druge, a jedva tko misli na 
to da promijeni sebe . . . Premda svijet tone u moru zla, grijeha i svih 
mogućih nastranosti, zadovoljimo se time da, sad za sad, pred ovaj 
Božić, u ovome Adventu, promijenimo sebe. 

U opustošeni i razulareni svijet došao je Ivan Krstitelj. Došao je iz 
pustinje, očišćen pokorom i ispunjen duhom Božjim. Njegovo čisto oko 
proziralo je gnusobu grijeha i fasadnu pobožnost svojih suvremenika. 
Duhovna revnost je prožimala njegove govore, a svijetli primjer nje¬ 
gova života je svjedočio za Svjetlo koje dolazi. Njegova pojava i njegov 
lik je bio senzacija za mase koje su grnule k njemu na Jordan. Taj čov- 

jek je djelovao kao duhovna struja koja potresa i raskida srca neuništi¬ 
vom riječju: »Obratite se, jer je blizu kraljevstvo nebesko« (Mt 3,2). 
Značilo je to da se svaki u sebi promijeni i od sebe stvori novog čov¬ 
jeka. 


Duhovnu pustoš današnjice susrećemo na asfaltnim cestama, seos¬ 
kim raskrsnicama i u gradskoj vrevi. Ona odzvanja nihilizmom, nutar¬ 
njom izgubljenošču, osamom, indiferentizmom i gorčinom. Sve više buja 
i narasta u govor otuđenosti naših dana; da vjera pripada samo starač¬ 
kim domovima i dječjim vrtićima, ili da postoji još možda samo kao 
božični doživljaj. Crkva ustaje protiv takva shvaćanja vjere i protiv 
takvog mlitavog prakticiranja, i dovikuje nam poruku: »Obratite se, jer 
je blizu Kraljevstvo nebesko« (Mt 3,2). 

Kad bi Isus danas došao, vidljivo da se rodi, morao bi potražiti 
neku baraku i neki »mali nepoznati Betlehem«, jer na drugom mjestu 
Marija i Josip ne bi imali šanse za prenoćište. Svakom čovjeku je po¬ 
nuđeno da bude mjesto rođenja i stanovanja Boga, jer mi smo hram 
živoga Boga, kao što veli Sveto pismo: »Stanovat ču u njima, i među 
njima ću hodati, i bit ču im Bog, i oni će biti moj narod« (2 Kor 6,16). 
Taj moj hram, moj Betlehem, treba biti čist i uredan; to treba biti sve¬ 
tinja nad svetinjama gdje se susreću dvije osobe koje se vole: Bog i ja. 


Moj bližnji je isto tako hram Božje prisutnosti i rt njemu Bog pre¬ 
biva. Isti Bog prebiva u svima. Zato se svi radujemo Božiću. Pa _na 
dobro nam došao Božić i sveto porođenje Isusovo. Također i našim 
radnicima koji će ove godine doći, nadamo se, za božične i novogodiš¬ 
nje blagdane. 

Don Luka Pavlović 


BOŽIČNI DANI 

Kršćanski svijet među svoje najradosnije dane ubraja božične da¬ 
ne. Na Božić nije ni noć teška kao druge noći, pa nije čudo, da se i 
oko ponoći tada živo odvija život u našim kućama, putovima i crkva¬ 
ma. Što je drugih noći teško izvršiti, ove je noći radosno. Ima zato važ¬ 
nih razloga. Čovjek je od davnine želio, da mu se Bog približi, da Boga 
gleda i da čuje njegovu riječ. Mnogo je toga važno, što čovjek ne mo¬ 
že dokučiti, ako mu Bog ne progovori. Bog je odlučio udovoljiti ovoj 
ljudskoj čežnji. Svemogućom snagom Duha Svetoga Bog u drugoj Bo¬ 
žanskoj osobi utjelovio se uzevši čovječju narav, rodio se od Djevice 
Marije u Betlehemu. Tako se Bog pojavio među nama ljudima i kao 
član ljudskoga roda ušao je i u tok povijesti ljudskog roda. Iako se On 
pojavio u betlehemskoj štalici kao maleno dijete i iako zaogrnut ljud¬ 
skom naravi, po kojoj je čovjek, on je ipak uvijek veliki i vječni Bog_. 
Događaj Božjeg pohoda u ljudsku sredinu dogodio se u svetoj Božjoj 
noći, onda je zbilja opravdano, da taj dan Božjeg pohođenja koji zo¬ 
vemo Božić, bude dan od najveće radosti za čitavo čovječanstvo. 

Začuđuje nas što On sveti Bog ulazi u sredinu grešnog čovječan¬ 
stva. Iako mrzi grijeh, ali ljubi grešnika u tolikoj mjeri, da je pripravan 
prihvatiti i najtežu muku kojom želi grešnika osloboditi grijeha i saču¬ 
vati ga od strahota vječnog pakla. Kad pak znamo, da nam zaslugorn 
svoje žrtve želi udijeliti milost, da po njoj možemo postati sveti i pri¬ 
miti posinstvo Božje i tako postati vrijedni, da nas jednom postavi na 
nebesima na prijestolje slave svoje, onda je razumljivo, da nas Božji 
dolazak na Božić mora napuniti još većom radošću. 

Božična se radost ne zaustavlja samo na jednom danu, Božić je 
čitavo vrijeme do blagdana Sveta Tri Kralja i još koji dan iza toga 
blagdana. Prema tome sve ove dane treba upravljat svoje misli prema 
betlehemskoj štalici i u duhu se klanjati utjelovljenom Bogu, s pastiri¬ 
ma i svetim mudracima koje zovemo Sveta Tri Kralja. 

Stanko Rajtar 

ROĐENJE SPASITELJEVO 


Božić! Kako li je ta riječ draga svima, 
starcima, mladima i dječici maloj! 

U mislima gledaju kako nad štalicom zvijezda šija 
da objavi ono što prorede Izaija: 

»Jer Dijete nam se rodilo. Sina dobismo!« 

Eno ga u krilu Majke Marije! 

Pastiri i kraljevi dođoše da mu se poklone, 
zbor nebeskih četa slavu mu poje. 

Ali Majka Marija u duhu gleda, 
kako su jasle u sjeni križa, 
kako nad stajom stoji Kalvarija. 

Mjesto da ga anđeli nebeski dvore, 
nijema živina uz njega stoji i Djetešce grije. 

Umjesto veličanstva i slave, 

srca mu tvrđa spremila ležaj od slame. 

Gdje li su munje i gromovi kojima zapovijedaš? 

Nema kraj tebe nebeskih četa!, 
prazna je staja, a ti. Dijete, znađeš, 
da trnova kruna i križ teški tebe čeka. 

»Oče, budi volja tvoja«, u Getsemaniju ti ćeš reći. 

Da okaješ grijehe čovječanstva, 
s tvojega čela rumena će krvca poteći. 

Hvala ti, Isuse, koji si došao u punini vremena. 

Ti koji sada drhtiš na slami, 

hvala ti za sva poniženja koja si podnio za nas! 

Čvrsto se uzđamo u riječ koju si nam dao 
da ćeš, kada opet dođeš, povesti nas sa sobom 
u dom Očev, u vječnu slavu. Za sve tebi, Isuse, hvala! 

Ana Stanko 

ZNAČENJE ROĐENJA ISUSOVA 

Vrlo su značajne riječi jednog kulturnog povjesničara, kad kaže 
za Isusa: »Rođenje je Kristovo najvažniji dan cijele povijesti čovječan¬ 
stva. Nema nijedne bitke, nijedne vladavine, nijedne prirodne pojave, 
koja bi se mogla usporediti s onim značenjem, kojega ima kratki ze¬ 
maljski život Galilejca. Gotovo dvijetisučgodišnja povijest dokazuje, da 
je temeljito opravdano kad mi onu godinu (rođenja Kristova) nazivlje- 
mo »prvom« i kađ po tom brojimo naše vrijeme ... Dapače u nekom 
izvjesnom smislu smijemo kazati, đa prava povijest počinje istom s ro¬ 
đenjem Kristovim«. (H. St. CH. »Temelji 19. vijeka«). 

Kad se ovih božičnih dana budemo molili pred jaslicama, u kojima 
leži Isus kao malo nejako Djetešce ili pred Svetootajstvom, zamislimo se 
u to, imade li taj pisac pravo, što je napisao ove velike i snažne misli i 
izjave? Imade! Evo zašto! 

Prije dolaska Kristova nijedna stara poganska vjera nije mogla 
zadovoljiti čežnje duša svojih pripadnika ni smiriti njihove društve¬ 
ne razlike. Zato su se njihovi mudraci (filozofi) dali na posao, da svo¬ 
jim mudrovanjem odgovore na životna pitanja staroga poganskoga svi¬ 
jeta. I največi među njima Platon i Aristotel mnogo su lijepa i dobra 
naučavali, ali nitko među mudracima nije odgovorio na dva najvažnija 
i goruča pitanja. Nitko naime od njih nije otkrio potpune i neoborive 
istine o svrsi ljudskoga života, za kojim je težila ljudska duša niti je 
znao pokazati način, na koji bi se poravnala krivnja, koju je oduvijek 
osječao čovjek zbog grijeha. 

I lijepa knjiga i prekrasna vjekovna umjetnost staroga svijeta su 
htjele barem ublažiti neutažive čežnje čovječanstva. Ali su, što je u 
protimbi s čudorednim zakonom, i rušile vjersko naučavanje. 

I državnici su staroga vijeka stvarali sve savršenije i savršenije 
oblike državnoga uređenja, ali ni u njima nije našao tadanji čovjek 
zadovoljenje u svojoj čežnji za stalnom i nepromjenjivom srečom. 

Osim toga sve je to barem donekle išlo u prilog bogatim i odlič¬ 
nim slojevima, dok je priprosti puk robovao, očajavao, trpio i uzdisao. 
Međutim su svi živjeli u nezadovoljstvu i iščekivanju velikoga učitelja, 
koji će ih izbaviti iz tih patnja i neizvjesnosti. 

Dolaskom ICristovim sve se počelo stubokom preokretati. Već On 
sam, kraljevskoga roda, ugledao je zemaljsko svjetlo u krilu siro¬ 
mašne radničke obitelji i bio položen u neugledne jaslice napuštene 
štalice. Ali mu anđeli pjevaju, kraljevi donose darove i pastiri mu se 
klanjaju. 

Na početku svoga javnoga naučavanja proglašuje blaženima: si¬ 
romašne, dobroćudne, žalosne, gladne, milosrdne, miroljubive, te one 
koji su čista srca, koji trpe, koje mrze i progone radi Njega, jer ih 
čeka velika plaća na nebu. 

On proglašuje glavnim zapovijedima: ljubav prema Bogu i bliž¬ 
njemu tj. svakomu čovjeku, jer smo svi braća kao djeca jednoga ne¬ 
beskoga Oca, koji daje da sunce izlazi nad pravednima i nepravedni¬ 
ma. 

On dolazi na svijet pod lozinkom; Slava Bogu na visini, a mir 
ljudima na zemlji. I Njemu je hrana i piče, da vrši Volju Oca svoga 
na nebesima. 

On počinje svoj zemaljski život siromaštvom i trpljenjem, a svr¬ 
šava ga životom na Križu za spasenje svega ljudskoga roda. 

On odabire za svoje pomoćnike neuke ribare, da pokaže, da je 
Njegova zadaća i nauka nebeska i upravo zato prodorna. I baš zato 
brzo proniče ljudsko društvo, oplemenjuje ljudsku kulturu, znanost 
i vještine. 

I što god dobra imade bilo u kojem naučavan ju poslije Njegova 
odlaska, podudara se s Njegovom naukom. A tako će biti i do konca 
svijeta i vijeka. 

Poslije rođenja Kristova baš Njegova nauka i Njegov duh nepre¬ 
stano pokreću i giblju čovječansko more u njegovoj najvećoj dubini i 
širini već gotovo dvije tisuće godina, kako nijedna oluja ni vjetar nije 
nikad pokrenuo Oceane svijeta. 

RADOSTAN BOŽIĆ 

»Dijete nam se rodilo, Sin nam je darovan, moć mu je vječna i Na¬ 
rod, koji u tmini bijaše, svjetlost ugleda veliku. One, koji u mrkloj 
zemlji bijahu, svjetlost žarka obasja! Ti si radost umnožio, veselje uve¬ 
ćao . .., jer Dijete nam se rodilo. Sin nam je darovan. Vlast mu je na 
plećima. Ime mu je: Savjetnik divni. Bog silni. Otac vječni, knez mi- 
ronosni« (vidi: Iz 9,5—6). 

Silna li usklika u noći Božićnoj! Divne li nade! 

U nemirni svijet, u taštinu svjetsku došao je Božić. Došlo je Dije¬ 
te. Došao je Božić! 

Istina je, što se reklo davno: Utjelovljenje Sina Božjega uzroko¬ 
valo je pravu, istinsku revoluciju, jer je sve preokrenuto, ništa nije 
kao što bijaše prije! Dijete nam se rodilo. Knez nam je došao! 

U jaslama, na slami kao da nema ništa, a zapravo je Sve! Nije 
imao gdje nasloniti glavu, a Kralj je svemira! 

Svi Herodi svijeta digoše se protiv Njega, a On je Spasitelj! Bez 
njega ne može baš ništa! Nemoćne su sve ideje i zamisli ljudske da iz¬ 
mijene svijet na bolje! On je jedini Lijek, jedini spasonosni! Budite 
savršeni kao što je moj Otac savršen, govorit će On! On je Sin Božji, 
On je Dijete Betlehema. Postade Čovjekom, da ljude pobožanstveni! 
Divne li izmjene! Došao je s neba na zemlju! On je Put, Istina i Život! 

S Njim je radostan Božić. 

Charles Duyck 
(Preveo: Srećko Bošnjak) 


DJETETU ISUSU.. . 

Klanjam Ti se, Isuse, Dijete, bez odjeće, u suzama, u jaslama! Ne 
volim ništa ko što volim Tvoje Djetinjstvo i Tvoje Siromaštvo! O, kad 
bih mogla biti isto tako siromašna i dijete kao što si Ti, Isuse! Vječna 
Mudrosti, snižena do Djetinjstva, ukloni moju ispraznu mudrost i mo¬ 
ju taštu nadutost. Učini me djetetom, kao što si Ti. 

Šutite, vi, mudraci zemaljski! 

Ne želim ništa biti i ne želim ništa znati! Želim sve vjerovati, že¬ 
lim sve trpjeti i sve izgubiti, sve do mog vlastitog suda! 

Sretni siromasi, ali siromasi duhom, koje je Isus učinio sličnima 
sebi u jaslama i koje je oslobdio od njihove vlastite mudrosti! 

O ljudi, koji ste mudri u svojim mislima, koji unaprijed snujete 
svoje nacrte, koji sastavljate svoje govore, strahujem od vas, bojim se 
od vaše veličine, kako što se djeca pobojavaju odraslih osoba. Više 
volim djecu nalik na Sveto Djetinjstvo Isusovo. 

Riječ Tijelom postade, Svemožna Riječ Očeva šuti, muči, plače gla¬ 
som djeteta, a ja da bih se propinjala da budem mudra, i da bih se po¬ 
kazala nacrtima svoga duha, da bih se bojala, da ne bi svijet imao vi¬ 
soko poimanje o mojoj sposobnosti! 

Ne, ne bit ču poput one sretne djece, koja gube sve, da sve zaslu¬ 
že, koja se nizašto više ne brinu osim za svoje spasenje, koja se ne osvr¬ 
ću što ih preziru . .. 

Za mene, nek sve moje želje budu, kako bih postala manja, da bu¬ 
dem što poniznija, što nepoznatija, da šutim, da se ne ističem, nego da 
budem rasla sve do poniženja Isusa raspetoga, sve do slabosti i do 
Djeteta Isusa !... 

Jeanne Delanoue 
(Preveo; Srećko Bošnjak) 

KAD JE BOŽIĆ... 


U OVOJ NOĆI 


Božić je svaki put, kad dva čovjeka jedan drugom opraštaju. 
Božić je svaki put, kad pokazujete razmišljanje za svoju djecu. 
Božić je svaki put, kad pomažete nekom čovjeku. 

Božić je uvijek, kad netko odlučuje pošteno živjeti. 

Božić je uvijek, kad se dijete rodi. 

Božić je svaki put, kad se dva čovjeka ljube pravom, dubokom i 
poštenom ljubavlju. 

Božić je uvijek, kad jedan drugoga gledate, gledate očima srca, sa 
smješkom na usnama ... 

Jer je tada rođena Ljubav ... 

Jer je tada rođen Mir... 

Jer je tada rođena Pravednost... 

Jer je tada rođena Nada... 

Jer je tada rođena Radost ... 

Jer je tada rođen Isus Krist... 

S njem. preveo: Srećko Bošnjak 


U ovoj noći. Gospode, 
ja ne bih mogla dugo tražiti, 
tek da mi dadeš srce, 
ne nalik na čovječje. 

U ovoj noći. Gospođe, 
tada ne bih mogla suze roniti. 

Gospođe, ja želim samo: 
moliti, moliti, moliti. 

Marija Jakobović-Mesaroš 

BOŽIĆ U STVARNOSTI 

Božić i božićevanje mora biti nešto više od rasvijetljena drvca, od 
darovima načičkana stola ili mnoštva ispisanih želja i čestitanja. Bet¬ 
lehemske jaslice žele nam poručiti: Bog je postao čovjek. On se utje¬ 
lovio, postao je malo Dijete da bi nas učinilo djecom Božjom. Postao 
je čovjekom, da nas izbavi iz svake nevolje, nesreče i vječne smrti zbog 
grijeha. Došao je da spoji nebo sa Zemljom — da nam donese mir. 
Čin je to neizmjerne, neiskazive ljubavi, što ga u djelo može provesti 
samo Bog. 

Tko od nas nije dirnut i zahvaćen stvarnošću Božića? Zanesen nje¬ 
govom općeljudskom porukom? Duboko to doživljavaju obitelji i zajed¬ 
nice, cijela vjernička zajednica u domovini, a još više oni koji su da¬ 
leko od svojeg zavičaja, u tuđini, gdje nemaju nikoga svoga. Oni u zno¬ 
ju lica godinama rade da bi prehranili svoju brojnu obitelj, ženu, dje¬ 
cu, stare roditelje, djedove i bake, sve svoje najmilije. 

Osječamo da naš odgovor na poruku Božiča i jaslica mora jed¬ 
nako tako biti LJUBAV i samo ljubav! To se mora očitovati ne samo 
u zauzetosti za naše najbliže, nego također i za svakoga koji je u nevo¬ 
lji i bijedi. Najljepšu priliku za ta djela ljubavi pruža nam upravo dra¬ 
gi nam blagdan Božiča. Ljubv je s neba sišla da nam donosi ljubav, za¬ 
to se i naša ljubav, briga i pažnja moraju usmjeriti prema čovjeku i 
onda če to biti početak boljega, svijeta, koji zapravo počinje božičnim 
događajem, Kristovim rođenjem. Ono je temeljni kamen nove, potpu¬ 
no izmijenjene stvarnosti i ljudske povijesti. Naša se ljubav očituje u 
otvornosti i spremnosti da podupiremo dobrotvorne djelatnosti, kao 
što je naš Karitas, crkvena ustanova koja se brine za toliku odbačenu 
i napuštenu djecu. No, ne samo za djecu, Karitas se općenito brine za 
sve one koji su u bijedi i kojima je potrebna pomoć. 

Moje čovjekoljublje mora nači odraza u stvarnom potpomaganju 
sirotinje. Bezbrojne su prilike u kojima možemo pokazati svoju kršćan¬ 
sku ljubav, te pružiti pomoć. To činimo ako podupiremo misijska dje¬ 
la, pomažemo gradnju i čuvanje crkvenih objekata, ulažemo u dobro¬ 
tvorni Fond Ivana XXIII., potpomažemo nekog siromašnog studenta 
da bi mogao završiti izobrazbu ili pak priskačemo u pomoč obiteljima 
s brojnom djecom. Svi oni čekaju na našu ljudsku pomoč. Tko zna, 
ne čekaju li me tu blizu iza zida, u našem susjedstvu kakav bespomoč- 
ni starac ili starica koji možda ne mogu ni kruha pribaviti da bi pro¬ 
slavili Božić blagdan mira i ljubavi?! 


Sjetimo se pri tome i mislimo na to koliko upravo o nama ovisi 
da naša okolina, svijet oko nas, osjeti i doživi Boga koji dolazi u su¬ 
sret čovjeku u liku betlehemskog Djeteta, Sina Marijina. Kroza sva 
svečana slavlja, Icroz raskoš i bogatstvo doživljaja Božiča ne samo mi 
nego i oni oko nas morali bi postajati kršćanskiji, više sveti i više Bož¬ 
ji. To je smisao i poruka Božića, Božića naših dana, Božića stvarnosti. 
Imajmo u ozračju našega božićevanja stalno na pameti da o nama ovi¬ 
si hoće li budućnost svijeta oko nas i njegova povijest biti više ili ma¬ 
nje kršćanska, opečaćena Kristovom dobrotom i ljubavlju, koje su nam 
u Njegovom rođenju, tako ljupkom i čudesnom, dane kao primjer i pu¬ 
tokaz. Rastimo i izgrađujmo se na tim čvrstim temeljima božičnog otaj¬ 
stva, otajstva jaslica u betlehemskoj staji i zahvalimo Gospodinu za 
veliku ljubav koju nam je očitovao. 

Marijan Kovač, misionar 

MOJA BOŽIČNA ŽELJA 

Što si želiš za Božić? To je pitanje koje većina od nas postavlja 
prije božićnih blagdana. Sigurno je lijepo izraziti svoju želju, ali od¬ 
govoriti na to pitanje nije uvijek lako, jer se ne zna kako duboko 
onaj koji pita mora posegnuti u džep da bi udovoljio toj želji. A mo¬ 
ja je najdraža želja nešto što mi nitko ne može nabaviti ni u jednoj 
trgovini. Ono što bih htio, ono što ja želim, bilo bi ovo: da budem 
drukčiji, plemenitiji, nesebičniji, zadovoljniji. No, može li to uopće 
biti? 

Isus je u Evanđelju rekao kako je moguće da slijepi vide, gluhi 
čuju, hromi hodaju. Jasno je da se tako što ne može kupiti. To stoji 
više nego novac. Slike koje govore o tome jasno nam kažu da se za 
to brine Bog po Isusu Kristu. U Evanđelju Sv. Mateja (11, 2—6) čita¬ 
mo kako je Ivan Krstitelj čuo da Isus iz Nazareta propovijeda i po¬ 
buđuje nadu. Budući da on sam nije mogao slušati Njegov govor, jer 
je bio u zatvoru, poslao je druge ljude da slušaju govor o nadi. Oni 
su ga izvijestili da je zaista tako da se događaju stvari koje pobuđu¬ 
ju nadu, da ljudi s Isusom postaju drukčiji, da slijepi vide, gluhi ču¬ 
ju, hromi hodaju. 

I ja sam zatočen: u sebi samom, u svojem samoljublju, osebujnosti, 
sitničavosti i uvredljivosti. I budući da sam zatočen, nisam mogao i 
ne mogu ići tamo i to doživjeti. A jer sam slijep, vidim gotovo samo: 
crno-bijelo. Tako malo svijetlih i veselih boja u svijetu vidim kod dru¬ 
gih i kod sebe samoga. U stvarnosti svijet ipak ne može biti tako zao, 
inače bi već davno propao. Zašto ne vidim bolje, pozitivno i dobro? 
Slijep sam za boje. Slijep sam možda na još bolniji način. Vidim pre¬ 
malo ili nemam nikakva smisla u svom životu, a to boli. 

I gluh sam također, bar na jedno uho. Tako slabo čujem neke 
tonove u životu svojega bližnjega. Slabo čujem, kad nešto tibo moli, 
kada želi razumijevanje, strpljivosti i priznanje. Slabo čujem i riječ 
Božju u svemu upravljenu meni. U svemu što mi se dogodi, u svemu 
što doživim, bilo radost ili bol. Ti mi. Bože, hoćeš nešto reći. Zašto ja 
to ne razumijem? Gluh sam! 

Hram sam također. Htio sam hodati i skočiti da činim dobro, ali 
ne mogu. Zato je moja najdublja božična želja da budem drukčiji. Na 
moju čežnju odgovara nada da je to moguće, to nam daje Isus. Ali 

kako? »Blago onome koji se uzdaje u mene. Blago onome koji se po- 
uzdaje da ću mu dati snagu i Božju ljubav, da ga učinim drukčijim. 
Blago onome koji mi vjeruje, da hoću i mogu ispunjavati njegovu 
najveću božičnu želju.« 

Kako On može ispuniti moje želje? Ako u svoj poniznosti klek- 
nem pred njegove jaslice i poklonim Novorođenom Kralju čitavo svo¬ 
je biće kao svoj dar, sa smjernom molbom da ga učini takvim kakav 
je njemu mio. Onda sam mu poklonio najljepši dar, a On meni sama 
sebe, i tako ću radosno slaviti Njegovo sveto rođenje. Isuse, blaga i 
ponizna srca, učini srce moje po srcu Svojem! 

E. V. 

DOLAZITI I ODLAZITI 


NA PUTU U BETLEHEM 


Kada su obavili u Hramu ono što je bilo propisano — pripovijeda 
Evanđelist — Isus se s roditeljima vratio u Nazaret; tu je rastao, ja¬ 
čao se, napredovao u mudrosti i milosti. Ovaj jednostavan iskaz naliči 
na Ijetopisni zapis. To kao da je jedno od onih biblijskih mjesta na 
koje kao da se ne može primijeniti riječ Pisma; Sve je Pismo pisano 
nama za pouku.« 

Ipak, zadubimo li se malo u zapis i pogledamo li svoj život, ot¬ 
krit ćemo poruku i ovog teksta. Otišli su iz Hrama. Otišli iz uzviše- 
nosti. Kamo su otišli? Otišli su svojoj kući, otšli u svakidašnjicu. Ne 
ostaje se u hramu, nego se ide kući. Kako god bilo lijepo u hramu, 
kako god bilo sjajno u blagdanu, valja otići iz hrama na ulicu, iz blag¬ 
dana u svakidašnjicu. Isus nije isptmio Petrovu želju, kad je ovaj us¬ 
hićen preobraženjem Isusova lica, predložio da sagrade tri sjenice na 
brdu Taboru, već je skupa s Petrom sišao u vrevu dnevna života. Baš 
kao što je iz hrama bio otišao u Nazaret. 

A plod toga odlaska? Plod i obećanje odlaska iz hrama izražen je 
riječima o rastu, jačanju, napredovanju Isusovu u Nazaretu. U onom i 
onakvom Nazaretu, u onoj i onakvoj svakidašnjici Isus je rastao i 
napredovao. U svakidašnjici čovjek raste, u njoj se jača, u njoj biva 
mudriji, u njoj napreduje u milosti. U svakidašnjici takvoj kakva 
ona jest. 

A kako se odnose hram i dom, Jeruzalem i Nazaret? Ne stoje skupa 
samo susljedno nego i uzročno. Zahvaljujući boravku u hramu, zahva¬ 
ljujući pohodu Jeruzalemu, čovjek raste i napreduje u Nazaretu i bu¬ 
ja u svojem domu. Ali trelja otići iz hrama i sići iz Jeruzalema da bi 
se raslo i napredovalo. I treba prije dolaziti u hram i ulazti u Jeruza¬ 
lem. 

Dolaziti i odlaziti. 

Ivan Golub 


Što se sve dogodilo od tamnih početaka čovječanstva do naših 
dana? Što bijaše najvažnije? Sigurno, politika. Zatim ekonomija, kojoj 
pripada bogatstvo. Pa društveni život, jer trebalo bi živjeti zajedno. Pa 
kultura, misli i snovi ljudi. Ali ratovi, nasilnički i razarački su svemu 
na putu. Tko bi ih mogao sabrati od početka ljudskog roda do dana 
današnjega. Dobro je i istinito rekao sv. Ignacije, da od izvornog ljud¬ 
skog grijeha ljudi mnogo vremena utroše u svađe i ratove ... 

Ako se upitamo, koje mjesto Isus ima u svemu tome? 

Betlehem: nema mjesta! 

Isusovo rođenje prođe potpuno nezapaženo. »Novine« o njemu 
ne govore. Radije govore o Rimu i o carskom dvoru, o velikim građe¬ 
vinama. 

U Betlehemu Josip i Marija izgubljeni su u mnoštvu. Nema za 
njih mjesta u svratištu, u prenoćištu. Tko misli na Mesiju, na Spasite¬ 
lja svijeta, na Sina Božjega! Neprihvaćen kođ rođenja, odbačen kod 
djela spasenja, osuđen i raspet. Ta sudbina prati Krista sve do naših 
dana. 

Iznoseći Božansku nauku nakon 30 godina šutnje, pozvilje sav svi¬ 
jet na preobrazbu, na povratak k Bogu, na međusobnu ljubav i sve¬ 
tost, šalje svoje učenike u sav svijet, da nastoje spašavati svijet od pro¬ 
pasti, a pratit će ih Božanska snaga Duha Svetoga, da se obnovi lice 
zemlje... 

Poganski svijet uzmiče, pa na Kristove riječi nastaje novi svijet. 
Koji Krista slušaju, postaju bolji, Ijudskiji, pitomiji, bliži Bogu. Lju¬ 
bav prema Bogu raširena je u ljudskim srcima i ta ljubav umnožava 
heroje, ali veliko mnoštvo ni da čuje za sve te novosti. 

Naskoro će kraj dvodesetog stoljeća, a kršćanstvo stalno nudi lju¬ 
dima svjetlo Istine i toplinu Ljubavi. »Ljubite Boga. Ljubite jedni dru¬ 
ge kao što Bog vas ljubi!« 

Ali u zadnje vrijeme ljudi su kao umorni od Kristove nauke, od 
Kristove Ljubavi. Svijetu je teško ljubiti i Boga i ljude oko sebe. Mrž¬ 
nja ih zasljepljuje i vodi u tamu. Okreću glavu i srce i žele bez Krista 
uređivati i voditi svoj život. U Betlehemu nije bio prihvaćen, dok je 

naučavao Božansku nauku, nije bio prihvaćen. Ipak je osnovao svoje 
Kraljevstvo, koje nije od ovoga svijeta, imao je svoje sljedbenike, ali 
u ovo naše vrijeme tjeraju ga s puta, tjeraju ga iz društva, i njega i 
njegove sljedbenike. Tijekom dvije tisuće godina malo po malo Isusa 
protivnici tjeraju, a njegove sljedbenike progone iz javnog života. Isu¬ 
sa tejraju iz zakona, iz škola, iz skupština, napokon iz obitelji. Naše 
društvo, koje bijaše tijekom stoljeća ipak kršćansko, makar i uz mu¬ 
ku, što je Krist prorekao, jer Božje kraljevstvo s mukom se osvaja, 
u ovo naše vrijeme Isus je službeno postao stranac. 

Pitamo se, Krista pitamo: »Isuse, što će biti od ljudi, od svijeta, 
bez Tebe?« 

Politika, ekonomija, kultura, odgoj, obitelj, sve je bolesno. Čovjek 
je sebe proglasio Bogom. Ljudi općenito žele neovisno od Boga živ¬ 
jeti, izgradili su titanske strojeve za uništavanje i za ubijanje. Same 
tvornice postale su opasne za život. 

Nemir je ušao u svijet, koji je nesavjestan. Ljudi izabraše život 
bez Stvoritelja i Spasitelja i nastade opustošenje, ubijanje djece i uni¬ 
štavanje gradova i sela. Uništenje svega. Kao da se približava unište¬ 
nje ljudskoga roda. 

Što da činimo? Zar se prepustiti oćajavanju? Kad Krist ode iz 
društva, kad ga izbace ljudi iz društva, među ljudima zavlada najgora 
sebičnost. Ima li tome lijeka? 

I danas, u nastaloj tami, kad Krista tjeraju, možemo mi vjernici 
u svojim srcima stvoriti mjesto za Krista i nitko nam ga ne može 
odatle istjerati. 

Trebamo mnogo, mnogo moliti, da bismo nadoknadili apostaziju, 
otpad velikog mnoštva od Krista. Isus reče sv. Margareti: »Računam 
na tvoju ljubav!« Ta Kristova želja pozivlje i nas, svaku kršćansku za¬ 
jednicu, svaku župu na rad, da se zadovolji Kristu za otpadništvo 
mnoštva. Ne boj se, malo stado, piše u Evanđelju. Trebamo se držati 
mi vjernici Krista, da dođe svjetlo, da dođe spas. Mislimo na to na pu¬ 
tu u Betlehem. 

Felix Višnjić 

ISUSU 

O Isuse mali, 
nada mnom se sažali. 

Osmisli ovu muku, 
pruži moćnu ruku 
te pomoć mi daj! 

Ti pomoć ćeš znati 
najbolje dati: 
je r snaga, je V krepost, 
je V razbor, je V mir! 

Ti slatka si hrana, 
ti ljubav bez mana. 

Ti sreća i mir, 
ti gozba i pir. 

Bolesnica 


9 * 

NOVA GODINA 

Cijela božična osmina po našim selima i gradovima odzvanja vese¬ 
lim božičnim pjesmama i svečanim božičnim raspoloženjem. tih 
osam dana padaju svetkovine, koje su tako usko povezane s Božičem. 
Tu je svetkovina sv. Stjepana, koji je prvi za Isusa podnm mučenič¬ 
ku smrt. Tu je blagdan sv. Ivana, koji je najčiščom ljubavi ljubio Spa¬ 
sitelja. Tu je dan Nevine Dječice, koju je Herod dao pogubiti, ne bi 
Ii među njima usmrtio i samo Djetešce Isusa (Herodešovo). 

K ovima je svetkovinama priključila sv. Crkva dva sveca iz kas¬ 
nijih vremena, koji su za sv. vjeru mnogo pretrpjeli. I tako su osokoli¬ 
li vjernike, da odvažni ustraju u kušnjama, na koje se stavlja njihova 
vjera. To su; papa sv. Silvestar iz 4. vijeka i sv. Toma, biskup i mu¬ 
čenik iz 12. vijeka. A onda dolazi i zadnji dan godine takozvana »Sta¬ 
ra Godina«, kad se vjernici Bogu zahvaljuju za dobročinstva, odije¬ 
ljena im u prošloj građanskoj godini i stvaraju odluke za buduču godi¬ 
nu. ■ 

Na sve se ove dane pjevaju božične pjesme. Nastavljaju se božič¬ 
ne svečanosti i ponavlja božično veselje. A na osmi dan slavi se blag¬ 
dan Obrezanja Gospodinova. Prvi puta je potekla krv Spasite^eva 
kao nejaka Djetešca za spasenje i obnovu ljudskoga roda. Za novi da¬ 
kle otkupljeni rod. Zato zgodno pada na taj dan i građanska Nova Go¬ 
dina, Novi život, novi rad, novo nastojanje čovjekovo treba da bude i 
u vremenitim njegovim zanimanjima i u svrhu naravnim čežnjama. 
A da to čovjek može usmjeriti u Novoj godini, kako valja, treba da 
baci pogled natrag na prošlu godinu i naprijed na buduči svoj život. 

Prošla je godina 1988. A s njom i oko devet tisuča sati, u kojima je 
nama Gospodin davao i podržavao tjelesni život svaki čas i svaki sat. 
Mnogi su se od nas veselili zdravlju i uživali svakidašnji kruh. A bo¬ 
lesni su i nevoljni imali priliku, da za Gospodina i Njegovu slavu, a 
svoje spasenje pretrpe i koji gorki i teški čas. Takav je život. I sv. 
Pismo kaže: »Borba je ljudski život na zemlji«. Sretni oni, koji su to 
podnijeli s tim razumijevanjem. Velika je nagrada njihova na nebu. 

U minulim časovima prošle godine primili smo i toliko duhovnih 
dobara. Slušali smo i zamijetili tolike poruke i savjete Duha Svetoga. 
Toliko puta nas je opminjao i naš Anđeo čuvar, da živimo životom dje¬ 
ce Božje. Primali smo i svete Sakramente, a napose Presveti Oltarski 


Sakramenat tj. Spasitelja našega Isusa Krista, zalog naše sretne vječ¬ 
nosti. Koliko moramo biti Bogu zahvalni za sve te tjelesne i duhovne 
darove Božje! 

Koliko li je utješan naš pogled u prošlu godinu, ako smo se čuva¬ 
li grijeha, a naročito smrtnoga grijeha. Ako smo pak po nesreči sagri¬ 
ješili, koliko moramo biti Bogu zahvalni, što nismo u grijehu umrli i 
bili strovaljeni u vječni pakao. Bog nam je dakle bio milosrdan. Mora¬ 
mo Mu biti zahvalni za to u budučoj novoj godini. 

Naš pogled u buduču godinu treba da nju smatra novom milos- 
nom rijekom, kojom če nam teči tolika dobročinstva Božja za dušu i 
tijelo. A mi treba da ih grabimo i hvatamo tako, da nam budu jed- 
noč obilna žetva na samrtnom času. Zato treba da uđemo u Novu Go¬ 
dinu sa strahom, hočemo li je bolje iskoristiti u svrhu—naravnom 
pogledu, nego li je to bilo prošle godine. 

Sa strahom treba, da nastojimo, da naš život u Novoj godini ne 
bude sličan osušenoj smokvi, o kojoj govori Sv. Pismo. Neki naime 
čovjek zasadi u svom vinogradu smokvino drvo. I kad dođe da ubere 
plod, nađe je nerodnom. I reče vrtlaru: »Gledaj več je treča godina, 
kako dolazim i tražim plod na toj smokvi i ne nalazim ga. Posijeci je. 
Zašto da i dalje zauzima mjesto u mom vinogradu«. A vrtlar odgovo¬ 
ri: »Pusti je još ovu godinu. A ja ču je okopati i nagnojiti. Možda do¬ 
nese plod. Ako ne donese, posječi ču je slijedeče godine«. 

Nedao Gospodin, da ova Nova Godina, za nas milosna, ostane bez 
obilna svrhunaravna ploda i roda u našem životu. Da nas Gospodin 
ne posiječe i ne baci u oganj vječni! 

Stoga Nova Godina neka bude za nas nova godina u našim najoz¬ 
biljnijim težnjama za svrhunaravnim dobrima. Neka bude godina čvr¬ 
ste i nepokolebive vjere u Boga, u našega Gospodina Isusa Krista i u 
svetu Crkvu Njegovu! 

MISLI NA NOVU GODINU 


Na početku godine čovjek obično snuje o nepoznatim događajima, 
koji ga čekaju, pokušava da izgradi u duhu sliku budućih dana i svega 
što želi postići. Sve ono, što nije uspio izgrad.iti ih dovršiti u prošloj 
godini, želi nastaviti i dovršiti u novoj godim, a sve, sto je bilo do¬ 
bro, želi zadržati i povećati. Razumljive su takve težnje, one nas uvi¬ 
jek prate, ali je potrebno da na početku godine razmislimo i o velikom 
zadatku svoga života, o svom duhovnom djelovanju. 

Već su u starome vijeku filozofi opominjali ljude, neka se duhov¬ 
no razvijaju i usavršavaju. Seneka je poučavao svoje ucendce, da tra¬ 
že sreću u svojoj duši, da postaju bolji. Iskustvo i mudrost ljudi, tra¬ 
žeći razne puteve, na kojima će pomoći čovjeku, spoznah su istinu, da 
ie za čovjekovu sreću potrebno postići mir u vlastitoj dusi. A Krist 
je donio svijetu takove zakone, koji i danas kao i nekada mogu ispu¬ 
niti našu neprekidnu težnju za najvećom i najpotpunijom srećom 
mirom. 

Ljubav, bratstvo među ljudima, praštanje i razumijevanje za čov¬ 
jeka, osnov su iskrenog kršćanskog života, koji se ne utječe obrnana- 
ma ni pred sobom ni pred drugima. Svijest o dostojanstvu i veličini 
čovjekove ličnosti, poticaj je i obveza za nesebični rad, za Plemenite 
osnove i poštena nastojanja. A vjera u Stvoritelja i Spasitelja svijeta 
rađa djela ljubavi i djela molitve Bogu. v -i • 

U istinu, molitva se često smatra samo ponavljanjem naučenih ri¬ 
ječi, rjeđe je to uzdizanje misli Bogu, a još rjeđe posvećenje sebe i 
svojih djela Gospodaru neba i zemlje. A najčišća i najvrednija mo i - 
va upravo je u tome, da živimo po Božjim zakonima, da ljubimo i priz¬ 
najemo istinu Njegove objave. Sigurno, zbog naše naravi borimo se sa 
slabostima, popuštamo i padamo, ali dok tražimo snagu i oslon u Bc> 
gu, nikad ne možemo tako zalutati, da ne bismo mogli naci puta d 
Izvora nepresušne dobrote i najveća milosrđa. 

Što nam je, dakle, potrebno na početku ove godine, kao i uvijek, 
kad započinjemo nova djela, kad stojimo na raskrsnici između proslin 
i budućih dana? Odgovor je jasan i određen: treba da ispitamo svoje 
srce, da otvoreno i bezobzirno priznamo što smo cinili krivo lii napro 
sto samo zanemarivali, pa da odlučimo biti bolji. Namvno to nije lako. 
Potrebna je strogost sa samim sobom, potrebna je čvrsta volja i Bož¬ 
ja pomoć. Potrebno je prije svega, da budemo na čistu, da je takav put 
našeg duhovnog usavršavanja jedini put, na kojemu možemo naci naj- 
čišću radost. Veliki je cilj pred nama, ah i velika nagrada. 



IMENDAN ISUSOV 

U nedjelju između Nove godine i Sv. Triju Kraljeva slavi s imen¬ 
dan Isusov; to je nedjelja Imena Isusova. Sv. Pismo nam govori o to¬ 
mu ovo: »I kad se navrši osam dana (od rođenja), da obrežu dijete, 
nadjenuše mu ime Isus, kao što reče anđeo, prije nego li se u utrobi 
zače«. (Lk 2, 21). 

Isus se pokorio zakonu, koji se temeljio na Božjem zahtjevu, koje¬ 
ga je Bog tražio od Abrahama riječima: »Hoću da sklopim savez iz¬ 
među sebe i tebe i potomstva tvojega. U znak toga saveza treba da se 
obreže svaki dječak, kad mu bude osam dana.« 

Kod toga obrezanja poteklo je nekoliko kapljica krvi. Ono je bilo 
na neki način krvni krst i sakrament Staroga Zavjeta. Premda nije 
imalo učinka kršćanskoga krsta, ipak je dijete po vjeri u budućega 
Mesiju bilo posvećeno, postajalo dijete Božje i pripadalo je izabranomu 
Božjemu narodu. Zato je to bila sveta obiteljska slava i roditelji su se 
tomu veselili, kao što se raduju i kršćanski roditelji, što im dijete 
postaje po sv. Krštenju dijete Božje. 

Isus nije trebao biti obrezan, jer je Sin Božji, ali je on to učinio 
zato, jer je to bila Volja Božja. Sam je rekao jednom zgodom: »Moja 
je hrana, da vršim Volju Oca svojega«. Time je pokazao da želi, da i 
mi rado primamo sve ono, što nas stigne, jer u tom treba da gleda¬ 
mo, da je to Volja Božja, bez koje ni vlas ne pada s glave. 

Crkva je slavila imendan Isusov odmah na početku građanske go¬ 
dine, jer time hoće naglasiti, da sve, što ćemo raditi i podnositi, čini¬ 
mo u Ime Isusovo. To Ime neka bude svima kao sunce, što nam svijet¬ 
li, daje toplinu i život, »jer nema spasenja, nego samo u imenu Isuso¬ 
vu«, kako veli sv. Petar (Dj. 4, 12). To je dakle Ime Crkva napisala 
na vratima Nove godine, kao lozinku, s kojom ćemo stupati kroz cijelu 
godinu. 

Ime Isusovo potječe iz samoga neba. Anđeo je naime Božji javio 
sv. Josipu: »Josipe, sine Davidov! Nemoj se bojati uzeti Marije, žene 
svoje, jer ono, što se u njoj začelo, od Duha je Svetoga: pa će roditi 
Sina, i nadjeni mu ime Isus, jer će on izbaviti narod svoj od grijeha 
njihovih« (Mt 1, 20—21). 


Najsvetiji je dakle nosio to ime, predragi Sin vječnoga Oca, zato 
sv. Pavao piše: »Imenu Isusovom neka se pokloni svako koljeno onih, 
koji su na nebu i na zemlji i pod zemljom, i svaki jezik neka prizna na 
slavu Boga Oca: Isus Krist je Gospodin« (Filip 2, 10—11). 

Mi smo u ime Isusovo kršteni i postali djeca kraljevstva Božjega. 
Ime dakle Isusovo neka nam svijetli kao zvijezda našega života na svim 
našim putevima. Njega priznajmo u svakoj pogibelji, u svakoj napasti, 
a napose u smrtnom času. Pa i Crkva, naša majka, šapće u uho po 
svom svećeniku na samrtnom času svojim vjernima: »Isuse, Isuse, Isu¬ 
se! U Tvoje ruke, o Gospode, predajem duh svoj!« 

Sv. Franjo je klečao jednu cijelu noć na koljenima i izgovarao s 
najvećom slašću: »Moj Isuse i moje Sve!« 

Sv. Bernardo nas potiče, da Ime Isusovo toliko ljubimo, da nam 
ono bude: »mili glas u ušima, med u ustima i radost u srcu«. 

Neka nam budu primjer naši seljaci, koji imadu ime Isusovo is¬ 
pisano po svojim kućama, svomu pokućstvu i odijelu. Oni niti svoje 
domaće životinje upregnute u kola, ne potjeraju, dok ne načine bičom 
pred njima križ i izreknu: »U ime Isusovo!« 

Dakle sve u ime Isusovo u Novoj godini! 


S VESELJEM U NOVU GODINU 

U ponoći 1988. godine jurnuo je novi vlak iz stanice, na kojoj će 
se zaustaviti tek zadnji čas te godine obišavši strelovtom brzinom ci¬ 
jelu godinu, a da nigdje ne stane do toga časa. Ima 366 kola prenatr¬ 
panih putnicimxa cijeloga svijeta i sviju staleža. Ne treba se dogoditi 
ni sudar vlakova ni pad u provaliju ni ispad iz tračnica ni kakova dru¬ 
ga nesreća, a ipak će iz njega na putu ispasti veoma mnogo putnika. 

Ako se računa, da se svaku sekundu ugasi po jedan ljudski život, 
onda to znači, da ih ispada iz toga vlaka svaku minutu 95 ,svaki sat 
5.700, svaki dan 136.800, svaki mjesec 4,104.000, a svake godine oko 
59.932.000 ljudi. Bez toga broja unići će taj vlak 1988. godine u svoju 
stanicu, iz koje je strelovitom brzinom jurnuo u prvi čas te godine. 

Hoću li i ja biti među onima, koji će ispasti iz toga vlaka? Nitko 
nato rado ne misli, a ipak je to pitanje kruta zbilja, koja bi se mora¬ 
la ponavljati ne samo svake godine, nego i svakog mjeseca, dapače i 
svakog dana i časa u našem životu. 

Jedno je naime istina, a to su one riječi, koje su napisane na uri 
glasovite crkve u Uruni u Španjolskoj, a glase: »Svaki nas sat našega 
života ranjava, a posljednji nas usmrćuje«. Koji je to posljednji sat? 
Hoće li se taj nama dogoditi u godini 1989.? Ne znamo. 

Francuski je kralj Ljudevit XIV. stolovao u početku u St. Germa- 
ineu (Sent Žermenu) blizu Pariza. Ali mu ta prijestolnica nije bila dra¬ 
ga, jer je iz nje svaki dan vidio grad St. Denis (Sent Dni), u kom je 
bila grobnica francuskih kraljeva. Gledao je u duhu i sebe, kako će 
jednoga dana tamo počivati njegovo mrtvo tijelo, a on je veliki i moćni 
kralj, koji tako rado živi. Da to ne mora gledati, preseli svoje sjedište 
u Versailles (Versaj), gdje je dao u to ime pretvoriti pješčanu pustaru 
u krasne cvjetne vrtove i podigao divnu kraljevsku palaču, kojoj tada 
nije bilo ravne na cijelomu svijetu. 

A ipak je umro g. 1715. I kad je ležao mrtav u lijesu pred olta¬ 
rom kraljevske grobnice u St. Denisu, pred kojim je toliko bježao, 
uspeo se na govornicu glasoviti francuski klasični govornik Massillion 
(Masjon) i počeo je žalobni govor riječima: »Moja braćo, samo je Bog 
velik, a čovjek je to samo u Bogu i s Bogom, svojim Stvoriteljem«. 


Zato je to jedno od najvažnijih pitanja, je li doista Bog moj Stvo¬ 
ritelj i moja svrha ili nije. Jedamput se živi i na to treba jasan i sigu¬ 
ran odgovor, a onda prema tomu i vladanje. 

Učenjaci kao učenjaci, jedni tvrde ovo, a drugi ih pobijaju, a oni 
pobijaju one. Život teče i ne stoji. Mi pak, koji živimo sada, hoćemo 
već sada siguran i jasan odgovor, jer nemamo vremena čekati, da o 
našem sadašnjem životu ovisi naša vječna budućnost. A taj siguran od¬ 
govor daje jedino samo knjiga Božja — Sv. Pismo već gotovo dvije 
tisuće godina na mnogo svojih stranica. 

Ona nam kaže: »Boj se Boga i drži Njegove zapovijedi i u tomu 
je cijeli čovjek«. Zatim: »Tebi služi sve stvoreno«. I opet: »Budite sve¬ 
ti, kao što sam svet ja. Vaš Bog«. I tako dalje govori na tisuće mjesta 
Biblija Staroga i Novoga Zavjeta. 

Sv. Augustin je rekao: »Tko ne poštuje pravoga Boga, taj je pro¬ 
mašio život«. 

Nama se to ne smije dogoditi, jer mi hoćemo da idemo putevima 
Božjim. 

Mi naime čvrsto vjerujemo, da je osobni i razumni Bog, gospodar 
našega života i smrti i zato se ne bojimo, ako i ispadnemo iz vlaka g, 
1989., jer nas čeka vječni život u našem Bogu i Gospodaru. 


BOŽIČNA PJESMA 

Snieži snieg i šapće poput zimske priče... 

Veseli ko djeca gledamo iz kuće 

Gdje zvjezdanim nebom blijed se mjesec miče 

Dok u srcu trepti sveto nadahnuće. 

Na baršumu neba sja kumovska slama, 

A u sobi šušti slama ispod nogu. 

O, kako je lijepo tihim molitvama 
Klečeći na slami obračat se Bogu! 

Zaspali smo tako u molitvi svetoj 
Ispod vatre svieča okićenog bora 
Na slamici prostoj za Božić donietoj, 

I u snu smo bili sred nebeskog dvora. 

Kumovska nam slama pod glavama je sjala... 

Pod borom iz žita rasli zelen’ struci... 

... Dok je s neba kiša sjajnih zviezda pala 
Ko blagoslov svet po žutoj nam ruci... 

Martin Robotić 

BOGOJAVLJENJE 

Bogojavljenje, po grčkom Epifanija, slavi se na 6. siječnja. Tog 
se dana sječamo na Mage, Mudrace, koji dođoše s Istoka pokloniti se 
novorođenom Kralju Židovskom. Ne znamo točno odakle su bili. Jedni 
vele iz Perzije, države u Prednjoj Indiji, drugi iz Babilonije, južne Me¬ 
zopotamije, nazvane tako po gradu Babilonu, a drugi opet da su bili 
iz Arabije, pustinjske visoravni jugozapadnog poluotoka Azije. Sveto 
Pismo ne kaže, koliko je bilo Mudraca: obično se drži, da su bila tro¬ 
jica i da su bili kraljevi, poglavice plemena te da su se zvali Gašpar, 
Melhior i Baltazar. 

Mudrace je dovela do betlehemske štalice zvijezda, a kad uđoše u 
štalicu pokloniše se Djetetu Isusu i nadijeliše Ga zlatom, tamjanom i 
dragocjenom pomasti (smirnom). Zlatom priznaju oni u tom Djetetu 
kraljevsko dostojanstvo, tamjanom božansku Mu narav, dragocjenom 
pomasti, da je čovjek, koji če umrijeti za naše grijehe. 

Na taj se dan sječamo još dviju zgoda iz života Gospodinova, koje 
se zbiše mnogo kasnije, a u koje se je objavio Krist kao Bog: na Gos¬ 
podinovo krštenje na Jordanu, kad je za Nj rekao Bog Otac, da je Sin 
Njegov Ijubezni, te na prvo čudo, koje je učinio Isus u Kani Galilej¬ 
skoj pretvorivši vodu u vino, po čemu spoznaše Njegovi učenici da je 
Bog-čudotvorac. 

Pravoslavni se od Božića do Bogojavljenja pozdravljaju riječima 
Hristos se rodi. 

Na Istoku se na taj dan svečano sveti voda. Tog dana ide ophod, 
litija, do mora ili do koje vode, a kad se svrše obredi, baca se Ras¬ 
pelo u vodu, a onda ga plivači love. 

Bogojavljenje se slavilo najprije na Istoku. U Rimu se slavi od 
g. 400. Tog su dana bile zabranjene igre u cirkusu, igralištu u starom 
Rimu, a nisu se smjele držati ni sudske rasprave. 

Na slikama se često gleda, da su se Mudraci poklonili Isusu dok 
je bio u Betlehemskoj štalici. Međutim razabiremo iz Matejeva Evan¬ 
đelja (2, 11.), da je u to vrijeme već bila sveta Obitelj napustila štalicu 
i boravila u gradu u jednoj kući. 

Na Bogojavljenje pjeva se u crkvi: »Čudo Božje milosti« • • • »Nebo 
daj oku«, »Sveta tri kralja, o blažen vaš dan« ... »Tri kralja jahahu . . .« 

A4UDRACI I KRALJEVA ZVIJEZDA 

Dođoše iz daleka. Njihov put bio je mučan. No oni ustrajaše. U ne¬ 
kom čudnom zanosu išli su bez odaha, očiju uprtih u zvijezdu, koja ih 
je vukla za sobom .. . 

Stigoše do Cilja. I taj čas obdari ih nagradom, koje ne bi mogao^ za¬ 
služiti napor bezbroja putovanja: jer u taj čas ugledaše nebo i osjeti- 
še Njegov čar — čar Neba, koje je Djevica držala na svojim rukama... 

Tamjan, zlato i plemenita mast trebali su prozboriti namjesto njih, 
koji se nađoše na koljenima bez riječi... 

Zvijezda, koja ih je vodila, bila je Kraljev znak. I njih Trojica bili 
su samo prvi od onih, koje je dovela do Cilja . .. Jer tajanstveni sjaj 
te zvijezde privlači — nakon njih — već stotinama godina poglede ei- 
tavih vrsta idealnih junaka i junakinja svake dobi i neodoljivom sna¬ 
gom vuče ih za sobom. Njihova lica sjaju od sreće. Na njihovim čeli¬ 
ma blista čvrstoća odluke. Njihove oci zavijene su u veo oduševljenja 
»vitezova bez ljage«, što ih je očarala Vječna Ljubav. 

Već vjekovima kroče smjelo — poput one Trojice milijuni za 
čudesnim svijetom, ne osvrću se ni lijevo ni desno, gaze sve, što im 
smeta, da slobodno idu naprijed — i ne mareći za napore ne sustaju, 
dok ne dođu do mjesta, gdje se zvijezda zaustavlja dajući im time znak, 
da se ničice odmore, jer su prispjeli do Cilja ... 

O kako tisućstruko bivaju već kroz tolike vjekove umnožavani sva¬ 
kog časa darovi prve Trojice — darovi, koji Nevinašcu na Djevičinu 
krilu priznaše Kralj evsko-Božansko-Svečenički suverenitet. 

Poslušajte zahvalnice, što se poput plavetnih mirisa tamjanova da¬ 
ha uzdižu iz dna bića ovih sretnika slaveći Božansku Dobrotu . .. 

Pogledajte čisto zlato njihovih srdaca — zlato, što ga je sazdala 
energična volja, koja je pljunula i na dragulje kao na blato, da bi 
mogla ljubavlju služiti samo Vječnome Kralju . . . samo Vječnome Kra¬ 
lju ... 

Zar ne osjećate mirhin dah, kojim odiše odjeća^ ovih duša, tako 
slična jednom ili drugom dijelu veličanstvene odjeće Prvoga Sveće¬ 
nika ... 


Tek sada postaje shvatljiv njihov negdašnji zanos: tek sada, ovoga 
časa, kad je njihova sreća postala tolika, da čitava vječnost ne bi bila 
dosta duga, da ostanu na koljenima, dok se snađu i osvijeste od pr¬ 
vog udivljenja ... 

Nema čovjeka, na kojemu bilo kad u životu ne počine zvijezdin 
trak. Dogodi se to često na svakidanjim stazama: jednako u sunčano 
jutro kao i u podne dana, što ga možda pere čista voda iz punih obla¬ 
ka — ili u koje veće, što ga miluje sumrak .. . Čovjek najednom sta¬ 
ne, i dok još ne može da se pravo snađe, njega je već takao zvijezdin 
sjaj ... 

Presudno je, ako se to dogodi baš onda, kada budemo hodili oči¬ 
ju uprtih isključivo u zemlju — jer zvijezdin sjaj dolazi odozgo: pre¬ 
sudno je isto tako, a možda još i više, ako osjetivši njezin sjaj brzo 
još bolje stisnemo očne kapke srditi, što nam smeta, da ne možemo 
i dalje mirno hoditi napola snenih zjena... 

Presudni su ovakvi propusti, jer se odnose na priliku, koja se 
pružila možda jedini ili posljednji put. I milijunski umnožak suza či¬ 
tavog svijeta neće kroz svu vječnost moći oplakati gubitka i nadokna¬ 
diti štete učinjene toga jednoga časa. 

MALOM ISUSU 
Aleksandar Kokić 


NAŠI DAROVI SPASITELJU 
(Razmatranje) 


O, tebi srce darivam, 

Moj Goste željeni, 

I dušu cijelu razkrivam, 
Isuse mileni. 

Da žicu mojem svjetlo daš 
I za nebo me očuvaš. 

Tvoj stanak nađi u meni, 

O cvijete rumeni! 

Ja žarom sav sam raspaljen. 
Kad duh Te zamisli, 

A žalosti se podajem 
Gledeć Te, Svemožni: 

Sred tamne, vlažne štalice 
U krilu ležiš Djevice, 

A ruke nježne studene. 
Nebeski Nevene! 

Sjaj rajskih dvora ostavi, 

U prah se ponizi. 

Da Oca vječno proslavi. 

O divna Ljubavi! 


Pastiri i mudraci poldoniše se djetetu Isusu u Betlehemskoj šta- 
lici. Pokloniše mu se ljudi iz puka, siromasi, kao što je i On bio siro¬ 
mah, ali i ljudi ugledni, bogati znanjem i mudrošću. Darivahu ga i jed¬ 
ni i drugi darovima ljubavi i poštovanja. Pozdraviše ga ponizna ljud¬ 
ska srca, ustreptala radošću i nadom u davno obećano i napokon do¬ 
čekano spasenje. Još nije bio Isus moćan u očima svijeta, a ovi ga 
poklonici dočekaše kao vladara. Još nije pokazao svijetu čudesa svoje 
božanske moći, a oni prepoznadoše u njemu Sina Božjega. Još nije 
poklonio ljudima neiscrpno bogatstvo svoje ljubavi, a ipak ga zavo- 
Iješe i prikloniše se Njemu. U onim danima, kad se rodio na zemlji, 
Isus je maleno, bespomoćno dijete, koje isto tako hrane i zaštićuju u 
obitelji, kao što svi roditelji zaštićuju svoju malu djecu. On je siro¬ 
mašak, koji nema ni sigurnog doma u svijetu. Ali snaga, koja je od¬ 
rasle ljude, bogate iskustvom, dovela pristojnoj štalici: snaga, koja je 
u njihovim srcima probudila ljubav za maloga Isusa, bila je vjera u 
Njega, vjera u Boga. 

Tisuće su godina prošle od Isusova rođenja u Betlehemu, tisuće 
godina otkako svijet znade za Njegova djela i za Njegovu uzvišenu 
nauku, otkako prima neprolazne milosti Njegova života među nama, 
Njegovih patnja i smrti. Veliki Isusov nauk proširio se po svoj zem¬ 
lji, pa koliko je lakše nama, koji Ga poznajemo, pokloniti se pred šta- 
licom, nego što je to bilo onim pastirima i mudracima, koji su samo 
vjerovali u djela, koja će to božansko dijete jednom izvršiti! Koliko 
je razumljivije, uzevši ljudski, da ga mi pozdravljamo; mi, koji Ga 
poznajemo: mi, koji smo po Njegovoj ljubavi stekli pravo na Božje 
praštanje i milosrđe! 

Ipak mnogi, koji doduše prilaze Njegovoj štalici, ipak mu ne do¬ 
nose darove ili Ga darivaju beznačajnim, sitnim poklonima, koji nisu do¬ 
stojni, da se prikažu pred Spasiteljem. Ne donose mu jedino najvred¬ 
nije, što On traži od svakoga svoga stvorenja: svoju živu vjeru i žarku 
ljubav, potpuno svoje srce. 

O, svi mi, makar i najsiromašniji na zemlji, možemo pozdraviti 
Spasitelja ovim najdragocjenijim poklonom. On, najveći u ljubavi tra¬ 
ži da mu se približimo, da prisluhnemo pozivu, koji nam upravlja, da 
pođemo za Njim putem, koji nam je pokazao. 

Sjećajmo se Njegova puta, radujmo se Njegovu dolasku. 

Pripremimo svoje darove Njemu, darove, najveće, najdragocjenije! 

MIR BOŽJI 
O. Cohatisz D. I. 

»Gle, anđeo se Gospodnji javi u snu Josipu govoreći: »Ustani, i 
uzmi dijete i mater njegovu, pa bježi u Egipat i budi ondje, dok ti ne 
kažem ...« (Mt 2, 13). 

I. To je bilo neprijatno premještanje! — U tren oka istrgnut iz 
kruga svojih milih i dragih. Protjeran u daleki strani svijet, u sasvim 
nepoznatu pogansku zemlju, i još tako — neočekivano! 

Što će donijeti budućnost? ... 

Teška je to žrtva, a ipak je sv. Josip prinosi i ide. Polazi mirno, 
radosno, s pouzdanjem u Gospoda Boga. 

Dragi čitatelju, da li si ti kada promatrao sliku — Bijeg u Egi¬ 
pat? ... U pozadini mrkla noć... tmasti oblaci prekrivaju plavetno 
nebo ... posred bure, što vijori, stupa sv. Obitelj bez straha, mrmlja¬ 
nja i jadikovanja, ide bez bojazni — okružena nebeskim sjajem, za¬ 
štićena anđelima Božjim — Božanski mir sred bure zemaljske! — To 
je slika Bogu odane duše! 

Sve čezne za mirom, ali rijetki idu putem, koji dovodi do mira. 
Mir želimo! No, pod mirom razumijevamo: da se oslobodimo svih sup- 
rotivština i da nam se ispune sve naše želje, ne znajući, da se pravi 
mir stiče tek odricanjem od svoje vlastite volje i potpunim preda- 
njem u volju Božju. 

Tek što smo ugledali svijet, več težimo, da nam se ispune sve na¬ 
še želje. Želimo, da nam Gospod tijek našega života iznenada promije¬ 
ni prema našoj voljici. Ne zbude li se tako, kako mi želimo tada se 
ćutimo nesretnima, mrmljamo i prigovaramo, podajemo se potišteno- 
sti i očaju, bivamo nestrpljivi, i konačno — ludo mučimo sami sebe! 
— Naša se volja opire svetoj volji Božjoj. — No, Božja volja ima pre¬ 
moć. — Mir vlada stoga tek onda, ako mi našu sitnu volju podložimo 
volji Svevišnjega. 

Spremno i radosno odmah da izvršimo, što Bog zapovijeda! Križ, 
koji nam pošalje, da obujmimo veselo! Konačno, da želimo samo ono, 
što Bog od nas hoće i traži. To i jedino to — put je unutarnjem miru! 

II. Nema mira bez borbe, pa ni onog unutarnjeg! 

Osujeti li Gospod naše planove, eno već se diže naš oholi ja, a u 
nama se sve buni. Zar da šutimo, podlegnemo? A kako je ipak od velike 
važnosti, da već u prvoj opreci volju svoju podložimo svetoj volji Bož¬ 
joj. Što se često puta čuje u ovakvim zgodama: »To ja ne mogu pod¬ 
nijeti!« — ili: »Svršeno je!« »Ne, ja to neču moči izdržati!« — Buni¬ 
mo se, očajavamo, malodušni smo, — i u prvoj smo borbi podlegli, iz¬ 
gubili smo pobjedu nad samim sobom. Pa i sv. je Josip mogao posve 
lagano nešto osjetiti od ovih skroz čovječjih čuvstava i nagnuća. Jer, 
kako je samo pred njime lebdila strašna slika njihove budućnosti? Ali 
snagom svoje odlučne volje raspršio je sve te teške i sumorne misli. 
»Bog tako hoče« — i on ustane, uzima dijete i mater njegovu i bježi 
u Egipat. Pa ipak je išlo! 

Što li nije sve postigao ovom brzom predanošću u volju Božju? 
Gdjekoji put odabere Gospod koju dušu za uzvišene ciljeve, a ona svo¬ 
jim opiranjem protepe svoju sreću. Bog joj priprema krunu mučenič¬ 
ku, a ona se tuži: »Kako je Bog nepravedan!« ... 

O, kada bi mi svi usvojili ovu brzu predanost u volju Božju — 
tada bi nam bio i najteži križ lagan, svako trpljenje utješno, jer bi u 
tom nazrijevali očitu skrb Oca Nebeskoga. Strašan vihor okružuje sv. 
Obitelj, smrt vreba na nju sa svih strana i zakutaka, pa ipak ona ide 
dubokim zadovoljstvom i najvećim mirom u Egipat, pod zaštitom bo¬ 
žanske Providnosti i svete volje Božje. To je mir koji Bog daje onima, 
koji se u svemu podlože svetoj volji Njegovoj. Bure i oluje mogu svije¬ 
tom da zavladaju, bregovi i gore mogu se uzgibati — oni se ne boje, 
jer ih čuva Bog. 

BOŽIČNI MIR — MIR PRAVDE I LJUBAVI 

Nije, sigurno, ideja božičnog, kršćanskog mira, — u svom najši¬ 
rem i najdubljem značenju, — identična s nastojanjima oko politič¬ 
kog mira, osobito onoga međunarodnog i međudržavnog. 

Taj, politički, mir nije uopće ni ono najbitnije i najdublje, ni ono 
na j karakteristični je u ideji kršćanskog mira. On je više samo, s jedne 
strane konsekvencija, a s druge simpton Božjeg mira. 

Politički je mir vanjski mir; on formalno nije u dušama, nego je 
u socijalnim odnosima. A temelji su svega socijalnog reda uvijek unu¬ 
tarnji. Soacijalne odnose reguliraju moralni principi; a ti su nužno, 
po svojoj naravi, duhovne prirode; mišljenja su, ideje, uvjerenja stvar 
duše. I političko-socijalni mir mora dakle biti plod mira i mirotvor¬ 
stva u dušama. 

Tako i jest. U miru s drugima može živjeti samo čovjek, koji je 
iznutra harmoniziran i smiren; u kojemu su afekti, — osobito oni se¬ 
bičnosti, srdžbe i silovitosti, — obuzdani višim zakonom dobra, obzirom 
na druge, interesima duha. Preduvjet je vanjskom miru plemenitost, 
idealizam, ljubav, razbor u dušama. Valja najprije u sebi ispravno ri¬ 
ješiti problem života i društva, da ga onda možeš rješavati i u vanj¬ 
skim činima; i u socijalnim odnosima. 

A taj opet nutarnji mir, ako hoće da bude logičan, stalan i objek¬ 
tivno utemeljen, mora imati oslon u nečemu nadljudskom, nužnom, ap¬ 
solutnom. Ako nema Boga, čovjek je sam sebi zakon, i zlo je onda isto 
tako logično kao i dobro. Ljubav, plemenitost, idealizam stanuju, do¬ 
sljedno i tvrdo, samo u duši, koja je spoznala svoju ovisnost o Najvišem 
Biću i svoje obveze prema njemu, pa mu se predala i srcem i životom. 
Temelj je svakom drugom miru mir s Bogom; predanje Bogu; sjedi- 
iijGnje s njim po vjeri, nadi i milosnoj ljubavi. 

U tom, nutarnjem, božanskom, miru, koji je dioništvo na vječnom 
miru Božjem, kulminira ideja kršćanskog i božičnog mira. Taj je mir 
najviši dar Neba čovječanstvu. On je veliko, anđeosko, navještenje 
božično. To je Kristov »mir« sa posljednje večere, »kojega svijet ne 
može dati« (Iv. 14, 27.). To je Pavlov »pax Christi«, »mir Kristov, što 
nadilazi svaki osjećaj«, iz poslanice Filipljanima (4,7). 


Međutim, kad se u svjetskoj javnosti, danas i oduvijek, raspravlja 
i govori o miru, redovito se ipak misli na politički i internacionalni 
mir. Ljudi ne filozofiraju; njih interesira najviše ono, što se tiče nji¬ 
hove kože, glave i želuca. 

A s te strane ne treba puno ni iskustva ni pameti, da uvidimo, 
kako je politički mir veliko socijalno dobro; preduvjet i materijalnom 
blagostanju i svim sređenim kulturnim i socijalnim odnosima. Gdje 
stradaju ljudski životi, gdje se razaraju, uz moralna, i materijalna do¬ 
bra, gdje se gladuje i boluje tu nema sreće. Ni one najobičnije. A u 
ratu se to sve događa. I zato je rat velika nesreća. A mir je dobro. 

Tkogod je pokušao da dira u tu najelementarniju tezu ljudske ži¬ 
votne filozofije, ljudi su ga ostavili. Glorifikatori rata u principu bili 
su uvijek mrženi; jednako od mislilaca, kao i od masa. Svi su narodi 
u tom složni. Nitko, tko je htio da vlada, nije smio rata proglasiti svo¬ 
jim najvišim idealom; — najviše da ga je branio kao nužno zlo. »Tko 
bi rat htio radi rata«, »bio bi barbarin«. I bi! 

Mir je i u današnjoj svjetskoj konflagraciji cilj sviju. Sviju bez 
razlike. Sto rat dulje traje, to su ga svi sitiji, i to se sve jače, na svim 
stranama , osjeća žudnja za mirom. Ratne strahote, — osobito one, 
koje svi osjećaju, — najbolji su propovjednik ideala mira. 

Razumije se, da su kršćanstvo i katolička Crkva prvi na tom mi¬ 
rovnom poslu. Da se svi odreknu mirovnog ideala. Crkva neće i ne 
može. Zanijekala bi mironosno i mirotvorno Evanđelje, »blagu vijest 
mira« (Mt 10, 12. 13). Odrekla bi se svoga Učitelja, koji »niije došao«, 
da ubija živote, nego da ih spasi« (Lk 9, 56) i koji je među temelj¬ 
ne zakone svoga kraljevstva stavio i onaj mroljubivi: »Blago miroljubi¬ 
vima, jer će se nazvati sinovima Božjim« (Mt 5, 9). Iznevjerila bi se 
očima vjere; svojoj tradiciji od početka; molitvama svoje Mise i svoga 
kulta. Prestala bi biti vjesnica Kristova božičnog mirozova: »I na zem¬ 
lji mir ljudima« (Lk 2, 14). 

U svakom ratu Crkva uzda ratne strasti i utire puteve miru i spo¬ 
razumu. Gleda uvijek spriječiti rat, a ako je rat izbio, gleda ga što više 
lokalizirati, što prije stišati i dokončati. Uvijek s višeg, općečovječan- 
skog gledišta uvijek zadržavajući striktnu neutralnost i dobrohotnost 
prema zaraćenim strankama; uvijek s dubokim osjećajem za objektiv¬ 
nost, pravdu i više općeljudske interese. Mirovna arbitraža postala je 
kroz povijest kao nekim privilegijem Crkve, a osobita-papa. U njihovu 
objektivnost i dobronamjernost nitko se, — barem otkako više pape 
nisu državne poglavice, ■—■ nije usudio ozbiljno posumnjati. Njihova 
je mirotvornost izvan diskusije. 

I današnji rat u svijetu morat će dovesti do mira, osim da je čov¬ 
ječanstvo samo sebe osudilo na propast i odredilo, da počini samouboj¬ 
stvo, Mir će doći, kakav, takav. 

Želja je i zahtjev Crkve i kršćanstva, da to bude pravi mir. A pra¬ 
vi je mir za nas kršćane samo božični mir; mir pravde i ljubavi. 

Kako se god rat svršio i tkogod pobijedio, mir, koji dođe iza ra¬ 
ta, mora biti pravedan. On ne smije nikoga previše ni poniziti ni po¬ 
ništiti. Svi narodi imaju pravo na mjesto pod suncem i na život do¬ 
stojan čovjeka. Tko im otme to pravo, tko ih učini robljem, povrije¬ 
dio je najdublje etičke zakone; došao je u koliziju s instiktivnim ljud¬ 
skim osječajem, ali i sa učenjem svih religija. Strast je u njemu pre¬ 
vladala razum. A to uvijek izaziva Božju kaznu. I to je uvijek luđačka 
igra s vatrom. Narodi mogu biti poniženi i obespravljeni, ali ne mogu 
biti rmišteni. Ako nisu dosta jaki, da pobijede svoje ugnjetavače, 
uvijek su toliko jaki, da se bune i da ruše. Nezadovoljstvo, osječaj ne¬ 
pravde zapostavljenosti, uzročnici su neprestanih potresa i revolucije. 
A gdje je potres i revolucija, — revolucija u permanenciji, — tu ne 
/ može biti ni sreće, ni reda, ni napretka. Na pomolu su uvijek novi ra¬ 
tovi, nove mržnje, nove odmazde, a iza njih kaos i anarhija. 

Ako nećemo, da se povijest ponovi, novi mir mora biti pravedan. 
Pravedan i prema pobijeđenom protivniku. 

Kako se god rat svršio i tkogod pobijedio, mir, koji dođe iza rata, 
mora biti ljudski; mora biti zadahnut štovanjem i ljubavlju k čovje¬ 
ku. I k čovjeku i k narodu, kao skupu ljudi. 

Mržnja je uvijek strast, životinjstvo i krvništvo. Tko se dade vo¬ 
diti mržnjom, rušit će, a neće graditi. Izazvat će protustrast, izazvat će 
osvetu. Oni, koje on mrzi, njega će mrziti. I kvarit će štogod on na¬ 
pravi. Opet slijepo, opet divlje, opet neljudski i krvnički. Na bazi mrž¬ 
nje ne može nikad biti mira; a ne može biti ni jedinstva ni suradnje. 
Elemenat je mržnje borba i uništavanje. Gdje je mržnja, tu je uvijek 
rat, nikad mir. 

Tko hoće da nam dođe mir, stalan mir, ne smije ni mrziti ni pro¬ 
povijedati mržnje. 

Ima to svoju i vrlo praktičnu stranu. Ni za vrijeme rata ne smije 
u nama onijemiti osjećaj jedne više dobrohotnosti i prema protivniku. 
On mora biti tretiran kao čovjek i brat; pa makar i kao zao čovjek, i 
nepravedan brat. Sutra će nam ipak morati biti suradnik i saveznik, 
ako uopće hoćemo i želimo mir. Ne smijemo ni prema protivniku upa¬ 
dati ni u ekstremizam ni u objektivnost i afekat. Valja i na tragiku 
rata gledati s višega; i u ratu valja poglede upirati u budućnost. Do¬ 
voljno je, da mrzimo zlo, ako ga ima na narodima; same narode ne 
smijemo mrziti. Cilj nam mora biti da i njih oslobodimo za dobro i za 
pravdu. 

Svakako, za nas je, krščane-katolike, ovo oboje aksion. Tko mrzi i 
tko čini nepravdu, nije kršćanin. Kršćanstvo bez ljubavi, — i u ratu, 

— nije ni Kristovo ni božično kršćanstvo. 

I o Božiću naša će prv^a molitva biti molitva za mir. Ali ne za mir 
pobjedničkog i osvetničkog diktata, nego za božični mir — mir prav¬ 
de i ljubavi! 

Dr. Ins. 

PRED JASLICAMA 
O. Cohausz. D.I. 

... »a Marija je čuvala sve ove događaje i razmi¬ 
šljala o njima u srcu svome« ... (Lk 2, 19) 

1; Nježne li slike: Marija kleči te moli pred jaslicama! — Duboka 
je tišina okružuje, tek se tihano pjev anđeoskih korova razliježe staji- 
com. Ona nepomično kleči i promatra Novorođenca. — O, da — ovo 
joj Dijete ima mnogo da reče. — Zašto postaje Bog djetetom? 

»Ne^ bojte se!« glasila je Njegova prva riječ. »Ta ništa nije bilo 
tako nužno, kao da nam BOG opet oživi i ojača naše pouzdanje.« (Sv. 
Augustin). Jest, nekoć je čovjek — kao dobro dijete sa svojim ocem — 
pouzdano općio s Bogom svojim. No, nakon nesretnog grijeha posta 
on plah — poput djeteta, kad se ga ulovi na zlu djelu — sakrivajući se 
u šikarje. I usprkos svega osvjedočenja o beskrajnome milosrđu Bož¬ 
jem, čovjek je ipak ostao plah i malodušan. Bog zato šalje proroka s 
nalogom: »Tješite moj puk«. — Ali — strah se preduboko uvriježio. 
Tada se odluči najuzvišeniji, da dade dokaz svoje nadmoći i dobrote 
i on dođe Sam, a da iščezne svaki uzrok strahu — odloži sav svoj sjaj 
i veličanstvo i dolazi na svijet kao — maleno dijete. — Tko da se još 
sada boji i da drhće. — 

Znaj: »Bog je samo zlim strah i trepet, dok onima, koji su dobre 
volje. On je dobrostiv Otac i pouzdani prijatelj.« — »Bog je ljubav« 
— i Njegova je jedina želja, da bude od nas ljubljen. Zato — ostavi se 
svakog malodušja i pouzdanjem se poput djeteta privini Ocu Nebesko¬ 
me. Ta zato je postao djetetom. Neka ti bude duhovni život mio i drag, 
a ne muka duhu tvome. — 

2. »Ne uzvisujte se«. Drugi je dio Njegove nijeme propovijedi. — 
»Uzvisivanje samih sebe« dovelo je već i prve ljude u raju do pada. 
Pa jer se čovjek tako uzvisio. Bog se zato duboko ponizio. Čovjek vje¬ 
ša na veliko zvono sve svoje darove, hvali i nadima se talentima, kao 
da ih nije primio od Boga. Gizda se svojim bogatstvom i akademskom 
naobrazbom, uobražen je i oholi se na svoje podrijetlo. — Nijednu od 
odlika, koje posjeduje, ne prekriva plaštem poniznosti, — ne, ne smije 
ništa ostati svijetu sakriveno. Što više, da se pred ljudima što većim 
prikaže, laže, hini i — pretvara se. Sin pak Božji — sakriva svu svoju 
veličinu i sav svoj sjaj pod obličjem nejakog i malenog djeteta i za- 

klanja se u priprostu stajicu. Kasnije doduše ulazi svečano u Jeruza¬ 
lem, no tek samo zato, da zasvjedoči svoje više poslanje. U Betlehe¬ 
mu dolazi do izražaja više Njegova osoba, poradi toga je u Betlehemu 
tako skrovit. Kada se radi o našem zvaničnom djelovanju, prikrivanje 
talenata bilo bi neumjesno. Tu nam dovikuje Gospod: 

»Tako neka svijetli svjetlost vaša pred ljudima, — ne zato da im 
se svidite, — već da vide dobra djela vaša i slave Oca vašega, koji je na 
nebesima« (Mt 5—16). 

Gdje se naprotiv radi samo o vlastitom »Ja«, tu traži Spasiteljev 
duh samozataju i ponizno prekrivanje darova, koje nam je dao. Kako 
mi radimo? ... Da li se ponizujemo poput djeteta Betlehemskog, ili 
nenadimamo li se poput Lucifera, govoreći: »Do zvijezda hoću da se 
vinem, i uz Svevišnjega svoj ču prijesto uzdignuti«? 

Čovjek stavlja na svoju umišljenu veličinu velike zahtjeve. Zahti¬ 
jeva, da ga se s poštovanjem susreće, da se uvažuje uspjeh u njegovim 
poduzećima, pa ne bude li sve po njegovoj volji, dobaci li mu možda 
tkogod prekornu riječ, umišlja li si, da je zapostavljen, tada se uspla- 
hiri, tuži i mrmori na Boga, žali se na ljude. 

Kako je naprotiv čedno dijete Betlehemsko! Moglo bi ono da za¬ 
htijeva, da se cio svijet što bolje pripravi za Njegov dolazak, da pripre¬ 
mi ponajljepše darove. Pa ipak, kako je zapostavljeno i odbijeno od 
svih vratiju! Ta ono je posvema zadovoljno, zadovoljno s nekoliko pe- 
lenica, oštrom slamicom, priprostom štalicom, bezobzirnim pstupanjem. 

Kako je dirljiva ova čednost kraj takve veličine i položaja. A kako 
je upravo ogavno nadimanje radi možda sitnih darova i neznatnih za¬ 
sluga. Nismo li mi svi više manje takvi...? 

Ne mrmljamo li radi potcjenjivanja, ne tužimo li se osobito, kad 
nemamo uspjeha u zvanju, kad ne napredujemo u duhovnom životu, 
kad smo suhi u vrijeme molitve? ... A što možemo da zahtijevamo ...? 
Nismo li mi od iskona siromasi, a po grijehu dužnici i grješnici, pa 
se još usuđujemo na Boga stavljati zahtjeve? Već samo zato bi morali 
biti uvijek Bogu zahvalni, što nas milost Božja čuva od smrtnog gri¬ 
jeha. 

Oholi čovjek zabacuje u svojoj samodopadnosti svako vodstvo i 
svaku podređenost. Prije vremena zahtijeva punoljetnost, sve želi sam 
da iskuša, o svem hoće sam da se osvjedoči, o svem da se sam uvjeri. 
Zato prezire vodstvo crkvenih vlasti, protivi se nadzoru roditelja, on 
zna sve najbolje, o svem hoće sam da sudi. Međutim, dok se čovjek 
tako velikim gradi. Bog se snizuje do malenog djeteta, dopušta da mu 
drugi određuju, ponizno se podvrgava onom, što mu drugi nalažu. 

Ne nađe li se možda gdjekoja i među mlađim učiteljicama, kojoj 
ne imponira više ničiji autoritet?! . .. Njena se oholost i taština pro¬ 
tivi poniznom podvrgavanju u vjerskim pitanjima. Nijedan im dokaz 
nije autentičan, nijedan im crkveni učitelj nije dosta naobražen, nijedan 

dorastao njihovoj duševnoj zrelosti, da bi pred njim branio i dokazi¬ 
vao vjerske istine. Lutajući tamom, traže u svojoj samovolji izvanred¬ 
ne puteve i naziranja, a da se pred svijetom pokažu »velikima«. 

Kako je daleko ovaj duh od Božanskog! 

Vječni i neizmjerni — mudri Bog — nejako, ponizno dijete, a og¬ 
raničen Čovjek, jednostavno stvorenje — samodopadni, umišljeni idol! 

»Ne budete li kao djeca, nećete unići u kraljevstvo nebesko!« 
(Mt 18—3). 

To nam dovikuju jaslice! 


KRAJ BOŽIČNOG BORA 
Spjevala Đurđica Vasić 

Opet si nas sakupio, zden bore, 

Ispod svojih grana, gdje svjećice gore. 

Reci, kakvu imaš ti čarobnu moć. 

Da na Badnjak svatko k tebi ždi đoć? 

Ti otajstva Božjega si znamen 
Malo raja donosiš na zemlju. 

Malo snijega na taj tvrđi kamen. 

Tračak nade uz vruću želju. 

Da se srca u ljubavi nađu. 

Zaborave svaki jad i svađu. 

Mir nek sada zemljom svom zavlada. 
Svatko nek u srce pogled svrati. 

Što sam si želi, drugom nek ne krati. 

To za Božić najljepši je darak. 

To najbolji sabirni je arak. 

Pa će svima svatiut Božić pravi. 

Dao Bog, da ostanemo zdravi! 


KROZ TIŠINU STOLJEĆA ODZVANJALA JE PJESMA LJUBAVI 

Vjera je u čovječantroi stvarnost. Između ove tužne zemlje i blista¬ 
vog neba ima most koji povezuje Boga i čovjeka. Po njemu Bog sila¬ 
zi a čovjek se uspinje — kako se ne sretnu?! 

Susret Boga i čovjeka toliko je naravan da je ne samo metafizič¬ 
ki i znanstveno moguč, več je i apsolutno nužan. Bez nj^ga bi tovje- 
čanstvo bilo nesavršeno, jadno: pojedinac bez svoje veličine, obitelj 
bez ljubavi, društvo bez stalnosti i mira, život bez nebeskih horizona¬ 
ta. Vjera je ne samo temelj i smisao svijeta: sam Bog je htio da bude 
ujedno i uzvišenost i čar čovječanstva. 

Kako opisati onaj prvi vjerski i djevičanski momenat na zemlji u 
koji se čovjek dolazeči na svijet, ujedno rodio da se klanja, da zahva¬ 
ljuje, da ljubi? 

Vjera je ljudsko iznašašče? Ne! Inicijativa je došla s Božje strane. 
Tvorac tako božanskoga djela mogao je biti samo Bog: »Promatraj — 
rekao je — ovu zemlju, ova nebesa. Sve sam stvorio za tebe. Budi kralj 
svih mojih djela. Služi se svime, no stabla saznanja dobra i zla ne di¬ 
raj jer češ inače umrijeti!« 

Tako nam Sv. Pismo opisuje prvi susret Boga i čovjeka. Bog go¬ 
vori prvi. To je riječ dara i zapovijedi. Dara, jer je Bog Otac, zapo¬ 
vijedi, jer je i Gospodar. I kako je čovjek primio od Boga kao Oca sve, 
bit če mu zahvalan; budući da mu je i Gospodar, bit će mu podložan. 

Eto početka religije i njezine prvotne forme. Veliku epopeju sjedi¬ 
njenja Boga i čovjeka započinje riječ. Ne čudim se tome. Riječ je nešto 
uzvišeno, božansko: na svojim lakim krilima nosi moj dtih i prelijeva 
ga u duh moga prijatelja; izlazi zatim iz njegova srca da mi isto uz¬ 
vrati, U času intimnog razgovora riječ sjedinjuje naša srca. Tu je pot¬ 
rebu osjetio Adam kada se rodio na život, to isto osjeća čovječanstvo 
kroz stoljeća i vapi: Govori, Gospodine, govori! Nije mu dostatno ča¬ 
robno plavo nebo, več želi da se otvori i da čuje riječ Onoga koji tamo 
kraljuje i koji je vječna čežnja njegova srca. 

Ni sam istočni grijeh nije mogao u ljudskom srcu ugušiti potrebu 
da govori Bogu i da ga sasluša, ni Boga da nau se ne prikloni i da rnu 
ne odgovori. Kroz svu povijest javljaju se pojedinci preko kojih čovje¬ 
čanstvo govori Bogu i Bog čovječanstvu. Poslije Adama Noa, poslije 
Noe Abraham, poslije Abrahama Mojsije i proroci.. . Dijalog je to koji 


neće više nikada prestati. Zemlja upire svoj pogled prema nebu i vapi: 
Govori! Nebo se otvara i kazuje: Slušajte! Nije to ništa drugo nego 
veličanstvena reprodukcija onoga što se dan i noć zbiva u dubini ljud¬ 
ske duše: ne samo potreba za Bogom, već i stvaran razgovor s Njime. 
Dvije su to riječi koje Bog i čovjek neprestance izmjenjuju: kao u sve¬ 
tom uskršnjem razgovoru Bog kazuje duši: »Marija!«, a duša odgovara: 
»Učitelju!« 

Ne, vjera nije iznašašče ljudsko. Čovjek ne razgovara s utvarom, 
niti je ikada utvara progovorila čovjeku! Vjera je velika stvarnost raz¬ 
govora između dva biča koja postoje i koja se ljube. Sve do one stvar¬ 
nosti koja će jednoga dana nadvisiti svaku čežnju i pojmovanje ljud¬ 
sko: kada će, naime, sama Riječ, druga Božanska Osoba, sići među 
ljude, tako da će čovjek moči ustvrditi: »I Riječ je tijelom postala i 
prebivala među nama. I vidjesmo slavu njegovu kao slavu Jedinoro- 
đenoga od Oca, puna milosti i istine!« 

Odnos između Boga i čovjeka nije se mogao zaustaviti samo na 
intimnom — koliko god uzvišenom — razgovoru između zemlje i da¬ 
lekog neba. 

Makar riječ sjedinjuje srca, ipak se njome nije zadovoljio ni Bog 
ni čovjek. Bila je ona tek prvi korak koji je prethodio drugome. Slat¬ 
ka je riječ! No tko se ikada zadovoljio jedino riječima? Samo povezana 
s prisutnošču stvara savršenu sreću. Zato je od početka bilo u Božjem 
planu da siđe i stanuje među nama. S druge strane, sve je veća tež¬ 
nja počela uznemirivati svijest čovječanstva: potreba da sam Bog siđe 
i bude među ljudima. Bog kojega bi promatralo svojim očima i doti¬ 
calo svojim rukama. 

Takvu težnju ili potrebu svoga srca mogu, svakako, u istom srcu 
ljudi ugušiti. No kada zaborave na stvorenja i stvorenja na njih, kada 
zamrze na zemlju a oči im se počnu prirodno i nužno okretati prema 
nebu, tada i tamo traže ruke u koje če položiti svoje ruke, noge u ko¬ 
je će utisnuti svoje poljupce, srce kome će predati svoje srce i biče 
premilo i predobro koje če obuhvatiti svojim zagrljajem. 

Ne poznavajući pravoga Boga, čovjek, koji nije mogao biti bez 
iijega, stvarao je sebi bogove iz zemlje, izvlačio ih iz mora, u zlatu i 
bjelokosti činio ih prisutnima na Olimpu. Da toliko ne zabludi i izabrani 
narod, sam Bog htio mu je biti prisutan bar na neki način u Kovče¬ 
gu zavjetnom. No uzalud su Fidija i Praksitel oživljavali mramor, pre¬ 
malo se starozavjetni Božji narod tješio riječima: »Ima li naroda ko¬ 
me su bogovi tako blizu kao što je blizu nama Bog naš?!« Nužno je 
bilo da Bog siđe i boravi među nama, pun milosti i istine. 

I konačno siđe. Jednoga dana, u središtu svijeta i u punini vre¬ 
mena, Riječ je tijelom postala i prebivala među nama — tako stvarno 
da je sv. Ivan mogao uskliknuti: »Vidjesmo ga i svojim rukama doti¬ 
casmo, svoje umorno biće položismo u zanosu, na njegovo Božansko 
Srce!« 

Tko bi mogao opjevati susret čovječanstva sa Sinom Božjim? Oso¬ 
bito one tri godine u koje je puštao djeeu da sjedaju na njegova ko¬ 
ljena, grešnike da mu svojim suzama peru noge i otiru ih vlastitom 
kosom, čistima da polažu svoju glavu na njegova prsa? 

I kao da sve to nije dostajalo, jednoga dana, u želji da se pot¬ 
puno preda čovječanstvu, uzađe na Kalvariju, na križ, u slavi ljepote 
i dobrote o kakvoj nije nikada nitko mogao ni sanjati. Sačini je, na¬ 
ime, i oblikova bol, ljubav. Bog. 

Dok je tako umirao — čovječanstvo ga je upoznalo i uzvratilo mu 
ljubavlju: »Kad budem uzdignut na križ, sve ču privući k sebi.« Zato 
je, bolju svladano, njegov križ zagrlio u Mariji; grijehom skršeno, nje¬ 
govih se rana uhvatilo u Magdaleni; ljubavlju pobijeđeno, svoje oči u 
njegovu tmjem okrunjenu glavu uprlo u Ivanu; odano mu, s pijete¬ 
tom skinulo ga s križa i s tisuću poljubaca prekrilo ga prije nep sto 
ga je položilo u grob — iza kojeg je već naziralo zoru njegova uskrsnu¬ 
ća i slavu njegova uzašašća. Povijest neće nikada moći iz svojih strani¬ 
ca izbrisati ime Sina Božjega, a čovječanstvo nikada više zaboraviti da 
je i On hodao ovom suznom dolinom i svoj život darovao, pribijen na 
križ, za njegovo spasenje. 

Jesu li se Bog i čovjek mogli približiti, sjediniti i ljubiti više? 

Zvonimir Zlodi 

BOŽIČNO PISMO 

Dragi čitatelji! Ponovno nam se vratio blagdan Božića, svakako je¬ 
dan od najljepših blagdana naše vjere. Možda čak najtopliji. U nj du¬ 
boko zahvaćamo srcem, osjećajima, iskrenom radošću. Bor, jaslice, 
Dijete u njima, anđeli, pastiri, pjesme. Sve to uzbuđuje našu emocio¬ 
nalnu sferu i stvara u duši ugođaj što ga samo Božić može da stvori. 

U redu. Naša je narav satkana od različne potke. Svaka žica mora 
doći do izražaja kao i svi tonovi u bogatoj muzičkoj skladbi. Ali... da 
ne bi to bila valuta bez pokrića, lijep san bez uzbuđenja, umjetno cvi¬ 
jeće bez života. Dopustite mi, da Vas podsjetim: 

1. — Božić je tajna, božanska i neizreciva tajna. To je utjelovlje¬ 
nje Sina Božjega. Što smo rekli? Biblija za tu tajnu ima jednu riječ: 
Emanuel, a to znači Bog među nama. Tako stvarno rođen kao što je 
rođeno svako dijete. Prisutan, kao što je svatko od nas prisutan živo¬ 
tom, plačem, glađu, osmijehom. Neizmjerni, vječni — postao je čov¬ 
jek, jedan od nas, član našeg roda, našega društva, naše sudbine. 

Kažemo: Bog je pohodio svoj narod. Malo je rečeno. Nije ga po¬ 
hodio kao prijatelj koji dođe vidjeti prijatelja pa ode, uronjen u svoje 
brige, zauzet svojim poslovima. On je došao da više nikada ne ode, 
da uopće ne misli na se, da sebe oduzme sebi a dade se na raspolaga¬ 
nje svima i u svemu. Da od nas uzme samo naše jade, a nama osigura 
svoju božansku sreću. Bog nam je darovan — to je riječ! I s njim sve, 
jer sve što jest, sve je Njegovo. On je postao duša čovječanstva, srce 
ljudstva. Bog u ljudskom liku! 

Tajna dakako, tajna, ali stvarnost veća od svake stvarnosti. S njim 
se u svijet ucijepila i istina, i dobrota, i ljubav, sve božanske vredno¬ 
te koje presijecaju vrijeme i prostor i rone u dubine vječnosti. Od svih 
čuda ovo je najveće. Od svih radosti ovo je najveća. Bog među na¬ 
ma . .. 

Poklonimo se! 

Da samo to! Ali za to treba oživjeti vjeru, jer samo vjerom dobiva 
se ono što je donio. A donio je sve, ono što pokušavam obuhvatiti an- 
eoskim rječnikom: »Mir ljudima dobre volje«. Mir znači blaženstvo, 
jer će ljudsko srce tek tada biti mirno kad postane blaženo. Ne prije. 

Kad ie došao, kad je tu, treba se sresti s Njim. U tom trenutku On će 
se roditi i u našoj duši. To se neće dogoditi promatranjem božične idi¬ 
le. Nego? 

2 _ U poklonu i molitvi. Kao pastiri i mudraci. Jedne su doveli 
anđeli, druge čudesna zvijezda. I svaki od nas ima svoju zvijezdu koja 
nas nezabludivo vodi Spasitelju, ima anđela koji priopćuje vijest. To je 
svijest i savjest. Prvu treba pustiti da svijetli, drugu treba cuti. U du¬ 
bini svačijeg srca postoji iskra koja je živa, glas koji nije posve utih¬ 
nuo. Saberimo se, da ga čujemo. Prepoznat ćemo u njemu poziv anđe¬ 
la: »Danas vam se rodio Krist Gospodin ...« 

Za to ne treba filozofirati, ne treba apstraktnih pojmova. Naš Bog 
iest biblijski Bog, Bog stvarni koji zadire u život i sudbinu pojedinca i 
naroda, uvijek prisutan među nama kao jedan od nas, koji s^ nama ga¬ 
zi naše bare, ostajući uvijek čudesno čist. S nama dijeli naše radosti, 
ostajuči trajno neporočan. Nesavladiv, i kad je ponižen. Ponizan, ma 
koliko bio uzvišen. On je prisutan u našem smijehu i u našoj suzi, u 
slavi i s trnovom krunom na glavi. 

Božič — to je svijest o prisutnom Bogočovjeku kojega volimo. Po¬ 
klonimo se! 

MUDRACI NAŠIH DANA I BETLEHEM 
Fra Augustin Kristić 

Kada se izvrši najveća tajna: »I Riječ postade tijelom!« tada Nebo 
posla svoje anđele, da pjevaju slavu Boga Svevišnjega i mir ljudima 
dobre volje, a Zemlja odabra svoje poslanstvo: pastire i mudrace, da 
se oni u ime Zemlje poklone — Bogu — Čovjeku! 

I kada je trebalo da se betlehemsko veselje zamijeni sa kalvarij- 
skom patnjom i smrću, onda Bog — Čovjek ostavi na Zadnjoj Veče¬ 
ri svoje zamjenike: »To činite na moj spomen!« — svećenike. A prije 
nego što pođe u slavu Oca svojega, dade svojim nasljednicima vlast: 
»Primite Duha Svetoga kojima oprostite grijehe, oprostit će im se; a 
kojima zadržite, zadržat će se!« (Iv 20, 22—23). Nakon toga sv. Pavao 
piše svojim Židovima, koji dobro znaju čudno i velebno njegovo ob¬ 
raćenje, i opisuje ustanovu svećenika — u prototipu Nadsvećenika Kri¬ 
sta: »Jer svaki veliki svećenik, koji se od ljudi uzima, za ljude se po¬ 
stavlja na službu Bogu, da prinosi darove i žrtve za grijehe, koji može 
biti blag prema onima, koji ne znaju i lutaju, jer je i on podvržen sla¬ 
bosti i zato je dužan kako za grijehe naroda, tako i za svoje prinositi 
žrtvu« (Hebr 5, 1—3). 

Svećenik i čovjek, jer je između ljudi uzet po milosti Boga za sve¬ 
ćenika, i svećenik i ljudi Kristove nauke, radi kojih je uzet, slave u za¬ 
jednici: i betlehemsko veselje i golgotsku žrtvu na oltaru kod sv. Mi¬ 
se! Zašto baš ovom zgodom slave i veselja u Betlehemu vrlo je zgod¬ 
no malo promisliti: svećenik i čovjek! 

Svećenik je čovjek, te podvržen slaboćama kao i svi ljudi. Ali zato 
svećenik ima i posebnu milost, po sv. redu, da lakše svlada slaboće 
paloga čovjeka po praocu Adamu, a još više ima kao čovjek i razumi¬ 
jevanja, da zagrli sve ljude i da u duhu Presvetoga Srca Isusova reče: 
»Dođite svi k meni, koji ste umorni i opterečeni!« Jest, svečenik zna 
za tegobe običnoga pastira i radnika, a zna i za umornost mudraca — 
inteligencije, pa zato svečenik zajednički prinosi molitve i darove u sv. 
Misi u novi Betlehem za sve podjednako! Radi toga neće biti opravda¬ 
ni »mudraci« naših dana, koji bježe od svećenika (neki bježe, jer im 
svećenik nije »stručnjak« u kojoj znanosti, a drugi bježe, jer jedno¬ 
stavno misle, da je svećenik »ustanova« za priproste pastire!) pak i 
»pastire« (narod) odvraćaju od svećenika, te neće da zajednički i sa 
svećenikom i sa narodom prinesu »svoj dar na oltar«. Inteligencija tra- 

ži svojim mozgom i načinom »dobru volju i mir ljudima«, a uzdržaje 
se da zajednički poradi iz »novoga Betlehema« — iz krila Crkve, kod 
zajedničke sv. Mise i sv. ispovijedi itd. — sa svećenikom, da dobra vo¬ 
lja i pravi mir zavlada među ljudima. Treba da svaka kategorija inte¬ 
ligencije zna, da su istom onda mudraci od istoka odvedeni drugim pu¬ 
tem kući (a sigurno i boljim i ljepšim!), kada su svoje koljeno prilegli 
i svoje darove znanja i umijeća prikazali u Betlehemu! 

Herod i jeruzalemska inteligencija stvorili su protivnu odluku od 
»mudraca sa istoka« i nastao je — pokolj najnevinijih! »Pastiri« su se 
poklonili i prinijeli svoje darove; nisu otezali, nego su na poziv an¬ 
đela otišli i — našli Dijete! Pa i Herod je sa svojom inteligencijom čuo 
iz usta samih »mudraca sa istoka« za »Čudnovatu zvijezdu«, koja vodi 
u Betlehem, ali su ih oni i sa sumnjom i sa zlobom oholosti poslali »ne¬ 
ka vide, pa im onda jave«, ali tek u Betlehemu postaše oni mudri Mu¬ 
draci i odoše »drugim putem«, a »Tajna Betlehema« — pobježe u Egi¬ 
pat! 

Ovih dana Božića, ovih dana djetinjega veselja za sve; velike i male, 
treba mnogi od inteligencije da promisli: je li treba da Isus sa svo¬ 
jom Crkvom i svećenicima i narodom čeka — da pomru (kao što Herod 
i njegovi savjetnici pomriješe), pak da se vrati među narode i da po¬ 
novno donese »mir ljudima dobre volje!?« 

Krist je došao na svijet radi čovjeka, uzeo je čovjeka za učenika i 
apostola, te ga sa vlašću postavio u »novi Betlehem« — Crkvu, te i pa¬ 
stiri (narodi) i »mudraci« (inteligencija) imaju pridonijeti svoje darove 
u skromnosti Pastira i poniznosti Mudraca, pa da opet Zemlja uzmog¬ 
ne čuti pijev i blaženost mira s Neba! 

POKLON MUDRACA 
(Mt 2, 1—12) 

Vidjevši gdje zvijezda izađe, 
krenuše pokloniti se Kralju, 
kao voditelj ona im se nade 
jer neodoljivo ih srca Njemu šalju. 

Vjerno zvijezda tako sve vođi 
i stane tamo gdje se On rodi 
i pred kojim ničice su pali. 

Da li nas prati naša zvijezda 
da svoj bismo put bolje znali? 

Miroslav Majnarič 

u BOŽJE RUKE 

Mi katolici ne reflektiramo na usluge pariških »proročica« o doga¬ 
đajima u Novoj godini. To mi prepuštamo naprednom modernom svi¬ 
jetu koji ne vjeruje, doduše, u nikakvu inteligenciju u svemiru, ali zato 
svom dušom vjerujemo u sveznanje kakve stare brodolomke iz polu¬ 
svijeta na Montmartru, koja se je prije svoga proročkog poziva bavila 
još puno nečasnijim poslom. 

Za nas su odavna zamuknula proroštva, jer su se utopila u istini. 
Proročki duh samo još gdjegdje proslovi kroz prosvijetljena usta ka¬ 
kvoga Vianney-a ili Don Bosca, ali ni tada nikad, da gata svijetu željnu 
senzacija ili da bude sluga sitnoj spekulaciji ljudskih strasti. 

Providnost piše svoju kartu u tajnosti, da je ljudske oči pročitaju 
tek onda, kad je zrela za objavu i kad treba da u njoj i ljudi odigraju 
svoju ulogu i zapišu svojom slobodnom voljom svoj zarez u taj Božji 
crtež. 

Mi ne znamo budućnosti, kao što je, uostalom, ne znaju ni pariške 
proročice ni njihovi klijenti. Sva je razlika u tome, što mi zbog toga 
neznanja nismo nimalo nervozni. A oni jesu. 

Dakako. Oni ne vjeruju u Boga. Najviše ako vjeruju u udes, slijep i 
okrutan. Taj se može njima i poigravati. Tvrdo i hirovito. Može im i po¬ 
mrsiti sve njihove planove. Može im oteti ono, za što oni jedino i žive. 
Mladost, zdravlje, ljubav, karijeru, novce, slavu. Pa jadni poklonici ude¬ 
sa i krute evolucije stoje pred tim svojim božanstvom kao čovjek pod 
vješalima. Ne usuđuje se ni očiju baciti na sutra ili na prekosutra. 
Osobito, ako su perspektive oblačne i mrke. 

Kod nas je kršćana drugačije. I mi računamo s elementima, što 
mogu najedamput provaliti i ljuto prodrmati i pojedinačnim i skupnim 
eksistencijama. Samo što nama to nisu elementi bez discipline i za¬ 
kona. To su istina, vileni konji, ali na tvrdoj uzdi Božje ruke, kojoj 
voze kola povijesti točno po njezinu planu. A taj je plan sama mudrost 
i dobrota za sve one, koji Bogu služe. 

A mi mu služimo. On je naš Otac. Zato i sjedimo mirno kao djeca 
u kolima života, jer na boku tih kola sjedi On i njima upravlja. Ništa 
zato, što se koji put potresu, mi smo sigurni, da nećemo pasti u po¬ 
nor. Ovaj vozač pozna dobro svoje puteve i ima ruku čvrstu kao čelik; 

njemu se još nikad nije dogodila nesreća. Iz njegovih kola nije ispalo 
još ni jedno njegovo dijete. Što nam se god dogodi, naš je put Božji 
put; on vodi ravno u domovinu i u sreću. 

Ima ovo optimističko shvaćanje života za nas kršćane upravo div¬ 
nih konsekvencija u svakom smjeru. 

Ono nam daje mir. A mir je svojstvo gospodara i suverena. Pravi 
kršćanin, duboke vjere, neće lako izgubiti glavu; neće klonuti duhom. 
Da su prilike i najcrnije, što mogu biti, on vjeruje, da vrijeme za njega 
radi i da je sva ta tragika samo epizoda pred konačni uspjeh. Razu¬ 
mije se, samo u pretpostavci, da za Boga radi i da sluša glas svoje 
kršćanske savjesti. Božja karta mora dobiti. Bog ne može izgubiti bit¬ 
ke. A mir je uvijek i elemenat sređenosti, promišljenosti, zrelih odlu¬ 
ka. On nas čuva od prenagljenih koraka, od preranih uzmaka, od zdvoj- 
nih poteza. On zna operirati silama i ustavno popravljati položaje. I u 
privatnom i u javnom životu pravi je kršćanin zreo čovjek, dobar rad¬ 
nik, pouzdan borac. 

Ono nam daje snagu. Čovjek, koji vjeruje, uvjek junak, a nikad ni¬ 
je kukavica. On nijedne pogibelji, ni jednog udarca, nijedne žrtve ne 
shvaća tragično. Sve su to samo sitni, prolazni gubici, radi kojih nije 
vrijedno ostavljati velikog ideala, kojemu služimo. Žalost se mora pre¬ 
tvoriti u radost, muka u slavu, sramota u pobjedu, ako samo stojimo s 
Bogom i ako on vodi našu stvar. Treba li i poginuti, treba li se i čitav 
život boriti, pa dobro; svega je toga vrijedno kraljevstvo Božje, koje će 
se u nama objaviti. Pravi kršćanin ide u boj i u pogiblj s hladnokrv- 
nošću; onoga, što je u njemu glavno i od čega će on vječno živjeti, ne 
ubija nijedno tane; toga mu ne može oteti ni najokrutniji mučitelj. 

Ono nam daje otpornost i energiju. Uvijek je ustrajnost ono, što 
pobjeđuje. Valja izdržati. Treba imati pouzdanja. Treba znati trpjeti. 
Valja vjerovati u sebe i u uspjeh. A to su kršćani uvijek znali. A znali 
su zato, jer su osjećali i jer su bili tvrdo uvjereni, da za njima stoji 
Bog. I da su on i njegova istina i pravda toliko vrijedni i toliko moć¬ 
ni, da mogu od nas zatražiti svaku žrtvu, ali da je mogu i obilato, i 
preobilato, naplatiti. Stoga je pravi kršćanin uvijek na sve spreman. 
I na najgore. On ne zdvaja. On, ako misli, da ima pravo, ne popušta ni 
pod kakvim pritiskom. I ne gubi duha ni u progonstvu ni u nevolji. 
Sve je to za njega izgubilo oštricu u isti čas, kad pomisli na Boga, koji 
stoji za tim i koji to sve pripušta, samo jer očekuje, da će on ispuni¬ 
ti svoju dužnost. U tom su pogledu upravo tipične borbe Crkve kroz 
svu povijest. Crkva kao da uopće ne zna za ofenzivu, pa ni opravdanu; 
ali u defenzivi je neuporedivo jaka i doslovno neslomiva. I stotine go¬ 
dina borit će se ona, ako treba, nepopustljivo za božanski zakon za svo¬ 
ja vrhunaravna prava. U žrtvovanju je ona uvijek veledušna. I svi su 
veledušni, koji se nadahnjuju duhom kršćanstva, u borbi za pravdu i 
istinu. 

Ono nam daje jedno začudno veselje života i u najkritičnijim časo¬ 
vima, i u najozbiljnijim situacijama. U kršćanskoj duši kao da ni ne 
postoji problem sutrašnjice. Stvarno on dakako postoji. Mi se svi spre- 

mamo za poteškoće, za borbe, za žrtve, što se pojavljuju na vidiku. 
Spremamo se. Ali se ne spremamo tjeskobno i grozničavo; sa strahom. 
Nama uvijek ostaje u duši i u takovu času jedna crta samosvjesne bez- 
brižnosti i junačke resignacije. Odluke za budućnost nisu nama teške. 
Mi ne patimo na bolesti neodlučnosti. Mi se ne bojimo da ćemo fatalno 
promašiti. Može svašta doći; — pa dobro, neka dođe! Štogod dođe, bit 
će na koncu konca ipak za nas dobro. Sve je to od Boga. Neka se vrši 
njegova volja. Samo neka on uvijek ostane s nama! To je ona sveta 
bezbrižnost Evanđelja, o kojoj Isus toliko puta tako zorno govori. Ne 
treba se skrbiti za sutrašnji dan; dosta je i današnjem danu njegove 
nevolje! I ne treba da budemo zabrinuti, kad nas izvedu na sud radi 
njega, što ćemo govoriti. Daće nam se u onaj čas! Uvijek moramo biti 
veseli, veseli i u sred križeva i borba. Nikad nije bez smisla naša bol. 
Ni privatna ni kolektivna. 

Naš je katolički svijet tu evanđeosku mudrost zbio u jednu jedinu 
lijepu riječ. On kaže: »U Božje ruke!« »Što Bog da!« 

U Božje ruke! Čini se, da ni mi, sada na pragu Nove godine, ne mo¬ 
žemo na sve one mnogobrojne upitnike što pred nas izlaze, bolje reagi¬ 
rati, nego ako kažemo: »U Božje ruke! Šta Bog da« On je s nama. On 
je i s našom Crkvom, i s našim narodom! 


166 




NE BOJ SE, MALENO STADO 

Nema toga, tko bi danas, na pragu Nove godine, mogao da postavi 
iole pouzdanu prognozu budućnosti. Svi se nadaju i svi se boje. Ni u 
kojem pogledu nisu odnosi stabilizirani. Sve je u stanju neprestane 
fluktuaeije. Nitko ni u koga nema potpuna povjerenja. Svatko drži u 
ruci dvije karte, da zaigra ovako ili onako, već prema tomu, kako će 
se okrenuti situacija. Stvarni omjer snaga predstavlja jednu veliku ne¬ 
poznanicu. A ideje vriju i kipe kao u kakvom vulkanskom krateru; nit¬ 
ko ne zna, koju će vrtlog prvu izbaciti u vis. 

Ljudi su, to je opće uvjerenje, izgubili vlast nad prilikama. Ljud¬ 
ski je razbor otkazao; politika i strategija ostale su bez uporišta i ori¬ 
jentacije. Svijet je izgubio onu svoju oholu samosvijest, u koju su svi 
vjerovali. Danas vide, da je to bila obmana. Izdala je i tehnika; izdala 
je i znanost; izdali su i mirovni ugovori. Sve je izdalo. Čovjek je iz¬ 
gubio iz svojih ruku uzde onog bijesnog konja, koga je naučio da ovako 
vilovito leti. Svijetom se poigrava nešto neobuzdano i elementarno, 
puno jače od svega njegova oružja; zvalo se ono novac ili mač. 

Nešto pesimistički tmurno prolazi kroz ovogodišnji silvestarski 
ugođaj. Malo je u novinskim uvodnicima optimizma, a još manje pro¬ 
čišćenih vidika i jasnih prognoza. Svjetske sile sliče danas bunovnu 
vojniku na straži, koji čuje od nekud bojne poklike, a ne zna, jesu li 
to prijatelji ili neprijatelji. Drži još u ruci oružje, spreman je hrabro 
udariti i skupo prodati svoju rusu glavu, ali ne smije da sam sebi obeća 
pobjede, niti zna, hoće li još iza pola sata biti na životu. 

Mučna je to, a pomalo i sramotna situacija za ljude koji su bili 
naučni, da u sebe vjeruju. Racionalistički i materijalistički dogmatizani 
uzdrman je u svojim temeljima. Hoćeš, nećeš, danas ti valja ili zdvojiti 
ili vjerovati u transcendentalnost; u nevidljivu, vječnu ruku, koja je 
još uvijek jača od svega toga kaosa. Tko u današnjem političkom i so¬ 
cijalnom vrtlogu hoće da ostane jak i miran, taj mora svoje oči upri¬ 
jeti gore, gdje prestaje ljudska mudrost, a započinje carstvo Providno¬ 
sti i vječnoga Mira. Prošlo je vrijeme oružja i diplomacije, a došlo je 
doba, gdje je molitva jedino oružje. 

Našem kršćanskom shvaćanju života dalo je satisfakciju baš ono 
vrijeme, kad se je ljudski duh najviše emancipirao od kršćanstva i od 
misli na Božansko. Opet bi se danas mogli dignuti proroci, pa se iz- 
rugati našoj bezvjerskoj bespomoćnosti. »Gdje su sada bogovi njihovi, 

u koje su se uzdali? Od kojih su žrtava jeli piletinu i pili vino od na- 
Ijeva? Neka se dignu, pa neka vam pomognu; neka vam budu zaklon u 
nevolji! Vidite, da sam ja sam i da nema drugog Boga uza me! Ja sam, 
koji ubijam i dajem život; ja sam, koji ranjavam i iscjeljujem; i nema 
nikoga tko bi mogao izbaviti iz moje ruke!« (Pnz 32, 37—39). 

Nema druge, čovječanstvo mora dići ruke od svih svojih idola, pa ih 
opet sklopiti pred Bogom na molitvu. Mora opet doći pravednik Jozi- 
ja, pa ih između nas pokupiti i spaliti; i satrti u prah (4. Kr 23, 4 
—24). 

A onda će Bog pomilovati narod svoj. Kad se ne bude više uzdao ni 
u Asiriju ni u Egipat, ni u konje ni u bojna kola, ni u onoga, što zida 
grad, ni u onoga, što ga čuva, već samo u Gospodina Boga svoga. 

Tada će iz kaosa ustati novi svijet. Stvaralački Duh Božji poka¬ 
zat će se opet nad potopskim vodama i udahnuti u svijet duh mira i 
reda. 

Natrag k Bogu! To je novogodišnji signal spasa svijetu, koji se 
guši u nemiru i uzbuni. A taj signal moramo prvi visoko dignuti mi 
katolici. I nad Crkvom Božjom kupe se oluje; i oko nje se šuljaju crne 
sjene općeg kaosa. Ali baš zato je, ako ikad, a ono danas vrijeme, da 
budemo duboko i potpuno vrhunaravni u svim svojim očekivanjima i 
nadama. Da slomimo sa svim nekršćanskim građenjem na ljudskim 
sredstvima. Ništa nas od toga neće spasiti. Ni naša prepredena diplo¬ 
macija, ni sva mudrost u taktici i kompromisima, ni sve povij anje uza 
zemlju, ni sve obaziranje za saveznicima bilo s ljevice bilo s desnice, 
koji bi nam mogli donijeti u pomoć novaca ili oružja. Sve je to ništa 
pred Gospodinom. Sve je to izazov Bogu danas, u velike dane njegovoga 
suda. »Ovako govori Gospod: Proklet čovjek, koji u ljude stavlja nadu 
svoju i meso ljudsko čini mišicom svojom. Blagoslovljen čovjek, koji 
se uzda u Gospodina i čija je nada Gospod!« (Jr 17, 5. 7). »Ne boj 
se, maleno stado, jer se je Ocu vašemu svidjelo, da vam dadne kraljev¬ 
stvo!« (Lk 12, 32). 

Katolici, naš odgovor na svu bijedu vremena i na svu disorijenta- 
ciju prilika neka bude živo, jako, neslomivo pouzdanje u Gospodina; 
neka bude iskreno vjersko produbljenje po reformi srca i života! »Gos¬ 
pod je utočište naše i jakost; pomoć naša u nevoljama, koje su nas 
odasvud pritisle!« (Ps 45, 2). 

On će čuvati Crkvu svoju i sve one, koji su s njom i koji traže 
pravdu i istinu. 

Šta su našemu Gospodinu sve sile paklene i sav bojni tutanj zemalj- 
skdi revolucija? On ima za to samo sažalan podsmijeh. »Dominus sub- 
sannabit eos« (Ps 2, 4), Gospodin će im se izrugati. »Progovorit će im 
u gnjevu svome, i smešće ih u srdžbi svojoj« (ib. 5.). 

I iz razvalina može Bog naš stvoriti novi svijet. I kroz oganj i kroz 
potop može on provesti Crkvu svoju. I provešće je. »Vrata paklena ne¬ 
će je nadvladati!« 

Jest, naša novogodišnja je nada Gospod, a oružje je naše molitva 
i pokora. Mi podižemo oči svoje gorama Božjim, od kojih će nam do¬ 
ći spasenje (Ps 120, 1). Mi ćemo i usred najbjesnijeg vihora zapjevati 
apokaliptićku pjesmu otkupljenja: »Neka ustane Gospod, i neka se 
raspu neprijatelji njegovi; i neka se razbjegnu ispred lica njegova, koji 
ga mrze!« (Ps 67, 2). 

PISMO SESTRI NA SV. TRI KRALJA 

Draga Sestro, 

Rastužilo nas je, kad nam je došla Tvoja božična čestitka, a mi 
smo očekivali Tebe. Mami su se orosile oči suzama. To je bila njena 
riječ. Otac je nešto nerazumljivo promrmljao — i to je bila njegova ri¬ 
ječ, a ja sam Te mjesto Maricom dvaput nazvala Marusom: »Oh, ta 
Marusa, oh, ta Marusa!« — i stavila Tvoju čestitku u betlehem. 

Moram Ti odmah reći, da naš betlehem izgleda i ove godine kao 
svake. U kutu je lijepa zelena grana, okićena papirnatim ružicama, a 
ispod nje je štalica, u kojoj je vidjeti Mariju s Djetetom i starca sv. 
Josipa. Njima sa strane je magarac i vol, a pred samim vratima štalice 
upravo su se zaustavili Sveti Kraljevi. Vidi se da su došli iz daleka, iz 
strane zemlje, jer su obučeni vrlo raskošno, kako se dolikuje kraljevima 
s Istoka. Na drugoj strani pred štalicom kleče pastiri. Eto, to je naš 
betlehem, zar ne, kao i svake godine? Otraga iza njega zataknuta je 
Tvoja čestitka, jer je tako odredila mama. Tako, kad pogledamo na 
betlehem, mislimo uvijek i na Tebe. 

Danas je posljednji božični dan: Sv. Tri Kralja. Ne mogu, dok Ti 
ovo pišem, da ne pogledam na štalicu. Dolazi mi pred oči slika, kako 
Kraljevi jašu na devama, vodi ih zvijezda, zamišljeni su u tajnu, gdje 
li je samo novorođeni Kralj, gdje se rodio? Sigurno će ga naći u palači, 
jer su i oni iz palača. Ali zvijezdi je te noći Bog odredio da stane ne 
nad krovom palače, nego nad krovom životinjica. Kad su stigli, popada- 
li su na koljena i iznijeli darove: zlato, tamjan i plemenitu mast. Nisu 
ni znali, da su donijeli Isusu simbole za pomazanje mrtvog Tijela prije 
ukopa. Da su to znali, sigurno bi se rasplakali, jer oni su bili prijate¬ 
lji Isusa. Znaš da su poslušali savjet Anđela, kad im je rekao, da se 
ne navraćaju k Herodu, koji je snovao, kako bi Isusa, još u kolijevci, 
ubio. To je bilo vrlo lijepo od njih. Zato mi se posebno sviđaju. Mama 
kaže đa su oni zaštitnici u smrtnim časovima. Meni je to tako razum¬ 
ljivo. Makar sam mlađa, mogu zamisliti, da je čovjeku vrlo teško, 
kad je svjestan da umire. U takvoj muci sjeti se onih, koji su priprav¬ 
ni i mogu pomoći, a Sveti Kraljevi se sigurno rado odazovu na vapaj. 

Danas je u crkvi blagoslivljena voda. Mi smo je donijeh doma. 
Mama je odmah pošla da s nekoliko kapljica blagoslovi sobu i sve pra¬ 
gove, potom se zaputila u staju i zaželila blagoslov našoj Plavki i Šar- 

ki. Pomahnula je nekoliko kapljica i po dvorištu i po vrtu i po voćnja¬ 
ku, da bi sve bilo blagoslovljeno, na čast Bogu i na korist čovjeku, a 
otac je otišao u vinograd, da bi ga blagoslovio. 

Tako je, vidiš, danas prošao dan. Sada je sumrak. Tako je, vidiš, 
danas prošao dan. Sada je sumrak. Mama sjedi kraj mene i pripovi¬ 
jeda, kako su za njene mladosti, na današnji dan, baš kad je počeo 
padati sumrak, obilazili selom zvjezdari. Sada oni više ne obilaze, ali 
razveselit ću Te pjesmicom, koju su oni pjevali. Evo je: 

Dobar večer, dobri ljudi. 

Došli su vam fantiči 
Novo leto sretno želit, 

Za staro Bogu faliti. 

V Betlehemu luč gori, 

Starac Jožef v njem kleči, 

Poleg Marija sedi 

V Dete sveto si gledi. 

V Betlehemu zmišljaju. 

Kaj bi daruvali očeku. 

»Očeku burno daruvali 
Novoga leta veselog«. 

V Betlehemu zmišljaju. 

Kaj bi daruvali mamici. 

»Mamici burno daruvali 
Lepu črlenu božićnicu. 

V Betlehemu zmišljaju. 

Kaj bi daruvali deklici. 

»Deklici burno daruvali 
Kranclinek popeglani«. 

Bog pozivi očeka, 

A Marija mamicu, 

Detešce Isus deklicu. 

Tri Sveti Kralji hižicu, 

Trnace i živinicu. 

Vidiš, takova je to pjesmica. Zar nije lijepa? Meni se čini da nigdje 
na svijetu nisu božični dani tako lijepi kao u našem zagorskom selu, 
dok se drži dobrih običaja. 

Pozdravlja Te mama, tata i 

Seka. 

MATERINO PISMO SINU ZA BOŽIĆ 


Sinko, ne bi te htila ovim pismom ožalostiti 
ni božičnu ti radost pomutiti 
ali kao mater htila bi ti reći 
da nisam mogla ni izdaleka slutiti 

ni izdaleka da mi ni ove godine 
za Božić ne ćeš doći, a tvrdo si obeća, 
pa te kao mater, tvoja mater pitam: 
od materine čija i koja je ljubav veća? 

Čilu godinu živim s mislima na tebe 
iz dana u dan brojeći samotne dane, 
izčekujući Božić i s Božićom tebe, da mi 
srcu i duši božično veselje jednom svane. 

Ali eto uzalud sva moja radosna izčekivanja, 
oči samo što mi ne iskape od gorkih suza 
utiha mi je jedino tvoja slika nad posteljom 
što si je uokvirio sa dva klipa kukuruza.. 

Znam, poslat ćeš mi čestitku: »Draga majo, 

Sritan ti Božić i sritna Nova Godina. . .« 

Misliš li da je to materi dosta 
i da joj može nadoknaditi jedinoga sina? 

I unuka će mi sigurno čestitati: »Sritan Božić 
libe majne baka. ..« Sinko, moja unuka, 
moja unuka koja me jedva poznaje i hrvatski ne zna, 
zannsli kakva je to meni bol i kakva muka.. 

Ne osvrći se na sve ovo, i za mene ne brini, 
i neka ti je sritan Božić u toj dalekoj tuđini. 

Tomislav Antunović 

ZNAČENJE BOŽICA ZA POJEDINCA I SVEOPĆU LJUDSKU 

ZAJEDNICU 

Objavljena istina, filozofsko promatranje povijesti i produhovlje¬ 
no iskustvo nebitno svjedoče, da u Katoličkoj Crkvi neprestano ključa 
vrhunaravni, božanski život. Ova nadnaravna snaga provejava čitavim 
Njezinim organizmom, daje joj polet, neslomivost, vedar duh i raspo¬ 
loženje. U crkvenom životu uvijek se ističe zrela nasmijanost i bezaz¬ 
leno, proživljeno veselje! 

Očigledna je činjenica, da ima časova, kad Crkva očituje svoje iz¬ 
vanredno raspoloženje, nabujalost viših osjećaja i slatko zanesenje 
nebeskog proživljavanja. U tim trenucima snage nutarnjeg života Cr¬ 
kve provire u neočekivanom naponu i svojom čarobnom milinom osje- 
ni srca i duše! 

Kao što se u prirodi ne događa ništa slučajno i preko reda, tako 
i u crkvenom životu nema skokova. Život duha ima svoju logiku, uvi¬ 
jek dosljednu, uvijek opravdanu! 

Besmisleno bi bilo tvrditi, da nema ili ne može biti obrazloženja 
veličanstvenoj pjesmi kršćanstva, koju ono izvodi u svojoj božićnoj 
noći. Kroz devetnaest stoljeća kršćanska zajednica u ovoj noći spon¬ 
tano očituje puninu svoga raspoloženja i osjećaja, snage i duha, moći 
i života. Val neopisive radosti zahvaća sve krajeve zemlje, jer je krš¬ 
ćanstvo uspjelo zaći do svih poznatih dijelova svijeta. Svi pripadnici 
naše velike katoličke obitelji osjećaju noćas u sebi novi duh, poletnu 
hitrinu i zadovoljstvo srca. A zašto? 

»Danas se rodio Krist! Danas se pokazao Spasitelj! Danas na zem¬ 
lji pjevaju anđeli, vesele se arkanđeli. Danas se raduju pravednici i 
govore: Slava Bogu na visini, aleluja!« (Iz božićnog činomolja). 

»Danas se, predragi, — veli sv. Luka — rodio naš Spasitelj! Vese¬ 
limo se! Ne smijemo biti žalosni, gdje je rođendan života!« 

Da! Braćo i sestre! Isusov rođendan uzrok je našeg veselog raspo¬ 
loženja, novog procvalog života. Pred našim duhovn im obzorjem iskr¬ 
sava znameniti prizor iz prve božićne noći, koji je naš pjesnik orisao 
svečanim riječima: 

I pod snježnim sjajem djevičanskog vijenca 
Rađa Majka Djeva Sina svog prvenca, 

A anđeli poju: »Na svijet došao je 
Proslaviti Boga, spasit ljude svoje!« 

Pastiri i kralji padaju pred Njega, 

Čestitaju smjerno Majci Svevišnjega, 

A njoj s grudi cvijeta Sin joj, njena slika, 

Ko pupoljak ružin posred Žrtvenika. 

(Milan Pavelić) 

Veselimo se velikom božičnom danu, jer smo uvjereni, da je Božić 
— božanski odgovor vjekovnim težnjama ljudske duše. Radujmo se 
Božiću, jer je on prekretnica novom životu ljudske zajednice. 

1. BOŽIĆ — BOŽANSKI ODGOVOR VJEKOVNIM TEŽNJAMA 
LJUDSKE DUŠE 

U sva svoja djela Gospodin prelijeva svoju veliku ljubav. A sve, 
što je niklo u ljubavi, neodoljivim poletom teži prema vječnoj nepro- 
laznosti, jer ljubav dobiva svoju puninu tek onda, ako je vječna! 

Čovjek — stvorenje, koje je niklo iz božanske ljubavi i odraslo 
pod utjecajem njezine životvorne topline, od prvih časova svoga po¬ 
stanka zaneseno se privezao uz Vječnu Dobrotu, jer mu je ona naj¬ 
očitije pružila oslonac tajne sigurnosti, i u njoj je nalazio temelj i od- 
ziv svojih duhovnih težnja. Bog je bio razlog čovjekove opstojnosti. Bog 
je bio život nevine duše našeg praoca Adama, Bog je bio težište ljud¬ 
skog duha. U intimnom jedinstvu s Bogom čovjek je bio potpuno sre¬ 
tan, jer je ljudska duša stvorena za Boga i samo radi Njega! 

Struktura ljudskog duha nepromjenjiva je u svojim temeljnim tež¬ 
njama, jer je ona isklesana božanskim dlijetom, koje ne dopušta is¬ 
pravka i nadopuna. Iako je čovjek neopreznim zamahom presjekao 
spojnicu, koja ga je vezala s njegovim Stvoriteljem, iako je njegovo 
hice bilo potreseno, a ideali srca porušeni, ipak čežnja njegova duha 
za Bogom nije bila utrnula, niti je mogla ugasnuti! Nju je Gospodin 
zapalio na ognju svoje Ljubavi i nije dopustio da je grijeh utrne. 

Doista, čovjek je grijehom kupio haštinu prokletstva, koja ga je 
stajala gorkih suza i nemilih žrtava. I on hi sigurno podlegao bremenu 
zla, da u njegovoj duši nije neprestano neki otajni glas zvao Boga, 
tražio vječno Milosrđe i vapio za beskrajnom Ljubavlju. 

Mrak se bio nadvukao nad vjeđe čovjekova razuma. Zbog toga i 
kliče duša starih pravednika: »O Mudrosti, koja si izašla iz usta Pre- 
višnjega! Ti prodireš od kraja do kraja i sve uređuješ jako i blago. 
O dođi, da nas naučiš put razboritosti!« (Pripjev 0 1) — Ljudska volja 
je klonula, čitav duhovni horizont prekrila je teška magla, tijelo je is¬ 
kusilo osvetu života! Ali na ognjištu duše još je tinjala žeravica nade. 
U noći kušnje orio se vapaj: »O Korijene Jesejev, koji si postavljen 
za znak narodima! Pred tobom će kraljevi zatvoriti svoja usta, tebi će 
se klanjati narodi. Dođi i izbavi nas! Nemoj kasniti!« (Pripjev 0 3). 

Čovjek je neumorno vapio za pomoć, jer je nesnosno biti dale¬ 
ko od Boga! Tražio je Boga, ali mu nije mogao pristupiti blizu. Sam 
je svojom rukom srušio most jedinstva, koji je mogla i morala opet 
nanovo postaviti druga moćnija desnica! 

Pravda je zahtijevala da se dade časna zadovoljština za Adamov 
grijeh. Grešni čovjek, koji je sam sebe zagnjurio u kaljužu zloće, nije 
raspolagao vrijednošću, da u potpunosti isplati učinjeni dug! Pa što? 
Zar da vječno ostane u blatu svoje grešnosti, a njegov dah spontano 
čezne za nebeskim žarom Ljubavi?! ... 

Gospodin to nije mogao dopustiti, jer je Njegova dobrota neiz¬ 
mjerna, a milosrđe neograničeno. Zbog toga on je obećao. On je preko 
svojih glasnika otvoreno i jasno kazao, da će doći Otkupitelj, Spasi¬ 
telj čovječanstva. Kralj Mira i Ljubavi — Bog i Čovjek, da uvrijeđe¬ 
nom Božanskom Veličanstvu dade zadovoljštinu, a bijednog čovjeka 
izvede iz vrtloga grešnosti, da ga preporodi i učini dionikom blažene 
sreće. , ; 

Obećani, iščekivani Otkupitelj došao je! Pred devetnaest stoljeća; 
u vrijeme općeg mira, u nekoj siromašnoj staji kraj Betlehema, »dok 
je sve bilo u dubokoj tišini, a noć se nalazila u sredini svoga toka« (iz 
božićnog ofičija) rodio se Krist! 

Svjedoči to nam ovaj dan 
Što sviće svake godine, 

Od Oca da si došao 
Otkupitelj nam jedini. 

Sve zvijezde, zemlja, mora sva, 

I svaki stvor ga pozdravlja 
U novoj pjesmi kao dan. 

Kad poče novo spasenje. 

(Iz božićnog himna) 

Vjekovna težnja ljudskog duha, da u Bogu živi i ostane, noćas je 
savršeno ostvarena! Božji Sin došao je k nama, da pobožanstveni našu 
ljudsku narav, i čitavim našim bićem razlije svoju slatku, spasonosnu 
i vječnu Ljubav! 

Radi toga se veselimo i veselit ćemo se uvijek Božiću! 

Raspjevana srca i razdragane duše pristupimo, braćo i sestre, k jas- 
licama malenog Isusa, da čujemo njegov prvi nauk, nauk božanske 
mudrosti i znanja, nauk vječne pravde i ljubavi. 


2. BOŽIĆ — PREKRETNICA BOLJEG ŽIVOTA LJUDSKE 
ZAJEDNICE 

Povijest ljudske kulture zabilježila je imena brojnih i raznolikih 
učitelja, koji su se pojavili u pojedinim razdobljima i pridonijeli svoj 
udio u razvitku znanosti, umjetnosti itd. Njihova se imena katkada 
spomenu, netko im možda i spomenik digne, ali i to hladno poštiva¬ 
nje ograničeno je na uzak krug ljudi, a širi slojevi niti ih poznaju, a 
još manje poštuju i ljube. 

12 


177 



r 


Usprkos ovoj općoj pojavi ima jedan Učitelj, koji trajno živi i 
naučava kroz vjekove. Postoji Učitelj, koji je dao temeljne zakone pra¬ 
ve mudrosti i učinio ih pristupačnima svim ljudima. K Njemu su 
kroz vjekove grnuli narodi, da od njega čuju spasonosni nauk mud¬ 
rosti, k Njemu i danas idu ljudi i mole ga, da im razjasni teška pita¬ 
nja svakodnevnog života. A On vječno isti i nepromjenljiv uči, jača 
i vodi! ... 

Taj znameniti Učitelj rodio se u noćašnjoj noći. I netom se po¬ 
javio u našoj sredini, odmah je počeo naučavati. U očima ljudi bio je 
dijete, a u stvarnosti nenadoknadivi učitelj. Čudno i nezapamćeno, ali 
uistinu tako je: Njegova prva učiteljska stolica jest Njegova kolijevka! 

Čovjek je u dugogodišnjoj hladnoj atmosferi grijeha izgubio zdrav 
sud o svojoj veličini. A prva riječ, koju mu maleni Isus dovikuje jest: 
Spoznaj, čovječe, svoje veliko dostojanstvo! — Krist se utjelovio, Krist 
se neizmjerno ponizio, da čovjeka uzvisi, da čovjeka preporodi, da čov¬ 
jeku opet povrati staro dostojanstvo! — Zaista, čovjek mora biti u 
sebi nešto veliko i vrijedno, kad je Bog zbog njega poslao svoga jedi- 
norođenoga Sina na svijet! 

Započinjući svoje opće djelo obnove novorođeni Spasitelj hoće 
prvenstveno da nauči ljude ispravno gledati svoju osobu, cijeniti duh 
i ljubiti vječne vrednote. Duša — prva vrednota u Božjim očima — po¬ 
klonjena je svim ljudima nepristranom jednakošću. Radi toga novo¬ 
rođeni Obnovitelj čovječanstva širi svoje božanske ruke i pozivlje k 
sebi sve ljude, bez razlike rase, staleža ili narodnosti, jer u svima vidi 
iskru svoga božanstva. On sve želi usrećiti, obnoviti, dovesti u blaže¬ 
nu zajednicu svoga Oca. 

Uz Kristovu kolijevku izmirilo se dakle nebo sa zemljom, stvore¬ 
nje sa svojim Stvoriteljem. Dosljedno svojem božanskom programu 
Isus je u prvim trenucima svoga ovozemnog života učinio i još jedan 
značajan čin. Oko svoga prvog jednostavnog prijestolja okupio je naj¬ 
više i najniže predstavnike društvenih staleža, da ih poveže u nedje¬ 
ljivu zajednicu ljubavi i suradnje. Pastiri i istočni mudraci, koji su 
prvi došli pokloniti se Isusu, predstavnici su svih nas, svih preminu¬ 
lih pokoljenja i budućih naraštaja. 

»Tu kod betlehemskih jaslica — rekao je apostolski propovjednik 
dr Vjekoslav Wagner — izjednačena je društvena, ekonomska, poli¬ 
tička i nacionalna razdvojenost čovječanstva. Tu je puna jednakost. 
Tu se lomi razlika i daljina između pojedinih ljudi i naroda. Tu ne¬ 
staje granica između država i država. Tu smo svi jedno drugome posve 
blizu. Jedna velika obitelj. Velika obitelj po Isusu Kristu, jer je on 
jedini Spasitelj svijeta.« 

U Betlehemu je dakle početak opće ljudske obnove. 

Veliki Učitelj naroda u svojim malenim, djetinjim, ali božanskim 
rukama nosi silu, koja će preporoditi svijet. Iz Njegovih očiju blista 
svjetlo, svjetlo vječne istine — putokaz u mraku neznanja i duhovne 
tame. Njegovo Srce širi toplinu, koja je jedina moćna otopiti mrazo- 
ve naših strasti i grijeha. S Njegovih usana teče nepresušni izvor bo¬ 
žanskih riječi, koje su toliko snažne, da će se od njih tresti pakao. 

Novorođeni Isus uzdigao se visoko nad našim obzorjem, da u Nje¬ 
govu svjetlu hodamo, da u Njegovoj istini živimo, da u Njegovoj lju¬ 
bavi ostanemo. On, i nitko drugi, jest naša vjera, ufanje i ljubav! On, 
i nitko drugi, jest naš Bog, Otkupitelj, Obnovitelj, Posvetitelj i duhovni 
Vođa! On, i nitko drugi, učinio je snažnu duhovnu prekretnicu u po¬ 
vijesti čovječanstva upravljajući pravac ljudske zajednice boljem i na¬ 
prednijem nebeskom životu. On je u prvom času rođenja sve učinio, 
da čovjek može vječno živjeti! ... 

Ljudi su se tijekom povijesti često puta hvalisali, da su učinili zna¬ 
čajnih, temeljnih promjena za poboljšanje uvjeta života, da su stvori¬ 
li nešto novo za veliku čovječansku zajednicu. Ta je tvrdnja često puta 
pretjerana. Poslije Kristove pojave može se na duhovnom području sa¬ 
mo već učinjeno nasljedovati, a nipošto novo stvarati! 

Sve, što smo istakli, otvoreno i nepobitno učvršćuje naše uvje¬ 
renje, da bažićna noć za nas znači neizmjerno mnogo! I stoga kršćan¬ 
stvo neće nikada pristati, da ono nestane iz naše sredine! Ona je za 
nas bila, ona za nas ostaje duhovna nada spasa, nada svjetla, sretne 
budućnosti, nada blažene vječnosti u okrilju božanske Ljubavi! ... 


ZAKLJUČAK 

Braćo i sestre! 

Iz tajnovite daljine vjekova dopire do nas noćas snažni proročki 
glas: »Ustani, ustani, Sione, obuci se u svoju snagu! Jeruzaleme, sveti 
grade, obuci svoje sjajne haljine!« (Iz 52, la). 

Vječni Sion, nerazorivi Jeruzalem — jesmo mi, jest Katolička Ci'- 
kva, koja je sagrađena božanskim rukama Isusa Krista, novorođenoga 
vječnog Neimara! Božanska Mudrost zahtijeva od nas svake godine, 
da na noćašnju noć otkrijemo svijetu duhovno bogatstvo svoje zajed¬ 
nice i uzvišenu veličinu nadnaravnih vrednota! 

Misija božične noći nije prestala i ne može prestati! Ona će prestati 
tek onda, kad iščezne vrijeme, kad panu svjetovi, kad se u bezdan stro¬ 
vali prolaznost, a božanska Ljubav bude mjerilo neograničene vječno¬ 
sti! ... 

Naša kršćanska svijest, svjesna otkupiteljskog značaja velike bo¬ 
žične noći, nije i ne može biti zadovoljna sve dotle, dok u svim duša¬ 
ma članova velike katoličke obitelji ne zablista idealno svjetlo božičnog 
Sunca. Genijalno se izrazio njemački pjesnik, kad je rekao: »Kad bi se 
Isus Krist sto puta rodio u Betlehemu, a u tebi ni jedanput, sve bi 
bilo uzalud, ti bi propao zauvijek!« 

Naša kršćanska ljubav širi se još i dalje. Mi noćas pozivljemo ci¬ 
jelo čovječanstvo, da pristupi k nama, jer je uz nas Istina i Svjetlo, 
s nama je Pravda i Milosrđe, kod nas je Krist — Spasitelj!! 

Mirko Validžić 

12 * 


179 


DVOSTRUKI BOŽIĆ 

Raznoliki su naši ljudski sastanci koji nas ustrajno prate na ži¬ 
votnoj stazi. Nekada nam obogaćuju život i uvode u nova ostvarenja, 
a često nas osiromašuju požudnom nezasitnošću. Nekad nam posluže 
poput vrata novih i blistavih perspektiva, a ponekad zatvore zauvijek 
razdoblje procvjetalih čeznuća. Upravo takav je bio moj posljednji 
susret s dragim prijateljem u popodnevnim satima Božića 1966. 

Nije se lako prenijeti iz zanosne atmosfere iskrenog proživljava- 
nja Božića, oslobođena romantičnosti i brojnih vjekovnih anomalija 
koje nerijetko bar djelomično uspijevaju da nam zastru pravu jezgru 
najradosnijeg Dana, u sumorno raspoloženje bolesničke sobe koju mir¬ 
ne duše možemo nazvati ćelijom smrti. Sam sam bio svjedokom da su 
oba bolesnika koji su samo koji dan činili društvo mom prijatelju ne¬ 
stali s pozornice života. 

Već me je na vratima prijateljeva kćerka upozorila da je sestri¬ 
ca smrt očigledno prisutna i da je razmak između vremena i vječnosti 
sveden na najmanju mjeru. Izmijenili smo ljubazne poglede, ožarene 
prijateljskom ljubavlju i bolom. Zapazio sam da ga veseli moja pri¬ 
sutnost, a u isti trenutak potiho mi je rekla njegova supruga da je već 
više puta pitao da li ću doći. Zar ne doći na rastanak dragom prija¬ 
telju?! 

Za nas koji još računamo ograničenim ljudskim mjerilima i za¬ 
mišljamo međaš života i smrti u neodređenoj udaljenosti predstavlja 
stanovitu »zanimljivost« promatrati na drugome konačni obračun dva¬ 
ju nepomirljivih rivala. U konkretnom slučaju ovaj svakidašnji feno¬ 
men zaodjeva se i u specifična obilježja. 

Promatram nezaboravnog Antu koji u svojoj 68. godini završava 
svoj zemaljski život. Kroz skoro sedam decenija nije mnogo poboli¬ 
jevao. Pred koju godinu zabrinjavalo ga srce. Izgledao je svjež i mlad, 
na izgled mlađi bar deset godina. Dva mjeseca pred smrt počeo je os¬ 
jećati bolove koji su više naličili reumatičnim pojavama. Samo dva 
tjedna vodila se odsudna bitka. Tromboza, plućni infarkt, a ni pojma 
o pravom uzroku svih nevolja, o raku na jetri koji je zubom nasilne 
smrti prerezao Antin život. Kako smo još neznalice u najbližim stvar¬ 
nostima! 


Gledam prijatelja kako gotovo nečujno, ali nezaustavno odlazi. 
Odlazi zauvijek s ljudske arene. Mi koji se već penjemo na zvijezde 
ne možemo se othrvati karceroznom fenomenu. Moć i slaboća u istom 
biću! Bijedni i »silni« čovjek!? 

Rekao mi je da ga izdaju fizičke sile pred povećanom navalom 
silnih bolova. Ante ipak ne smalaksava duhom. Ni jedan jedini jauk 
kroz sve vrijeme bolesti. Kad je najteže, svjesno prikazuje u duhu 
istinske kršćanske zadovoljštine, zatim najdraži zaziv: Majko... I 
tada opet obnovljenom snagom u novu »borbu« .. . 

Ljubav je okupila oko Antina bolesničkog kreveta, uz suprugu i 
kćerku, tri svećenika, tri njegova draga i stara prijatelja. Ipak je bo- 
žićni dan za njih veoma naporan, nisu mogli odoljeti srcu da ne sko¬ 
če bar na kratak čas svom kršćanskom bratu, iako nisu očekivali baš 
. danas konačni rastanak. 

Krasan je prizor vidjeti predanog i strpljivog bolesnika, okruže¬ 
na suprugom i kćerkom, okružena prijateljima svećenicima. Dok supru¬ 
ga i kćerka susprežući suze iskazuju posljednje pažnje dragom mužu 
i uzornom ocu, sva tri svećenika unijela su u bolnički ambijent neu- 
velo raspoloženje nade koje ne može svenuti! Pozdravi, prijateljsko bod- 
renje, vedre molitve prenesoše nas na krilima božične miline u carstvo 
nebeskog mira. Zadnje bolesnikove snage pretočile su se u logičan iz¬ 
raz nesalomivog pouzdanja, na kojem i počiva zgrada katoličke smirene 
vedrine. 

Otkucavaju posljednji trenuci. Još jednom apsolucija. Oproštaj. 
Ganutljivo i nezaboravno! 

Zbog kućnog bolničkog reda moramo se udaljiti. Izmijenili smo 
poljubac prijateljstva. 

— Ante, prijatelju i brate, imaš zavidnu sreću da na božični dan 
' zapjevaš u raju anđeosku pjesmu iz prve božične noći: Slava Bogu! . .. 

Ne zaboravi na nas koje si volio! Sjećat ćemo te se svaki dan uz trajni 
Božić naših nerazorivih katoličkih oltara! 

Još jedan srdačan i tih stisak ruke, riječit pogled i susret na međi 
vremena i smrti bio je završen. 

Njihova ljubav, pretočena u suze, označila je prestanak prolaznosti, 
a početak vječnosti. Anđeli su preuzeli ulogu njegovih najdražih i ot¬ 
pratili ga u božanske dvore gdje nikad ne prestaje vječna sadašnjost. 

Dok smo se tiho i polako udaljavali od bolnice, razgovor se vo¬ 
dio samo o zajedničkom prijatelju. Nikao je u Splitu. Nakon gimnazije 
htio se posvetiti redovničkom životu. Pokušao je, i na savjet duhovnih 
učitelja opet se povratio u građanski stalež. Razlog je bio: preosjetlji¬ 
va savjest. Osnovao je obitelj. Radio je u zdravstvenim ustanovama. 

Svi ga poznajemo kao čestita čovjeka, uzorna muža i oca, idealnog 
rodoljuba i intelektualca, kremenitog katolika i ortodoksnog vjernika, 
savjesnog namještenika i predavača, vjernog prijatelja i nezaboravnog 
kolegu. 

Kad bi me netko upitao — naglasio sam braći dominikancima — 
što mi se na prijatelju nije dopalo, ne bih znao reći. U pedeset godina 
života nisam susreo bezazlenijeg čovjeka. Kao da Adam u njemu nije 
sagriješio. Na trenutak je naivnost još više pojačavala ovaj dojam ne¬ 
vinosti. Zamislite — istakao sam svojim sugovornicima — krščanske 
savjesti. Kad mu je nakon nedavnog jakog pogoršanja bilo malo lakše, 
rekao je ženi i kčerki: Sve se bojim da neću umrijeti, a tako sam se 
lijepo pripravio. Tko će opet sve nanovo? ... Bože, budi volja Tvoja! .. . 

I prije obavijesti bio sam uvjeren da je Ante umro. Sjedio sam 
navečer dugo uz božični borić, gledao jaslice, prebirao uspomene i od 
vremena na vrijeme kimnuo glavom i uzdahnuo: Gle, kako umiru pra¬ 
vednici! . .. Rijetka sreća: slaviti Božić isti dan i na zemlji i u raju! . .. 

Pokušavao sam zaći u tajnu božičnog misterija, misterij života, 
zbilju smrti, tajnu vječnosti. 

Sve je logično onom koji vjeruje! Sve je shvatljivo onom koji lju¬ 
bi! Sve je lako onom koji se pouzdaje! 

Zar život ima značenje bez vječnosti? Zar ima vječnost bez Boga? 

Zar Boga možemo shvatiti bez ljubavi? Zar Božić nije najbolji dokaz 
božanske ljubavi? Zar smije strahovati onaj koji ljubi? 

U svjetlu božične tajne ljubavi život dobiva novo lice, smrt po¬ 
staje dražesna, a vječnost neposredna! 

Ne mogu zaboraviti prizor iz iste sobe gdje je umro Ante, neko¬ 
liko dana pred Božić! Umirao je težak bolesnik. Svjestan da nestaje 
zauvijek. Veoma se mučio. Brojna rodbina okružila je bolesnikovu po¬ 
stelju. 

Uz Antu bili su prisutni isti oni koje je odanost dovela i na Božić. 
I još jedan svećenik više, koji je imao uza se i Sakramenat Života. Sa¬ 
brana družina uz susjedni krevet poštivala je molitve koje smo glasno 
molili s našim prijateljem. Željeli smo da i susjed — bolesnik osjeti 
sreću na prijelazu iz vremenitosti u vječnost. Ponudili smo ljubazno 
njegovoj supruzi, ali nas je iznenadio odgovor. Ne! On ne treba života! 
Umro je u tami duha. Bez nade. — (Uvijek žalim što nisam doznao 
gdje je bio nastanjen ovaj očajni bolesnik. Zanimalo bi me da li su 
tražili crkveni sprovod. Ako jesu, onda su vjerojatno tražili tri sve¬ 
ćenika. Žele »paradu« uz dvostruku smrt! Žalosno i svakidašnje is¬ 
kustvo!). 

Dobro je rečeno da u gradu nije lako i jednostavno umrijeti. U 
to sam se osvjedočio kad sam sređivao pogreb pokojnog prijatelja. 
Sva sreća što je bio član Posmrtne zadruge sv. Josipa. Inače nas troje, 
i tiz pomoć osobnih kola, »lutali« bismo još jedan dan. 

Osim kompliciranosti samog službenog procesa, tu je obilan snop 
drugih konvencionalnih društvenih obveza. Osmrtnice, novinske oba¬ 
vijesti (i nakon svega zahvale), vijenci, kondoliranja itd., itd. Promat¬ 
ram i razmišljam: Koliko truda, troška, suvišnosti! Sve nadoknađuje¬ 
mo uvjerenjem: Pokojnik nam je bio drag, ovo je posljednje što mu 
iskazujemo na ovom svijetu, naša ljubav, ne smije poznavati granica! 


Zanimljivo je i vrijedno istaknuti da moj pokojni prijatelj nije u 
cijelosti dijelio ovo mišljenje. On je na primjer želio biti pokopan u 
skromnom odijelu kako bi ono bolje moglo poslužiti kakvom siro¬ 
mašku. 

I još nešto. Iako nije mogao predvidjeti tako brzi rasplet životne 
drame, već je dugo sve bilo u savršenoj pripravnosti. Grob osiguran. 
Svi dokumenti na mjestu. Sve informacije »za slučaj slučaja« detaljno 
napisane. Sve pripravno! 

Ali ne samo to. Ante je dušom uvijek bio spreman za prelaz preko 
mosta života u luku vječnog mira. Budite pripravni! Uvijek na sakra¬ 
mente, redovito na Misu, trajno o molitvi! Kad je morao u bolnicu, 
odmah traži sve sakramente. Bez bojazni, s puno vedrine. Tako rade 
duhovni velikani vječno mladog kršćanstva! 

Otpratili smo na blagdan Nevine dječice svog prijatelja do groba 
na Mirogoju. Bilo je malo kiše i maglovito popodne. Nisam sklon raz¬ 
nolikim naglašavanjima kojekakvih koincidencija, ali se ne mogu oteti 
uvjerenju da Antina smrt baš na Božić i pokop na dan Nevine dječice 
nisu u Božjem promislu izražajno određeni. Zar ovako bezazlena duša 
nije zaslužila usnuti na dan Bezazlene Božanske Radosti, a potraži po¬ 
koj u okrilju darežljive majke zemlje na blagdan Nevine djece čiju je 
nedužnost i nevinu nevinost zračio cijelim bičem naš dobri pokojnik! 

Što više razmišljam o svom prijatelju i o svemu što je pratilo nje¬ 
gov životni tok, a naročito posljednje trenutke, to logičnije dolazim do 
uvjerenja da je naša katolička zajednica vječni čudesni fenomen koji 
neprestano nesmanjenom snagom i poletom raznosi svijetom vječnu 
božičnu tajnu: rađanje Boga u neumrlim dušama preporođenih ljudi. 

Vjerujem da nikada neču zaboraviti ovaj posljednji susret sa svo¬ 
jim prijateljem, i to na međi vremena i vječnosti, a još k tome u ti¬ 
hom smirenom popodnevu Božića 1966. 

Mirko Validžić 

TKO SI TI? 

Starozavjetni nadahnuti pjesnik morao je doživjeti puno puta ljud¬ 
sku slabost i nemoć kad je u Psalam 8 stavio usklik: »Sto je čovjek da 
ga se spominješ, sin čovječiji da ga pohađaš?« Ova misao često mi 
dolazi kad kao svećenik pratim polagano sagorijevanje muškaraca i 
žena koji su pod stare dane opet ovisni od drugih, a u mladosti i zre¬ 
lim godinama s ljubavlju služili druge. Od staračke zaboravljivosti i 
nemoći nisu pošteđene ni majke. Iznosim slučaj takve jedne majke 
koje mi se tako duboko usjeklo u pamćenje. 


1 . 

Kao profesor teologije nisam preko ljetnih praznika imao sveće¬ 
ničkih zaduženja u svojoj biskupiji i mogao sam odlaziti u inozemstvo 
radi učenja i produbljivanja stranih jezika koji su mi potrebni za pra¬ 
ćenje teološke literature. Tako sam 1973. do 1984. odlazio na pastoralno 
ispomaganje u župu Uskrsnuća — uzašašća biskupije Brooklyn u Sje¬ 
dinjenim Američkim Državama. Župa ima preko 10.000 vjernika, uglav¬ 
nom potomaka irskih i talijanskih doseljenika. Poslužuju je tri kapela¬ 
na i župnik uz još dvije redovnice koje su zadužene za pastvu staraca 
po kućama i u dva staračka doma na području župe. U župi sam upo¬ 
znao i desetak obitelji hrvatskih doseljenika prve ili druge generacije. 
Najposjećenija Misa radnim danom je ona u 9 sati, jer na nju dođu 
majke koje doprate djecu u školu, domaćice koje moraju u trgovinu, 
penzioneri i pokoji pripadnik molitvenih grupa. 

Jednoga dana iza Mise u 9 došle su me pozdraviti u sakristiju dvije 
starije žene od kojih je jednoj moglo biti oko 60 a drugoj oko 80. Bile 
su majka i kćer. Majka rođena u Omišlju na otoku Krku, udana u 
New York za iseljenog Krčanina, odgojila petero svoje djece koji su 
još živi. Kćerka rođena u New Yorku, udana za hrvatskog pomorca s 
Krka koji je doselio u New York, majka dvoje djece. Obadvije već zabo¬ 
ravile hrvatski pa smo se sporazumijevali na engleskom. Živjele su u 
blizini župne kuće i pozvale su me da ih posjetim u toku svog dvomje¬ 
sečnog boravka u toj župi. Dogovorili smo se za dan kad sam ja slo¬ 
bodan i oni svi kod kuće. 

Starijoj je bilo ime Lucija a mlađoj Katarina. Aary i John, Kata- 
rinina djeca bili su već u zrelim godinama! Mary je bila udana za jed¬ 
nog Irca, imala osmero djece i živjela u vlastitoj kući u blizini a John 


je bio redovnik družbe »Kršćanska braća« koja se bavi odgojem i pro¬ 
svjetom. Cesto je dolazio vidjeti baku i roditelje i kasnije mi se tužio 
što ga svećenici nagovaraju na ređenje, jer da i tako ima zavjet celi¬ 
bata a fakultetski obrazovan. Odgovorio im je da on nema poziv za 
svećenika u Crkvi nego za redovnika. Katarinin muž zvao se također 
John, odlično je govorio hrvatski i s ljubavlju se zanimao za život na¬ 
šeg naroda »u starom kraju«, kako običavaju govoriti naši iseljenici 
u Americi. Dao mi je adresu svoje sestre u Omišlju i pohodio sam je 
jednom za vrijeme petodnevnog boravka na Krku. John stariji bio je 
po godinama bliži punici nego ženi. 

Baka Luča s ponosom mi je pokazala svoju sobu, urešenu molitve¬ 
nicima i svetim slikama te isticala da je zahvalna Bogu što usprkos 
visokim godinama može svaki dan s kćerkom na Misu. Dala je da od¬ 
služim nekoliko Misa za njezine pokojnike, ukopane u Americi i na 
Krku. Tog ljeta došao sam pred povratak u domovinu pozdraviti ih 
kod njihove kuće. Baka mi je na polasku doviknula radosno s puno 
nade: »K letu!« John stariji preveo mi je da to na književnom hrvat¬ 
skom znači: »Vidjet ćemo se sljedeće godine.« 

Nastavio sam dolaziti slijedećih ljeta. Baka Lucija i gospođa Ka¬ 
tarina bile su svakog jutra u istoj klupi na Misi u 9 sati, redovno se 
pričešćivale i pozivale u posjet. Opazio sam da baka iz godine u go¬ 
dinu biva starija. Jednom je svoju kćerku pitala, koliko joj je godina, 
jer više nije bila sigurna u brojanje. 

2 . 

U ljetu 1982. jednog dana kad sam bio »on duty — na d užn osti« 
kao svećenik koji mora biti stalno u kući radi poziva bolesnicima, naz¬ 
vao me John mlađi i tronutim glasom kazao đa je baki pozlilo pa će 
doći po mene da joj donesem pričest i eventualno bolesničko poma¬ 
zanje. Uzeo sam američki obrednik za bolesnike, posvečenu hostiju iz 
crkve i bolesničko ulje te čekao da John dođe po mene kolima. 

Na putu mi je objasnio da je baki pozlilo u toku njezina kratkog 
boravka kod druge kćerke ali da nisu htjeli zvati tamošnjeg župnika ne¬ 
go mene, jer me baka osobno pozna i neće biti uznemirena. Pripravio 
me na mogućnost da ona nezna što se oko nje događa pa prema tome 
ne bude sposobna za primanje sakramenata, jer je kao obrazovani re¬ 
dovnik i profesor znao da se sakramenti daju samo osobama pri svi¬ 
jesti. 

Kad smo došli, našao sam uzbuđene ukućane i ostalu djecu bake 
Luče, koju do tada nisam imao prilike upoznati. Katarina me sa suza¬ 
ma pozdravila. Zatim se obratila mami na engleskom: »Mama, ovo je 
otac Mato, onaj svećenik iz starog kraja. Došao je da se zajedno s na¬ 
ma pomoli za tvoje zdravlje.« Baka je sjedila ispružena u pletenom na¬ 
slonjaču, teško disala i izgledala kao da nezna što se oko nje događa. 

Otvorila je širom oči, pogledala Katarinu i prigušenim bolesničkim 
glasom upitala: »Who are you — tko si ti?« Katarini i ostalima jako je 
teško palo što baka ne prepoznaje svoju kćerku. Ipak je Katarina na¬ 
kon ktrake pauze ponizno odgovorila: »Ja sam tvoja kći Katarina, zar 
me se ne sjećaš?« Baka je tupo gledala i nije ništa odgovorila. Počeo 
sam sumnjati, dali je u takvom stanju sposobna za pričest. Sjećajući 
se da je s razumijevanjem pratila moje rogovore na hrvatskom ^s nje¬ 
zinim zetom Johnom, odlučio sam početi na hrvatskom »Ispovijedam 
se« — da razvidim jeli svjesna da je to uopće molitva. Kad sam došao 
do liječi: »Moj grijeh« ona je pokušala stisnuti prste desne ruke i uda¬ 
rila se u prsa. To mi je bio siguran znak da zna što se oko nje događa 
i mirne savjesti podijelio sam joj sakramente za koje je u tom stanju 
bila sposobna. 

Ubrzo sam otputovao u domovinu. Kad mi je Katarina u ime ci¬ 
jele obitelji čestitala Božić, javila je da je baka umrla u studenom i da 
se nije dugo patila. 

Slijedećeg ljeta, u srpnju i kolovozu, ponovno sam ispomagao u 
župi Uskrsnuća — uzašašća. Gospođa Katarina stajala je na uobičaje¬ 
nom mjestu kod Mise u 9 sati i dolazila na pričest, ali bez bake Luci- 
je. Kadgod sam je tog ljeta vidio, sjetio sam se lucijinih riječi: »Who 
are you — tko si ti?« Jedna majka rodom s Krka, koja je u New Yorku 
rodila i odgojila šestero djece, pod stare dane nije znala koliko joj je 
godina i kad joj je bilo posebno zlo, nije mogla prepoznati svoju od¬ 
raslu djecu. Ona koja je svoju djecu učila hodati, govoriti i živjeti mo¬ 
rala je pod stare dane poput djeteta u najosnovnijim uslugama ovisiti 
od svojih najdražih. Od tada puno dublje doživljavam upozorenje 
starozavjetnog mudraca koji se svake godine čita kao prvo čitanje na 
blagdan svete obitelji: 

Sine moj, pomozi oca svoga u starosti, 
i ne žalosti ga za života njegova. 

Ako mu i razum klone, budi blag s njim ^ 
i ne grđi ga ti koji si u punoj snazi. 

Jer, ne zaboravlja se milost prema ocu, 
već se uračunava u oprost grijeha 

(Sir 3,12—14). 

Mato Zovkić 

TAM MED OFČICAMI 

Snegec naletava 
i po zrako plava 
kak metulčeki. 

Nočka tiha, mila 
Zemljico je skrila 
ka vu senjaj spi. 

Zvum varaša v jami, 
tom med ofčicami, 

Jezožek leži. 

Malički ga volek 
i oslek tam polek 
z dihanjem topli. 

Zajček beli v snego, 
gori tam na brego, 
svetio V noć gledi, 
pak se tamo čudi, 
da se Kralj seh ljudi 
rodil V Štalici. 

Stanko Gašparec 

ZNAČENJE BOŽICA 

Svake godine kršćani slave Božić, dolazak Boga na zemlju u ljud¬ 
skom obličju. Da spasi svijet. Bog je postao Dijete, čovjek, da trpi i 
mukom svojom da svijet pomiri s Bogom, kojeg je svijet grijesima 
vrijeđao još od početka svijeta, od početka prvih ljudi. Da li na to mi¬ 
sliš o Božiću? Da Ti nije srce ohladilo i otvrdlo, pa na to ne misliš? 
Oči Tvoga duha možda su potamnile, pa ništa ne vidiš! Poruka Božića, 
Svjetlo Kristovo ne stiže do tebe... Prvog Božića Majka Isusova Ma¬ 
rija raduje se rođenju Isusovu, jer se rodilo spasenje svijeta! Čuvar i 
hranitelj, branitelj Isusa i Marije, sveti Josip radovao se dolasku Bo¬ 
ga, Spasitelja, Mesije na ovaj svijet. Radovali su se i siromašni pastiri, 
kojima je Anđeo javio radosnu vijest. Radovali su se i učeni ljudi, zvje- 
zdoznanci, mudraci iz dalekih istočnih krajeva i došli pokloniti se Isu¬ 
su, Spasitelju... Raduju se mnogi pravi kršćani svake godine slaveći 
Božić. Obnavljaju svoj kršćanski život, približuju se Kristu, Bogu svo¬ 
me i mole Ga, da im pomogne, da Njegov dolazak ne bi bio za njih uza¬ 
ludan ... 

Božić znači ne samo sjećanje na prošlost, nego znači i sadašnjost. 
Svijet je postao vrlo ravnodušan, nemaran i prema Bogu i prema svo¬ 
me spasenju! Jesi li i Ti takav? Mnogima Isus smeta, uznemiruje ih, jer 
ih podsjeća, da se u grijesima ne mogu spasiti, da se moraju obratiti. 
To ih uznemiruje, pa ne žele misliti o Isusu i njegovim nacrtima, o 
Njegovim zahtjevima: Obratite se i vjerujte Evanđelju! Tko se obrati, 
spasit će se, a tko se ne obrati, već je osuđen! Spadaš li i Ti među 
takve? ... 

Isus dolazi svaki dan, da bi proširio svoje Kraljevstvo po tebi, 
oko tebe, svuda! Traži od tebe ne samo za Božić, nego trajno, da krš¬ 
ćanskim primjerom, riječju, savjetom, molitvom poradiš kako bi Božja 
rnilost taknula i najtvrđa srca. Da se Kristu približe neznabošci, krivo¬ 
vjerci, zanemareni kršćani, jadni katolici, koji su se udaljili od Isusa 
nevjerom, nemoralnim životom, tvrdokornošću .. . Što činiš, da se Isus 
ponovo rodi u svima njima? Što činiš, da se Isus rodi ponovo u tebi, 
da se tvoje srce promijeni, rasvijetli, ojača, ugrije i više približi Srcu 
Isusovu? Da pomoću Isusa mogneš nadvladavati sve zapreke, koje su na 
putu tvog pravog kršćanskog života! Slušaš stalno paklenu pjespiu pro¬ 
tiv Isusa i Njegova Kraljevstva: SLAVA BOGU NA VISINI I MIR LJU¬ 
DIMA NA NIZINI... Zar nećeš pomoći Isusu, da se širi Njegovo Kra- 

lievstvo u svijetu i oko tebe? U tebi? Nemoj biti samo lijeni promat¬ 
rač i stranac za sve, što se zbiva za Božić i o Božiću! Poslusaj Isusoto 
poruku, primi Isusa, ako si u grijehu, pomiri se s Isusom u Ispovijedi, 
primi Isusa u Pričesti, prihvati se molitve i Božične pjesme da se u 
tvom srcu, u tvojoj duši rodi ponovo Isus ... I svuda oko tebe._ PoJsa- 
ži koliko ljubiš Isusa! Pokaži, da Ga želiš spremno i s ljubavlju pri¬ 
miti. Pokaži, da voliš Isusa više nego udobnost, više nego zemaljsko 
uživanje, više nego svoj radio, nego TV, više nego auto, vise nego po¬ 
ložaj, više nego išta drugo na svijetu ... 

Ako ostaneš i na Božić samo lijeni prornatrač, samo^ uživalac ras- 
košnog lela i pića i zabave, žalim te, jer si veliki siromah i neznalica ... 
Naprotiv, ako se potrudiš da oživiš u sebi pravu^ Božičnu r^ost u 
vjeri i ljubavi kao širitelj Isusove ljubavi, onda ce ti biti SRlilAN 

BOŽIĆ! ... „ .... ... 

Felix Visnjic 


BOŽIĆ — BLAGDAN NAŠEG POBOŽANSTVENJENJA 


Kako ove godine proživjeti (veseli) radosno otajstvo Božića? Kako 
osjetiti svu snagu i domet događaja koji je i danas jednako sudbono¬ 
san za čovjeka pojedinca i za cijeli ljudski rod, baš kao i one prve noći 
u Betlehemu? Možda se još sa većim ushitom srca postavlja pitanje ka¬ 
ko poruku ove radosne stvarnosti posadašnjiti — učiniti je prisutnom 
i djelotvornom za mene, sada? 

U ovoj kalendarskoj godini, koja je sa jedne strane u cijeloj Crkvi 
među Hrvatima obilježena željom da se vrati na izvore, da se obnovi 
iskonski u vjeri svojih otaca. Sva su naša nastojanja išla da što stvar¬ 
nije obnovimo svoju vjernost prema Bogu, Isusu Kristu, njegovoj Crk¬ 
vi s osobitim naglaskom obnove vjernosti Petrovu nasljedniku. To dos¬ 
ljedno znači i u proživljenju ovog najsretnijeg misterija naše vjere 
utjelovljenja ili bolje učovječenja Boga trebamo također ići što dublje 
k vrelu. Sa druge strane eter je prepun vijesti, poruka, deklaracija, od¬ 
luka, uglavnom velikih riječi o pravima djeteta, slaveći međunarodnu 
»godinu djeteta«. Zato će drugo odredište okvira našeg razmišljanja 
biti upravo ova stvarnost. Dakle kako proslaAm rođenja Božjega Sina 
uklopiti i proživjeti u ovim uvjetima. 

Krist se trajno utjelovljuje i rađa 

Iako je stvarnost djevičanskog rođenja Božjeg sina jedinstven i 
neponoviv čin Božje ljubavi prema čovjeku, ipak taj čin ima svoju traj¬ 
nu vrijednost. Taj čin traje i trajat će do konca vremena. Tako Crkva 
sva ushićena nad ovom stvarnošću kliče: »U njemu nam danas zablista 
otajstvena razmjena spasenja: kad tvoja Riječ uze k sebi našu krhku 
narav, ljudska je smrtnost u Kristu zauvijek počašćena, a mi uzdignu¬ 
ti u vječno zajedništvo s tobom«. (III božično predslovlje) Ovaj nam 
tekst daje naslutiti upravo tu stvarnost. Isus jednom utjelovljen, želi 
produžiti to svoje »utjelovljenje« u tolikima koji će biti u stanju »po¬ 
vjerovati u njegovo ime i zato biti rođeni ođ Boga« (Iv 1). Ali čini se 
da će on u svojoj maštovitoj ljubavi ići dalje. U tolikim će se evanđe¬ 
oskim odlomcima sam poistovjetiti sa svojim učenicima: »Tko vas 
prima, mene prima; a tko mene prima, prima onog koji me je poslao« 
(Mt 10 40) ili kod Luke: »Tko vas sluša mene sluša. Tko vas prezire 
mene prezire. Tko prezire mene prezire onoga koji me je poslao« (Lk 
10, 16). Na poseban način sebe poistovjećuje sa malenima: »Tko primi 
radi mene jedno od ovakvih malenih, mene prima« (Mk 9, 3) a na 

drugom mjestu čitamo nastavak ove misli: »Tko napoji samo čašom 
hladne vode jer je moj učenik, zaista vam kažem, sigurno mu neće pro¬ 
pasti plača« (Mt 10, 42) i opet kod Luke »tko primi dijete u moje inie, 
mene prima«) (Lk 9, 46) a onda kad u Djelima kod Pavlova obraćenja: 
»On (Savao) pade na zemlju i ču glas koji mu reče: ’Savle, Savle zašto 
me progoniš?’ 'Tko si ti Gospodine?’ upita Savao. »Ja sam — onaj če na 
to — Isus koga ti progoniš’ (Dj 9, 4—5). Da konačno poistovjeti sebe 
sa svakim čovjekom, kada u svom proglasu o posljednjem sudu rekne: 
»Zaista, kažem vam, meni ste učinili koliko ste učinili jednom od ove 
moje najmanje braće« (Mt 25,40). Iz svih ovih tekstova se vidi, da ovo 
Isusovo poistovjećivanje sebe sa svojim učenicima, malenima i konač¬ 
no sa svim ljudima i nije ništa drugo do njegovo stalno »Očovje- 
čenje« kako to lijepo govori istočna liturgija. 

Kako prepoznati Isusa u bratu? 

Izvan su sumnje ove Isusove tvrdnje i njegovi stavovi. Mislim da 
nam baš ovogodišnji Božić mora pomoći, da otkrijemo tu tako skro¬ 
vitu prisutnost, kako bi proza naše svakidašnjice imala u sebi više bo¬ 
žične idile i s njome radosti. Zato je prije svega potrebno ispitati naše 
stavove. Budući da smo u »godini djeteta« počnimo od malenih. Smije¬ 
mo li pogledati u oči istini "koja iz gornjeg Isusova naučavanja slijedi? 
Znači primiti dijete jednako je primiti Isusa! Uskratiti dijete za život 
znači onemogućiti Isusu, koji bi po svojoj riječi, po sakramentima, a 
nadasve po ljubavi htio biti prisutan po jednom novom ljudskom biću 
u suvremenom čovječanstvu. Kad god dijete uskraćujemo u bilo čemu, 
to zapravo Isusa u njemu uskraćujemo. Kakva revolucija ljubavi? A 
ta je počela pred Badnju noć! Ako želimo da ovaj Božić ne bude samo 
nekakav spomendan minula događaja, nego ako se želimo uistinu ob¬ 
noviti u vjeri svojih otaca u ovoj godini obnove naše vjernosti Isusu 
Kristu, onda pokušajmo zaživjeti upravo tu realnost Isusove prisutno¬ 
sti u bratu s osobitim naglaskom na dijete. Znači treba mijenjati stav 
prema djetetu, prema bližnjemu općenito. Vidjeti u njima Isusa. ^ I 
što je još daleko važnije učiniti sve sa svješću da smo Isusu učinili 
sve ono što činimo bližnjem. Koliko je obraćenje potrebno i to ne 
samo jedno nego svaki dan. To je daleko od našeg sebičnjačkog gle¬ 
danja na svijet i sebe samoga. Nisam više centar svemira »ja« nego 
»bližnji« to jest Isus u njemu. I to ovi moji najbliži, djeca, roditelji, 
braća, drugovi sa radnog mjesta, susjedi, jednom riječju svi ljudi. 
To je Isusova revolucija! A kad se ona provede u djelo onda na djelu 
imamo jednu Majku Tereziju, ovogodišnju dobitnicu Nobelove nagra¬ 
de, Ivana Pavla II. i toliko drugih. A koliko je čovječanstvo sa njima 
bogatije i što bi bez njih ono bilo? A što više bude takvih srdaca to 
će budućnost čovjeka biti sve svjetlija, a to je prespektiva onog pr¬ 
vog Božića! Ako dakle želimo osjetiti svu snagu ovog blagdana onda 
kušajmo umom, srcem i životom otkriti ovu stvarnost Isusove prisut¬ 
nosti u svakom bratu čovjeku i tako sreći vašoj neće biti kraj. Vaš 
će Božić trajati 365 dana u godini. 


TEŠKO JE RECI: SRETAN, RADOSTAN BOŽIĆ! 

Teško je reći Sretan-Radostan Božić, 

Kad je rođeno slijepo dijete! 

Teško je reći SRETAN-RADOSTAN BOŽIĆ, 

Kad je dijete ispremlaćeno, mučeno! 

Teško je reći SRETAN-RADOSTAN BOŽIĆ, 

Kad je dijete u zlo iskorišteno, prostituirano! 

Teško je reći SRETAN-RADOSTAN BOŽIĆ, 

Kad je dijete izmučeno glađu, žeđu i hladnoćom, zimom! 

Da, Bože, teško je reći SRETAN-RADOSTAN BOŽIĆ, 

Kad se znade, da će Tvoj Sin, 

Dijete Isus iz jasala Betlehema 
Nakon trideset godina hiti razapeto! 

Da, Boze, Oče nebeski. 

Teško je reći SRETAN-RADOSTAN BOŽIĆ, 

I vjerovati da u tom ROĐENJU, 

Koje će završiti tragično. 

Prebiva srce Tvoga pouzdanja! Srce Tvoje ljubavi! 

Zato, Bože, Oče nebeski. 

Daj nam snage, da mognemo reći 

S istom vjerom i predanjem ČOVJEKA u Maslinskom Vrtu: 
»NEKA BUDE TVOJA VOLJA, A NE MOJA!« 

Tako može biti SRETAN-RADOSTAN BOŽIĆ na zemlji. 

I SAMO TAKO! 


Mons. Badre, biskup iz Bayeuxa 
Preveo: Srećko Bošnjak 

SRETAN BOŽIĆ 

One svete božične noći čudesno svjetlo je obasjalo noć i objavilo 
rođenje Sina Božjega. A svjetlo svijetli u tami i tama ga nije obuhva¬ 
tila .. . Svijetli do danas i svijetlit će do konca svijeta. 

Isusov je dolazak prosjev Božje istine, ljubavi i dobrote, navještaj 
nezamislive sreće i vječnoga blaženstva. Zato je njegovo rođenje izvor 
radosti i mira. 

Blaženi, koji mu povjerovaše! Blaženi, koji ga priznaju! Blaženi, 
koji ga ljube! Blaženi, koji mu se mole! 

Svima ovima šaljemo srdačne čestitke s pozivom: Radujmo. se u 
Gospodinu! Svaki Božič učvršćuje našu vjeru, oživljava nadu, razgara 
ljubav, rasplamsava radost. Zašto? Jer smo poklonici Istine, obožava¬ 
telji ljubavi. 

Novorođeni Isus ispunio Vaše duše radošću, srca mirom! 

Ivon Ćuk 

BOŽIČNI BOR 


Gle zlatno stablo kadkada se nađe 
na putu našem, naglo, iznenada. 

I svijetlit će nam kad i sunce zasja, 
u noći tmurnoj kao znak i nada. 

Majčinski nježno grane svoje pruža, 
obzorja mračna odjednom se plave, 
blag dišaj struji iz vrtova ruža, 
jutro se iskri na ođkosu trava. 

To bor nas zvjezdan put djetinjstvu vodi 
u staju skromnu zabačena kraja, 
gdje Isus Krist se za spas svijeta rodi. 

Kao da vrata otvaramo raja: 
proviruje nam lice svijetlo bijelo, 
mladost se vrača u umorno tijelo. 

BOŽIĆ 1940 


Oblaci tamni ko zavjesa teška zavise zemlji dol i vrhunce, 

Kao da nad njima nikada više neće zasjeti zlatno sunce. 

Kroz maglena jutra i sive dane prolazi ivot bez tračka nade, 

U strepnji vječnoj da krila noći ne nose nove tegobe i jade. 

Tjeskoba teška pada na duše, što strepe pred dugom tamnom noći. 
Kada bi umorno tijelo htjelo, da bilo na ćas zaklopi oći. 

Da sklopi oći i sanja snove, da oblaka teških zauvijek nesta, 

I sva tegoba što tišti ljude, kao u čarobnoj prići da presta. 

A zrakom da kruži posve tihano, kao da netko strune dira. 

Velebna pjesan prekrasnih riječi: »Evo vam, ljudi žuđenog mira!« 

BOŽIĆ 1986. 

Božić i božićevanje treba biti nešto više od samo rasvijetljenog 
drvca, nešto veće od darovima načičkanih stolova i najsvečanijih pa¬ 
noa s ispisanim željama i čestitkama. Betlehemske jaslice žele nam os¬ 
taviti poruku: Bog je postao čovjekom, on se utjelovio! To znači da nas 
je izbavio od svake nevolje, nesreće, smrti i grijeha. To je bio čin 
neizmjrne, neiskazane ljubavi, koji u djelo može sprovesti samo i je¬ 
dino Bog. 

Tko to nije dirnut i zahvaćen stvarnošću Božića, zanesen njegovom 
općeljudskom porukom? I obitelji i pojedinci — cjelokupna vjernička 
zajednica! I oni na rodnoj grudi, a još više oni udaljeni od zavičaja, 
bez ikoga svoga, u samačkim sobičcima. Oni crnče u tuđini, štede za¬ 
rađeni novac i godinama proljevaju znoj da bi prehranili svoje naj¬ 
milije, brojnu (ili sve manje brojnu) djecu, ženu, stare roditelje ... 

* * * 

Osjećamo da naš odgovor na poruku Božića i jaslica mora isto 
tako biti: ljubav i samo ljubav! Ona se treba iskazivati — i to ne baš 
na zadnjem mjestu! — također i u našoj založenosti, u našem angaž¬ 
manu za brata čovjeka, naprosto za svakog čovjeka, u bijedi, krizi, za 
onoga koji je ugrožen na bilo koji način. 

Da budemo još dorečeniji, konkretniji: upravo ovog Božića, ove 
— 1986. godine — koji je pred nama, naša ljubav, briga i pažnja pre¬ 
ma čovjeku zasnivaju se i šire, a tu će onda biti početak novoga, bo¬ 
ljeg svijeta, koji zapravo otpočinje božičnim događajem i Kristovim 
rođenjem. Ono je kamen-temeljac nove, bolje, ođ grijeha i zloće oslo¬ 
bođene, izmijenjene stvarnosti. Naša ljubav, kao humanost, iskazuje se 
i u otvorenosti i spremnosti za podupiranje dobrotvorne djelatnosti, 
kao što je Karitas, crkvene ustanove koje se brine za toliku zaboravlje¬ 
nu i napuštenu djecu. Naše čovjekoljublje može nači odraza i u stvar¬ 
nom pomaganju sirotinji preko, recimo. Kruha Sv. Antuna ili Limen¬ 
ke Sv. Antuna, koju je pokrenula naša revija. Ako pak podupremo mi- 
sijska djela ili podizanje i očuvanje crkvenih objekata, katedrala, ula¬ 
žemo u razne fondove na tu namjenu, ili priskačemo u pomoć obite¬ 
ljima s brojnom djecom u našim susjedstvima, ili potpomažemo kojega 
siromašnijeg studenta — svi oni čekaju našu ljudsku pomoć i podršku, 
pa čak nije ni potrebno iči tako daleko, u zemlje Trećeg svijeta. Tko 

zna, ne čekaju li na nas, sasvim blizu, u našem susjedstvu, možda iza 
zida ili iza ugla, kakav bespomoćni starac ili starica koji možda ne mo¬ 
gu sami priskrbiti komad kruha da dolično proslave blagdan ljubavi i 
mira?! 

Dok svečano božićujemo uz najsvečanija bogosluženja, obogaćena 
najraskošnijim božičnim pjsmama i napjevima, sjetimo se svega toga 
i imajmo na pameti to, koliko i o nama ovisi naša okolina, svijet oko 
nas, da bi svi osjetili i doživjeli Boga koji dolazi u susret čovjeku. 
Preko svih ovih slavljenja, raskoši i bogatstva božičnih doživljaja, ne 
samo mi, nego i oni kod nas trebaju postajati kršćanskiji, više sveti, 
više ljudski, više Božji. 

To je smisao i poruka Božića — i ovog Božića. O nama ovisi hoće 
li budućnost svijeta oko nas, cijele povijesti, biti više ili manje krš¬ 
ćanska, više ili manje opečaćena Kristovom dobrotom i ljubavlju, koje 
su u njegovu rođenju, tako dražesnom i čudesnom istovremeno, kao u 
klici pokazane i dane nama za primjer i putokaz. Pa, rastimo i izgra- 
đujmo se na tim solidnim temeljima božičnog otajstva i poruke jasli¬ 
ca, betlehemske štalice! 

Marijan Kovač 

ČEKANJE 

Što očekuješ? Sretniji život? Život s više smisla? Bolji posao? Više 
novca? Tjelesno ozdravljenje? Rješenje nekog problema? Priznanje? 
Uspjeh? Ostvarenje neke svoje zamisli? Smrt? 

Većina ljudi prisiljena je da čeka ovo ili ono. Čak i u Evanđelju 
vidimo da su i najsvetiji ljudi morali čekati. 

Tu je Marija, ponizna i pobožna mlada djevojka. Njoj je anđeo 
Gabrijel rekao: 

»Ne boj se, Marijo, jer si našla milost kođ Boga. Evo, ti ćeš za¬ 
četi i roditi Sina komu ćeš nadjenuti ime Isus.« Marija mu reče: »Evo 
službenice Gospodnje, neka mi bude po riječi tvojoj!« (Lk 1, 30—31, 38). 

Svojim riječima »Neka mi bude po riječi tvojoj«, Marija je poka¬ 
zala svoju spremnost da čeka cijelog života. Prije svega čekala je de¬ 
vet mjeseci na rođenje Isusovo. 

Isus, njezin Sin, morao je također čekati. Na povratku u Nazaret iz 
hrama u Jeruzalemu Marija i Josip su primijetili da nema Isusa. Nakon 
tri dana traženja, nađu ga u hramu. Sjedio je među učiteljima, postav¬ 
ljao im pitanja i odgovarao na njihova. Svi su se divili njegovu umu. 
»Njegovi roditelji, kad ga opaze, veoma se začude, te mu majka rek¬ 
ne: »Dijete moje, zašto nam to učini! Gle! Otac tvoj i ja s bolom smo 
te tražili.« »Pa zašto ste me tr^lžili?« odgovori im. »Zar niste znali da 
ja moram biti u kući Oca svojega?« (Lk 2, 48—49). 

Cak i u tako nježnoj dobi Isus je čeznuo da bude u kući svoga Oca 
i da započne zadaću zbog koje je došao na zemlju. Njegova obitelj jed¬ 
va ga je zaustavila. Ali ipak je čekao. I više o njemu ne čujemo ništa 
u Evanđelju, sve dok mu nije bilo trideset godina — dakle osamna¬ 
est godina kasnije! 

I apostoli su čekali, ali ne predugo. Ubrzo nakon svog uskrsnuća 
Isus im je zapovijedio da u njegovo ime propovijedaju obraćenje i 
oproštenje grijeha svim narodima. Ali najprije: 

«Evo, ja ću poslati na vas to što je Otac moj obećao. A vi ostani¬ 
te u gradu dok se ne obučete u silu odozgo« (Lk 24, 49). 


Morali su čekati silazak Duha Svetoga. Još nisu mogli poći u svijet. 
Tek nekoliko tjedana poslije, na Duhove, mogli su započeti svoje po¬ 
slanje. Tek tada je iz njih provalila sva sila Duha Svetoga odozgo. 

Bilo što da čekamo, iskoristimo to vrijeme na najbolji mogući 
način. Koju duhovnu vještinu možemo naučiti od Isusa, njegove majke 
i apostola? 

Što je uradila Marija, nakon što joj je rečeno za Isusovo začeće? 

»U one dane Marija se žurno zaputi u planinski kraj prema jed¬ 
nom gradu Judinu. Uđe u kuću Zaharijinu i pozdravi Elizabetu ... Ma¬ 
rija ostade s Elizabetom oko tri mjeseca« (Lk 1 39, 40. 56). 

Umjesto da sjedi u kući, žaleći samu sebe i brinući vlastitu bri¬ 
gu, Marija je odmah i otišla k svojoj rodici Elizabeti da joj pomogne 
oko rođenja Ivana Krstitelja. Pouka je očita: vrijeme čekanja najbo¬ 
lje ćemo iskoristiti pomažući drugima. Ne budimo besposleni. Nemoj¬ 
mo prestati voljeti samo zato što očekujemo da nam se dogodi nešto 
veoma važno u bliskoj budućnosti. Poput Marije, nemojmo ni mi mi¬ 
sliti samo na se i na svoje brige. Pomozimo onima u nevolji. 

Kako je Isus provodio vrijeme prije svoga javnog nastupa? Vidjeli 
smo da je već u dvanaestoj godini žarko želio da započne zadaću koju 
mu je postavio Otac. Ali, umjesto toga on je pristao da radi slijedeće: 

»Tada siđe s njima, dođe u Nazaret i bijaše im poslušan. A Isus 
je napredovao u mudrosti, rastu i milosti pred Bogom i ljudima« (Lk 
2, 51—52). 

Isus je bio poslušan svojoj majci i ocu. Živio je u poslušnosti. Ista 
mogućnost pruža se i nama: živjeti u poslušnosti prema Bogu našem 
Ocu, živjeti u poslušnosti prema svetoj majci Crkvi. Ostanimo u Bož¬ 
joj blizini. Vršimo zapovijedi koje nam je dao. Dopustimo da nas vodi 
njegov Sveti Duh. Na ovaj način možemo jednog dana, kao Isus, do¬ 
nijeti svome Ocu dobar i trajan plod. 

Ponekad čekanje može postati ubitačno i dovesti nas u napast da 
kažemo: »Ne mogu više, ubit ću se.« To nije poslušnost. »Pit ću do 
besvijesti.« To nije poslušnost. »Neću više biti dobar, krenut ću putem 
grijeha.« To nije poslušnost. 

»Isus je napredovao u mudrosti.« Mnogi od nas, međutim, napre¬ 
duju u dobi, ali ne i u mudrosti. Iz godine u godinu tužimo se na isto. 
Iz godine u godinu lijemo iste suze. Iz godine u godinu radimo stvari 
na isti besplodan način. Stenjemo i ječimo, a ne učimo se na vlastitom 
iskustvu. A Isus je rastao. Ne samo u mudrosti, nego i u »milosti pred 
Bogom i ljudima«. Sve se više približavao Bogu, svome Ocu. Sve se 
slagao sa svojim susjedima. Ima stvari koje također možemo nau¬ 
čiti od Isusa. Proučavaj Evanđelje i slijedi njegov put. 

A sada apostoli. 

»Oni padoše ničice pred njim, pa se zatim s velikim veseljem vra- 
tiše u Jeruzalem, gdje su sve vrijeme bili u hramu hvaleći Boga« (.Lk 
24, 52—53). 

Oni su čekali s velikim veseljem! Ljudi koje Bog prepušta jia če¬ 
kaju sigurno su predodređeni za neku važnu zadaću. Poslije Bog zeli da 
ih na taj način pripremi. Mi koji osjećamo težinu vremena si^rno g)a- 
damo u tu skupinu ljudi. Eto, zbog toga treba da se radujemo. Bog 
nas je odabrao! Velika je to čast, izuzetna povlastica. Provedimo vri¬ 
jeme čekanja u molitvi — zahvaljujući Bogu na pouci koju nam pruža, 
zahvaljujući mu za dobro koje će učiniti preko nas, zahvaljujući niu 
u ime svojih prijatelja i rodbine koji će uskoro imati koristi od naše 
strpljivosti. Poput apostola, nemojmo ni mi nikada prestati hvaliti 
Boga. Predajmo mu se potpuno. 

Evo jednog ulomka iz Evanđelja koji je po mom mišljenju veo¬ 
ma utješan i ohrabrujući. Pred samo Isusovo rođenje Josip i Marija pu¬ 
tovali su u Betlehem da se upišu. 

»Dok su tu bili, njoj dođe vrijeme da rodi. I rodi sina svoga, prvo- 
rođenca« (Lk 2, 6—7). 

I kao što je došlo vrijeme Mariji da rodi, tako će i našem čeka¬ 
nju doći jednom kraj. Neće vječno trajati. Prestat će prije ih poslije. 
Doći će čas veselja. 

Roditi dijete znači oslobditi se tjelesne povezanosti s njinie. Nakon 
devet mjeseci čekanja i nesigurnosti došao je čas oslobođenja za Ma- 
riju. Sada je mogla svoga prvorođenca sva sretna uzeti u krilo. T^o ce 
i za nas doći vrijeme oslobođenja. Bog će nas osloboditi od naših mu¬ 
ka. Vidjet ćemo svjetlo na kraju tunela. Doći će čas ispunjenja. Neće¬ 
mo morati više čekati. 

Dragi prijatelji, nemojte više tugovati. Ne budite potišteni. Doći 
će naše vrijeme. Doći će vrlo brzo. Poput apostola, čekajmo i J bes^ 
krajno velikim veseljem — hvaleći Boga zbog njegove dalekovidnosti 
providnosti, hvaleći ga u svakoj prilici. Poput Isusa čekajmo u po^us- 
nosti, napredujući u mudrosti i u odnosu prema Bogu i prema bliž¬ 
njemu. Poput Marije, čekajmo pomažući drugima. Ne gledajmo samo 
na se. Povedimo računa i o potrebama drugih. Ne prestanimo nikada 
voljeti. 

Jednoga dana i mi ćemo poput Marije, roditi Isusa, donijeti Krista 
onima za koje nas je Bog cijelo vrijeme pripremao, kako bismo mogli 
doći do njih i privesti ih k njemu. 


NEK ZAMUKNE BUKA 

Nek zamukne buka, nek se duše smire, 
uzđanje nek noćas u nama procvjeta ... 
Otvorimo širom vrata svojeg srca: 

I za nas se rodi Otkupitelj svijeta! 

Napustivši zbog nas sve ljepote neba. 

Bog Svevišnji, vječni. Zemlju s Nebom zbrati. 
Ko nejako čedo smiješi nam se milo 
i želi nam posve sama sebe dati. 

Odložičemo zloću, pristupimo k njemu. 
Dopustimo noćas srce da nam pjeva 
od ljubavi žarke, od radosti svete 
zbog Božanskog čeda što ga rodi Djeva. 

I budimo opet kao mala djeca. 

Sve brige i tuge povjerimo Njemu. 

Uronimo sretni u božanske oči 
Obećavši čvrsto slijedit ga u svemu. 


Anderw Jerome Yeung 


TRPLJENJE I MISAO NA BOŽIĆ 

»Rorate coeli desuper .. . Rosite nebesa s visine i oblaci neka daž- 
de Pravednika! Neka se otvori zemlja i neka iz nje nikne Spasitelj! 
Ove su riječi Izaije proroka odzvanjale s puno očekivanja i velikim 
smislom u nutrini svakog čovjeka, potomka Adamova. 

Prestupak zapovijedi Gospodinove, koju su prekršili praroditelji, 
urodio je strašnim plodom. Od tog je časa život kroz cijelu povijest 
roda ljudskoga kod svakog pojedinca nosio sa sobom zahtjeve, kojih 
bi se svaki morao pridržavati, a koje svi izbjegavaju, a to su: zahtjevi 
trpljenja. Oni dolaze nužno u našoj naravi zbog grijeha praroditelja. 
Trpljenje, koje prvotno nije bilo određeno kao nešto, što pripada ljud¬ 
skoj naravi, neće čovjek da smatra srećom. Ono mu je nešto nepri¬ 
jateljsko. Ono ne ostavlja mjesta radosti, za koju je čovjek stvoren. 
No činjenica, da se ono dnevno povećava, upozorava čovjeka na otstra- 
njenje trpljenja. Valja ga svladati, ali svaki pojedinac pit^ kako. To 
je bio problem svih generacija, kojeg su svi rješavali s više ili manje 
zabluda. 

Stoici, kako dokazuje povijest, s prezirom za svaku osjećajnost 
nisu uspjeli. Čovjek traži nešto drugo. Epikur s preporukom uživanja i 
veselja u najvišoj mjeri, nije riješio pitanje trpljenja. Nastojanje Budhe, 
da čovjeka pretvori u Nirvanu kao protuudarac trpljenju ostaje bez¬ 
uspješno. 

U modernom strujanju sve nastojanje oko svladavanja boli i teš¬ 
koće života nema smisla. Schopenhauer ide tako daleko, da život, za 
kojim svi teže, u svom skepticizmu naziva ludošću. Pa mišljenja nel^h 
o posvemašnjem zadovoljstvu, koje će ljudi imati prije ili kasnije, ako 
se podvrgnu izvjesnim načelima, nije ništa drugo do li utopistička mi¬ 
sao. 

Iza svih nastojanja oko otstranjenja trpljenja ono stoji kao čvrsta 
činjenica kojoj ispravni rezultat daje samo jedan Bog, koji iz lju¬ 
bavi dolazi na svijet u božičnoj noći u tijelu čovjeka. On daje^ stvar¬ 
ni primjer ne otstranjenjem već ispravnim shvaćanjem i prihvaćanjem 
trpljenja ili boli. Božanski je altruizam išao tako daleko, da je našao 
svoj odgovor u čovjeku, koji ima svoj ja u Bogu. Taj čovjek, potomak 
kraljeva rađa se u spilji napušten od svih viših slojeva društva: od ve¬ 
likaša, bogataša, aristokracije ratnika, pa i od samib svećenika, koji 


su zagrezli u blato materije i novca. On dolazi među pastire, koji su 
napušteni od svih kao i On. Dolazi najnižem društvenom razredu, da 
mu dade svoju ljubav. 

On, pravedan iznad svega, uzima na se svaku nepravdu, savršen, a 
prima sve nesavršenosti; čist, a prihvaća svaku nečistoću čovjekova 
duha. Najveći vlasnik, a dolazi kao bijednik i bjegunac među ljude. 
Nikada nije zapažen čovjek, koji bi uzeo na se sve grijehe svijeta, a 
niti je um poganskih filozofa i mitologa mogao zamisliti takova Boga. 
No sve je to ostvarilo Djetešce — Bog i čovjek — u božičnoj noći i po¬ 
nizivši se i dajući upute ljudima, jednim gestom svoga života, a taj je: 
trpljenje zbog ljubavi. U tom smislu dat će i svoj život za ljude. 

Poniženje, dolazak na svijet u potpunom siromaštvu — dakle du¬ 
ševno i materijalno trpljenje prihvaća On slobodno s ljubavlju. On 
nam je mnogo govorio o sebi, ali blagdan Božić nas stalno podsjeća 
na šutnju, koja najviše govori. 

Božić, čiji je uzrok pad čovjekov, podsjeća nas na početak i rješe¬ 
nje tajne trpljenja. Sve tiho podnijeti iz ljubavi prema Bogu i ljudi¬ 
ma, kako nam je to pokazalo malo Djetešce. Nikome nije potrebno 
znati, da mi trpimo, jer i onako nam ljudi neće ništa pomoći. To ćemo, 
dakle, pitanje najbolje rješiti idući stopama novorođenoga Kralja. 

Tada ćemo tek potpuno moći razumjeti božićno veselje sadržano 
u pjesmi: »Slava Bogu na visini, a mir na zemlji ljudima dobre volje«. 
— Tako veličanstvenih i utješnih akorda prvi puta je zaorila ta pjesma 
u božičnoj noći prije skoro dvije tisuće godina. 

Novorođeno Djetešce, koje je u sebi sadržavalo nebo i zemlju, vi¬ 
sinu i nizinu, zaista je donijelo slavu Bogu i mir ljudima trpeći za njih 
studen u hladnom prostoru spilje betlehemskih pastira. Ostvaren je 
zahtjev čovjeka za Spasiteljem, čijeg se dolaska ponovo sjećamo i koji 
nam kazuje put, kako ćemo uspješno svladati teškoće i boli života. 

JEDNOSTAVNOST LJUBAVI 


Pitaš Sestro, što je Ljubav i kako da je dočekaš? 

Nije lako na to odgovoriti. Pitanje je suviše jednostavno, čini se, 
da i nema ništa jednostavnije. I upravo ta jednostavnost zadaje teško¬ 
ću. Svaka jednostavnost je kao priprosta pjesma pastira, za koju samo 
treba otvoriti srce, pa je primiti i ponijeti. Istom tada rnozemo osjetiti 
čistoću njena blaga. Ako pak idemo o njoj mudrovati i premještati 
njene tonove, jedan izbaciti, drugi umetnuti, tada smo joj diranjem 
jednostavnosti oduzeli svu ljepotu. 

Sve najveće vrijednosti zaodjenule su se savršenom jednostav¬ 
nošću, a jer su tako zaodjenute, postale su svakidašnje, svijet ih je 
prisvojio i služeći se njima učinio ih obićnirna. O njima se govori kao 
o ispijenoj čaši vode. A možda od svih vrijednosti ništa toliko 
oskvrnuto kao Ljubav. O njoj se govori, a najmanje znade. O njoj se 
najviše laže. Lukavo krijući, da su njeni izdajnici, upregli sveto do¬ 
stojanstvo Ljubavi za najropskiju sebičnost. 

Ima, Sestro, u svemu tome jedna teška nevolja: neina čovjeka, 
koji nije već bio izdajnik Ljubavi. Neki u tome ustraju čak i čitava n- 
vota, drugi požale i okajavaju, trudeći se, često ili čitava života, da bi 
svojim djelima postali njeni učenici i posvetnici. 

Uvijek je Ljubav najuzviješnija vrijednost, čak tako i^višena, da 
zamjenjuje ime samoga Božjega Sina. Kad je mali Betlehem postao 
jedne noći, u sjaju nove zvijezde, koljevkom Kraljevstva Božjega, onda 
se je rodila Ljubav u tolikoj jednostavnosti, da je možemo oznachi s 
par riječi najvećega siromaštva: staja, jasle, slama ... Potresna jedno¬ 
stavnost. Jasna svakome čovjeku: pastiru i kralju. A zar oi bila tako 
potresna, da se je pojavila u zamršenom obliku neke kraljevske deko¬ 
racije? 

Jednostavnost i traži jednostavnost: dosta je Se^ro, budemo li 
o Božiću okitili jednu zelenu grančicu povrh jaslica. Što manje izva- 
njeg sjaja. Tad ćemo i srcem osjetiti, da Ljubav ispunja blaženstvom sa¬ 
mo čiste duše. 


BOŽIČNA SVIJEĆA 

I lije 

božična svijeća 
obojenu svjetlost 
stvarajuč nad 
stolom dugu 

Lomi se 
u suzama djeda 
umjesto radosti 
u plavim očima 
otkriva tugu 

Zadrhti staračka ruka 
gaseći plamen 
iz kruha 
iscijeđenim 
kapima vina 

I tako svakog 
božičnog ručka 
izbije žal 
za četiri svoja 
izgubljena sina 

BOIIĆ U SELU 


U pustoš sela 
saći će smijeh 
Djeteta plavih očiju 

Smijeh beskrajne sreće 

I past će snijeg. 

Po oknima prosut će 
zima najljepše cvijeće. 

U kuće — bol 
neće ko obično ući; 
prognat će ga mir 
i plamsaj 
goruće svijeće 

Marija Jakobović-Mesaroš 


»UZALUD LJUDI RASPRAVLJAJU O MIRU AKO SE NE PROMIJENE 

LJUDSKA SRCA« 

(Poruka ka.rclinala Franje Kuharića) 

Svim čitateljima »Glasa Koncila« u domovini i u tuđini, urednici¬ 
ma i suradnicima bio ČESTIT BOŽIĆ I POROĐENJE ISUSOVO! SRE¬ 
TAN BOŽIĆ svim vjernicima Crkve u Hrvata i svim kršćanima koji 
priznaju Isusa Krista svojim Bogom i Spasiteljem. 

Sretan Božić svim ljudima dobre volje koji iskreno traže istinu; 
i u njihovim dušama božični blagdan budi slutnju, čežnju i nadu bo¬ 
ljega svijeta! Nijedan čovjek iskrenog razmišljanja ne može se pomi¬ 
riti^ s mišlju da su njegovi iskoni u praznini slučaja i da su njegovi 
svršeci u besmislu ništavila. Ljudska se duša ne smiruje u materiji; ona 
traži apsolutnu Istinu. Ljudsko srce nosi u sebi težnju za boljim svi¬ 
jetom; čovjekova savjest traži putove dobra, ali ih ne nalazi bez svje¬ 
tla. 



Bog nam dolazi u susret svim tim traženjima, težnjama, naporima. 
Čovjek ne može odgonetnuti svoje vlastite tajne — tako je duboka — 
bez Božjega svjetla. Čovjek ne može razumjeti ni smisao svijeta ni ci¬ 
ljeve povijesti bez Božje Riječi. 

Božični je blagdan proslava Božjega silaska k ljudima. Zaista, bo¬ 
žanska Osoba — vječna Očeva Riječ, Svjetlo od Svjetla — tijelom po- 
stade^ (usp. Iv 1,14) da bude »Svjetlo istinsko, koje prosvjetljuje sva¬ 
kog čovjeka ...« (Iv 1,9). Vječni Sin Očev snagom Duha Svetog utje¬ 
lovljuje se u krilu neoskvrnjene Djevice i postaje novi Čovjek; po 
Djevičinu majčinstvu s nama srodan, naš Brat da bude naš Pomiritelj 
s Ocem, da bude Smiritelj svih ljudskih odnosa. Samo iz tog Pomire¬ 
nja i iz tog Smirenja može nastati novi svijet; svijet mira, a ne nemi¬ 
ra; svijet ljubavi, a ne mržnje; svijet pravednosti, a ne nepravde; svi¬ 
jet slobode, a ne tlačenja. 

Izaija je naviještao takav svijet u slikama, kad je proročkom gle¬ 
daju proricao dolazak Mesije — Spasitelja. »On će biti sudac naro¬ 
dima . .., i oni če mačeve prekovati u plugove, a koplja u srpove« (Iz 
2,4). »Vuk će prebivati s jagnjetom, ris ležati s kozlićem, tele i lavič 
zajedno će pasti. . .« (Iz 11,6). Snažne su to slike. Vuk će biti kao jag- 
nje; ris će se igrati s kozlićem i kozlić neće biti ugrožen; lav će pasti 
travu kao tele i neće razderati teleta. To znači korjenitu promjenu ću- 

di, ponašanja, svih postupaka, to znači da sasvim nova ljestvica vrijed¬ 
nosti stupa na snagu i da se život polaže na posve nove temelje. To je 
Evanđelje Gospodina našega Isusa Krista; Evanđelje je uvijek novo, 
neopozivo, zahtjevno, svjetlonosno i milosno. 

U noći Isusova rođenja od Djevice u Betlehemu zasjalo je to novo 
i neugasivo Svjetlo. Samo utjelovljeni Sin Božji može kazati za sebe: 
»Ja — Svjetlost — dođoh na svijet da nijedan koji u mene vjeruje u 
t ami ne ostane« (Iv 12,46). »Tko hodi u tami, ne zna kamo ide« (Iv 12, 
15). 

To su Svjetlo navijestili anđeoski zborovi u čudesnoj božičnoj pjes¬ 
mi: »Slava na visinama Bogu, a na zemlji mir ljudima, miljenicima 
njegovim!« (Lk 2,14). 

Završava od Ujedinjenih naroda proglašena Godina mira! U ne¬ 
mirnom vremenu i sukobljenom svijetu mir je čežnja svih ljudi dobre 
volje. A da li je on ostvariv bez Mironosca i Mirotvorca koji je s ne¬ 
ba sišao da nam donese Mir. Prorok Mihej navijestio ga je: »On — 
On je mir! (Mih 5,4). Apostol Pavao piše Efežanima: »Doista, On je Mir 
naš ...« (Ef 2,14). 

Uzalud ljudi raspravljaju o miru ako se ne promijene ljudska sr¬ 
ca. Bez uspjeha možni ovoga svijeta već godinama raspravljaju o razo¬ 
ružanju, trošeči u isto vrijeme godišnje stotine i stotine milijardi do¬ 
lara za sve moćnija oružja, ako se ljudska srca ne razoružaju od sva¬ 
ke mržnje, osvete, nepravde i laži. Mir se mora događati u ljudima da 
bi se dogodio među ljudima. Zlo u dušama rađa nemire. Govor o miru 
jest licemjerstvo ako se u isto vrijeme neprestano podržavaju na živo¬ 
tu stare mržnje i potpiruju nove, ako se lažima i krivim optužbama 
jednostrano druge proglašava zlima a sebe pravednima. Nema mira bez 
pomirenja! 

Kakav mir može očekivati svijet koji je izvrnuo naglavce ljestvicu 
vrijednosti, zanijekavši istinu o Bogu i o čovjeku! Kakav se mir može 
graditi na mentalitetu da nema razlike između dobra i zla, ili se čak 
dobro proglašava zlom, zlo dobrom. Ako je ljudski život izgubio svoju 
neotuđivu vrijednost, pa se nesmiljeno ubijaju nerođeni, može li to 
biti svijet mira? Ako su duhovne vrijednosti proglašene besmislenima, 
a na njima se gradi svaka prava kultura i civilizacija, onda mir više 
nema svojih čvrstih temelja. Naraštaj utonuo u pokvarenost, koja uniš¬ 
tava mladost i razara obitelji, tužan je naraštaj, ugrožen i izložen toli¬ 
kim nemirima i sveopćim uništenjem. To je stvarnost ljudske povijesti. 

Znakovit je bio susret sv. oca Ivana Pavla II. s predstavnicima mno¬ 
gih kršćanskih i nekršćanskih zajednica svijeta. Toga dana zastupnici 
religioznog čovječanstva molili su i postili za mir. Svjedočili su tako 
da je mir čovjekov i mir među Ijudma utemeljen na miru s Bogom. 
Slava Bogu na visinama, a mir ljudima na zemlji. To je poziv da treba 
pronaći prave putove mira; mir treba piti iz čistog izvora istine, pra¬ 
vednosti i ljubavi. Iz korijena treba promijeniti i ljudske misli i ljud¬ 
ske sudove i ljudsko djelovanje. Ne isplati se zatvarati oči pred Svjet¬ 

lom. Bijeg od Boga nikada nije usrećio čovjeka. Ljudska mudrost pre¬ 
puštena samoj sebi, ohola u samoj sebi, gradi kuću na pijesku. U Bož¬ 
joj pak mudrosti možemo graditi kuću na stijeni. Tako je to rekao 
Isus u svojoj Propovijedi na gori (usp. Mt 7, 24—26). 

Opasno je Svjetlo proglasiti mrakom! 

Ljudi dobre volje obično Božić doživljavaju kao blagdan obitelj¬ 
ske topline i nježne razdraganosti pred betlehemskim Djetetom. To se 
želi označiti okićenim borom i jaslicama pod njim. Rado se pjevaju bo- 
žićne pjesme i nastoji se biti kod polnoćke. Tako je božična noć, mo¬ 
žemo reći, ljudski topla noć. Zbližuje ljude i razgrće pepeo s ono možda 
malo žara što još tinja duboko u srcu kao sjećanje na Boga dobrote. 
Ipak to nije sve. 

Božić je blagdan velikog ispita savjesti. Ispit savjesti uvijek je oz¬ 
biljan. Temeljno pitanje savjesti pred Bogočovjekom u jaslama glasi: 
Da li prihvaćam taj Dar? Da li otvaram Bogu koji dolazi da me spasi 
ulaz u svoju savjest, u svoj život? Da li je On uistinu Svjetlo koje me 
rasvjetljuje da dobro mislim, da dobro govorim, da dobro činim? Ili 
sam možda među onima za koje je pisano: »K svojima dođe i njegovi 
ga ne primiše«? (Iv 1,11). 

Možda smo s toliko toga opterećeni i zbog teških okolnosti života 
premoreni, pa izbjegavamo taj ispit savjesti? Možda se bojimo otvore¬ 
no pogledati u oči svome Spasitelju i iskreno ući u svoju savjest? Mož¬ 
da već dugo nismo molili, a često smo proklinjali, psovali? Ipak, ne 
bojmo se! Bog koji je iz ljubavi prema nama postao Djetetom poziva 
nas u svom neusporedivom čovjekoljublju: »Dođite k meni svi vi, iz¬ 
moreni i opterećeni, i ja ću vas odmoriti« (Mt 11,28). Ta »očitovala se 
Ljubav Božja, spasiteljica svih ljudi«, da »razumno, pravedno i pobožno 
živimo u sadašnjem svijetu...« (Tit 2,11; 12). SRETAN BOŽIĆ! 

Neka svima Nova godina 1987. bude u Isusu i Mariji blagoslovlje¬ 
na Kristovim MIROM! 

Božić 1986. 

Franjo kard. Kuharić 
nadbiskup zagrebački 

u SE VRIME GODIŠCA 

U se vrime gođišća 
Mir se svitu navišća: 

Porodenjem Ditića 
od Divice Marije. 

Od pričiste Divice 
I nebeske Kraljice 
Anđeoske cesarice 
Svete Dive Marije. 

Diva Sina porodi, 

Đavlu silu svu slomi, 

A kršćane oslobodi 
Sveta Diva Marija. 

U jasle ga stavljaše. 

Majka mu se klanjaše, 

I slatko ga ljubljaše. 

Sveta Diva Marija. 

Anđeli mu služahu. 

Novu pismu pivahu. 

Od njeg milost prošahu 
Svetom Divom Marijom. 

U ponoć se Bog rodi. 

Nebo zemlju prosvitli, 

Ko u podne svitlost bi. 

Svetom Divom Marijom. 

Zrak izađe zorice 
od pričiste Divice, 
anđeoske cesarice, 

Svete Dive Marije. 

Svako svita stvorenje 
sada ima veselje. 

Božje štujuć rođenje 
od Divice Marije. 


Oci u Limbu pivahu 
Kad te glase slušahu 
Da Bog rođen bijaše 
Od Divice Marije. 

Slava Bogu višnjemu. 
Gospodinu našemu, 

I čoviku smirnomu 
Svetom Divom Marijom. 

Koj’ u tminah stajahu 
I bez svitla bijahu. 

Sina Božjeg čekahu 
Od Divice Marije. 

Kog obeća Bog dati 
I na svit im poslati 
Ter iz tmina pustiti 
Svetom Divom Marijom. 

To željahu viditi 
I s veseljem primiti 
Pa s njim navik živiti 
Svetom Divom Marijom. 

Anđel priđe nebeski 
Ter pastirom navisti 
Prevelike radosti 
Od Divice Marije. 

O, pastiri, tecite. 

Stada vaša pustite. 

Sina Božjeg vidite 
Svetom Divom. Marijom. 

Tad pastiri pođoše. 

Sina Božjeg nađoše 
Ter mu hvale đađoše 
Svetom Divom Marijom. 

Slava Bogu višnjemu. 
Gospođinu našemu, 

I čoviku smirnomu 
Svetom Divom Marijom. 

Slavu vičnu vidiše 
Ter se vele čuđiše. 

Bogu poklon činiše 
Svetom Divom Marijom. 

I to čudo procvita 
Nad tim kraljem od svita 
Kog uboga čestita 
Povi Majka Marija. 

Kralj u jaslam ležaše 
A odiće nimaše 
Jer uboštvo ljubljaše 
Svetom Divom Marijom. 

Teb' Isuse hvalimo, 

Sveto Trojstvo slavimo, 
Majku Tvoju častimo. 
Svetu Divu Mariju. Amen. 


FRA JOZIN BOŽIĆ 

Ratno i poratno raspoloženje dugo se je osjećalo po našim dal¬ 
matinskim selima. Rat je prouzročio mnoga teška razaranja i pusto¬ 
šenja. Stanovnici mnogih naših mjesta ostali su hez krova nad glavom 
i onog najnužnijeg za život. Mnoge su župe ostale bez svojih crkava 
i župskih domova, a i bez svojih duhovnih pastira. Trebalo je proći i 
po nekoliko godina dok se je svećenik pojavio u ponekoj župi. Takva 
je bila i Plina, franjevačka župa čiji su komšiluci (zaselci) razbacani po 
obroncima Biokova, u razmjeru više od 20 kilometara. U nju se je 
moglo doći samo pješke ili na kakvom živinčetu, jer nije bilo ni jed¬ 
nog metra ceste za motorni saobraćaj. I prije rata ona je bila veliki 
pastoralni problem, pa se u njoj nisu sv,ećenici dugo zadržavali. U ra¬ 
tu je bila doslovno duhovno i materijalno opustošena. Nije bilo ni 
jedne vojske koja u njoj nije ostavila svoje tragove, a talijanska i nje¬ 
mačka teške i krvave. 

Svećenici su u nju počeli dolaziti tek nekoliko godina iza rata. Bi¬ 
li su to pravi misionarski pothvati, a često puta pogibeljni i po život 
opasni. Pokojni fra Mate Rakić jednom je jedva živ umakao! Spasile 
su ga samo brze noge i jaki organizam. Godine 1958. kad je biskup 
došao na krizmu nakon nekoliko sati pješačenja, u pratnji svih svećeni¬ 
ka neretvanskog dekanata, ni jedno se dijete nije pojavilo na krizmi, 
iako se je pripremalo njih dvadesetak. Strah je prevladao nad i onako 
slabom vjerom! 

Godine 1958. upraviteljem te župe imenovan je pokojni fra Josip 
Smojo. U župi se nije nastanio jer nije imao gdje. Župska je kuća bila 
uništena, pa je stanovao u jednoj seoskoj kućici, koju je provincija ku¬ 
pila nadomak luci i gradiću Ploče, gdje se je već počeo doseljavati veći 
dio njegovih župljana. Ali svake je nedjelje trebalo poći u brda onima 
koji su gore ostali iako im nije bio baš puno drag njegov dolazak. No, 
trebalo je prema Evanđelju tražiti i onu »jednu izgubljenu ovcu!« Fra 
Jozo ih je uporno tražio, iako se nisu rado odazivale na njegov zov! 

Na Božić 1958. tek što sam sjeo za stol nakon naporne službe u dvi¬ 
je župe netko pokuca na vrata. Tko je sad, pomislih, jer se na Božić 
ne ide u posjete? Kojeg li iznenađenja, kad se na vratima pojavi nitko 
drugi, nego fra Jozo! Fra Jozo, je li moguće da mi ti danas dolaziš na 
dan Božića, bile su prve riječi koje sam izgovorio, dok sam ga bratski 
zagrlio i zaželio mu sretno Porođenje Božje! Zapravo, više nisam ni os- 


jecao umor, jer toliko sam se obradovao fra lozinom pohodu, da više 
ni na što drugo nisam mislio. I moja se je sestra vidno raspoložila, jer 
je znala da je fra lozo sam i da će barem na Božić imati topao ručak. 

I dok je sestra pripremala ručak nas dvojica smo časkali o svemu 
i svačemu, a najviše o onome što smo u badnjoj noči i na sam Božić 
doživjeli. Fra lozini su doživljaji bili zaista potresni i vrijedno ih je za¬ 
bilježiti, da se otmu zaboravu, što je taj vrijedni misnik doživljavao \ 
u toj teškoj i zapuštenoj župi. 

Fra lozo je stanovao izvan župe, jer u župi nije bilo župske kuće. 

Za vrijeme rata bila je zapaljena. I dvije crkve koje su u župi bile su u 
takvom stanju, da su više ličile na zapuštene štale nego li na crkve. Na 
njima nije bilo ni vrata ni prozora, a i krovovi su im bili porušeni. 

Večina župljana se je udaljila od svečenika. U župi je bilo mnogo 
nekrštenih i nevjenčanilr, a crkveni sprovodi već su bili i zaboravljeni. 
Prava duhovna i materijalna pustoš! Svećenik je zapravo bio nepože¬ 
ljan i mnogi su ga susretali kao nekog uljeza i nepoželjna. Neki su to 
činili iz uvjerenja, a mnogi iz straha da se ne bi nekome zamjerili. 

Fra lozo je došao u župu na Badnji dan poslije podne. Župska 
crkva je u seoskom groblju daleko od najbliže kuče oko jedan kilome¬ 
tar. Fra lozo je uzeo metlu i počistio crkvu, a zatim je okitio s neko¬ 
liko grančica bršljana, kojega je sa sobom donio. Nekako je od raz¬ 
bijenih dasaka napravio male božične jaslice i u njih postavio neko¬ 
liko figurica, da oni koji dođu u crkvu osjete barem malo božično ras¬ 
položenje. Bile su možda i sličnije onim prvim betlehemskim jaslicama, 
koje su bile kolijevka Božjem Djetetu, nego one koje se prave po dru¬ 
gim crkvama! Več se je bila spustila noć, a nitko se nije sjetio fra lo¬ 
ze, nitko ga ne pozva u kuću da se barem ogrije i da nije sam na uda¬ 
ljenom seoskom groblju. Na reizlupane prozore fra lozo je stavio s ol¬ 
tara kanonske ploče, da se barem malo zaštiti od hladnoće. Zatim je spo¬ 
jio dvije razlupane klupe i napravio ležaj. Uzeo je svoj redovnički plašt 
1 pola ga prostro, a s drugom se polovicom pokrio. Bio je puno umo¬ 
ran i duševno i tjelesno. Teško mu je bilo da nitko od njegovih župlja¬ 
na nije bio svjestan da je Božić najsvetiji dan i da se nitko nije sjetio 
da je njihov župnik sam na groblju, u toj hladnoj zimskoj noći! Brzo 
je zaspao, ali ne za dugo. laka ga je hladnoća probudila i brzo je ustao 
sa svoga »udobnog ležaja«. Od razbijenih drvenih križeva zapalio je 
vatru i počeo grijati svoje promrzle noge. I tek što je sjeo uz vatru 
kad li netko s džepnom lampom usmjeri mlaz svjetlosti prema njemu. 
Srce mu je počelo jače kucati, jer netko je mjesto svjetla mogao us¬ 
mjeriti i eijev, a nikada nitko nebi znao od čije je ruke fra lozo stra¬ 
dao! 

Fra lozo je bio ipak priseban, pa je i on izvadio svoju lampu i 
njeno svjetlo usmjerio prema suprotnom svjetlu. Potrajala je ta nape¬ 
tost nekoliko minuta i onda su se neočekivani posjetioci udaljili, a da 
ni riječi nisu rekli. Nije to bio baš ugodan susret u toj divljini i sa¬ 
moći i fra lozo je bio svjestan svega. Bio je svjestan da je u Bož¬ 
jim rukama i sve je u njih stavio! Tada se je sjetio svoje majke. Bože 


moj pomislio je u sebi, da ona zna gdje sam ja sada, kako bi se os¬ 
jećala! A si^rno je i mislila i molila za svoga fra lozu! Dakako, više 
I pomišljao na neko spavanje, nego je jedva čekao da dođe* pola 

I noći, neće li barem netko doći u crkvu da nije sam i da s njima pro- 

! slavi svetu božičnu noć. ^ 

j U jedanaest sati opet je pozvonio, a petnaest minuta prije dvanaest 

j j® i treći put. Tek pet minuta prije ponoći došlo je pet 

osoba, dva postarija muškarca i tri žene. Fra lozo je počeo svetu Misu 
I i zapjevao je »Slava Bogu na visini« kao da je bila puna crkva vjerni- 

I ka! U duši je osjetio veliku radost, što je barem petero ljudi došlo na 

1 ponočku i sjetili se da je to najsvetija noč, u kojoj je Bog kao malo di¬ 

jete došao na ovaj svijet. Svima je zaželio »Sretan Božić« a onda je odr- 
I I žao zanosnu propovijed kao nikada prije. 

, Kad je sv. Misa završila, fra lozo je s njima ostao u kraćem raz- 

1 govoru i oni su pošli svojim kućama. Fra lozo je ostao sam. Međutim, 

1 jedan muškarac nakon što se je udaljio nekoliko koraka sjetio se pa 

I je rekao: »Pa nije lijepo da pratar ostane ovdje sam, vratit ću se i poz- 

I ću ga da dođe u moju kuću, da se barem stopli i ogrije.« Tako je 

I i učinio. Fra lozo je prihvatio poziv i ostatak noći proveo je u kući to- 

I ga čovjeka, uz vatru na ognjištu, na kojoj je sagorjevalo oveće deblje 

1 drvo, koje se od pamtivijeka u narodu naziva »badnjak«. Vatra mu je 

I dobro došla, jer hladnoća mu je već doprla i do najmanjih kapilara. A 

i topla ljudska riječ bila je kao melem u toj velikoj bijedi i usamlje- 
I nosti. 

I I tek što se je razdanilo, fra lozo je morao drugoj crkvi do koje 

. je trebalo pješačiti više od dva sata. I u toj crkvi sve je bilo porušeno. 

Sanio oltar i četiri zida. Fra lozo je crkvu malo spremio, koliko je mo- 
go i koliko je bilo moguće. Pozvonio je tri put, kako je to običaj u 
mjestu. Misa je trebala početi u deset sati, ali nitko nije došao. Fra 
, lozo je cako ne bi li netko došao u deset i pol ili u jedanaest sati, ali 

I nitko nije došao. Zvuk zvona nije dopro do ušiju njegovih »vjernika« 

^ i fra lozo sam sa svojim anđelima zapjeva njihovu pjesmu: »Slava Bo- 

I gu na visini!« Svetu je Misu prikazao za svoje župljane, da im se otvo¬ 
re uši i oči, da se probude od sna u kojega ih je vihor rata i straha ulju- 
Uao. Kad je završio sv. Misu fra lozo se je opet uputio na dugo pješa¬ 
ci je dok nije stigao k meni da sa mnom podijeli svetu božičnu radost 
i bratski božični ručak! 

M. Selak 

SADRŽAJ 


POGOVOR 

Osjećam dužnost, da se na ovom mjestu javno zahvalirn na pleme¬ 
nitoj suradnji i požrtvovnosti svim suradnicima, a napose vlč. gg. Mirku 
Validiiću, književniku i pjesniku te Dr. Srećku Bošnjaku, vrsnom pre¬ 
vodiocu, jer su oni napisali i poslali najviše članaka te su time oboga¬ 
tili sadržaj ovoga božičnog zbornika »SVETA BOŽIČNA NOC«. Neka 
milo Božansko Dijete obilno svima naplati uloženi trud. Još jednom 
svima i svakome posebno iskreni hvala!« 

Stanislav Belaj, SDB 


Predgovor, Stanislav Belaj... 5 

U Gospodinu u susret — Župnik vrbovski. 7 

Ipak dođi — Stjepan Bradica. 9 

I dok je tama sav svijet obavijala — A. B.U 

voniji) .38 

Ti, Mire iščekivani — Giovaimi Papini, Preveo prof. V. T.44 

I Pastiri.45 

Narodio se Kralj nebeski — Mara Schwell.48 

Pjesma jaslica — Rajmund Kupareo.51 

Mir iz betlehemske štalice — Franjka Mayer. 

Anđeoska božična pjesma . .. 

Rodi se u štali radi puka svog — (Iz djela: Giovanni Papini »Povijest 

Kristova«). 

Rođenje Spasitelja svijeta. 

Ljubav — fra Blago. 

Mesija i Božji Sin — Celestin Tomić. 

Božić je blagdan ljubavi — Mile Babić. 

Božić — blagdan mira — Mihael Rodić. 

Rođenje Boga i za Boga. 

Božić — U slobodnom prijevodu F. Višnjić.. . . . 

Božićna radost — Ivan Jeren. 

Pred. jaslicama — Božićno razmatranje. 

Rođenje Isusovo u ustima proroka.. ■ 

Prvo Evanđelje. 

Božić — August Đermati. 

Riječ tijelom postade i nastani se među nama — MK. 

Božićni pohod. 

Molitva za Božić pred jaslama — Elie Marechal (prev. Srećko Bošnjak) . 

Božić — L. Wuillawme (prev. F Višnjić).. . . 

Uz Kristov božićni ležaj — Mirko Validžić. 

Bož.ić — F. Višnjić. 

Rodio se Isus dijete. 

Rodio se Isus mali. 

Božićni blagdan. 

Razmatranje uz jaslice. 

Malom Isusu — Stjepan Ilijašević. 

Iz Betlehema. 

Betlehemski pašnjaci. 

Drvo života i svijeta — P. Janek. 

I nastanio se među nama.. 

Svete noći ove. 

Svjetlost i mir —■ Ivan Kolar. 

Božić je čovjekoljubac — GOM. 

Promijenimo sebe — Don Luka Pavlović .. 

Božićni dani — Stanko Rajtar. 

Rođenje Spasiteljeve — Ana Stanko. 

Značenje rođenja Isusova. 

Radostan Božić Charles Duyck (prev. Srećko Bošnjak). 

Djetetu Isusu — Jeanne Delanoue (prev. Srećko Bošnjak) .... 

Kad je Božić — s njem. prev. Srećko Bošnjak. 

U ovoj noći — Marija Jakobović-Mesaroš .. 

Božić u stvarnosti — Marijan Kovač, misionar. 

Moja Božićna želja — E. V. 

Dolaziti i odlaziti — Ivan Golub. 

Na putu u Betlehem — Felix Višnjić. 

Isusu — bolesnica. 

Nova godina .. 

Misli na Novu godinu. 

Imendan Isusov. 

S veseljem u Novu godinu. 

Božićna pjesma — Martin Robotić. 

Bogojavljanje. 

Mudraci i kraljeva zvijezda. 

Malom Isusu — Aleksandar Kokić. 

Naši darovi Spasitelju. 

Mir Božji — O. Cohausz D. I. 

Božićni mir — mir pravde i ljubavi — dr Ins. 

Pred jaslicama — O. Cohausz D. I. 

Kraj božičnog bora — Đurđica Vasić. 

Kroz tišinu stoljeća odzvanjala je pjesma ljubavi — Zvonimir Zlodi . . 

Božićno pismo — Ivon Ćuk. 

Mudraci naših dana i Betlehem — fra Augustin Krištić. 

Poklon Mudraca — Miroslav Majnarić. 

U Božje ruke. 

Ne boj se, maleno stado. 

Pismo sestri na Sveta tri kralja — Seka. 

Materino pismo sinu za Božić — Tomislav Antunović. 

Značenje Božića za pojedinca i sveopću ljudsku zajednicu — Mirko Validžić 

Dvostruki Božić — Mirko Validžić. 

Tko si ti — Mato Zovkić . .. 

Tam med ofčicami — Stanko Gašparec. 


116 

117 

120 

121 

122 

123 

124 
126 
128 
129 

131 

132 
134 
136 
138 

140 

141 

142 

144 

145 

146 
148 
152 

155 

156 
159 
161 

163 

164 
168 
171 

173 

174 
180 
184 
188 




































































Značenje Božića — Felix Višnjić. 

Božić — blagdan našeg pobožanstvenjenja — LIK. 

Teško je reći; Sretan, radostan Božić — Mons. Badre, biskup iz Bayeuxa 
(prev. Sreć. Bošnjak). 

Sretan Božić — Ivon Ćuk. 

Božićni bor — Mato Marčinko.. 195 

Božić 1940. — Zlata Kolarić-Kišur. 

igo 

Božić 1986. — Marijan Kovač. 

Čekanje — Andrew Jerome Yeung. 

Nek zamukne buka — S. M.. 

V. - 204 

Trpljenje i misao na Bozic. 

Jednostavnost ljubavi. 

207 

Božična svijeća — tsl. 

Božić u selu — Marija Jakobović-Mesaroš.208 

Uzalud ljudi raspravljaju o miru, ako se ne promijene ljudska srca Kard. ^ 

Franjo Kuharić. 

U se vrime godišća — hrvatska narodna pjesma.212 

21 'i 

Fra lozin Božić — Mate Selak.. 

^1© 

POGOVOR — Stanislav Belaj. 

219 

SADRŽAJ. 


222 


iiiiiiiiiiiiiiiiiuniiimiiiiiiiiiiiiiiimiiiiiiiiiiiiiiiiiiiiiiiiiiii 


Preporučamo uskrsni zbornik od istog autora: 

GOSPODIN USKRSNU DOISTA. 

Sadrži obilje štiva, u odnosu na korizmeno i uskrsno vrijeme, popraće¬ 
nog prikladnim ilustracijama. 

Može se naručiti na adresu: 

Knjižica U PRAVI TRENUTAK, 

54400 Đakovo, pp 62. 


iiiiniiiiiiiiiiiiiiiiiiiiiiiiiiiiiiiiiiiiiiiiiiiminiiiiiiiiiiiiiinii 
























Evo novog Božičnog zbornika kojega je opet priredio Stanislav 
Belaj svojim upornim i marljivim sabiranjem prikladnog štiva. 

Sadrži probrane članke, pjesme, propovijedi koje se odnose na 
adventsko i božično vrijeme. Pomoči če čitateljima da se lijepo pri¬ 
preme za blagdan Kristova rođenja. 

Župnici i katehete če u njemu nači lijepih i pobuđnih tekstova 
kojima če se animirati župska zajednica. 

Posebno če dobro doči bolesnicima koji su privezani uz krevet ili 
sobu pa ne mogu u tom vremenu doči u crkvu a željeli bi doživjeti 
božičnu radost. 



